
Orologiul de deasupra portalului casei Roger 
bătu .ora două. În sala din aripa castelului 
care găzduia personalul de serviciu Vickberg, 
Johnsson și Toni jucau cărţi. Doamna: Enberg . 
ședea în nișa ferestrei și împletea ciorapi pen- 
tru Jacob, care distrugea tot. Nu se mai cădea 
să meargă  desculţ, băiatul. Împlinise nouă- 
sprezece ani și Blenda... 

Da, ei da, ce vîrstă să fi avut Blenda? 
Nu mai mult de șaisprezece ani dar nici sub 
cincisprezece. Cam așa. Cu paisprezece ani în 
urmă — de sînziene — apăruse Blenda “la 
casa Roger. Şi atunci avea cam un an și ju- 
mătate. Baronul susținea, firește, că vîrsta 
fetiţei era de numai cîteva luni, dar afirma- 
ţia aceasta trebuie să se fi datorat unei erori 
curioase. 

Doamna Enberg zîmbi puţin răutăcios, sigur 
că da, cînd se gîndi la greșeala baronului. Sigur, 
sigur așa se întîmplă cînd ești ușuratic. Mai 
faci și greșeli. Excelența sa obișnuia să spu- 
nă: Cine este tatăl lui Jacob, chestia asta 
o trec sub tăcere, însă mama e, desigur, 
doamna Enberg... 


Oh, da, cît de ușor e să fii răutăcios pe 
socoteala altora. Şi Excelenţa sa avea, bine- 
înţeles, toată libertatea să glumească. Dar dacă 
ar fi venit cineva și ar fi întrebat-o pe doamna 
Enberg cine sînt părinţii Blendei, fără îndoială 
că n-ar fi putut să-i dea nici o informație nici 
despre mamă, nici despre tată. 

Oricum, Dumnezeu să-i binecuvînteze pe 
copii. Dacă Dumnezeu le-a dat viață şi voinţa 
lui era ca ei să trăiască în lumea asta, Blenda 
și Jacob... ei bine, atunci nu era cîtuși de pu- 
ţin cuviincios din partea altora să-și bată joc 
de voinţa sa. Cu Lovisa Enberg Excelenţa sa 
putea, bineînţeles, să glumească oricît poftea. 
În ceea ce-o privea avea conștiința curată, știa 
că iubise numai doi bărbaţi. Cît de multe fe- 
-mei iubise baronul? Şi le iubise una după 
alta sau poate mai multe deodată ? Ei, ce să-i 
faci, Excelenţa sa avea, firește, toată liber- 
tatea. 

Lovisa Enberg însă îi iubise pe rînd, cîte 
unul o dată. Pe ajutorul de paroh Enberg îl 
iubise așa cum îţi iubești soțul legal. Şi cât îi 
fusese ea de credincioasă nu mai putuse fi 
vreo altă ființă omenească. El, Enberg, era, 
la vremea lui, o personalitate puternică. Dar 
bolnăvicios, extrem de bolnăvicios. Toni avea, 
în privinţa asta, o sănătate cu mult mai ro- 
bustă. Şi, cu toate acestea, ființa lui era 


atît de închisă, necomunicativă, sensibilă şi: 


aproape feminină. 

Toni îşi: făcuse apariția pe domeniul casei 
Roger la trei ani după moartea ajutorului de 
„paroh. Doamna 'Enberg l-a făcut repede să se 

îndrăgostească de ea. Era un om atît de ciu- 
dat. Doamna Enberg n-ar fi vrut să se căsă- 
torească cu el, chiar dacă n-ar fi fost catolic. 
Şi 'Toni era chiar foarte catolic. Voia să-l educe 
şi pe Jacob în religia sa. Dar, din fericire, nu 
avea nici o"putere asupra nevinovatului Co- 
pil. Jacob... catolic! Fiul văduvei ajutorului 
de paroh Enberg... catolic! Nu, asta nu, ştia 
ce îi datora memoriei soţului ei. 

Cit de creştin era Jacob în realitate, despre 
asta mai bine să nu vorbim. Un fantast, asta 
era. Şi mai era și treaba asta că nu voia nici- 
odată să facă ceva folositor, ci numai să alerge 
după Blenda. 

Orologiul de deasupra portalului casei Ro- 
ger bătu ora două. Vickberg își scoase ceasul 
de buzunar și-l așeză pe masă. 

Johnsson își şterse spuma de bere neagră 
de la gură cu dosul palmei şi fonfăi: 

— Orrorr, frate Vickberg ? Mai dormim 
încă ? 

— Mai dormim încă douăzeci și șapte de 
minute. 

— Este rîndul lui Toni. 

Se făcură licitaţiile dar în vocile jucătorilor 
nu se distingea nici un semn de chef sau de 
înviorare. Cei trei bărbaţi se cunoșteau unul 
pe altul în toate privinţele. Şi nici modestia 
şireată a lui Johnsson sau licitaţia îndrăz- 
neaţă a lui Toni nu reuşiră să sporească ten- 
siunea jocului. 

Vickberg se întoarse spre doamna Enberg 


şi- i spuse : 


— Poate doamna Enberg să înţeleagă de 


ce are 'Toni atîta ghinion la joc? Şi nici noroc 


în dragoste nu prea pare să aibă! 

Aceasta trebuia să fie o împunsătură iro- 
nică şi Johnsson rînji zgomotos în dosul cănii 
cu bere neagră. Dar ironia fusese folosită prea 
des de-a lungul ultimilor douăzeci de ani, și 
ascuţișul i se tocise rău cu vremea. Doamna 
Enberg băgă ciorapul în coș, se apucă zdra- 
văn de masă și se ridică cu. precauţie pe pi- 
cioarele ei care trosneau. 

— Mă duc să aduc castronul cu lapte 
bătut. Să nu uiţi să-l iei, Vickberg; 

— Ai grijă ca vinul să fie rece, doamnă 
Enberg. Ieri, Excelenţa sa a pretins că puteai 
să fierbi raci în vin, atit era de cald. 

Doamna Enberg nu răspunse la provocare. 
Se mîngîie încet și apăsat peste pîntece și 
ieşi din cameră. 

Domnii continuără partida jucînd cu ace- 
„leaşi cărţi slinoase pătate de muște. Ceasul 
domnului Vickberg arăta 2,15 ceea ce însemna 
că mai avea încă un sfert de oră la dispoziţie, 
înainte de a fi trebuit să desfacă, umblînd 
cu miîini uşoare sub bărbia: stăpînului său, 
fundiţele de la scufia sa de noapte. 

În acel moment se auzi zgomotul unui 
vehicul greu care se apropia hurducăind. pe 
alee. Se opri la intersecţia dintre dependinţe 
şi locuinţa supraveghetorului. Toni sări ca ars. 

— Lars. A sosit poşta. 

De-a lungul celor douăzeci de ani şi mai 
bine de cînd venise la casa Roger, Toni nu 

primise de cînd se știa nimic prin poștă. Cu 
toate acestea era mereu în așteptare. - 

Doamna Enberg strigă de la fereastră. 

— Vickberg ! Vickberg ! Poșta. 

— Un moment, domnilor ! 

Vickberg părăsi jocul și se duse la fe- 
reastră. În umbra castanului doamna Enberg 
și Lars scrutau conţinutul genţii poștale. Lars 
se îndreptă spre fereastră. 

— Ei, acum o să vadă domnul Vickberg 
că ne vin” musafiri. lată o scrisoare pentru 
Vickberg și una pentru Excelenţa sa. Și sînt 
de la rudele noastre pentru că au capul nos- 
tru de cîine pe ambele sigilii. 

Majordomul nu găsi că merită să-și dea 
osteneala să îndrepte greșeala heraldică gro- 
solană pe care o făcuse Lars. Luă ambele 
scrisori, compară scrisul și sigiliile, o desfăcu 
pe cea ce-i era adresată și citi : 


“Majordomului Anders Vickberg 


Văduva protopopeasă Julia Hyltenius îi 
transmite majordomului că Excelența ei so- 
sește — cu voia lui Dumnezeu — la douăzeci 
ale lunii la ora 6,45 după-amiază la gara 
oraşului. Majordomul trebuie, așadar, să facă 
preparativele de primire. Excelenţa ei doreşte 
să dispună pentru ea și domnișoara Siedel de . 
salonul galben și de trei încăperi alăturate. 
Acestea trebuie, deci, să fie cu trei zile îna- 
inte temeinic curățate, aerisite și încălzite. 
Cîinii, cu excepția lui Phylax, să fie ținuți în- 
chişi şi nici un taur să nu fie lăsat să pască 

în timpul în care Excelenţa ei se află la casa 
Roger.. Fie ca Cel de Sus să-l binecuvînteze 
pe majordom. 


Julia Hyltenius 


născută baroană Bernhusen de Sars, 


prin Sara Siedel 


P.S. Excelenţa sa Baronul a fost informată 
în același timp de sosirea Excelenței sale Pro- 
topopeasa. Dacă există vreun taur care atacă 
oamenii să fie mutat la una din fermele 
mărginașe ale domeniului. 


D S$ 


Vickberg ridică din sprincene, le cobori, 
le strînse şi le lăsă mult în jos, astfel încît 
ochii galben- cenușii abia i se mai zăreau în 
orbitele adînci. Oricine putea să-și dea seama 
că majordomul era un bărbat pe umerii că- 
ruia atîrna o grea răspundere. 

Dar de hotărît se hotărî rapid ce are de 
făcut. Își luă ceasul de pe masă și cînd John- 
sson, care literalmente plesnea de curiozitate, 
vru “să-l mai reţină, ridică din umeri cu re- 
gret și spuse pe un ton stins : 

— Sa întîmplat, într-adevăr, ceva, dom- 
. nilor ! 

Părăsi camera cu pași măsurați dar iuți. 
Cînd o văzu pe domna Enberg, așa cum era 
ea, grasă și roșie la faţă și înclinată spre trîn- 
dăveală, odihnindu-se pe bancă, sub castan, 
clătină arțăgos din cap. 

— Dă-i zor, femeie! Peste două minute 
bate două și jumătate. Crezi că-i cazul, oare, 
să ne supărăm dinainte ? 

— Ba mai bine să se zorească cine trebuie ! 
Castronul cu lapte bătut se găsește la locul 
lui, în sălița de la intrare. 

Picioarele subţiratice ca de păiajen, strînse 
în ciorapi: de damasc, se puseră în mișcare pe 
treptele scării înalte de piatră. Minutarul era 
neliniştitor de aproape de momentul cînd 
urma să se audă bătaia. lar majordomul avea 
o senzaţie neplăcută în acea parte a spinării 
care, în trei* prilejuri diferite, se aflase în 
atingere intimă. cu cizmele domnului baron. 

Găsi tava în veranda plină de umbră, ră- 
coroasă ca o pivniță. Cu o mișcare care do- 
vedea îndelung exerciţiu o așeză pe vîrful 
degetelor de la mîna dreaptă și sui în grabă 
scara strîmtă, în spirală, care, ducea la dormi- | 
torul Excelenței sale. Se simţea mai liniştit 
acum. Dăr pentru a fi foarte sinceri, nici- 
odată pînă atunci nu mai fusese atît de aproa- 
pe de a se pierde de tot cu firea. De mai bine 
de douăzeci de ani, zilnic, cînd orologiul 
bătea ora două și jumătate, el așeza tava cu 
castronul de lapte bătut, cu căpșuni şi cu vin 
de Johannisberg, rece ca gheaţa, pe noptieră 
și începea să desfacă  fundiţele scufiei de 
noapte. 

În momentul acela se auzi și bătaia „Oro- 


logiului. 


Imperceptibil, deschise și închise ușa ta- 
petată. Cu ochii obișnuiți cu soarele de afară, 
tu obligat să se deplaseze aproape  biîjbîind 


il 


prin camera 
erau închise și. rămăsese luminată doar de 
flăcăruia palidă a unei feștile cu ulei de rapiţă 
dintr-o cupă verde-mat. Majordomul se opri 
în fața plasei albe contra ţînţarilor care aco- 
perea alcovul și-și ţinu răsuflarea. Cum să 
nu! Auzea sforăiturile slabe, scurte însoţite 


întunecoasă ale cărei obloane 


de sughiţuri. Și acum, Doamne ajută! 
Senin ca un prunc și nepăsător la scurgerea 
grăbită și nemiloasă a timpului, stăpînul lui 
Vickberg dormea, el Roger Gustaf Adolf 
Abraham - Bernhusen de Sars, baron suedez, 
baron regal germano-roman, fost căpitan de 
cavalerie și șambelan en titre, moștenitor pe 
timpul vieţii al casei Roger şi stăpîn al ţinu- 
turilor Bjorkenăs, Klockeberga și al cîtorva 
domenii, comandor al ordinului regal Steaua 
Nordului, cavaler al ordinului regal al spadei. 


„ Viekberg desfăcu fundiţele scufiei de noapte. 


Odată cu îndepărtarea scufiei albe înfățișarea 
Excelenței sale își pierdu ceva din aerul ei 
copilăros. Obrajii de culoare vineţie i se sfîr- 
șeau. cu o pereche de urechi mari, atîrnînd 
inerte, iar fruntea prelungă se continua fără 
vreo delimitare -marcată într-o scăfîrlie ple- 
șuvă. Și acum, o pereche de ochi mici, negri, 
sfredelitori, ţineau drept înainte, de o parte şi 
de alta a nasului proeminent, puternic arcuit. 

Excelenţa sa se ridică încet în capul oa- 
selor. Majordomul îi împinse tava mai aproape 
și baronul înghiți tăcut, în grabă: întîi lap- 
tele, îndulcit cu mult zahăr și condimentat cu 
ghimbir, apoi căpșunile. La sfîrșit dădu pe gît 
paharul, dintr-o singură și prelungă mișcare. 

— Şi acum, „Vickberg, ce prizăm ? 

Majordomul își scoase tabachera, unica, de 
altfel, din care Excelenţa sa dorea să prizeze. 
Vickberg era, de fapt, un neîntrecut expert 
în materie de tutun de prizat. 

— Prosit, pro-tijitjisit, Vickberg. Ai un tu- 
tun al naibii de bun. Să mă bată Dumnezeu 


dacă pot înțelege cum de-ţi dă mîna să aiun 


tutun aşa de fin, cum ? 

Vickerg era cu totul preocupat să-l încalțe 
pe baron cu cizmele. Şi în timp ce-și oficia 
- îndatoririle de valet, medita cum să-l infor- 
meze cît mai delicat pe Excelenţa sa despre 
scrisoarea văduvei protopopului. 

Baronul se scărpină în cap. 

— Nu înţeleg deloc, să fiu eu al dracului 
dacă pricep, cum te poate mînca în cap cînd 
n-ai nici un fir de păr... cum, ai spus ceva? 
A simţit şi Vickberg chestia asta ? Păi, el are 
perucă. E un tip pricopsit, Vickberg ăsta. Ce 
spui, Vickberg ? Mie mi se pare că arăţi ca o 
bizdiganie bizară, de fapt ca un pezevenchi. 
Ce faci, te gîndești la salpetru de Chile ? 

Vickberg isprăvi cu toaleta baronului și se 
apucă să deretice prin cameră ; stinse lampa 
de noapte, ridică persienele și deschise fereas- 
tra. Soarele de iulie încingea gazonul verde 
ofilit din faţa castelului. Muștele dansau sub 
candelabrul care înfățișa un cupidon de bronz 
purtător de lumină. | 

— Hallingen, administratorul, s-a păcălit, 
este cît se poate de evident. Salpetrul ăsta e o 
curată înşelătorie, dragul meu pezevenchi. Dacă 
Roger de Sars ar fi cu douăzeci de ani mai 

tînăr, atunci ar deveni propriul său adminis- 
trator. 'Şi Hallingen s-ar putea face moșier, să 
doarmă şi el după-amiaza două ore. 

De ce dracu oi fi dormind atît de mult! 
Bastonul ! 

Vickberg îi întinse bastonul și își exprimă 
speranţa că somnul îi priise de minune Ex- 
celenţei sale. - Baronul se propti cu nădejde 
într-unul din stilpii patului și în mînerul bas- 


tonului, se ridică anevoie. Bustul voluminos, . 


îndesat și pătrăţos i se săltă centimetru cu cen- 
timetru în timp ce faţa i se schimonosea în 
grimase groaznice. Baronul avea picioare ne- 
obișnuit de lungi. Acum le scutură pe fiecare, 
pe rînd, se ciupi de pulpele slabe și se lansă 
precaut în expediţia spre camera de lucru. 
Vickberg îl urmă îndeaproape. Cînd baronul 
trecu pe lîngă oglinda înaltă, înrămată în 
bronz, a toaletei, făcu cîţiva pași ţanţoși și 
își rînji cu răutate. Ă 

— Fir-ar al dracului, că urît mai sînt îna- 
inte de moarte. Ulla trebuie să fi observat! 
Vezi, Vickberg ! Uite și tu ce picioare am. la 
arătarea asta de aici că mi se face greață. 

Vickberg îl cuprinse cu braţul după mijloc 
şi-l conduse la masa de scris. Cu o mișcare ra- 
pidă strecură scrisoarea sub jurnale. Excelența 
sa trebuia pregătit. 

— Cam ce vîrstă să am eu? Şaizeci şi pa- 
tru, nu ? - 

— Exceleneţa sa împlinește şaizeci şi cinci 
de ani în ziua de... 

—  Şaizeci şi cinci, spui ? Păi, e corect, ai 
dreptate. Şaizeci și cinci. Își prinse fruntea între 

degetul mare şi arătător și strînse puternic. 
Spune-mi, dragul meu prie... Șaizeci și cinci, 
spui ? Ei bine, ia spune-mi asta e mult sau 
puţin ? 

— E pe undeva pe la mijloc, domnule bafon. 

— Serios ? Da. Mi-e al naibii de greu să-mi 
dau seama exact. Și mai și dorm atît de mult, 
să fiu al dracului. Ei, hai, ce chestiuni avem 
de rezolvat ? 

Vickberg se concentră. Scoase un mic carnet 
de notițe din buzunarul vestei, desfăcu creionul 
și-i umezi vîrful. La 

— La douăzeci și două ale ldnii este ziua 
de naștere a Excelenței voastre. Întrucît două- 
zeci şi două cade într-o sîmbătă, poate s-ar 
cuveni ca oamenii să primească liber după ora 


douăsprezece şi să se organizeze o trataţie ge- 


nerală constînd din bere, cafea și senvişuri. 

Ochii baronului, mici și negri ca tăciunele, 
începură să scînteieze a mînie. 

— Şi bere şi cafea și senvișuri, cum ? Poate 
vrei cumva supă, pește și friptură, cum ? Cre- 
deţi că sînt vreo găinușă fermecată de aur, nu ? 
Care clocește ouă de aur? Crede Vickberg că 
eu clocesc ouă de aur ? ă 

Vickberg răspunse cu supușenie, dar accen- 
tuat ironic : 

_— Dacă domnul baron şi șambelan consi- 
deră»că-nu poate»să-aeopere. cheltuielile pentru 
tratație, "atunei va” fi '0”onoare pentrut 'umilul 
servitor al Excelenței sale să contribuie cu mi 
cile.. Lui „econonaii la. sărbătorirea marit zile; 

— Nu mai spune, Vickberg ? Păi, sigur că 
da, tu ești pricopsit. Ai și perucă. Și chiar tutun 
de prizat. 

Mai era ceva ? 

*— Este de presupus că, de ziua nașterii, 
Excelenţa sa să fie obiectul unui omagiu plin 
de venerație. ă 

* — Adevărat ? O să vină învățătorul în pas 
alergător cu mucoșii lui? Să mă bată Dum- 
nezeu, dar să-i spuneţi să ia pușca şi să îm- 
puște fiecare păduche care o să sară de pe copii. 
Cred că Vickberg aude ce spun, nu? Hai, ce 
mai pui la cale? Ce-ţi mai cloceşte căpăţina 
aia ? 

— S-ar prea putea ca Excelenţa ei, văduva 
protopopului, să vină personal să-i transmită 


urări Excelenței voastre, dădu Vickberg dru- . 


mul încărcăturii pregătite. Dar se pare că focul 
nu-și atinse ţinta. Baronul medita. 

— Protopopeasa, zici ? Ei, drăcia dracului, 
vrei să spui Jullan. Așa deci, hodoroaga aia 
bigotă. 

Sigur că lui. Vickberg îi erau mult prea 
cunoscute atacurile stăpînului său, în stînga 
și în dreapta, se obișnuise de mult cu ele. Dar 
să-l audă pe Excelenţa sa numind-o pe sora sa 
de sînge, o baroană născută Bernhusen de Sars, 
hodoroagă bigotă, era, totuși, prea mult pentru 
el. Ca atare, emise singurul protest pe care și-l 
permitea în faţa :stăpînului său, „un protest în 
intonaţie, nu în cuvinte. 

— Domnule baron și șambelan ! 


16 


Baronul clipi din ochi. Pricepu foarte bine 
intonaţia și răspunse pe un ton aproape afec- 
tuos : 

— Ei bine, dragul meu prieten, iar faci pe 
pezevenchiul, ce zici ? E vorba de sora ta sau 
de sora mea ? Aud? Ei spune, ce e cu Jullan ? 

— Excelenţa ei, văduva protopopului a avut 
plăcerea să-și anunţe sosirea pe domeniul Roger 
joi, în douăzeci ale luni. 

Indignarea îi dăduse curaj domnului Vick- 
berg și fără să clipească își azvîrli comunicarea 
pe un ton aproape obraznic. Cu o precauţie 
vrednică de laudă se retrăgea acum cu un pas. 

După cîteva momente baronul întrebă cît 
se poate de calm : 

— Ce scrie acolo ? Li 

Așa deci, nu mă crezi, se gîndi Vickberg, 
bine, o să-ţi arăt eu. Scoase scrisoarea şi îi 
întinse stăpînului său lupa. Baronului îi tre- 
murau mîinile și bîjbii mult timp pînă să reu- 
şească să despăturească scrisoarea. Majordomul 
rămase pe poziţie în spatele scaunului, nemișcat, 
privind posomorît înainte. Nu făcu nici măcar 
vreo încercare să citească peste umărul stăpi- 
nului său. Se uita fix spre parcul liniștit, 
răcoros, încărcat de frunziș. | se păru că aude o 
paletă de lemn lovind mingea. Nu se înşela! 
lată şi obiectul cenușiu fiîșiind pe lîngă 
fereastră. 

— Ei, ce s-a întîmplat ? 

— Sînt pesemne copiii, care se joacă. 

— Spune-le că sînt treaz. Altfel pezevenchii 
ăștia blestemaţi o să creadă că babalicul a uitat 
să se mai scoale. ? y 

masă % încrețituri ridicole. 
— Oh da, Vickbe i i! 463 
Piti in Tg, $opti el, da, spune-i că 
Vickberg se aplecă ă 
g se „peste fereastră şi i 
pe mn re cel mai sec de majordom : e 
—— Wxcelenţa sa îmi permite să vă ad 
Excelenţ ) ad 
cunoștință că Excelenţa sa este destul de ct 
ali uf, uf, unchi nesuferit ! | 
A ei doi bătrîni își apropiară capetele unul 
e altul și se strîmbară unul la celălalt. Un ob- 
servator. atent ar fi putut remarca chiar si. 
ii buzele subţiri și vineții ale domnului 
ckberg urma unui vîrf rosu imbă ibi 
mica ci roșu de limbă, oribil 
Dar în clipa următoare dom i 
ar în omnul V își 
redobîndise stăpînirea de sine. Pa 
— Ce ordonă Excelenţa sa ? 


— Cum ? Ei bine, da. Sigur, chestiunea cu 
Jullen este cît se poate de adevărată. Vine pen- 
tru... pentru... Baronul ridică lupa și citi : Den- 
tru a-ţi săruta fruntea și a invoca binecuvân- 
tarea Celui de Sus asupra amurgului întunecat 
al vieţii tale“. Asta era da. E cît se t 
adevărat. Ade 

Scrisoarea și paharul îi căzură din mîinile 
nesigure, bărbia i se prăbuși încet și tremu- 
rînd, baronul se afundă în gînduri, | 

— Hai, vino să mergem la, terenul de cro- 
chet, se auzi vocea lui Jacob. Și cea a Blendei. 

— Unchiule ! Dacă nu mai prizezi înainte de 
cină, atunci te sărut diseară. 

Baronul nu auzi. Creierul lui era acum în- 
cleștat într-o activitate febrilă, gîndurile i se 
mişcau greoi printre realităţi şi forme, printre 
persoane şi nume. Vocea lui căpătase deja o 
primă tentă de nerăbdare, cînd spuse: 

— Cum... cum îl cheamă... pe ăla... ăla din 
oraş... ăla... 

Vickberg tăcu precaut, o întrebare prea de- 
vreme pusă ar fi putut provoca furtuna. Ba- 
ronul continuă : 

— Îl cheamă... îl cheamă. Cum? Nu-l chea- 
mă Abraham ? Ba da, sigur, dragul meu prieten, 
așa îl cheamă, cum îți spun. Abraham după... 
unchiul lui dinspre mamă? Cum? Bătrînul 
Lilja din Viskingeholm. E vărul meu. Atiît mie 
cît și lui ni s-a dat numele după bunicul nostru 
dinspre mamă, colonelul Abraham Bergfeldt, 
fie binecuvîntat, da. Cum ? EI era. Era văr de-al 
treilea cu bunicul meu dinspre tată, da, așa 
era. Stai puţin... bunicul din partea mamei se 
numea Abraham. După tatăl străbunicului meu, 
consilierului regal Abraham Bernhusen. Cum ? 
Ba da, să fiu al dracului dacă nu-i așa! Ela 
avut două fete, Bernhusen. Dar ce... ce s-a 
întîmplat cu una din ele ? 

Baronul fremăta, cuprins de o poftă arză- 
toare de a face investigaţii. Cu toată smerenia 
care i se strînsese în voce, aţa cum pretindea 
și subiectul discuţiei, Vickberg îndrăzni să in- 
tervină : 


19 


— Mă întreb, Excelenţa voastră, . dacă ea 
nu cumva s-a căsătorit cu un conte Bergfeldt ? 

— Cum ? Bergfeldt ? Sigur că da, fir-ar al 
dracului ! Da, dar cea de-a doua ? 

— Mă întreb dacă nu s-a căsătorit mai apoi 
cu consilierul regal și baronul Roger de Sars ? 

Baronul clipi din ochi și strînse din buze. 
Era profund mihnit că memoria îl lăsase în 
pană în așa hal. Și mai ales în asemenea pro- 
bleme ! : 

se Și acum, pezevenchi isteţ, cum îl cheamă 
pe ăla din oraş ? 

— Poate că Excelenţa sa se gîndește, even- 


tual, la judecătorul districtual Abraham Bjor- 
ne ? 

— Exact, să fie al dracului ! Sora lui, Lilja 
s-a măritat nu-i așa, cu un Bjrner. Așa, care 
va să zică, e jurist ? Întocmeşte testamente ? 

— Socotesc că este de la sine înţeles. 

— Și atunci îl chemăm ? 

Ş Avea de gînd... avea de gînd Excelenţa sa 
să-și întocmească testamentul ? Vickberg abia 
1ȘI mai trăgea răsuflarea. Nu putea găsi un mo- 
tiv plauzibil sau o denumire pentru emoția 
subită, puternică, pe care o încerca. Era un fel 
de teamă, mai degrabă o frică de strigoi. Ca 
ȘI cum l-ar fi văzut pe răposatul baron într-un 
cearşaf alb. k 

Și nu se simţi cîtuși de puţin mai bine, cînd 
baronul, cu ochii mijiţi şi rînjind, spuse : 

— Jullan asta, știi tu, Vickberg, Jullan asta 
e bunica dracului. E o pezevenche, să ştii și tu 
iubite prietene. SANDA 

— Vreţi să spuneţi că Excelenţa sa ar dori 


să-şi facă testamentul ? 

Baronul sări brusc din scaun, se ridică pe 
picioarele lui lungi și tremurînde. Cu mîna 
dreaptă încleștată se sprijini de masă. 

— Aici, la casa Roger, vom avea numai un 
Bergfeldt. Nici dracu n-are ce face deoarece 
aşa scrie în scrisoarea fideicomisului. Dar unde 
naiba scrie că trebuie să avem vreun Hyltenius 
la Bjorkenăs și Klockeberga ? Cum ? Ce scrie ? 

Vickberg făcu un gest îngrozit de dezminţire. 

— Nicăieri, nu? Ba da, iubitul meu, în 
scrisoarea asta scrie că ea vrea să-și aducă fiii 
la scumpul lor unchi și binefăcător. Cum ? Bi- 
nefăcător ? Cum ? Sînt eu un binefăcător ? Păi, 
dacă-i vorba pe așa voi dona proprietăţile și 
averea unei fundaţii pentru cîini rîioși. 

Bine... binefăcător ! Cum. 

— Domnul... domnul baron, i-a dat bine- 
înţeles fie... fiecăruia lingurița lui de argint, 
care i se cuvine. 

Scăfîrlia baronului își schimbă culoarea, cu 
rapiditate, ca o lanternă de semnalizare. Şi 
Vickberg, care cunoștea prea bine sistemul de 
semnalizare, se retrase în grabă spre ușă. 

— Urîtule; urîtule, peze-venchi. x 

Vickberg lîngă ușă, bastonul după el. 

— Stai ! zbieră baronul. Spune-i coanei En- 
berg că e un... un șobolan gras. Un şobolan cu 
marsupiu, cum ? Spune-i că era slinos castronul. 
Slinos, mă auzi. Şi un porc orb l-ar fi refuzat. 
Cum ? 

— Da, Excelenţa voastră. 

„— Spune-i că şi căpșunile erau pline cu 
Picioare mucegăite de păianjen. Unde ești, 


- Vickberg ? Mă auzi ? 


— Da, Excelenţa voastră. 

— Aşa-ţi trebuie, pezevenchi afurisit stai și 
asculţi pe la uși ! | 

Uşa se închise în grabă. 

Baronul se plimbă ţanţoș prin cameră, sin- 
gur, nesprijinit, fără baston, susținut numai de 
minia sa puternică și îndreptățită. 


II 


“ Amărăciunile doamnei Enberg 


2 


Johngson își freca barba de-i trosneau ţepii. 

— Atunci o să fie carambolaj, frate Vick- 
berg ! Protopopeâsa este o muiere aprigă. Orr- 
ptiu drace. Îmi amintesc bine cînd l-a căsătorti 
pe Excelenţa sa. Cu respect trebuie să recu- 
nosc, că pe Excelenţa sa nu-l trăgea deloc inima 
să se vire în patul nupțial cu Ulla Siedel. Și 
iarăşi cu respect trebuie să recunosc că nu mă 
mir de asta. Însă bani existau la Bjrkenăs. Şi 
Klockeberga nu era de lepădaţ. Și uite așa s-a 
ajuns la o uniune conjugală fericită. Cît despre 
plăcerea trupească, mai încetișor. 

— Fii bun şi alegeţi cuvintele, Johnsson. 

— Hi, hi, hi, frate Vickberg! Orrorr-ptiu 
drace. Ei da, îmi aduc bine aminte cum şedea 
domnişoara Jullan. pe marginea patului și-i 
turuia răposatului baron, că o să se ducă toate 
de rîpă dacă Roger nu o ia pe Ulla de la 
Bjârkenăs. Excelenţa sa era la Stockholm şi 


„nu ştia nimic despre ce se punea la cale pînă 


cînd a citit în jurnalul parohial despre logodna 
sa. Atunci s-a supărat și a scris acasă întrebînd 
în schimb dacă lucrurile?nu se puteau aranja 


în așa fel încît domnișoara Julia să se mărite 

cu Arvid Siedel. Dar şiretlicul n-a mers. Bă- 
trînul .baron voia ca banii să ajungă direct la 
casa Roger. Şi domnișoara Julia a scris atît de 
emoţionant și a spus că din pricină că Arvid 
avea privirea sașie și picioarele strimbe și era 
chel prin unele locuri, ea nu voia să-l ia de- 
bărbat legal. 

— Vickberg ! Vickberg ! 

Obrazul roșu și rotunjor al doamnei Enberg 
se ivi la fereastră. Smocuri din părul ei cărunt, 
pe care-l pieptăna rar, i se ridicaseră Și ţinteau 
spre albastrul cerului, parcă electrizate. 

— N-aude Vickberg ?! Sună baronul! 

Un clinchet slab dar ascuţit, furios și con- 
tinuu se auzea dinăuntru. Vickberg ascultă un 
moment cu gura căscată, apoi o zbughi pe ușă. 

— Ei, că n-o umbla creanga de colo-colo 
cu clopoţelul de argint, mormăi Johnsson. 
Amestecă apoi berea blondă cu berea neagră 
și bău în onoarea doamnei Enberg. Noroc, mi- 
cuță doamnă. Cum o mai ducem? Sîntem 
nervoasă ? 

— Oh, dacă aș putea pricepe. Sînt ner- 
voasă, așa că trebuie să mă abţin. Şi aș putea 
și să plîng și să rîd, cînd mă gîndesc la draga 
doamnă protopopeasă. 

— Da, doar urmează să sosească, Orr-ptiu 
drace. O îndrăgește doamna Enberg atît de 
mult, oare ? 

— Sigur, nu e ea atît de bună și binevoi-: 
toare. Cu ani de zile în urmă, cînd eram ceva 
mai... - 


2 4 * i ASR 
— Cu ani în urmă, da. Adevăr grăita-i. 
Acum treizeci de ani și ceva eram un tînăr 

chipeș. Pe vremea aia Johnsson se juca leapșa 
cu domnișoare baroane și contese. Și apoi .mer- 
geam în stogul de fîn, și cluia se ridica şi cobora, 
spre satisfacția generală. Aveai propria ta în- 
făţişare pe atunci, doamnă Enberg. Îţi făcea 
plăcere să te priveşti şi... cu respect trebuie 
să recunosc... nu erai mai puţin plăcută cînd te 
lua cineva în braţe. Orrorr-ptiu drace. Acum ni 
s-a făcut nasul roșu, sîntem -slinoşi şi sluţi. 

— Johnsson e atît de afectat. Dar Johnsson 
nu poate nega, totuși, că Excelenţra ei este o 
ființă bună. : p A 

Pupilele lui 'Toni se rotiră de jur-împrejur 
și se fixară într-o poziţie dezagreabilă, poncișă. 
Se roși deodată violent ca un adevărat tînăr. 

— Nu este bună, spuse el cu voce scăzută 
dar cu obidă în ton. Doamna Enberg știe foarte 
bine, că nu. k 

— Oh dragul meu, îmi pare atît de rău, 
domnule Toni, s-a întîmplat numai atunci, a 
fost singura dată. 

Purpuriul din obrajii doamnei Enberg se 
întunecă spre albastru. Cînd Toni s-a uitat cru- 
ciș, femeia durdulie a început să tremure. 
Sentimentele ei duioase față de italian își aveau 
originea în spaima profundă pe care o încerca 
în faţa acestei fiinţe închise în sine și impre- 
vizibile. 

Toni era singurul dintre servitorii baronului 
căruia i se adresa „domnule“. Domnul Toni ... 
nu putea altfel. 

— Acum nouă ani Excelenţa ei se afla în 
vizită la casa Roger. Într-o zi Jacob se juca 

cu micuța Blenda sub castan. Eu stăteam pe 
scara principală. La un moment dat, Excelenţa 
ei m-a întrebat : cum îl cheamă pe tînărul acela 


care se joacă cu Blenda ? Deși știa foarte bine 


cum îl cheamă. Şi cînd i-am răspuns că îl 
cheamă Jacob, Excelenţa ei a întrebat : tînărul 
nu are și un nume de familie? Atunci a tre- 
buit să răspund că numele lui de familie este 
Enberg. Dar în antreu stătea domnul protopop şi 
înjura, pentru că i s-a părut foarte caraghios. 

aa Toni-fiul, trebuia să-i fi spus tu, hi, hi, 
hi, hi, hi, orrorr-ptiu, ptiu. Ce ? A plecat coana 
Enberg ? Păi măi, frate Toni, Enbergoaia a 
devenit sfioasă. Oh, doamne, femeile astea, cum 
reușesc ele să-și păstreze farmecul atîta timp ? 
Sigur că da, pentru că nu și-l irosesc ca noi, 
de unii singuri. 

Nu crezi că e cazul să spunem o vorbă se- 
rioasă despre Excelenţa sa, protopopeasa ? Doar 
ştii, frate catolic, că noi am cunoscut femeile 
înainte de a cunoaște berea neagră. Și Jullan, 
era o mică pramatie. Vezi tu, Johnsson era, 
totuşi, un băiat chipeș și Johnsson trebuia să 
se facă plăcut, dar numai atît timp cât îi făcea 
și lui plăcere. După un timp s-au auzit flecă- 
reli şi bîrfe care au ajuns la Excelenţa sa bă- 
trînul. Johnsson trebuia să fie dat afară, pen- 
tru că Johnsson era o pramatie. 

Dar vezi: tu, atunci vorbeam răspicat, lim- 
pede și spuneam adevărul. Un adevăr care 
ardea ca acidul tanic pur. Johnsson a luat bă- 
taie, şi bătrînul baron a stat mai multă vreme 

la pat. Dar Toni nu l-a apucat pe. bătrinul 
baron, nu? Era bărbat nu glumă. De înjurat 
înjura mai straşnic ca protopopul. Dar era băr- 
bat, cum îţi spun. Și cînd s-a pus pe picioare 
din nou, Johnsson a căpătat, ca să spun aşa, 
o pensie pe viaţă şi bere neagră pînă la sfîrşitul 
zilelor. Şi micuța Jullan a fost trimisă la fa- 
milia Siedel la Bjorkenăs. 

„__ Orr-ptiu drace. Cu protopopeasa, da cu pro- 
topopeasa, da, așa a fost. Avem și noi, fireşte, 
ochii deschişi şi urechile ciulite şi urmărim ce 
se întîmplă în jurul nostru. Uite, de pildă Arvid 

del, a fost de cînd e elun tîmpit notoriu. 
cra. a văzut că nu poate să pună mîna pe 
Julla s-a dus şi s-a căsătorit cu o femeie 
din popor. Un nume cu -bom sau -blum în 
coadă. Și așa s-a ales praful de toate. Bjork- 
enăs a fost vîndut la licitaţie și noi am rămas 
în vecinătate, întrucît se afla la o distanţă con- 
venabilă între casa Roger și Klockeberga. Cum. 
îţi spun, acum Arvid este administrator la 
moșia unde a fost stăpîn, da, da, ca să vezi. 

Protopopeasa, așa e. Vezi, fratele meu ca- 
tolic, cred că trebuie să pătrundem și căile 
Domnului. Acest Arvid are o fată, Sara. Cum ? 
O cunoaștem pe Sara, frate catolic ? Ei, atunci 
trebuie s-o analizăm, puţin cîte puţin, să ve- 
dem care e situaţia. Ea e fata fratelui răposatei 
baroane Ulla şi ruda cea mai apropiată. Iar 
tinerii Hyltenius sînt copiii surorii Excelenței 
sale şi rudele cele mai apropiate. Dacă le 
punem una peste alta și mai citim și vorbele 
Domnului peste ele și dacă mai adăugăm la 

toate acestea și perspectiva unui mic moște- 
nitor Hyltenius-Siedel, atunci... * 

Orrorr-ptiu drace. Cum ? Doarme fratele 
meu catolic ? Ei atunci, hai să ne trăieşti frate 
Johnsson. Ți-e îţi place să bei, nu-i așa, frate 
Johnsson. 

Vickberg apăru pe scara principală. Doamna 
Enberg se înapoiase la umbra castanului. Cro- 
șeta la ciorap şi-l uda cu sudoare şi lacrimi. 

Dumnezeule doamne, nu fusese protopo- 
peasa aproape ca soră ei de joacă? Și nu 
protopopeasa fusese aceea care ticluise căsătoria 
ei cu Enberg, ajutorul parohului ? Sigur că da, 
Enberg o peţise personal. Însă protopopeasa îi 
dăduse ghes Lovisei să se căsătorească cu aju- 
torul de paroh, bolnăviciosul, tuberculosul. 

Şi cu toate acestea se găseau oameni răută- 
cioşi care să susţină că fusese ceva între dom- 
nișoara Julia cu ajutorul de paroh. 

— Ştie doamna Enberg unde e Jacob ? 

— O, dragule, Jacob umblă haimana. 

— Chestiunea e că Execelenţa sa a scris 
0 scrisoare. 3 

— Ce spune Vickberg ? Auzi, să facă Ex- 


„celența sa așa ceva ! 


— Chiar cu mîna lui. Este o scrisoare către 
judecătorul Bjărner... e vorba de ceva de o 
importanţă deosebită. Mă gîndesc să-l rog pe 
Jacob să sară pe cal şi s-o ducă. 

Vickberg scoase din buzunarul de la piept 
mesajul, și îi analiză atent adresa formată din 
o mulțime de litere mici, lungi și subțiri, ne- 
clare. 

/ 5 
_— Aş putea să-i spun cu mare plăcere 
doamnei Enberg despre ce e vorba. Excelenţa 
sa are în vedere să-şi întocmească testamentul. 
Vickberg se așteptase ca vestea să-i pro- 
voace doamnei Enberg o explozie de emoție 
profundă. Doamna Enberg era însă văduvă de 
preot şi o femeie care giîndea cu gravitate, 
moartea fiind pentru ea un eveniment familiar 


“si întim, aşa cum erau, de fapt, și aspectele 


capricioase ale acesteia. i = 

— Înţelept e acela care este bine pregătit 
sufletește, căci ziua şi clipa nu le cunoaștem, * 
cită ea cu aproximaţie. Și cu o reflecţie umilă, 
continuă : A fost servit cît s-a putut de bine 
şi conştiincios. Puterile nu ne-au fost prea mari 
dar conştiinţa ne-a fost curată. Și că ar fi fost 
mînjit castronul cu lapte bătut — îmi pare rău, 
dar n-am nici o vină. 

Uite, copiii. 

Jacob o ţinea pe Blenda de mînă și o tira 
peste nisipul încins al curţii din faţa castelu- 
lui. Bluza albă şi fusta fetei erau pătate de 
iarbă şi ţărină. 

— Oh, şi Blenda asta, care niciodată nu se 
poate ţine pe picioare! se lamentă menajera. 
Să vă tăvăliţi mereu prin iarbă și pe unde apu- 
caţi ! 

Vickberg își prezentă propunerea. Da, sigur, 
Jacob era foarte dispus să facă un drum pînă 
În Oraş. 

-—„Blenda/ peate s-o iasp& Lisa, jar „eu pun 
șaua, pe Finigăl, 

Cum adică? Să meargă cumva şi Blenda 
în oraș? La judecător ? Pentru a înmîna scri- 
soarea Excelenței sale, o scrisoare extrem de 
importantă ? Ar fi cazul ca Jacob să înţeleagă... 

— Da, dar ce-o să facă Blenda cît lipsesc 
eu ? 

— Dumnezeule, atoatefăcătorule, copii, sîn- 
teți în stare să îmbolnăviţi de fiere o biată fi- 
inţă, ca mine! Ce-o să facă Blenda timp de o 
oră ! Păi o să cîrpească ciorapi! Nu ţi-a mai 
rămas întreagă nici o pereche de ciorapi şi 
toate au găuri enorme, cît clătita. Blenda, 
chiar, nu vrei să faci niciodată nimic folositor ? 

— Ba da, dar n-am niciodată timp. 

— Ei nu vă luaţi acum la ceartă. Iau calul 
și mă duc singur. Dar să mă ia dracul dacă n-o 
să crape fierea-n el! 

Şi plecă, zburînd pe picioarele lui lungi, ur- 
mat de Vickberg care se deplasa în salturi scurte 
şi cu fracul fluturînd. 

Şi cum rămîne cu scrisoarea ! Cu scrisoarea | 

— Oh, ho, ho, doamne! suspină doamna 
Enberg. Aşază-te aici, micuță Blenda, să apu- 
căm să vorbim şi noi puţin. Poţi să-mi mai ţii 
coșul ridicat. Doamne, Dumnezeule, dacă ar ieși 
un om din băiatul ăsta, atunci ţi-aș mulţumi 
stîind numai în genunchii mei goi. 

— Oh, ce nostim ! Mătuşa o să se dezbrace 
și o să rămînă cu genunchii goi. 

— De cînd sînt... nu, zău, de cînd mă ştiu 
n-am mai pomenit un leneș mai mare ca el. 
A împlinit nouăsprezece ani și n-a făcut nimic 
de ispravă, nici măcar de doisprezece șilingi. 

— Cum poate mătușa să spună aşa ceva! 
Vinează și pescuiește și taie lemne. Și uneori 
dăm ajutor împreună la încărcatul fînului. 

— Nu mai vorbi prostii! Dar uite, dacă 
l-aş putea înţelege pe Excelenţa sa. Uneori mi 
se pare că, într-adevăr, ar manifesta un inte- 

res real pentru băiatul ăsta. 

Și acum trei ani, cînd pastorul făcea carte 
cu el şi l-am rugat să-mi dea voie să-l trimit 
la școala mare, atunci mi-a dat să înţeleg că 
este foarte posibil, baronul, vreau să spun. „Da, 


Dumnezeule mare, Enberg“, a spus Excelenţa 


sa „o să ne ocupăm noi“. Dar în loc să-l tri- 
mită pe băiat val-vîrtej la școală, mi ţi-l chea- 
mă şi-l întreabă dacă vrea și el. Auzi, dacă 
poţi să-ţi închipui una ca asta! 

— Şi n-a vrut ? 

— Ştiu eu bine ce merita să-i dau, dacă-i 
vorba pe-aşa ! Numai ce ridică pungașul nasul 
în vînt şi-i zice: „Poate Excelenţa sa baronul 
să spună ce-o să se întîmple cu Blenda cînd eu 
voi fi plecat ?*. „Nu iubitul meu pezevenchi“ a 
spus baronul „nu pot“. „Păi, atunci, asta e“ 
a,spus băiatul. Şi mă lasă pe mine, mama lui 
de sînge să stau deoparte și s-ascult cum Ex- 
celenţa sa discută serios cu pușlamaua de băiat 
în loc să facă lucrul ăsta cu mine. 

— Ce faci fato! Mişcă coșul! 

.— La revedere, Jacob. Uite ce elegant că- 
lărește, nu-i aşa ? 

Doamna. Enberg încercă să întoarcă capul 
dar stratul de osînză de pe ceafă o împiedică. 

Și pînă să reușească, în cele din urmă, să se 
întoarcă cu tot corpul ei greu, Jacob ajunsese 
deja departe pe alee. 

— Ai fi putut să-mi spui din timp, bom- 
băni ea. 

Da, desigur că era un băiat drăguţ, îţi făcea 
plăcere să-l privești. Dar, Dumnezeule, copii, 
v-aţi făcut mari acum. Trebuie să trăim. 

— O şi facem, nu. 

— Auzi, să te înţelegi cu ea ! Dacă cel puţin 
aș putea pricepe ce aveţi în cap și ce faceţi 


toată ziua ? Și nu mai puteţi, totuși, să vă ţi- 


neți numai de pescuit și să bateţi drumurile 
prin pădure cît e ziua de lungă! Ce faceţi în 
coliba aia îngrozitoare de la Tanninge ? Citiţi ? 

— Da, uneori Jacob citește din Robinson 
Crusoe. Mie mi se pare amuzant. Și mai citim 
din cronicile regatului Suediei. 

— Oh, doamne, aţi luat și cărţile astea cu 
voi acolo. Şi eu, care le-am căutat peste tot! 
Enberg trebuia să știe că nu e voie să le ia! 
Oricum, e încă bine cel puţin că citiţi asemenea 
lucruri, care vă sînt de folos. A 

— Da, şi mai citim dintr-o carte cu un me- 
șulică pîntecos. E un bătrîn înțelept. Jacob a 
împrumutat cartea de la moșierul Siedel. Dar 
nu-i mare lucru de capul ei. Scrie acolo că poţi 


să adormi dacă te uiţi îndelung la propria-ţi 


burtă. Şi noi am încercat dar n-a mers. 
Blenda tăcu și închise ochii. Oh, oh, se gîndi 

ea, Jacob are dreptate: să mă întrebe numai 

cineva şi spun totul. Sînt ca o sită. Doar să 


32 


mă întrebe cineva, atît numai, să mă întrebe. 
Vai, ce ţi s-au înroșit ochii, tanti! 

— Micuţă Blenda... spune-mi... de ce să a- 
dormiţi ? 

— Mătuşică dragă... nu ştiu. Așa vrea Jacob. 

Oh, doamne și băiatul ăsta! Niciodată nu 
știi ce are în cap; niciodată nu ştii ce gîn- 
deşte. Dar idei năstrușnice a avut mereu... la 
fel ca și taică-său. 

— Nu poţi să mă privești în ochi, copilă ? 

Blenda deschise ochii, docilă. Acum o să 
urmeze un mare interogatoriu, se gîndi ea. Cel 
mai bine e să răspund. Numai de-aș putea să 
născocesc ceva, care s-o potolească. 

— Ce faceţi voi acolo sus la cabana Tan- 
ninge ? 

— Nu ţi-am spus ? Citim și mai şi pescuim. 
Și Jacob vine uneori cu cîinii după el. Şi mai 
vine și moșierul Siedel și vînează împreună. 
Da. Şi umblăm prin pădure și ne încălzim și 
ne scăldăm. Și apoi ostenim și ne culcăm. 

Doamna Enberg puse mîna pe ghem, mîinile 
grăsuţe i se mișcară cu repeziciune, sculul se 
descurcă ușor din coșul care se golea, nodurile 
se desfăcură. 

— Deci, dormiţi, care va să zică ? 

— Dacă mă uit mult în ochii lui Jacob, și 
dacă nu vorbim, atunci adorm. 

— Și, deci, dormiţi... amîndoi ? 

Blenda dădu din cap afirmativ, apăsat și 
buzele i se țuguiară indignate. 

— Da, așa spune el. Dar știi, nu-l cred. 
Pentru că, vezi, eu cred că el stă și se uită la 
mine. Cind mă trezesc, îl văd, totdeauna, că 

mă priveşte. Și atunci îmi spune că tocmai s-a 
trezit. 

Dar de ce nu mă scol și eu niciodată prima ? 
Niciodată. 

Coada sculului se răsuci și căzu șerpuind în 
ţărînă, cu smucituri, iute și dispărînd în ghem. 
Doamna Enberg se ridică. 

— Da, micuță Blenda, cred c-ar trebui să 
mai stăm de vorbă. Şi cît se poate de serios. 
În seara asta, poate. Acum trebuie să mă ocup 
de pregătirea cinei. 


III 


Excelenţa sa ia cina și își întocmeşte 
testamentul 


Toni supraveghea aranjarea mesei în sala 
mică. Excelenţa sa obișnuia să mănînce în ca- 
mera lui, dar astăzi intervenise o excepţie cu 
totul şi cu totul rară. Se punea masa în sala 
mică și, lucru și mai neobișnuit la casa Roger, 
pentru două persoane. 

Toni nu era un valet deosebit de harnic în 
așternerea mesei, ci se mulțumea să fie la faţa 
locului, dîndu-le doamnei Enberg și Lenei cîte 
o indicație din cînd în cînd. Abia cînd au în- 
ceput cina și serviciul propriu-zis își etală ma- 
rile lui înclinații : o mișcare de felină, silen- 
țioasă și agilă, capacitatea de a fi peste tot și 
de a nu fi observat nicăieri, dibăcia deosebită 
în privinţa variatelor temperaturi ale sorturi- 
lor de vin, abilitatea și remarcabila sensibili- 
tate în umplerea paharelor. 

Avea, totuși, un cusur: nu se distingea, 
chiar deloc se poate spune, printr-o curăţenie 
ireproşabilă. Această deficiență o corecta însă 
doamna Enberg printr-o veghe exigentă asupra 
garderobei lui și, îndeosebi, prin controlarea 
scrupuloasă a albeţei mănușilor folosite la ser- 
vit. S-a întîmplat, totuși, dar asta numai 0 
singură dată, ca baronul să-și întoarcă nasul lui 

proeminent în vînt, să adulmece și să spună: 
Să mă bată pe mine Dumnezeu dacă pezeven- 
chiul nu miroase urit ! 

Imediat, doamna Enberg a pregătit o baie 
cu arome şi Toni, care era docilitatea întru- 
chipată, s-a supus și acestui mic supliciu. 

— Auzi, dacă poţi să-ţi închipui, Bjorner 
ăsta să cineze cu Excelenţa sa ; este de-a drep- 
tul straniu ! Mama, care a fost aici în casă cu 
mult înaintea doamnei Enberg, obișnuia să 
spună, că lumea biîrfea cum că mama lui Bj5r- 
ner a fost înamorată de baronul nostru. Pe ea 
o chema Lilja. Dar dacă era adevărat, asta nu 
mai știa nici mama. Mama a văzut însă cu 
ochii ei, cum Liljan s-a dus în tufa de agrişe 
după domnişoara din Bjorkenăs. Și, cu toate 
acestea ea a fost aceea care a pus mîna pe el, 
în cele din urmă. 

— Lasă prostiile ! Neteziţi faţa de masă! 
Nu vedeţi că e prea lungă ? 

— Da, dar ştii, Bjorner ăsta, totuși...! Lars 
spune că în oraș lumea vorbește că e o mare 
figură. Îndată ce moare cineva, se înfăţişează 
la om acasă și notează pe hîrtie tot ce poseda 
răposatul pe vremea cînd mișca. Orice fleac, 


„chiar și o oală ciobită. Și mai primește și bani 


pentru asta, de nu mai rămîne chiar nimic pen- 
tru moștenitori. 

— E o gură-spartă ce nu s-a pomenit ! Daţi 
zor și vedeţi dacă nu s-a terminat cu lustruitul 
tacîmurilor. Dacă nu, să-i ajute și Lovisa. 

— Nu, nu e nevoie de carafă, Lovisa. Am- 
bele mînere de argint, înţelege, Lovisa. Și apoi 


36 


coșulețul. Se poate servi sherry într-e carafă 
mică, să ştii asta Lovisa. 

— Sigur că da, dragă. Uneori sînt complet 
năucă. Nici nu-mi dau seama: cum mă simt. 
De parcă s-ar fi întimplat ceva foarte compli- 
cat. Sau ar urma să se întîmple. Oh, doamne, : 
da, așa este. E cît se poate de îngrijorător. 

— Excelenţa sa nu e în toane bune astăzi ? 

— Ba da. Nu, de fapt, nu este. Pretinde că 
paharul cu lapte bătut era soios. Dar nu-i 
nimic. Auzi, n-a remarcat domnul Toni nimic 
deosebit în legătură cu copiii ? 

Intenţia doamnei Engberg era să-l ia prin 
surprindere, și ca printr-o mișcare rapidă să 
afle și să smulgă vreun secret din tainiţele bine 
ferecate ale italianului. Dar încercarea ei eşuă, 
italianul nu scoase o vorbă. Singurul lucru care 
dovedea că, într-adevăr, a fost luat prin sur- 
prindere era o roşeață profundă, o roșeaţă care 
deveni tot mai pronunțată. 

— Da dragă, scumpo, n-are nici un motiv 
să fie întors pe dos. Nu este deloc straniu ca 
un biet om să fie neliniștit uneori. 

— Spune-mi acum, înainte de a se întoarce 
dezmăţata asta de Lena, n-a observat domnul 
Toni că copiii își fac prea mult de cap și-și 
pierd timpul hoinărind împreună ? 

Domnul Toni rămase mut. Nu realiza de ce 
să fie nevoit să confirme arhicunoscutul fapt 
că copiii se zbenguiau prea mult de capul lor. 

— Da, dar unde o să ajungă? 

— Cum aș putea eu să știu, Lovisa? 

— Ei, Dumnezeule, așa e! Nu, nu pot să 
știu şi nici domnul Toni nu poate şti. Numai 

unul singur poate ști. Dar, cu toate acestea 
cred că domnul Toni ar putea să se simtă oare- 
cum răspunzător. 

— Nu am nici o responsabilitate. 

— Nu, bineînţeles! Nici măcar aceea de 
a-și da osteneala să-mi spună ce gîndeşte și 
crede ? Consideram, totuși, că domnul Toni ar 
trebui să constituie sprijinul meu natural în 
privinţa lui Jacob ? 

— Nu mi s-a permis niciodată să gîndesc 
sau să am o părere în legătură cu Jacob. 

— Nu este adevărat! Auzi, să-l trimită pe 
Jacob la Roma să devină catolic, asta nu tre- 
buie să se întîmple domnule Toni. Dar, în 
rest, ştiu că eu am manifestat toată grija pen- 
tru el, toată grija de care am fost în stare. 
Oh, dragă, scumpule, fii rezonabil! Știu că 
el îi vrea binele băiatului mai mult decît ori- 
cine altcineva. Spune-mi, crede domnul Toni că 
este vreo legătură amoroasă între cei doi copii ? 

Domnul "Toni rîse dezvelindu-și dinţii albi 
(naiba știe, cum putea să aibă dinţi albi ?) și 
spuse : 

— Nu sînt totdeauna legături amoroase 
între copii ? 

— Ba da, sigur că da, Dumnezeu să ne 
binecuvînteze că așa e! Doamna Enberg um- 
bla cu ambele miîini printre smocurile rebele 
de păr de culoare galben-cenușie. Şi ce-o să 
se întîmple ! Cu Jacob și Blenda ai noștri ? Fi- 
reşte, într-un fel se întîmplă același lucru și 
cu nefericiţii ăștia tineri. Blenda însă ar tre- 
bui să fie considerată totuși, ca un copil vi- 
treg la casa Roger. 

Da, dar cu ce se ocupă, ce fac? 

De astă dată italianul rise subtil. 

— Nu știu. N-am cum să știu. 

— Dacă n-ar fi, totuși, atît de ciudat şi 
închis, dragul de băiat. Este, bineînțeles, a- 
proape tot atît de ciudat ca și alţii! Dar re- 
ține acum ce spun. Dacă situaţia nu se rezolvă 
si dacă domnul Toni nu mă ajută să ţin copiii 
în frîu atunci mă duc la Excelenţa sa. Și să 
nu-mi mai spuneţi pe nume, dacă n-o să fac în 
așa fel ca băiatul să fie trimis la o şcoală 
adevărată. 

Făcu o pauză pentru a vedea ce efect o să 
aibă ameninţarea ei. Italianul părea însă im- 
perturbabil. 

— Ei ? Iubitule... 

— Să te ajut! Eu! 

Da, da, trimite băiatul la o şcoală, e un 
lucru bun. Cînd îl văd sînt bucuros. Dacă n-o 
să-l văd am să fiu amărit. Dar n-am nimic 
de spus. 

Toni se răsuci în grabă pe virful picioarelor 
și se îndreptă spre ușă. 

— Oh, doamne! ţipă Lena care consideră 
drept cel mai indicat să-şi părăsească postul 
din spatele uşii. O să vedeţi cu ochii dum- 
neavoastră că a venit. 

— Ce spui gură-spartă! Cine a venit? 

— Judecătorul districtual, din cîte ştiu. E 
deja sus pe scară. 

x 


Vickberg se furișă cu precauţie în biblio- 
tecă, unde baronul dormea. Excelenţa sa 
dormea într-o poziţie foarte incomodă, aplecat 

în faţă, sprijinit în coare și cu mîinile atirnînd 
inerte de o parte și de alta a genunchilor, cu 
bărbia bălăbănindu-se încet în sus Şi-n jos 
deasupra  adînciturii stomacului. La picioare 
zăcea o carte, Corinne ou Pltalie, cîndva cu o 
copertă splendidă, de lux, cu cele trei bla- 
zoane : fascia cu coroană a familiei Bernhusen, 
capul de lup al familiei de Sars și ciocanul 
familiei  Bergfeldt. Corinne îşi pierduse cu 
trecerea anilor mult din fosta ei splendoare, 
iar acum era aproape ferfeniță, datorită obi- 
ceiului baronului de a o citi încontinuu, fără 
s-o lase din mînă, și a prostului obicei de a 
o uita pe unde apuca, cel mai adesea arun- 
cată pe podea. Răposata baroană Arnalia Berg- 
feldt, mama lui Roger Gustaf Adolf Abraham, 
primise cartea la prima ei aniversare 0no- 
mastică la casa Roger de la soacra ei, baroana 
văduvă de Sars, născută donna Julia di Bar- 
tolomeo de'Bartolomei. Volumul, într-o legă- 
tură splendidă, produsese o impresie profundă 
asupra firii sensibile și romantice a Amaliei. 
Și fiul ei nu înțelegea de ce creaţia doamnei 
de Staăl nu ar putea produce o impresie Ja 
fel de profundă și asupra lui — cu atît mai 
mult cu cît de la răposatul său tată nu avea 
nici un fel de tradiţii literare pe care să poată 
să le moștenească sau să le desăvîrșească. 

Cu o mînă grijulie și abilă, Vickberg adună 
resturile aurite ale Corinnei şi le aşeză pe masă. 

— Excelența voastră ! 

Un horcăit enorm, de dezmeticeală, zgu- 
dui trupul de baron, capul se ridică și i se 
prăbuşi pe spaţe, ochii se deschiseră clipind. 

— Ce... ce spui? Ce prizăm ? 

— Ceasul este șase fără un sfert. Trebuie 
să-l anunţ pe slăvitul baron că a sosit jude- 
cătorul districtual. Are plăcerea Excelenţa 
voastră să-și aranjeze toaleta ? 

— Thihi! Să ne ajute Dumnezeu, Vick- 
berg ! Mulţumesc, mulțumesc. Ce spui ? Şase 
fără un sfert ? Înseamnă că pezevenchiul a 
venit prea devreme. O să luăm masa acum! 

— Excelenţa voastră o să aibă plăcerea să 
cineze peste trei sferturi de oră. Între timp ju- 
decătorul se plimbă prin pare. 

— Ei, dacă-i așa, e bine. Bastonul! 

Acum, iubite, spune-mi, pentru că înțeleg 
că Vickberg se pricepe la oamenii de treabă. 
Acest Abraham Bjorner e un bărbat respec- 
tabil ? 

— Fără îndoială, Excelenţa voastră. Este o 
rudă apropiată a familiei Lilja și ca atare în- 
rudit chiar cu casa noastră ! 

— Hi, hi... Are o carte de vizită a nainii 
de proastă. Dar avem tot timpul să ne dăm 
seama. 

Toni își etală cele mai deosebite calităţi. Era, 
prin natura lui, extrem de rezervat și visător 
și foarte puţin solid pentru a fi cu adevărat 
un bun servitor. Dar îndată ce era vorba să 
servească la o masă i se trezea această înclina- 
ție înnăscută. Tatăl lui Toni, bunicul lui și, 
probabil, chiar străbunicul, fuseseră valeţi spe- 
cializaţi în punerea mesei la casa Bartolomei. 
Și cu siguranță că Toni ar fi fost și acum 
„couvreur de tables“ la bătrînul domn Baldas- 
sare dacă furtunile anului patruzeci și opt nu 

l-ar fi aruncat in rîndul criminalilor politici. 
Don Baldassare, care era el însuși o persoană 
precaută şi extrem de loială, cu mari eforturi 
a reușit să salveze viaţa tînărului său servitor 
trimițindu-l la rudele sale din Ultima Thule. 
Acolo l-a întîmpinat doamna Enberg pe nefe- 
ricitul refugiat cu interesul tandru al unei fe- 
mei cu un suflet nărinimos și cald, şi acolo 
a rămas. lar acum îl servea pe baron și pe in- 
vitatul acestuia. 

— Mon cher cousin este într-adevăr amabil 
că a venit în vizită la un bătrîn solitar. 

— Oh, vă rog! Cel mai mic semn din par- 
tea unchiului a fost de ajuns. 

— Ei, bine, iubitul meu frate... ce vîrstă 
avem ? Patruzeci și nouă împliniţi ? Ei, atunci 
nu mai sîntem un novice. Nici eu nu sînt cu 
muit mai virstnic, deși picioarele îmi sînt al 
naibii de șubrede. Ce mai face vulpoiul ăla 
bătrîn de la Viskingeholm ? A mai făcut da- 
torii pe care să i le plătească rudele, ce spui ? 

— Vă referiţi... vă referiţi la unchiul A- 
braham ? 

— Abraham ? Da, parcă aşa îl cheamă. A 
auzit vărul că sora Julia urmează să sosească ? 

— Adevărat! Mă bucur enorm! E des- 
tul de mult timp de cînd protopopeasa n-a mai 
avut această plăcere... 

— Sint cîţiva ani. După cum ştii răposatul 
protopop a sfirșit-o, ceea ce e totdeauna o 
ușurare. EI... noroc! Mja, mja... e prea dulce, 
nu-i aşa? Nu este? Ba da, ţi-o spun eu că 
așa e. Protopopul a fost un lăudăros şi un 
tîriie-briîu. 

— Avea şi el ciudăţeniile lui. Dar a fost o 
personalitate, bine înzestrat, capabil... 

— Așa, ea are și copii. Cred că trei, nu-i 
așa Vickberg ? Doi fii și o fiică? Exact, mi- 
cuța Malla. Adevărat. Îi cunoaște vărul ? 

— Pe fii îi cunosc. Sînt doi tineri foarte 
promiţători. Îndeosebi Roger, juristul. 

— Ce prizăm, Vickberg ? Doreşte și iubiiul 
meu frate ? Nu. Este un tutun al naibii de bun. 
Thihi... Ajută-mă, Doamne. Mulţumesc, mul- 
țumesc. Vickberg, ce-i cu ăsta, îl bîntuie Ne- 
curatul ? Îmi ia supa? A fost tutun în supă? 
Păi așa da, dar vorbește. Juriști, ai spus? 
Domnii au pe la cancelarii niște pezevenchi al 
naibii de simpatici. Şed ei acolo și scriu litanii 
lungi și îmi pretind să fac una și alta. Şi colac 
peste pupăză mai vor să le și citesc toate mi- 
zeriile alea. Ce spui ? 

— Îmi pot îngădui să-i dau un sfat văru- 
lui Roger ? Este un lucru la care m-am gîndit, 
de fapt, de mult timp, dar din motive de tact 
și din teama de a nu deranja m-am ţinut la 
distanţă de casa Roger. Marile proprietăți, ad- 
ministrarea domeniilor, casa Roger și averile 
Siedel implică, firește, o mare bătaie de cap 
de natură pur juridică. N-ar fi cazul ca vărul 
să încredinţeze hangaralele acestea unui jurist 
experimentat ? 

Judecătorul amuţi subit și încercă să-şi clă- 
tească zăpăceala și spaima cu un pahar de 
madeira,, Îşi dădea, seama că fusese, înguozitor 


de nepzecarit, 


fxcelenţa sa își ridică, umerii şi îşi înapinşe 
capul înainte,”ochii negri Ai/'scînteiază” în Or- 

bite, iar obrajii puhavi și vineţi i se umflară. 
Judecătorul, care din auzite sau din cronica 
de familie cunoştea vijeliile subite și violente 
de la casa Roger, avu o senzaţie asemănătoare 
spaimei unui școlar în fața unui tăuraș. Ședea 
ca pironit de masă, încătușat de considerente 
sociale, faţă în faţă cu un babalic extrem de 
ciufut care în orice moment era în stare să 
răstoarne castronul de supă peste el. 

Din fericire baronul avea încă suficient de 
treaz simţul îndatoririlor sale de gazdă, astfel 
că reuşi să-și stăpînească mînia și să nu și-o 
reverse pe oaspete. Bijbii cu mîna și dibui 
piciorul slăbănog al lui Vickberg. Îi administră 
o ciupitură zdravănă. Majordomul se schimo- 
nosi de durere, dar tăcu mile. Mînia domnu- 
lui baron, își găsise expresia ei palpabilă de 
descătușare : fulgerul se descărcase, mai ră- 
mînea numai bubuitura. 

— Cum? Ce ai acolo? Vii cu mormoloci 
de plătică la masa mea ? 

— Este somn, Excelenţa voastră. 

— Mi-o spui tu mie! Afară, afară, peze- 
venchi împuţit! Să mă bată Dumnezeu, dar 
să nu creadă orice mirlan că poate să mă pă- 
călească pe mine. Cum îl cheamă pe ăla din 
Cătunul pescarilor ? Cum ? Să nu-l mai văd la 
castel. Mie-mi dă mormoloci împuţiţi şi som- 
nul îl vinde la piață juriștilor și altor secă- 
turi. Da, să fiu blestemat dar vărul nu e obli- 
gat să se servească cu mai mult decît îl în- 
deamnă conștiința. Ri 

Vickberg era negru de indignare dar stă- 
pîinea situaţia. Dădea ordine tăcute, farfuriile 

fură schimbate și fu adusă friptura. Între timp 
țţeasta Excelenței sale se descongestionase. Iar 
mînia se domolise și ea. 

— Aşa, acum friptura. E bună. Să ştii, vere, 
că plătica este un pește respingător. 

— Da, are cam prea multe oase. 

— Într-adevăr, este cît se poate de corect. 
Toni, iubite, auzi tu ce spune judecătorul? 
Plătica are al naibii de multe oase. 

— Noroc! Charmante temperature, iubite. 
Băiatul ăsta e o comoară. Friptura este fra- 
gedă, cum ? Transmite-i coanei Enberg că este 
și ea o comoară la casa omului. Cum spuneam, 
pe douăzeci vine sora Julia. Este o femeie 
plină de farmec, extrem de respectabilă. Și pe 
douăzeci şi doi împlinim șaizeci şi cinci de 
ani. Nu este mult dar oricum ceva. Noroc, 
mon tres cher cousin, ă votre sant! Bucata 
asta să i-o serviţi vărului, este superbă. Și 
vărul trebuie să-mi promită că nu va lipsi de 
la ziua noastră de naștere ! Atunci se va servi 
un somn foarte fin, hi, hi, hi! Nu mormoloci 
sau plătică blestemată, mă înțelege vărul, hi, 
hi, hi. | 

Judecătorul își răsucea între degete favo- 
riţii încărunţiţi. Nu era complet edificat dacă 
trebuia să mai ţină la demnitatea sa rănită 
sau să privească întreaga situație cu umor. 
Jovialitatea baronului era însă irezistibilă. Și 
cînd Excelenţa sa lăsă să se înțeleagă că la 
cafea se vor discuta chestiuni juridice, domnul 
Bjorner se simţi deplin împăcat. 

— Bastonul, v-aș ruga. Oh, acum îl rog 
pe vărul meu să mergem în bibliotecă. Răpo- 
satul socru, da. Îl cunoaşteţi ? Se spunea că 
tipul practica puțin camăta. Am auzit noi de 
asta ? Sigur, oamenii vorbesc! Dar de unde 
să-și fi agonisit el averea altfel? Nici eu, fi- 
rește, nu mă pling, hihihi! Ulla a fost o par- 
tidă bună. Dumnezeule, da, sărmana femeie. 
A fost bună, tres aimable et tres sage, tres, 
tres sage. Coniac ? Coniac pentru văr și eu 
beau îndoit cu apă. Fir-ar al dracului, dar e 
din cauza stomacului, să știi vere. Ei, da. Un 
testament, iubitul meu, nu-i așa că e un curat 
pezevenchilic ? 

— Fireşte că trebuie respectate cu stric- 
teţe toate hotăririle prevăzute de lege cînd se 
întocmește un act atît de important. Și n-ar 
îi deloc recomandabile fără o persoană de spe- 
cialitate. 

— Şi ăsta e frumosul meu văr, hihi! 

— Sigur că vă stau cu plăcere la dispoziţie. 
Competența mea și raporturile mele de rude- 
nie mă fac, desigur... 

— Foarte bine. Dar acum să nu vorbim 
de rudenie. Niscaiva moștenitori direcţi, cu 
pretenţii legale, nu avem. Și sora Julia este 
o femeie pioasă. Pe ea n-o interesează cele lu- 
meşti. Ce zici ? 

Judecătorul își pipăi nervos favoriţii. Nu 
înțelegea încotro ţintea de fapt baronul. 

— Ceva legate... pentru servitorii devotați ? 

— Ceva, ceva, da. Sufletele oneste nu ne-au 
jefuit pînă la piele. Trebuie să dăm dovadă, 
fireşte, de recunoștință. Dar îţi spun, iubite 

baze an re n 


frate, că ne găsim, adică eu, într-o postură a 
raibii de ingrată. 

— Cum așa ? 

„— Uite aşa, este o situaţie delicată, da, din 
cauza acestei Julia, sora noastră. De ea nu ne 
place, n-o agreăm. Pe ea, cu dragă inimă am... 

Excelenţa sa își termină propoziția cît se 
poate de sugestiv, adăugîndu-și bastonul în 
prelungirea nasului, și așa destul de proemi- 
nent. Gestul era mult prea evident pentru a 
putea fi, eventual, greșit înțeles și aceasta pro- 
duse un efect extrem de neplăcut asupra lui 
Abraham Bjârner. Sigur că în practica sa ju- 
diciară, de aproape douăzeci de ani, fusese nu 
o dată în situaţia de a furniza oamenilor de 
condiție lungi nasuri artificiale. Dar faţă de o 
asemenea sinceritate cinică simţea, totuși, o re- 
pulsie nemărginită. 

— Fratelui îi place să glumească. 

— Cum, ce spui? Ba deloc! Vreau să-i 
spun, fratelui, că sora Julia este o pezevenche 
a naibii de nesuferită. Pro primo, ea m-a că- 
sătorit cu Ulla Siedel, pro secundo ea l-a băgat 
pe Necuratul în trupul răposatei Ulla, pro ter- 
tio omul era un fanfaron ce nu s-a văzut. 

— De mortuis.. 

— Las-o baltă acum cu latina, iubite, și 
să vorbim suedeza curată. Per Hyltenius a fost 
un fanfaron de clasă. El însuși a chemat dia- 
volul la altar şi pe mine voia să mă ţină sub 
papuc ca pe un suflet pedepsit. Să mă bată 
Dumnezeu dacă înţeleg ce era în capul lui? 
Ba sigur că stiu, voia ca eu să-mi legalizez 
raporturile cu Mimi. Şi totuși pe pezevenchiul 

ăla îl înţelegeam. Lucrul ăsta l-a aflat „Sfîntul“ 
Per de la Juiia și Julia de la Găran Bergfeldt 
şi Goran chiar de la Mimi. Ei bine, „Sfîntul“ 
Petru vine la mine şi-mi spune că noi, din 
respect pentru răposata noastră soţie, trebuie 
să ne legalizăm raporturile cu Mimi. Cum, ce 
spui ? Nu-i rău, nu! O baroană Bernhusen de 
Sars născută Pettersson. Ar fi fost o satisfacție 
pentru răposata Ulla ! 

— Să admitem... 

— Da, da, să admitem ! Dar vezi, chestia e că 
în spatele acestei întregi mașinaţii drăgălașe 
era sora Julia, poama asta egoistă, meschină... 

— Zău, pe cuvînt, crede-mă, dragă vere, 
dar nu pot să găsesc vreo urmă de egoism în 
ce-mi spui ! Fără îndoială că protopopeasa s-a 
gindit numai la viitorul fetei. Poziţia micuţei 
Blenda ar fi fost desigur... 

— Să-mi lie blestemate picioarele șubrede, 
dacă juriștii ăștia nu sînt o specie a naibii de 
isteaţă ! În numai cinci minute măsurate pe 
ceas, vărul a reușit să priceapă și să exprime 
un lucru pentru care mie mi-au trebuit zece 
ani ca să-l descopăr. Vezi! Vezi! Venerabila 
domnişoară Blenda de Sars, stăpînă peste do- 
meniile Bjorkenăs și Klockeberga, ar fi fost o 
partidă bună pentru unul dintre tinerii Hylte- 
nius. Să mă bată Dumnezeu dacă n-am un 
billet doux de la Jullen în biroul meu... Vick- 
berg ! Vickberg |... scris la vremea aceea. Acolo 
îmi întinde o mînă de împăcăciune şi-mi spune 
că viitorul trebuie să fie consolidat prin legă- 
turi viguroase și tinere cu trecutul... Ce vrea 
Vickberg ? 

— Excelenţa voastră ar dori poate să... 

— Cum să nu... dă-mi tutunul... mulţumesc... 
tjihihi. Adio, iubite Vickberg. Ei bine, ce spune 
vărul ? | 

Abraham Bjorner știa să se înfrupte din 
înţelepciune — și destul de des să-și însușească 
bogăţia — din pagubă. Se mai aventurase și 
avusese 'de a face deja cu furtunile baroniale 
aşa că acum era ferm hotărit să nu se mai 
expună la riscuri și să navigheze în ape liniștite. 
În consecinţă, se arătă și mai rezervat în apre- 
cieri, renunţă chiar să și le mai exprime, ofe- 
rindu-şi numai serviciile sale devotate. Dacă 
vărul voia doar să schiţeze prevederile sale 
testamentare atunci el le va redacta, firește, 
într-o formă juridică legală. j 

— Sigur, sigur. Da, de casa Roger o să 
se-aleagă praful, îi revine lui Bergfeldt. Dar 
în ce privește domeniile Bjorkenăs și Klocke- 
berga precum și alte lucruri mărunte, avem 
toată libertatea să dispunem. Ce credem noi 
că trebuie să facem cu ele ? 

— Poate că vărul are în vedere un act de 
binefacere... | 

— Hi, hi, hi! Şi cam ce anume ? Un azil 
pentru bătrîni șambelani în disgrație, nu ? Ar 
fi o instituţie a naibii de nobilă! | 

Bjrner cunoștea povestea despre disgra- 
ţia baronului Roger și se arătă că gusta gluma. 
Dar, în fapt, voia să se revină la problema e- 
senţială. Cina începuse să devină puțin cam 
apăsătoare. _. 

— Sînt, așadar, unele persoane particu- 


lare... ? 

— Cum spui. E cît se poate de corecț. Dar să 
fiu al dracului dacă iubitul văr e și el pe listă |! 
Ei, da, nu o lua în nume de rău. Vărule exe- 
cutor şi taxa va fi rotunjoară. 

Bjorner se înclină cu demnitate, dar curte- 
nilor. Taxă nu era, firește, denumirea potri- 
vită pentru onorariul unui judecător important. 
Dar de această dată Bjărner ţinu seamă mai 
mult de înțelesul cuvîntului decît de forma 
lui. 

— Așa, cum spuneam, ideea nu e să facem 
treaba astăzi. O să întocmim numai un mic 
concept. Apoi vărul o să-l transcrie cît se poate 
de elegant, nu ? Și cu ocazia zilei de naștere 
îl semnăm în prezenţa sorei Julia și a altor 
rude dragi. Nu ? 

— Dar... scuzaţi-mă... nu crede unchiul... 
că ar putea fi tulburată bucuria generală. O 
asemenea surpriză... 

— Nu ştii, pezevenchiule, că surprizele și 
zilele de naștere se potrivesc bine una cu alta. 
Are, eventual, iubitul meu văr ceva de obi- 
ectat ? 

— Bineînţeles că nu! Bineînţeles că nu! 
Nu pot decît să mă supun și să îndeplinesc do- 
rințele clientului meu. 

Baronul își pipăi nasul mare, fornăi și stră- 
nută de mîncărime și dispreţ. 

— Am putea deci să desemnăm și moște- 
nitorul. 


„ — Moştenitorul ? Un moștenitor unic! Oh, 
atunci nu e cazul să întreb de nume, cel puţin 
nu despre prenumele ei, ha, ha... 

— Da ce dracu l-a găsit de se amuză atît 
de copios ? Jacob este prenumele și ca nume 
de familie trecem Enberg. | j 

— Cum aşa? Ce doriţi? Vrea unchiul să 
spună... ? Nu e Blenda ? - EP: 

— Proprietăţile mele Bjorkenăs și Klocke- 
berga împreună cu supușii, toată averea mea 
mobilă, în măsura în care nu are caracter de 
succesiune limitată, toate obligaţiile din ser- 
vieta mea, acțiunile și dovezile de depuneri 
revin după moartea mea lui Jacob Enberg, 
cu obligaţia, însă, de a plăti din aceste venituri 
pensii viagere, care vor fi îndeaproape speci- 
ficate, anumitor persoane. Acest testament nu 
intră în vigoare și nu se va plăti nici un bănuţ 
numitului Enberg înainte ca el să se căsă- 
torească legal cu fiica mea Blenda. 

Cum ? Și scutește-mă cu Hylteniușii tăi la 
Biorkenăs şi Klockeberga, iubitul meu văr. 
Cum, mai ai ceva de spus 2 | 

Excelenţa sa se zguduia de emoție, fericit 
și triumfător. Expresia de uluire prostească de 
pe faţa judecătorului era pentru el un prelu- 
diu al desfătărilor pe care urma să i le ofere 
ziua sa de naștere. 


IV 


Copiii fac o plimbare 
pină la cabana Tanninge 


Nils, vizitiul, prezentă grajdul în timp ce se 
pregătea atelajul judecătorului. Pe Abraham 
BjOrner îl interesau caii printr-o tradiție de 
familie şi ţinea să se arate mare cunoscător. 
În faţa lui Nils nu se simţea însă prea sigur 
în materie, și se mulțumi ca prin “aprecieri 
extrem de generale, să laude grajdul şi ani- 
malele. 

— Oh, da. Sigur, nu-s răi. Dar oricum nu 
mai e ce-a fost. Excelenţa sa nu se mai pri- 
cepe ca înainte la așa ceva. Mai ales acum, 
cînd picioarele l-au lăsat. Nu, nu se mai pri- 
cepe. Dintre toți numai Jacob mai vine pe aici. 
De fapt, acesta este chiar calul lui. 

— Nu mai spune. Hm. Un animal splendid. 
Așa, va să zică, tînărul domn Enberg a ajuns 
să aibă cal ? 

— Da, trebuie să recunosc. EI îl călărește. 
Iapa este, de bună seamă, a Blendei. 

— O pereche frumoasă. Se pare că tinerii 
stăpîni au gust. 

— Da, desigur că da. Jacob nu este chiar 
așa de prost. De altfel, sînt singurii care mai 

e rPamnue 


călăresc aici, pe moşie. Cu excepția administra- 
torului. Dar el nu este prea amator. 

— Așa, deci. Ei, cred că tinerii călăresc 
mai mult, nu ? 

— Da, sigur că da, uneori o fac. De altfel 
hoinăresc mult prin pădure. Își petrec timpul 
la cabana Tanninge, dacă știți... vechiul pavi- 
lion de vînătoare. 

— Adevărat ? Hm. Şi cine mai stă cu ei 
acolo ? 

— Aaaha, asta nu mai știu. Sînt cel mai 
adesea singuri, din cîte înțeleg... 

Interesul hipologic al judecătorului capi- 
tulă în faţa ceiui pur uman. Și ar fi dorit ne- 
spus de mult să-și continue investigaţiile. Dar 
într-un moment inoportun sosi Lars cu vestea 
că totul este pregătit :de plecare. Nils se duse 
în grabă pînă în casă să-și ia jacheta de la 
livrea în timp ce judecătorul se plimba tacti- 
cos pe alei. 

Trăsura era pregătită în mijlocul curţii iar 
Jacob ţinea caii. 

— Bună ziua din nou, tinere prieten, cum 
te simţi după cavalcada asta formidabilă ? 

-— Mulţumesc bine. N-a fost ceva ieșit din 
ccinun. 

— Da, desigur, aud de la Nils că ești un bun 
călăreț. Micuța domnișoară Blenda călărește și 
ea, nu ? Îmi pare rău că n-am putut s-o salut. 

— Blenda este sus, la Excelenţa sa, să-i 
spună noapte bună. 

— La opt și jumătate! Desigur că domni- 
șoara Blenda nu merge niciodată la culcare 
atît de devreme ? 

— Nu, dar Excelenţa sa se culcă devreme. 
Noi mergem la cabana Tanninge în seara asta. 

— În seara asta ? 

— Da, moșierul Siedel vine să mă ia mîine 
dis de dimineaţă, la ora patru. Are un biîrlog în 
pădurea Bjărkenăs și crede c-o va prinde chiar 
pe vulpea mamă. E o minciună, bineînţeles, 
dar este atît de încăpăţînat. 

— Da, da. O să meargă şi micuța Blenda la 
vînătoare ? 

Jacob rîse. 

— La ora patru ? La ora aia doarme ca un 
buștean ! 

— În cabana Tanninge ? 

— Da, sînt priciuri și pături. Dar și o puz- 
derie de ţinţari. Punem castronaşe cu cărbuni, 
care ftumegă în jurul nostru, și-i ţinem la 
distanţă. 

— Așa. Judecătorul își aprinse un trabuc 
pentru drum. Plecăm deci, Nils. La revedere, 
doninule Enberg, o să ne mai vedem. O să 
avem destul de-a face împreună. 

Ultimele văpăi ale focului pentru cină atri- 
buiră o anumită căldură strîngerii sale de 
mînă. 

— La revedere, la revedere, domnule En- 
berg. Salutări micuţei Blenda ! 

Jacob se holbă mirat în urma lui, nu în- 
ţelegea. 

Adevărul e că nici Abraham Bjârner nu 
prea înțelegea exact. Ziua îi produsese aiît de 
multe și diverse impresii. Și nici atmosfera 
de după cină nu avusese darul să limpezească 
lucrurile. 

Credea, totuși, că putea să discearnă unul 
dintre ele. Acea condiție — sine qua non — 
din testament părea să fie deja îndeplinită, 
sau măcar foarte apropiată, sau cel puţin pe 
un drum bun. 

„Tutunul ăsta de prizat are pe dracun el şi 
de aici i se trag baronului tot felul de idei 
năstruşnice“, se gîndi Abraham Bjorner. Şi 
era gîndul cel mai clar pe care putea să-l for- 
muleze pentru moment. 


Ghiujul de Johnsson îi însoţi pe copii vo 
bucată de drum. Îi plăcea să facă o mică pro- 
menadă de seară, care să-i mai risipească piiiiri 
aburii de bere. 

— Altfel se face o duhoare de băutură în 
odaia de dormit că te ia cu ameţeală. 

— Uf, Johnsson bea atît de mult! 

— Da, vezi tu, micuță Blenda, nu e chiar 
atît de mult cum pare. Bei mai mult ca să-ți 
treacă timpul, stai și ciocnești. E adevărat că 
Jacob i-a dat mîna judecătorului ? 

— Ce face?! Află că judecătorul a fost 
cel care mi-a întins mina: 

— Nu mai face atita pe viteazul, micule 
Jacob. Bjorner ăla îi dă mîna și diavolului, 
dacă e nevoie. Şi ce a mai spus judecătorul? 

— A spus că o să avem de-a face unul cu 
altul mai mult ca sigur. Dracu știe ce a vrut să 
spună. 

— A spus el asta? Auzi, după ce aleargă 
fata asta ? Fete şi drumuri... asta e o minciună. 
Să alergi într-una, încolo și încoace şi să te 
apleci, de șapte ori cîte șaptezeci de drumuri, 

după flori mici şi prăpădite. Oh, da, sigur că 
da, să te ţii după ele, dacă poţi. O să-și dea 
seama, desigur, și micul Jacob. Are viaţa în 
faţă şi e destul de plăcut, a spus cel ce urma 
să fie spînzurat. Auzi, dacă tot am ajuns să 
ne punem înţelepciunea la contribuţie, cred că 
e bine să-l prevenim pe Jacob, în două vorbe. 
Bun, cînd protopopeasa vine la castel... 

— Despre cine e vorba ? 

— Despre cine e vorba ? Ei, o să-şi dea el 
seama, mai devreme sau mai tîrziu, micul 
Jacob. Altfel, e vorba despre respectabila soră 
a baronului. Ei da, cînd o să vină la castel, 
cred că ar fi cel mai bine ca Jacob să se po- 
tolească, să stea mai la o parte. Dacă nu pentru 
altceva cel puţin pentru Blenda. 

— Ce vrea Johnsson să spună ? 

— Păi, vreau să spun așa, că asemenea 
plimbări, seara, la Tanninge nu sînt pe placul 
protopopesei. 

— Da, ce dracu, cred că Johnsson nu-şi 
închipuie că am de gînd să iau cu mine la 
Tanninge vreo protopopeasă ? 

— Oooor, ptiu-ptiu drace! Asta-i bună! 
Fiecare spune ce-i trece prin cap. Și în ce-l 
privește pe moşierul Siedel nu e cazul ca 
Jacob să-l pomenească prea des, pentru că, 
vezi, nu este agreat. Iar despre bătrînul Johns- 
son să nu suflăm niciodată vreo vorbă. Pentru 
că el nu-și scoate nasul mai departe de ușa 
lui atîta vreme cît miroase a pucioasă... 

— Le frică lui Johnsson de protopopeasă ? 

— Frică ? Asta nu, nu tremur defel. Dar te 
asigur că voi sta la mine în odaie. Ce-o mai 

fi găsit micuța Blenda. Uite, uite, ce flori 
frumoase ! 

— Miroase, să simtă și Johnsson parfumul. 

— Mirosul s-a dus. Noapte bună, copii. 
Trebuie să ai pe dracu în tine ca să bîntui cu 
o tută prin ceaţă. 

— Auzi, Johnsson, treci pe la mama! Am 
uitat să-i spun că mergem la Tanninge. Spune-i 
că mă duc la vînătoare cu moșierul Siedel. 

Cum să nu, cum să nu. Ar trebui ridicat 
steagul roșu cu „pericol de incendiu“ peste 
capul coanei Enberg — să fie toți avertizaţi, 
mormăi Johnsson și dispăru în ceaţă. 

Copiii se urniră mai departe, înaintînd ane- 
voie, Jacob cu coșul de mîncare în mînă, Blen- 
da cu florile ei. Drumul șerpuia peste movile 
bolovănoase și rădăcini de pin. Ceaţa devenea 
tot mai deasă. 

— Uf, nu mai scăpăm de ceața asta tot 
drumul. Vine de la lacul Tanninge. 

— Nu are importanţă. Dacă ţi-e frig îţi 
dau haina mea să ţi-o pui peste umeri. 

— Numai să nu mi se facă frică. Cît e 


ceasul ? 

— Cred că nouă și jumătate. Ajungem la 
unsprezece. 
Și va trebui să te scoli la patru ? 

— La trei şi jumătate. Dar tu nu trebuie 
să te trezeşti. 

— Nu, poți să fii sigur că n-am de„gînd 
s-6 fac. 

—, Auzi, auzi ! Crezi că mătușa/e supărată 
pe mine. 

— Nu, de ce ar fi? 

— Ba da, eu cred că da. Lena mi-a spus 
că Toni s-a certat cu ea din cauza noastră. 
Dar n-a auzit exact ce-au spus. Toni e tatăl 
tău ? 

— O ştii prea bine. 

— Da, dar atunci cine e tatăl meu? Un- 
chiul ? 

— Aşa spun oamenii. 

— Închipuie-ţi ce nostim e. De ce să-i spun 
eu unchi, atunci ? Asta înseamnă fratele tatii, 
nu ? 

— N-am de unde să știu. Vorbeşti numai 
prostii. 

— Ştii ce mi-a spus în seara asta ? 

— Nu. 

— Mi-a spus că o să mă căsătoresc cu 
tine. 

— Ei, iar vorbeşti prostii ! 

— Jur că asta mi-a spus! La început m-a 
întrebat : „Cîţi ani ai acum, mica mea peze- 
venche ?* — „Şâisprezece“, i-am răspuns, deși 
nu am mai mult de cincisprezece, dar el ni- 
ciodată nu poate ţine minte asemenea lucruri. 
„Într-adevăr“ a spus el „atunci mai trebuie 
să aștepți vreo doi ani“. „De ce să aştept“ am 
ripostat eu. „Ca să te căsătorești, pezevenche 
mică“. „Ba deloc“ i-am răspuns eu, „n-am de 
gînd să mă căsătoresc vreodată“.  „Hoho, 
scumpo, ba o s-o faci și chiar cu Jacob En- 
berg“. Am crezut, bineînțeles, că glumește. Dar 
trebuia să-l fi văzut pe Vickberg! Se făcuse 
lung și negru ca un duh rău și a spus: „Dom- 
nuie baron și șambelan !* Ştii cum face el. 

Dar apoi unchiul s-a întunecat și i-a dat un 
ghiont în burtă cu bastonul și a spus: „Să-și 
vadă fiecare de treaba lui, pezevenchi scîrbos !* 

— Și tu ce-ai spus atunci ? 

— Oh, am ris, bineînţeles. Și unchiul s-a 
luminat din nou și m-a sărutat exact pe gură. 

Tăcere. Blenda stătea lîngă prietenul «ei, 
cît putea de aproape. Dar ceața rămînea densă 
și Jacob îşi întoarse obrazul. 

— Unde sîntem? Am trecut de grămada 
de mangal ? 

Răspunsul veni scurt : nu știu. Și apoi din 
nou tăcere. Cascada Tanninge se auzea foarte 
aproape şi Blenda întrebă dacă într-adevăr 
străbătuseră atit de mult din drum sau dacă 
așa i se părea, din cauza cetței. 

Nu primi nici un răspuns. Şi-i era greu să 
țină pasul cu Jacob, care era limpede că se 
grăbea. 

— Jacob ? 

Nu, nici un răspuns. 

— Jacob... n-a fost pe gură, pentru că 
m-am răsucit și a ajuns pe ureche. 

Cutreierară în continuare tăcuţi dar acum 
umblau atit de aproape unul de altul încît se 
atingeau la fiecare pas. Jacob domolise pasul 
și mergea alături sau imediat în spatele Blen- 
dei. Mergea pe vîrfuri în spatele ei cu fruntea 
atingîndu-i părul și cu buzele aproape de gîtul 
ei. Ea se opri subit. 

— Uf, nu mă mai împinge, Jacob! 

Atunci el o luă în braţe, o aplecă pe spate 
și-o sărută pe frunte și pe obraji, care erau 
umede și reci din cauza ceţei. Ea şopti: 

— N-am să mai sărut pe nimeni altcineva, 
vreodată, decît pe tine, numai pe tine. 

Ar fi vrut să fie sărutată pe gură. Dar el 
nu îndrăzni. Ea închise ochii și așteptă, aşteptă 
îndelung. El îi sărută ochii. Mina cobori ușor 
peste piept și șold. Apoi o cuprinse brusc pe 
după mijloc, o răsuci și-i dădu drumul. 

— Da, ești atit de prost, suspină ea. 

— Hai să alergăm ! Altfel răcești. Nu era 
însă uşor să fugi prin beznă și pe un drum 
pietros. Blenda se împiedică, lovindu-se de 
rădăcini și bolovani și scăpă florile. Jacob în- 
cercă s-o ia de mînă iar ea trebuia să-și ţină 
florile cu ambele milini. 

— Sînt sigură că n-o să mai ajungem 
niciodată ! De ce trebuie să mergem la Tan- 
ninge în seara asta ? Putem aștepta pînă mîine 
dimineaţă. 

— Nu, n-am vrut să aștept pînă miine. 

— Dece? 

— De ce! Așa, pentru că n-am vrut. 

— Crezi, desigur, că eu sînt un cîine. Dar 
nu sînt cîtuși de puţin un cîine și nu trebuie 
deloc să ascult supusă, pentru că așa vrea 
înălțimea sa domnul ! Acum vreau să mă în- 
torc acasă. 

— N-ai voinţă ! 

Blenda se opri. Jacob o apucă strîns de 
mijloc și începu s-o tîrască după el. Se zbătu, 
se smulse şi lovi în toate părțile ca o veveriță 
captivă. Degeaba. Îl rugă să se gîndească la 
flori, la rochie și la coșul cu merinde. Scotea 
țipete mici de durere pentru a-l speria. Dar 
degeaba. El o tîra după el. 

ea sta dă 


— Spune, ai voință? Ai voinţă? 

În cele din urmă capitulă... cu conditii. 

— Nu... n-am... dacă mă săruți... 

— "Te-am sărutat destul. 

— Dacă mă săruţi cum trebuie... 

Mai rămăsese ultimul povîrniș pe coama 
căruia se odihnea cabana de vînătoare. Ceata 
începuse să se mai împrăștie, iar contururile 
neregulate, răsucite și legănate ale pinilor 
avansau puternic în întunericul cenușiu. 

— Oh, Jacob mic, sînt atît de obosită. Nu 
poţi să mă duci în braţe, numai urcușul ăsta ? 

— Pe tine, care ești atît de grea! Apu- 
că-te de mîna mea, am să te trag. 

— Dacă aş avea și rochia scoasă, să adorm 
imediat ! 

— Aia o scoatem noi într-o clipită. Și apoi 
te culci. Ai chibrituri ? 

— Sînt sus, la cabană. Dar nu cred că 
avem lumiînări. Ah, auzi, nu mai aprinde căr- 
bunii ăia! Mă apucă durerea de cap. 

— Preferi să trag din pipă toată noaptea ? 

— Da, e mai bine. 

— Pentru tine, poate! rîse Jacob. O tîrî 
mai departe pe fata jumătate adormită, urcară 
dîmbul și o scoase din ceața care se tălăzuia 
lăptoasă în jurul cabanei de vînătoare. 

— Acum să te văd. Închipuie-ţi, dacă o 
fi furat cineva cheia. Ba nu, am găsit-o. Ţi- 
ne-te pe picioare, fato! Deschide ușa! Uf, 
ce duhoare! Trebuie să ţinem fereastra des- 
chisă toată noaptea. 

— Da, dar țînţarii, murmură Blenda. 

"— Fumez deasupra ta. Coșul îl punem aici. 
Şi acum deschidem fereastra ! Unde sînt chi- 
briturile ? Nu stii nimic, Îţi trebuie mai mult 
de două pături? Nu, atunci o iau eu pe a 
treia. Ei, ce faci, ţine-te pe picioare! Să te 
ajut eu să-ți scoţi rochia? Ai niște ochi ca 
de diavol. Nu așa, stai în picioare, auzi! Uite, 
așa. Culcă-te acum pe prici. Așteaptă să-ți 
scot şi pantofii. Doamne fereşte, cît ești de 
leneșă. Uite aşa. 

Îi așeză picioarele pe pat. O înfășură în 
pături, transformînd-o într-un balot și-o în- 
toarse cu nasul la perete. 

— E bine acum ? 

— Da... aşa... se auzi ea, pe jumătate ador- 
mită. 

— Atunci mă duc pînă afară să văd dacă 
e lumină la Bjorkenăs. 

Se întoarse și se agăţă de el. 

— Jacob! Nu pleca de lîngă mine. Măcar 
cît e întuneric. Că altfel ţip ! 

— Așa va să zică, n-am voie? Poftim, 
asta-i bună, nu am voie. 

Îşi luă pătura și o așternu pe jos la picioa- 
rele patului. 

Ustensilele de fumat fură scoase din bu- 
zunar, se așeză apoi pe pătură cu picioarele 
încrucișate, îsi umplu pipa și o aprinse. 

— E foarte plăcut să dormi aici, Jacob. Nu 
ești de aceeași părere? Am impresia că mă 
aflu atit de sus... tocmai în văzduh... și nimeni 
nu mă poate ajunge... nimeni afară de tine. 
Trage cum trebuie din pipă, să pot să te văd, 
cînd se aprinde tutunul. Ah, arăţi atît de nos- 

tim ! Exact ca moșneagul care era tot numai 
o burtă. 

— Sînt atit de urit ca moșneagul ăla? 

— Nu, tu nu ești deloc urît. Auzi, nu ră- 
mînem aici sus pînă cînd baba aia afurisită se 
duce de unde a venit ? 

— Protopopeasa ? Cred că nu poate să ne 
facă rău, nu ? De ce? 

— Ba da, s-ar putea să spună că nu tre- 
buie să fim așa mult împreună. Lena zice că 
poate să spună asta. Şi e atit de afurisiță. 

— Eşti proastă. Cred că nu trebuie să ne 
sinchisim de ce spune otrava aia de babă. 

— Bineînţeles. Dar oricum... 

— De altfel... dacă vrei, aș putea să-l rog 
pe moşierul Siedel să ne dea niște mîncare. 
Și atunci am putea sta aici, cît de mult dorim. 
Vrei ? 

— Daa-aa, conchise ea cu un căscat lung. 

— Dormi acum, balotule ! 

Mai căscă o dată și apoi respiraţia îi deveni 
liniștită, egală, răsuflare de om adormit. Jacob 
își lăsă capul pe spate sprijinindu-l de mar- 
ginea patului. Asculta torsul lin al respirației 
și lansa nori mari de fum în beznă. 

Deodată simţi atingerea unei miîini mici, 
usoare şi moi, pe obraz. 

— Jacob mic... ţin foarte mult la tine. 

— Într-adevăr ? 

Îi sărută mîna și şi-o puse pe umăr. 

Țiînțarii zumzăiau furioși. Fumul gros, găl- 
bui ieșea din pipa aprinsă, se ridica în aer și 
se mistuia în beznă. 

vV 


Moşierul Siedel şi oaspeţii lui. 
Doamna Enberg discută serios 
cu Excelenţa sa 


Moşierul Arvid Siedel prezida micul dejun 
în sala joasă, întunecoasă din Bjorkenăs. Mo- 
șierul Siedel era incontestabil prea înalt pentru 
camerele sale scunde. Cind se ridica în picioare 
nu rămiînea mai mult de trei sferturi de metru 
între creștetul capului său și tavan, iar ca să 
se uite pe fereastră trebuia să se aplece. Arvid 
Siedel fusese totdeauna o persoană uriașă și 
neindemiînatică, înalt și subțire, insuportabil și 
cu ochi oblici, asiatici. Braţele sale erau şi ele 
de o lungime neobișnuită și se terminau cu 
mîini subțiri și degete firave, osoase. Își mişca 
mîinile, însă, cu o anumită plăcere cumpătată. 
Şi deoarece își comunica gîndurile și dorinţele 
cu precădere prin gesturi, era un lucru pe care 
trebuia să se pună preţ. Moșierul Siedel con- 
sidera că e o corvoadă să vorbeşti. Cînd își 
folosea uneori limba, firișoare involuntare de 
salivă i se prelingeau din gură. Suportase 
atitea umilințe în copilăria sa pentru acest 
defect natural — îndeosebi din partea admi- 
ratei Julia și Sars — încît în prezent evita 
cît putea să se adreseze altcuiva decât cîinilor, 
cailor și țăranilor. 

Jacob şi Blenda erau în această dimineață 
oaspeți la micul dejun, la Bjorkenăs. Cu ges- 
turi măsurate și curtenitoare gazda îi invita 
să se înfrupte din delicatesele pregătite și ti- 
nerii dădeau dovadă că înțeleg deplin limbajul 
gesturilor sale mute. Blenda, ceva mai mode- 
rată, îl acuza pînă și pe Jacob că era un ade- 
vărat „haplea“. 

— Sînt sigur că nu mai rămîne nimic din 
cei doi mari somnoroși. Și apoi mă întreb ce 
fel de oameni sînt aceia care nu au nici măcar 
puterea să mănînce micul dejun la ora opt? 
Domni de la oraș, poate? Au venit să vîneze 
rațe ? Nu? Pentru că, pe de altă parte, nu 
putem oferi nici prea mult vînat. 

— Nu i-am invitat eu. 

— Sînt prieteni buni sau rude? întrebă 
Blenda. 

— Ai lui Roger. 

-— La dracu, sînt rudele Excelenței sale ? 
Atunci de ce nu s-au dus la casa Roger ? Acolo 
vor veni oaspeţi. Da, pentru noi e totuna, ori- 
cum. Dar e totuși puţin supărător. Pentru că 
ne-am gîndit să rămînem la cabană vreo săp- 
tămînă și să mîncăm aici. Dar dacă moșierul 
o să se ţină după domnii de la oraș n-o să fie 
prea plăcut. Cît timp vor sta ? 

Siedel ridică din umeri. 

— Aşa e, așa e încuviință Jacob în semn 
că înţelege. Greu scapi de domnii de la oraș 
dacă le mai rămîn zile din vacanţă. Dar eu 
mă întreb care sînt cei mai nesuferiţi : domnii 
sau cotoroanţa aia afurisită. 

— Cine ? 

— Protopopeasa. De obicei, e o otravă. Da, 
da, cred că moșierul o cunoaște bine, nu ? 

— Nu e afurisită, afirmă categoric Arvid 
Siedel, tăgăduind, astfel suferințele sale din 
tinereţe. 

— Nu ?... Dumnezeu știe. Acasă aleargă 
toţi în toate părţile, ca niște găini ameţite. 
Mama s-a zăpăcit de tot. lar Excelenţa sa a 
chemat un jurist. 

— Domnișoara -Sara a venit cu ea. Nu co- 
boară atunci și moșierul la casa Roger? 

Siedel strînse din buze și involuntar, pe 
chip i se contură o expresie de extremă iritare. 
Blenda era pe punctul să izbucnească în rîs 
și se ciupi zdravăn de braţ, pentru a-și su- 
prima la nevoie veselia. 

În acel moment ușa se deschise brusc și 
își făcu apariţia un tînăr domn, mătăhălos, 
butucănos, croit ca din topor şi cam neînde- 
mânatic. Modul lui de a-și face intrarea dădu 
impresia unei și mai mari stîngăcii cu atît 
mai mult cu cît era evident că fusese puternic 
împins din spate. Părea foarte stînjenit. 

Persoana care îi călca îndeaproape pe urme 
era oricum dar numai timid nu arăta. Își stre- 
cură făptura mai mică și mai suplă pe lîngă 
cea a tovarăşului său și își croi drum direct 
către masă. 

— Escusez-moi, mon oncle, dar cînd Per 
a prins de veste că în casă se află o fată a 
fost imposibil să mai fie ţinut în pat. Și mi-a 
îngăduit să-l însoțesc. Fără îndoială că aceasta 
este micuța noastră verișoară Blenda. Ne face 

o deosebită plăcere! Și diînsul este tînărul 
domn Enberg, nu-i așa ? Ei bine, eu sînt Roger 
Hyltenius, licenţiat în drept şi, puţin spus, 
cu mari perspective. Şi acesta este fratele meu 
Per, mai înainte un geniu în Constantinopole 
și în prezent la fel de strălucit în domeniul 
filozofiei păgîne și al ştiinţelor eretice. Te rog 
să mă scuzi unchiule că mă aşez. Scularea 
aceasta inumană la o oră atît de matinală mi-a 
stîrnit poftele. Da, vreau să spun, bineînţeles, 
acea plăcere care e plasată în cerul gurii și 
în faringe — în latină: gula. Această poftă 
este foarte puternic dezvoltată la toţi cei ce 
se numesc Hyltenius. Hai, Per, așază-te ! Dacă 
micuța verișoară ar putea bănui cît de mult 
mă îngrijorează viitorul acestui băiat. E atit 
de aerian. Vrea domnul Enberg să-mi dea sol- 
niţa ! Mulţumesc. Așază-te, Per! O acţiune 
atît de firească și simplă ca a te așeza la o 
masă bine pusă şi de a te aproviziona îi tre- 
zeşte o uimire colosală. Nu vrea domnul En- 
berg să-l tragă de pulpana hainei, pentru că 
așa obișnuiește să priceapă. Ei vezi, s-a așe- 
zat. Acum o să vedeţi că mănîncă tot de pe 
masă, numai să înceapă să înfulece. Rizi, vere, 
dar este al dracului de istovitor să fii nevoit 
să umbli de colo pînă colo și să faci pe dădaca 
pentru fratele tău mai mare. Pierre, mon petit 
enfant, îl faut que tu mange. 

— Mai termină dracului odată! 

— Per! Să nu mai înjuri în compania 
domnișoarelor. Ştii, unchiule, Bjorkenăs este 
o dărăpănătură mizerabilă. Sper ca Klocke- 
berga să fie mai de doamne-ajută. O să vedem 

care e situația. Vezi verișoară, am venit aici 
cu intenţia infamă de a unelti să punem mîna 
pe una sau alta dintre proprietăţi, preferabil 
pe amîndouă, firește. Concurează și micuța 
verișoară ? În acest caz ţin mult să recomand 
un compromis. Excelenţa ei, protopopeasa, s-a 
hotărit să facă ceva pentru fiii ei. Și în ceea 
ce mă priveşte n-am văzut și n-am auzit ca 
Excelenţa ei să fi revenit asupra unei hotăriri 
luate. Ei! Mă crede micuța verișoară ? Oh, mă 
cotonogește pe sub masă. 

Blenda izbucni în rîs și-l contamină și pe 
Jacob. Moşierul Siedel făcu o grimasă greu 
de înțeles. Per încercă să se scuze. 

— Sper, unchiule, să nu iei în nume de 
rău pălăvrăgelile acestui băiat. Nu are inten- 
ţii rele. 

— Nu face nimica, mă rog, replică Siedel. 
Îmi face plăcere. Tatăl vostru era şi el foarte 
vesel. 

— Aşa e, tata avea și o inteligenţă ascuţită, 
poate nu chiar atît de superficială ca a mea. 
Era, cum știți, și protopop. Îmi vine să cred 
că Per a moștenit ceva din profunzimea și 
orizontul spiritului său. Eu, dimpotrivă, mă 
găsesc mai aproape de natura papagalului. Ce 
fel de bărbaţi preferă micuța verișoară ? Cei 
veseli, cei spirituali sau cei mai greoi și cu 
mult mai profunzi, cam de genul lui Per ? 

— Nu prefer nici un fel de bărbaţi, rice 
Blenda. 

— Poate că nici măcar nu-i suporţi ? Te-am 
pus la grea încercare. Oh, vreţi să-mi daţi 
șunca ! Vreau să vă spun că atunci, la început, 

am protestat foarte serios cînd mama a vrut 
să mă trimită aici. În primul rînd pentru că 
nu-mi place „la ţară“, în al doilea rînd pentru 
că nu voiam să „produc“ inconveniente, în al 
treilea rînd nu știam că micuța verișoară se 
află aici şi în al patrulea rînd eram extrem 
de îngrijorat că o să mănînc oribil de prost. 
Dar cînd am adus acest ultim argument mama 
mi-a spus : Fii liniștit, pentru că nu există un 
mîncăcios mai mare ca Arvid Siedel. Ba da, 
există, e Per, a zis mama, pe toţi îngerii din 
cer, că așa a zis. 

— Aş vrea să vă spun că mi-e rușine. 

— Pe dracu, Per, ţi-e ruşine cu propria 
ta mamă ? De altfel, să fii mîncău... ei și, cred 
că nu e nici un cusur în asta? Afară de func: 
ţia de preşedinte al Curţii supreme de justiţie 
din Suedia nu pot să-mi închipui vreo îndelet- 
nicire mai agreabilă. Acum, dacă o să mă ajute 
puterile și norocul voi reuși să ocup ambele 
funcții. 

Apropo, a fost unchiul pe la casa Roger? 
Nu? Cum se simte înalt prea respectabilul 
baron ? Sînt sănătatea și dispoziția satisfăcă- 
toare ? Este extrem de important pentru ru- 
dele parazite să cunoască asemenea lucruri. 
Se spune că babalicul are, uneori, accese vio- 
lente de mînie ? E adevărat ? 

— Unchiul este chiar foarte rău, din cînd 
în cînd, mărturisi Blenda cu șovăială. 

— Unchiul? Da, da, desigur. Chiar aşa, e 
rău ? Din cîte ştiu folosește bastonul în cercul 
strîimt al prietenilor și servitorilor. Sigur, tre- 
buie să te înarmezi cu răbdare. Accepţi cu 

plăcere cîte o vînătaie sau două de dragul unei 
cauze bune. 

— Vezi, mamei i-a venit ideea genială de 
a ne împăca cu fratele ei, respectiv unchiul 
nostru. Vrea să-i demonstreze că el are doi 
nepoți inteligenţi şi afectuoși. Şi pentru ca 
demonstraţia să nu fie chinuitor de lungă ne 
ține ascunși cu multă precauţie aici sus, în 
pădure. Şi la momentul potrivit micul Per și 
micul Roger apar tîrşiindu-și picioarele agăţaţi 
de poalele șorțului mămichii, întinzîndu-și ca- 
petele micuţe și spunînd: Hei, unchiule. Şi 
atunci buna mamă spune: lată, Roger, Abra- 
ham Nebucanezar, iată-ți moștenitorii ! Firește, 
micuța verișoară rîde. Dar te asigur că nu-i 
nici o plăcere să umbli de colo-colo și să joci 
rolul rudei sărace. Aș vrea ca Blenda să mă 
creadă că am datorii îngrozitoare! Ca să nu 
mai vorbim de Per ! Fii bun și înfioară-te pen- 
tru amindoi, Per. Eu am băut atît de multă 
cafea fierbinte, că nu mai sînt în stare. Oh 
da, unchiul Siedel trebuie să creadă că afa- 
cerile familiei Hyltenius s-au dus de rîpă! În 
întregime ! Excelenţa ei nu și-a putut cum- 
păra o rochie nouă de mătase neagră de mai 
bine de șapte ani. Şi Per merge îmbrăcat ca 
un ţigan. Sînt singurul care umblu ceva mai 
dichisit. Dar nu sînt eu și frumuseţea familiei ? 
Crede Blenda că unchiul e sensibil la aspectul 
exterior ? | 

— Nu ştiu. 

— Deh, dar vreau să sper în sinea mea că 
este. Aceasta este una din laturile mele cele 
mai puternice. Dimpotrivă, Per strălucește mai 

mult pe plan lăuntric. Dar mi-am pus în cap 
să-l împing în faţă pe fratele Per. El are, fără 
îndoială, datorii mai mari decît mine, dar eu 
am nevoi şi mai mari. Pe deasupra, eu am 
şi maniere foarte elegante, poate să mă creadă 
Blenda, că nu mint. 

Spune-mi acum sincer, cu mîna pe con- 
ştiinţă ! Pe cine crede micuța verișoară că va 
îndrăgi cel mai mult și mai mult Înălţimea 
sa baronul: pe mine sau pe Per? 

— Ei, cum să zic, dar n-o să fie în nici un 
caz unul din voi. Unchiul preferă, îndeobște, 
să vorbească numai el. 

— Bravo, verişoară Bienda ! Roger şi-a 
primit calificativul ! Per rîse zdravăn, sănătos, 
cu mult zgomot, încît Blenda se cutremură. 
Mişierul Siedel făcu, însă, cîteva grimase ori- 
bile. Dar Jacob se alătură din inimă celor care 
rideau. Da, era clar că Blenda putea să răs- 
pundă foarte bine dacă voia. 

Îndată după micul dejun Jacob declară că 
el şi Blenda trebuiau să meargă acasă. Nu mai 
rămînem la cabană ? întrebă Blenda. Nu. Însă 
o să treacă pe acolo să ia coșul de merinde. 
Siedel urma să se ducă pînă la pădurar, așa 
că aveau același drum. Și domnii Hyltenius 
rugară să le ţină companie. 

Sigur, cum să nu. 

Roger puse stăpînire în întregime pe Blenda. 
Vorbea-întruna.„şi.ea „ridea. Jacob nu pricepea 
cim putea „Blenda-să»reziste să ridă” atit de 
mult; “Oare huse plictisea deloc /de,trăncă- 
neala lui inţerminabilă ? 

— Participă, oare, și domnul Enberg la 
administrarea proprietăţii ? se intersă Per Hyl- 
tenius. 
zi ai Nu, de ce aș face-o ? Răspunsul lui 
Jacob sună puţin cam iritat. Nu putea să 
înțeleagă unde ţintea individul cu o întrebare 
atit de stupidă. Şi, în afară de asta, nu era 
dispus să se vire într-o discuţie cu Per. Tre- 
buia să se concentreze și să audă ce-și spu- 
neau Roger și Blenda, care mergeau mai în 
faţă. 

„_ Credeam... adică rămăsesem cu impresia 
că domnul Enberg se ocupă de agricultură, nu ? 

— Nu poţi să te ocupi de agricultură cînd 
nu ai pe ce să cultivi, i-o tăie Jacob şi se 
întoarse apoi către moșierul Siedel : 

— Dacă moșierul trece oricum pe la cabana 
de vînătoare, sînteţi amabil să închideţi ușa ? 
Coșul poate să rămînă acolo, deocamdată. 
Atunci noi ne oprim aici, Blenda, și o luăm 
pe scurtătură. 

Însă Roger voia să le ţină tovărăşie pînă la 
casa Roger, avea de gînd să rătăcească prin 
ascunzișurile parcului ca un spion sau ca un 
evadat urmărit. Dar împotriva acestui plan 
se opuse Per, blind și frăţește. Și grupul se 
despărți. 

Ceasul tocmai bătea ora unu cînd Jacob 
intră în aripa castelului unde se găsea sala 
servitorilor. Se aștepta, deci, ca bărbaţii să 
fie la masa de joc iar mama sa aşezată în nișa 
ferestrei cu andrelele în mînă tricotînd la cio- 
rapi. Şi el chiar pe mama lui o căuta. 

— De ce este Johnsson singur ? 

— Spune-mi şi mie, micule Jacob, spune-mi 
și mie de ce, asta vreau și eu să știu. 

Johnsson ciocăni cu cana de bere neagră 
şi dădu din cap afirmativ și misterios. 

— Unde e mama ? 

Asta n-am de unde să știu. Poate s-o 
fi spînzurat de cîrligul de la răsuflătoarea 
coșului sau zace în fundul fîntînii... 

— Ce prostii mai sînt și astea ? 

— Ba da, ba da, ascultă-mă pe mine micule 
Jacob. Aici s-au petrecut evenimente serioase. 
Pe Excelenţa sa l-a lovit damblaua, Vickberg 
s-a spînzurat, iar Toni s-a înecat. Și Enberga 
zace şi se prăjește pe propriul cuptor de gătit. 
Hi, hi, hi... ptiu... oorr ptiu drace. 

— Johnsson e băut ? 

Ei, deh, că Johnsson a băut ceva mai mul- 
tişor ca de obicei, asta cam așa era. Dar că 
se petrecuseră și unele lucruri grave, asta era 
la fel de adevărat. 

Ieri seară Johnsson se salvase în mod feri- 
cit ducîndu-se la el în odaie. O auzise, totuși, 
pe Enbergoaia cum se foia de colo-colo și-i 
căuta pe copii. Dar Johnsson s-a gîndit în 
sinea lui că îngrijorarea ei o să se potolească 
de la sine și fără ajutorul lui. Şi atunci s-a 
strecurat în pat. 

Nu-şi trăsese bine pătura peste cap, cînd 
Lovisa Enberg şi Toni urcară treptele val-vîr- 
tej şi dădură buzna la el în cameră. E ade- 
vărat că Enbergoaia n-a smuls pătura de pe 
el, să-l vadă dezbrăcat! Johnsson era ultimul 
care stătuse de vorbă cu copiii. Încotro ple- 
caseră ? 

Deh, nu mai avea ce face. Adevărul tre- 
buia să 'iasă la suprafață. Și pentru că Johns- 
son era cam indignat, le-o spusese acum pe 
şleau, fără menajamente. Păi, tinerii trebuie să 
fie sigur la cabana Tanninge în noaptea asta, 
mai mult ca sigur. 

— Ar fi trebuit s-o vezi pe mă-ta, micule 
Jacob. Nimeni nu și-ar fi putut închipui că 
Enbergoaia o să-și iasă astfel din fire, să se 
dea în stambă. Dar se spune, după cum știi, 
că şi ea ar avea ceva sînge baronial în ea. 

Mai pe la ora zece azi dimineaţă ceruse să 
fie primită de Excelenţa sa şi i se încuviin- 
țase. Convorbirea începuse, fireşte, într-o ma- 
nieră amicală, cel puţin din partea Excelenței 
sale. 

Ei na, serios, doamna Enberg venise, deci, 
să reia discuţia despre școala băiatului. Da, 
dar nu găsea că Jacob era prea mare ca să 
stea în băncile micuţe de la școală cu ţincii 
care buchisesc acolo ? Vai, sigur că se făcuse 
prea mare ca să meargă la școala elementară. 
Putea însă să fie trimis la o şcoală agricolă 
sau în altă parte, unde să înveţe o meserie din 
care să poată să-şi cîştige existența, îndestulă- 
tor şi onest. 

— Din cele relatate de Vickberg, se pare 
că ea a vorbit destul de cuviincios, aproape ca 
răposatul ajutor de paroh la vremea sa. 

După ce a terminat, Excelenţa sa a încuviin-- 
țat cu înțelegere și își exprimă părerea că, de- 
sigur, era cît se poate de just. Dar, a întrebat 
el, ce crede ea că ar avea de spus micuța Blenda 
despre chestia asta ? 


74 


A fost ca o scînteie în butoiul cu pulbere. 
Doamna Enberg a explodat cu fulgere și tu- 
nete. O asemenea predică n-ar fi îndrăznit 
să ţină niciodată răposatul ajutor de paroh, 
nici chiar în cea mai mizerabilă casă de ţă- 
rani. Şi niciodată nu i-a fost dat hodorogului 
ăla păcătos de baron să audă atitea expresii 
tari și atîtea cuvinte evlavioase despre Dum- 
nezeu. 

Dar faptul cel mai miraculos dintre toate 
a fost că Excelenţa sa nu s-a înfuriat cîtuși 
de puţin. De bună seamă că își mijea puţin 
ochii și își pipăia virful nasului, dar din cînd 
în cînd, dădea și din cap înţelegător. Şi nici 
chiar Vickberg n-a văzut cînd și-a împreunat 
odată mîinile, exact ca la rugăciune. Vickberg 
nu se simţea la largul lui, era neliniștit și îi 
făcea semne femeii să isprăvească odată. 

Ceea ce ea şi făcu. Dar înainte să plece, 
necuratul fu mai puternic decît ea și-i inspiră 
următoarele cuvinte : 

— Nu, Excelenţa voastră, să știți că nu ne 
facem datoria în faţa lui Dumnezeu și a con- 
științei noastre lăsîndu-i pe copii să hoinărească 
de colo-colo fără să fie supravegheați, ca niște 
adevăraţi păgîni. Şi ce crede oare Excelența 
sa că o să-și închipuie Excelenţa ei, protopo- 
peasa, acum, cînd ea... 

Mai departe nu reuși să continue doamna 
Enberg. O retragere rapidă deveni mai mult 
decît necesară. Vickberg deschise larg ușa și 
ea ieși urmată de un baston și de nenumărate 
obiecte mai mici. Val-vîrtej, desigur, dar to- 
tuși teafără. Și, oricît ar părea de miraculos, 

după numai o jumătate de oră ea se găsea din 
nou în faţa Excelenței sale. Dar lucru și mai 
miraculos : Excelenţa sa o copleși cu scuze pro- 
tocolare ! 

Adică : 

— Dacă a primit o lovitură de baston, nu- 
mai ea e de vină, a-i meritat-o, muiere îndră- 
cită ! 

Doamna Enberg se înclină, făcu o foarte 
frumoasă reverență și declară că ar încasa cu 
plăcere lovituri de baston numai cu condiția 
să poată să vorbească puţin serios cu Excelența 
sa. Excelenţa sa ar trebui totuși să-i acorde 
dreptul de a hotări asupra propriei odrasle, 
sînge din sîngele ei, nu-i așa? 

Sigur că da, n-avea nimic împotrivă. Ba mai 
mult chiar, era dispus să consimtă că educaţia 
băiatului trebuia completată. Dar n-ar fi cel 
mai potrivit să fie chemat un preceptor capabil 
de la Uppsala? Avînd în vedere că diavolul 
de pastor probabil că nu știa mai multă carte 
decît băiatul însuși... 

Oh, asta nu, doamna Enberg nu mai auzise 
așa ceva de cînd era! Să aibă vlăjganul ei și 
preceptor ? El, care de fapt ar fi trebuit să 
muncească și să-și câștige singur existența! 
Să vină un mucos de student de la Uppsala, 
de care să se-mpiedice toată lumea prin curte ? 
Să fie și mai mulţi destrăbălaţi la castel! 

— Să fie un pezevenchi șmecher care să 
ne scoată din amorţeală. Vrei să ne intimi- 
dezi. Cum ? Ei bine, ce a spus Vickberg? Ce 
a propus ? 

Așa e, da, din ordinul milostivului său 
stăpîn Vickberg sugerase un compromis. Jacob 
să fie trimis la o așa-numită fabrică de stu- 
denţi, unde, cu cunoștințele sale anterioare 
temeinice, ar putea, destul de repede, să a- 
jungă pînă la examene. După aceea ar trebui 
trimis la colegiu pentru un an sau doi. 

— Să studieze umanioarele deoarece Exce- 
lenţa sa doreşte ca băiatul să-și însușească și 
o cultură. 

— Dacă e vorba să meargă la Uppsala, a- 
tunci vreau să ajungă preot, declară doamna 
Enberg, pe care succesul neașteptat o făcuse 
cu mult prea cutezătoare. 

Dar îşi dădu seama că n-ar fi trebuit să 
vorbească. Excelenţa sa o ameninţă c-o alungă 
nu numai din cameră — ceea ce pe bună drep- 
tate și făcu — ci chiar și de la castel. Însuși 
devotatul Vickberg fu cinstit cu portia de o- 
cară ce i se cuvenea din mina generoasă a 
stăpînului său. Dar el era călit și îndură totul 
cu bine, reuşind, în cele din urmă, să-l con- 
vingă pe Excelenţa sa să se urce în pat. 

În ceea ce-l privea, Johnsson era de pă- 
rere că Excelenţa sa avusese un uşor atac de 
apoplexie. Este adevărat că Vickberg negase 
dar era el însuși atît de tulburat încît exista 
temerea unei nenorociri. Și, mai mult ca sigur, 
Toni plecase şi se spînzurase. Bine că cel puţin 
avusese inspiraţia să pomenească ceva despre 
bretele. Da, era cvident că numai bătrînul 
Johnsson se dovedea bărbat cu adevărat, brav 
și cutezător. 

— Vezi, Excelenţa sa este extrem de furios 
în aceste zile. Dar dacă te gîndești că Exce- 
lența ei Jullan urmează să sosească poimiine, 
atunci înțelegem mai bine cum se leagă lucru- 
rile, micule Jacob. 

- Jacob se vîntura fără ţintă prin parc, ne- 
știind încotro s-o apuce. Să se ducă sus la 
Excelenţa sa și să facă pe niznaiul ? Nu putea, 
pentru că acesta se culcase şi mai dormea încă... 

O auzi pe Blenda strigînd. Trebuia să-i răs- 
pundă, nu putea s-o lase să alerge razna toată 
ziua şi să strige. 

Blenda veni în fugă; arăta de-a dreptul 
înspăimâîntată. 

— Jacob! Mătușa şade și plînge. Plînge 
întruna și nu-mi răspunde la nici un cuvînt. 

— Nu răspunde! Undee? . 

— La voi... în dormitorul ei. 

Pe scara de la intrarea intendenţei, admi- 
nistratorul în persoană, scund și grăsuliu, stă- 
tea și se uita cu mirare la Jacob, întrebîndu-se 
de ce naiba venea într-o asemenea goană. 

Jacob îl dădu însă la o parte, urcă scara 
tot în fugă, deschise ușa și intră în sală. Se 
opri şi înaintă pe virfuri pînă la uşa dormi- 
torului care era întredeschisă. 

— Mamă, șopti el. Nu îndrăzni să deschidă 
ușa mai mult, îi era frică. Mamă, de ce stai 
aici ? Deschise larg ușa. 

Ea zăcea în pat, o femeie corpolentă și 
grasă, trintită cu faţa în pernă, care plîngea. 
Jacob se îndreptă spre ea, mai întîi pe o parte 
a patului, apoi pe cealaltă. 

— Hei, mamă, mă auzi... nu fi supărată... 
nu te mai necăji, mamă... hei, mamă... asta era 
tot ce găsi să-i spună. Şi cînd constată că ea 
nici măcar nu dădea vreun semn că măcar îl 
auzise își ieși din fire. Se așeză pe marginea 
patului și făcu întocmai cum obișnuiesc să 
facă copiii mici. Dintr-o dată faţa îi deveni 
țeapănă, îi pieri orice expresie, ca o mască. 
Apoi i se schimonosi de durere și izbucni în 
plins. 

În situaţia asta doamna Enberg fu nevoită, 
nu-i așa, să se ridice și să-și șteargă lacrimile, 
și apoi pe cele ale băiatului. Oh, feciorul ăsta 
al ei era de-a dreptul sălbatic cînd plîngea. 
Şi nici o ființă nu era capabilă să îndure așa 
ceva... cu atît mai puțin mama lui. 

— Băiat binecuvîntat, băiat binecuvântat, 
se tîngui doamna Enberg. Nu poţi să taci, să 
nu mai plîngi ! 

Cum să nu, tăcu și mușcă plapuma. Dar 
corpul i se zguduia și mai violent. Dură destul 
de mult pînă ce zgiîlţiielile se domoliră. În 
cele din urmă băiatul se linişti. 

— Pe mine ești supărată, mamă? . 

— Da, pe cine altcineva. 

— Şi deloc pe Excelenţa sa ? 

— Puțin mă sinchisesc de hîrbul ăla bă- 
trîn ! izbucni ea. Numai să poată ieși un om 
din tine, băiat binecuvîntat ! 

Jacob își pusese mari speranțe să împartă 
greutatea vinovăţiei cu baronul. Așa că, auzind 
răspunsul mamei sale, îl apucă disperarea. Să 
rămînă el singurul vinovat ? De ce ? Ce făcuse ? 

— Din cauză că nu muncesc ? 

Doamna Enberg își apăsă puternic mîinile 
pe piept. 

Da, sigur că ăsta era motivul, parțial însă. 
Dar mai era și altceva. Faptul că mereu era 
cu Blenda, bătea toate coclaurile cu ea cît era 
ziulica de mare... da, și pe deasupra și nopțile 
Se plimba și flirta cu ea, asta era. sei 

— Dar mamă, nu-i adevărat! Nu flirtez. 
Ce vrei să spui, de fapt, cu asta? 

Nu știa dacă trebuia să tacă sau să vor- 
bească. Sîngele îi ardea obrajii și ochii i se 
înceţoşară. Să stau aici și să roșesc și să mă 
bîlbiîi în faţa propriului meu fiu 1 se gîndi ea. 
Nu merit aşa ceva și nu e drept din partea 
bunului Dumnezeu. 

— Jacob... nu-ţi dai seama că nu mai mer- 
ge... așa cum aţi făcut azi noapte... 

— Cum am făcut azi-noapte? Blenda s-a 
culcat în pat și a dormit. lar eu am stat pe 
jos, pe podea, și am fumat, și sigur că am 
“adormit și eu în cele din urmă. 

— Acum mă minţi, Jacob. Blenda a po- 
VEeStI ta 

— Ce a spus Blenda? 

„5 Ei, nu azi... azi n-am vorbit cu ea. Așa 
că cred că poate fi adevărat. Dar ce faceţi alt- 
minteri în cabana aia murdară? Că v-aţi... 
v-aţi și scăldat împreună... . | 

— Dar mamă scumpă, dragă și bună! Și 
ce dacă ne-am scăldat ? Deci nu trebuia s-o 
facem ? Nu trebuia să ne scăldăm ? 

Ce să mai spună? Ce să mai spună cînd 
binecuvîntatul băiat nu voia s-o înțeleagă ? Şi 

gîndește-te dacă ar spune acum ceva și mai 
tirziu... Doamne, nu-și cunoștea deloc băiatul ! 
Deloc, deloc, deloc! Era mai rău decît dacă 
ar merge printr-o beznă adincă și ar căuta 
chibriturile. 

Şi dacă ea spunea ceva acum... ceva pe care 
el l-ar înțelege greşit. Dacă spunea ceva la 
care el nu s-a gîndit niciodată. Își amintea de 
acea zi cînd vălul s-a destrămat în faţa ei, 
sfisiat de miîini nepăsătoare. 

Dintr-o dată îi trecu prin minte că ar tre- 
bui, poate, să-i povestească despre ea însăși. 
Îi istorisi despre copilăria ei, plină de umilinţe 
şi suferinţe, la această casă Roger unde oamenii 
aveau atit de puţin parte de plăceri, dar aveau 
și mai puţin mărinimia de a-și hărăzi unul 
altuia fericirea ; unde capriciul însemna sufe- 
rinţă și suferinţa capriciu ; unde numai capri- 
ciul domina, hotăra totul, sfida totul. 

Lui Jacob îi venea greu să audă asemenea 
lucruri. Erau, desigur, fapte care trecuseră pe 
lingă el de nenumărate ori, pe care Johnsson 
le biîiguise și le trăncănise, crîimpeie pe care 
le înregistrase din șușotelile oamenilor de la 
castel. Jacob detesta aceste laturi ale cronicii 
casei Roger, une cronique scandaleuse, de care 
îl legau atitea evenimente dureroase ca și pe 
mama sa! Ştia că dacă le-ar asculta odată 
cu conștiința trează, cu dorinţa puternică de 
a cunozște, atunci tihna lui paradiziacă s-ar 
risipi, gîndurile i-ar deveni amare. 

Voia să închidă ochii, s-o roage pe mama 
sa să tacă. 

Pentru a treia oară în aceeași zi baronul 
primi 'o cerere de audienţă, de data aceasta de 
la Jacob. Excelenţa sa tocmai își consumase 
— ceva mai tîrziu decît de obicei, castronul 
său de lapte bătut, căpșunile și paharul cu 
vin de Johannisberg. Reconfortat de somn și 
înviorat de vin baronul își dădu încuviințarea 
binevoitoare. 

— Bună ziua, bună ziua, băiete, ai spus 
ceva ? 

— Am venit să-i spun Excelenței sale, că 
cel mai bine ar fi să plec la școală, acum. 

— Așa deci, ne-am înţeles și cu mama. 

— Desigur, dar mama a bănuit că e numai 
o glumă din partea Excelenței sale. Adică, ea 
crede că nu poate să se bizuie prea mult pe... 

— Pe mine? Cum? Ai căpiat, pezevenchi 
afurisit ? 

— Nu e cazul ca baronul să se supere, 
fiindcă astea sînt lucruri serioase. Şi că vreau 
să merg la școală cît mai curînd cu putință 
asta e absolut sigur. 

Baronul se umflă ca o broască riîioasă, un 
semn de furie sau de veselie. 

— Vickberg... spune-i pezevenchiului ăsta 
blestemat că o să meargă la școală, fie că vrea 
sau nu vrea. Dar să vorbești într-o limbă stră- 
ină, Vickberg, pesemne că o înțelege mai bine 
decît suedeza. 

— Atunci sîntem cu totul de acord în pri- 
vinţa asta. Mai era încă o chestiune, voiam 
să spun... 

— Hai, ciripește ! 

— Da, de fapt nu e vorba de mine, ci de 
a. 

S Ei poftim, nu de el ci de Blenda? 
Serios ? Ș 

— Acum, cînd o să plec, Blenda o să se 
simtă singură, la început. De aceea, consider 
că baronul ar putea să-i tocmească o guver- 
nantă. Dar îi spun Excelenței sale, dar să nu-i 
aduceţi vreo bătrînă cicălitoare și slută ! Ci o 
fată cam de aceeași vîrstă cu Blenda, una cu 
care să se poată simţi și ea bine. 

— Absolut. Ordinul va fi executat. 

— Eu nu ordon deloc, îmi spun numal pă- 
rerea. Da, asta-i tot. Vă mulțumesc mult. 

— N-ai pentru ce, scumpule. Cît timp crede 
Jacob că va lipsi de la casa Roger ? n 

Răspunsul întîrzia. Baronul își miji ochii și 
clipi către Vickberg. Asta însemna că Vickberg 
trebuia să observe cum fierbea băiatul în suc 

ropriu. 

Şi deodată răspunsul, cît se poate de la- 
conic : 

SER Nu ştiu. .. . . . > 

Baronul își miji din nou ochii și clipi, lă- 
sînd impresia că vrea să spună o glumă. | 

Dar, cînd colo, făcu brusc o grimasă res- 
pingătoare și mormăi cu nerăbdare : 

— Nu, sigur că nu, cum dracu ar putea 
cineva să ştie! La revedere, scumpule. 


VI 


Soseşte protopopeasa. Prima dispută aprinsă 


Îmbrăcat în livrea, Toni ședea pe capra tră- 
surii alături de Nils. Toni ceruse să fie scutit 
de însărcinarea de mare onoare de a o aduce 
pe Excelenţa ei de la gară. Dar ordinul ba- 
ronului a rămas irevocabil. Și, astfel, Toni a 
primit permisiunea să-și scoată din ladă li- 
vreaua lui strălucitoare de lacheu, care nu mai 
fusese folosită de ani. 

Ei bine, contrar așteptărilor, deocamdată 
totul decursese în mod fericit. Protopopeasa 
era chiar blîndeţea întrudhipată. Îi spusese ita- 
lianului, bătîndu-l uşor pe umăr: „Comment 
vous portez-vous, cher monsieur ? Et votre bon 
seigneur ?* Apoi a dat-o pe suedeză şi a în- 
trebat de Vickberg, Lovisa, Blenda... „et votre 
beau garcon — comment s'appelle-t-il ?... Jac- 
ques — je crois? Il doit etre grand mainte- 
nant... e tres beau... comme vous, mon cher 
Toni.“ 

O asemenea amabilitate îl zăpăcise complet 
pe bietul italian, care răsuflase uşurat cînd 
judecătorul Bjârner apăru alergînd cu pălăria 
în mînă, o îmbrățișă şi îi sărută mina şi obra- 
jii mătuşii sale dragi şi venerate. Protopopeasa 

abandonase apoi total franceza — pe care o 
articula cu o anumită sforţare din pricina gi- 
fiitului — și purtase o conversaţie în suedeză, 
timp de cinci minute, în șoaptă, cu juristul, o 
conversaţie evident foarte interesantă. 

Ești prietenoasă, dar nu mă încred eu în 
tine. Eşti falsă și vrei să fii răutăcioasă cu 
Jacob, se gîndi Toni în timp ce şedea îmbrăcat 
de gală pe capra țrăsurii. Din cînd în cînd 
trebuia să se întoarcă să răspundă la întrebă- 
rile protopopesei. 

Ea întreba despre starea sănătăţii Excelen- 
ţei sale, despre recolte, despre tauri, cîini... 

— Şi Phylax, dragă Toni ! Ce face Phylax ? 

— Phylax a fost împușcat vara trecută, Ex- 
celenţa voastră. 

— Împuşcat ! Oh, Sara, auzi, Phylax a fost 
împușcat ! Și nu mi s-a spus nimic! 

— Era, totuși, bătrîn și bolnav, 
dragă. 

— Mă bucurasem la gîndul de a revedea 
animalul acela drag ! Era, ca să spun așa, un 
vestigiu din timpurile bune și de demult. Ori- 
cum, putea să mi se aducă la cunoștință. Dar 
e adevărat, e foarte adevărat! Sînt obișnuită, 
nu-i așa, să nu se ţină seamă de sentimentele 
mele. 

— Oh, doamne, mătușă dragă, nu trebuie 
să pretinzi niciodată prea mult. Nu toţi sînt 
la fel de sensibili ca mătuşa. 

Doamnele continuară să converseze cu voce 
joasă. .„şi„ Toni” fu.„cruţai de. alte întrebări. 

Toni stătea „şi visa la„drumul /spre casă, 
drumitil de înţoarcere, druri Jung, foarte-lung, 


mătușă 

pînă în Toscana. Cu o seară înainte italianul 
se hotărise să-și ceară eliberarea din serviciu. 
Dorul de casă îl măcinase totdeauna și hotă- 
rirea se copsese timp de douăzeci de ani lungi. 
Trebuise însă să amîne îndeplinirea ei zi de 
zi, an de an. Dar acum venise timpul. Înainte 
era, desigur, ceva care îl lega de 'casa Roger: 
băiatul. 

Acum băiatul urma să plece de la castel și 
cît timp va sta unde va fi trimis, nu se știa. 
leri seară Toni îl căutase și îl găsise stînd pe 


bancă, în parc. . 
— Aud că Jacob o să ne părăsească? 
— Da. 


— Pleacă Jacob curînd ? 

— Nu știu, cel mai tîrziu în toamnă. 

— Cînd crede Jacob că va reveni la casa 
Roger ? i 

— Niciodată, tată ! 

Tată ! 

Era prima dată cînd i se adresa astfel. 

Nu, să nu mă mai gîndesc la asta că mă 
apucă plinsul. Și e urît să plîngi cînd stai pe 
capră, îmbrăcat în livrea. Să mă gîndesc mai 
bine că în curînd voi pleca acasă. N-o să-mi 
iau slujbă. O să fiu un hangiu priceput într-un 
oraş mare, probabil la Florenţa. Și am să adun 
mulți bani, mulți, mulţi. 

Își mișcă degetele, ca și cînd ar fi prefirat 
niște mătănii. 

Niciodată ? E un cuvînt mare pe niște buze 
tinere. Ce poate să însemne? Doi, trei ani? 
Să stai singur la casa Roger timp de trei ani. 

Nu, nu mă gîndesc la-asta. Am să plec acasă 
și am să string mulţi bani. 

— Oh, casa mea Roger! Oh, draga, ve- 
chea mea casă Roger! strigă Excelenţa ei. 

Echipajul se opri, Toni sări și deschise por- 
tiera trăsurii. La scară se grăbiră Vickberg 
și Lovisa. 

Dar Excelenţa sa ? 

Toată dimineața, Excelenţa sa fusese într-o 
dispoziţie neobișnuit de bună, conversase, rî- 
sese şi fredonase cît putuse de fals. La două- 
sprezece şi jumătate se dusese, ca de. obicei, 
la culcare. Dar departe de a avea un somn 
bun acesta îi fusese tulburat și de vise urite. 
Și deșteptarea fusese la fel de îngrozitoare. 
Pe bună dreptate Excelenţa sa îşi pierduse 
complet cumpătul. 

Pretinse să fie îmbrăcat în uniforma de 
șambelan și, în ciuda protestelor bliînde ale lui 
Vickberg, își impuse pînă la urmă voinţa. Cos- 
tumul nu mai fusese folosit de mulţi ani şi îi 
stătea îngrozitor de prost, îl strîngea peste tot 
iar mai mulţi nasturi nu putură în nici un 
chip să fie încheiaţi. 

Vickberg era în culmea disperării. 

În toată splendoarea ţinutei sale vestimen- 
tare de care era foarte mîndru baronul porni 
să colinde peste tot prin castel, sprijinindu-se 
de Vickberg și urmat de doamna Enberg, Lars 
și Lena. Se încăpăţînase să cutreiere prin toate 
camerele, da, coborî chiar și în pivniţă, pă- 
trunse şi în bucătărie și scormoni cu bastonul 
prin oale şi cratiţe. În fiecare cameră avea cîte 
un ordin de dat. Unele obiecte trebuiau scoase 

și încuiate, iar altele aduse în locul lor. Lovi 
mobilele să vadă dacă sînt prăfuite, cercetă 
ferestrele și o puse pe sărmana doamnă En- 
berg în repetate rînduri să stea aplecată, cu 
capul în jos, și să scotocească prin cufere pen- 
tru a scoate o mulțime de lucruri. Se dovedi 
că Excelenţa sa avea o memorie miraculoasă 
în privinţa lucrurilor mărunte. Unde-i cutare 
lucru, unde-i celălalt, întreba el tot timpul. Și 
dacă nu i se dădea un răspuns limpede, bubuia 
tunetul în modul cel mai înspăimîntător. 

Dar mania lui de a se interesa de lucruri 
mărunte atinse punctul culminant în camera 
Excelenței ei. Lovisa trebui să dea la o parte 
cuverturile de pat și să-i arate așşternutul. 
Cercetă noptiera și lavaboul și nu scăpă din 
vedere să se uite chiar la ce era în ele. O ase- 
menea suspiciune depăși puterea de a suporta 
a doamnei Enberg, care plecă fără să ros- 
tească un cuvînt. 

— Unde a șters-o și ființa asta? 

— Pesemne că s-a dus la ea în cameră. 

— Cum ? Ei bine, atunci o să vizităm și 
încăperile castelului în care locuiește perso- 
nalul. | 

Dar nu se ajunse, totuși, atît de departe. 
Fie din cauza vînzolelii acesteia febrile și ne- 
obișnuite, fie datorită unei puternice tensiuni 
sufleteşti, în orice caz, Excelenței sale i se 
făcu subit greață. Avu vomismente şi diaree. 
Uniforma de șambelan fu pusă deoparte și 
Excelenţa sa fu culcat în pat. 

Protopopeasa vru să alerge imediat la că- 
pătiiul patului fratelui ei bolnav, dar Vickberg 

îi explică că Excelenţa sa doarme și nu poate 
fi deranjat în nici un chip. Doamna Enberg 
făcu invitaţia pentru cină. 

— Oh, da, să luăm cina! Sint sigură că 
ţi-e foame dragă Sara. Dă-mi braţul, Lovisa! 
Să nu mă părăsești. Oh, am atitea întrebări 
să-ți pun ! Vickberg să ţii minte că trebuie să 
fiu chemată la cel mai mic semn că s-a trezit. 
Vreau să fiu prima care să-i întilnească pri- 
virea dragului, dragului Roger. 

Cina se desfășură relativ satisfăcător, după 
impresia doamnei Enberg. Excelenţa ei avu 
numai cuvinte de laudă pentru toate felurile 
de mîncare. Și s-o fi auzit cu cîtă amabilitate 
se interesa de Jacob, cerea informaţii despre 
el! Doamna Enberg trebui, firește, să-i spună 
ultima mare noutate. 

— Și parcă presimt că o să-l pierd pe băiat. 
Da, Dumnezeule, așa simt! Dar este spre bi- 
nele lui, desigur... 

-— Bineînţeles că poziţia în care va fi de 
acum înainte pretinde o cu totul altă educaţie 
decît... decît ar fi trebuit altfel s-o primească. 

Doamna Enberg avu o tresărire. Ceva în 
tonul protopopesei îi reamintea de vremurile 
trecute, o anumită asprime, brutalitate. 

— Ce vrea să spună Excelența voastră ? 
Băiatul nu are nici o „poziţie“ ! 

Protopopeasa își tuguie buzele. 

— Oh, dragă Lovisa ! E 

Dar de ce nu pot să-i văd pe acești copii 
dragi ? De ce nu vin să-mi dea bineţe? Mi se 
pare destul de curios, draga mea Lovisa. N-ai 
vrea să le spui că a sosit o mătușă bătrînă la 

casa Roger. Spune-le că ea îi iubește din toată 
inima și că ar dori să le îmbrăţișeze făpturile 
lor dragi și tinere. 

Cum să nu, doamna Enberg era, firește, dor- 
nică să execute o asemenea misiune nobilă. 
Plecarea ei păru că face aerul mai respirabil, 
protopopeasa răsuflînd uşurată. 

— Ai văzut, Sara, ce mutră a făcut Lo- 
visa ? Oh, Dumnezeule, ce aer de nevinovă- 
ție ! Poziţia bietului băiat, auzi! A fost cea 
mai impertinentă mutră pe care mi-a fost dat 
s-o văd vreodată ! 

— Dar poate că ea nu ştie... 

— Ea! Ascultă-mă pe mine, buna mea 
Sara, în spatele hotărîrii smintite a lui Roger 
sînt ani mulţi de intrigi abil ticluite. Nu ţi-am 
spus întotdeauna că Enberga este o scorpie 
ipocrită ? Dar nu te mai înțeleg, dragă Sara. 
Ţi-ai luat prostul obicei de a mă contrazice 
permanent. 

— Dragă tanti ! 

— Da, asta e, cum îţi spun eu. Poţi să-ţi 
închipui ceva mai cinic decît testamentul lui 
Roger ? Ultimul Roger Bernhusen de Sars 
desemnează un copil nelegitim drept unic moș- 
tenitor ! Mon dieu ! Şi dacă cel puţin ar fi fost 
bastardul lui ! Dar e copilul nelegitim al unui 
servitor |! 

— Este de-a dreptul de necrezut. Nu se 
poate însă ca un testament atît de ciudat să 
fie anulat ? 

— Imposibil ! Blegul de Bjorner mi-a spus 
că vor fi respectate toate procedurile cuvenite. 
Și sigur că nu poți să-ţi imaginezi, nici un 

moment, ca el să poată comite vreo greșeală 


de procedură. Nu, trebuie să folosim alte 
mijloace. Şi, ţi-o spun pe șleau, în ciuda sus- 
piciunii extrem de evidente și jignitoare pe 
care Roger a manifestat-o faţă de mine în a- 
ceastă chestiune, mă voi face luntre și punte 
pentru a îndrepta lucrurile. Apoi rămîne în 
voia Celui de Sus să orînduiască lucrurile cum 
va crede că este mai bine. 

Dar asta ce-o mai fi însemnînd ? Cine mai 
e și fata asta? De unde vine? A stat la ușă 
şi a ascultat ? 

Fata, care intrase în sală pe din spatele 
Excelenței ei, aducea un castron mare cu căp- 
șuni. Puse castronul pe masă, se retrase un 
pas și făcu o plecăciune foarte frumoasă și 
adîncă, poate o reverență prea pronunţată, și 
cu genunchii puţin tremurînd. 

— Ei, cum te cheamă ? 

— Blenda. Mătușă Enberg mi-a spus... 

— Mon dieu ! C'est la petite... Copilul meu 
drag, dă-i o îmbrăţișare bătrînei tale tanti! 
Vezi, Sara... ce drăguță... comme elle est ra- 
vissante ! Elle ne ressemble pas du tout & son 
pauvre pere. Sărută-mă pe obraz, copilă dragă ! 

Blenda se supuse îndemnului și se simțea 
acum mai liniștită. Simţea o mare nevoie să 
vadă că e îndrăgită, micuța Blenda. Și îm- 
brăţișarea afectuoasă a protopopesei îi făcus 
bine. i 

— Ei, unde este tînărul tău cavaler — le 
bon Jacques, le beau jeune homme! 

— Jacob... adică ? N-a putut să vină... s-a 
dus, mai mult ca sigur, în pădure. 


pd 

— Mi-e total indiferent, copilă dragă, dar 
dacă tînărul domn nu cunoaște nici cele mai 
elementare reguli de politeţe atunci cred că 
trebuie să i se facă rost de un bun profesor. 
Cum se simte, însă, tatăl tău, copilă dragă. 
Sînt teribil de nelinistită. Ai auzit ceva? 

— Vreţi să spuneţi... e vorba de unchiul, 
Excelenţa voastră ? 

— Pauvre petite, mormăi Excelenţa ei și 
îi făcu un semn Sarei, ca nu cumva acesteia 
să-i scape încurcătura în care se găsea bietul 
copil. De fapt, chiar și protopopeasa însăși se 
simțea puţin încurcată. O asemenea stare era, 
totuși, străină firii ei și îi dispăru rapid. Cu o 
voce clară și decisă îi spuse: 

— Mă refer, firește, la tatăl tău, fratele 
meu drag Roger. 

— Oh, da, mulțumesc, se simte bine, se 
grăbi Blenda să răspundă. 

— Adică cum? A aut, din cîte ştiu, un 
atac de inimă și a vomat îngrozitor. Ce-ai 
vrut să spui, copilă ? 

— Am vrut să spun numai că nu este ceva 
grav, încercă Blenda să se explice. Unchiului 
i se întîmplă mereu asta, mai ales cînd ră- 
cește la burtă. Dar îi trece repede. 

Excelenței ei i se făcu milă de deruta în 
care se găsea fata și aprecie că discuţia ar 
trebui continuată într-un moment mai potri- 
vit. Îi făcu astfel Blendei un mic semn cu 
mîna, că se putea retrage, un semn pe care 
fata, fisticită, probabil că nu l-ar fi înţeles 
dacă Sara n-ar fi luat-o cu prietenie de braț 


propunîndu-i să facă o plimbare prin parc. 

"306 mea în, 


Sara dorea nespus de mult să se plimbe 
în parcul acesta frumos și romantic. Se gîndea 
totodată și la posibilitatea ca în parc să-l în- 
tilnească, eventual, pe tînărul care, într-un 
mod cu totul curios, devenise din nimic o per- 
soană de mare importanţă. Şi care, pe dea- 
supra, mai fusese numit și „le beau jeune 
homme“. 

— Cîţi ani are, de fapt, Jacob ăsta al tău? 
o întrebă ea pe Blenda. 


+ 


Excelența ei încercă să se odihnească 


puţin. Py 

La ora opt seara baronul Roger se trezi. Și 
prima lui întrebare fu: A venit persoana ? 
După ce Vickberg confirmă, veni o a doua 
întrebare, repezită, îngrozită : E aici... alcl în 
cameră ? Nu, dar și-a exprimat dorința fier- 
binte să... 

— Ei, dacă-i așa, e bine. Cum arăt? Ce 
părere ai ? Ş 

Oh, da, Vickberg era de părere că Exce- 
lenţa sa arăta destul de bine. Somnul fusese 
în mod evident recomfortant. 

— Crezi că trebuie să ne sculăm ? 

— Nu, cîtuşi de puţin. Excelenţa voastră 
trebuie să-şi menajeze forțele. Și îndrăznesc 
să cred că Excelenţa ei ar fi disperată... 

— Desigur. Să ne punem halatul de noapte, 
atunci ? 

— Cum doreşte Excelenţa voastră. Sau să 


staţi complet liniştit în pat ? 


93 


— Ei, taci? Nu trebuie să-mi schimb că- 
maşa, cum ? Și dă cu puţin... eh?... parfum. 
Vezi că ai priceput! E deschisă fereastra ? 

Uşa fu deschisă pentru Excelenţa ei. În 
poziţie șezîndă, cu o faţă vineţie sub scufia 
albă, Excelenţa sa primi îmbrăţișarea surorii 
sale şi sărutul pe obraji. 

— Dragă Roger! Cum te simţi ? 

Oh, mulţumesc, mă rog, baronul se simţea 
destul de bine, dar parcă i se pusese ceva în 
gît. 

— Roger, tu ai gaze! Ai gaze! Da, nu 
mă contrazice, Roger ! Sărmanul Per a suferit 
cumplit de gaze în ultimii ani. Vickberg, du-te 
repede la domnișoara Siedel și roag-o să aducă 
sărurile englezești. 

Sărurile englezești se găseau chiar și în 
stocul de medicamente al baronului și proto- 
popeasa îl îndopă pe bietul baron cu o doză 
puternică. Roger înghiți în silă ce îi dădea 
protopopeasa, lăsîndu-se doctoricit cu resem- 
nare. 

— Este extrem de amabil din partea ta, 
Julia, că nu m-ai uitat cu totul, murmură el. 

— Să te uit, asta-i bună! Oh! Comme tes 
paroles me font mal! Ştii prea bine, Roger... 
motivul că... Ah, bunul meu Vickberg, o să 


fii atît de bun s-o ajuţi pe domnișoara Siedel 


să despacheteze, nu-i așa ? Mulţumesc! Vreau 
să-ți spun Roger, că păstrez o nespus de du- 
reroasă amintire a ultimei mele vizite la casa 
Roger. 

— Sigur că da... da... dar poate nu e cazul 
să vorbim acum despre asta. Sărmanul om e 

mort. Asta-i situația. De altminteri, nu a fost 
greșeala mea, că s-a produs o ruptură. Cum ? 
El se amesteca în treburile mele într-un mod 
al naibii de neplăcut. Așa deci. Să nu mai 
vorbim de asta, te rog. Sărmanul om... săr- 
manul om... se odihnește în pace acum. 

— Da, oh doamne. Dar ce sfîrşit, Roger! 
Mon dieu, ce sfîrșit ! 

Baronul se suci neliniștit. 

— Nu mai spune ? A fostigreu ? 

— Nu poţi să-ţi închipui! Și cine putea 
să creadă, oare, că lucrurile vor lua o întor- 
sătură atît de crudă. Totul a început atît de 
nevinovat, cu puţină indispoziţie, vomismente, 
gaze... da, așa cum ţi-e rău acuma. Cine, oare, 
putea să bănuiască... 

— Minca prea mult. 

— Nu mai mult decit tine, dragul meu 
Roger. 

— Cum? El! Mînca copios! Să mă bată 
Dumnezeu dacă nu mînca de trei ori mai mult 
ca mine. Nu e un dubiu, o știu precis. De trei 
ori mai mult ca mine. 

— Da, totdeauna ai fost foarte sigur pe 
ceea ce ai afirmat, dragă Roger. Dar, oricum, 
consider că ai procedat cu mai multă înţe- 
lepciune fiind ceva mai precaut la mîncare și 
la băutură. Și acum împlinești șaizeci şi cinci 
de ani, Roger. Şaizeci și cinci! Ai cu trei ani 
mai mult decît iubitul nostru tată cînd s-a 
prăpădit. 

— Ei da, sigur, e ciudat. Spune-mi, însă... 
a fost chiar atît de greu? Mă refer la Per? 

— Vai, da! N-au fost numai chinurile lui 
trupești dar îl frămînta și soarta noastră. Da, 
Roger... ție pot să-ţi spun: ne-a lăsat într-o 
deplină mizerie. Da, misere ! Dumnezeule, cît 
am încercat să-l consolez și să-l asigur că tu 
o să ne ajuţi, bineînţeles... 

— Da, da, n-am făcut-o ? 

— Ba da, îți mulţumesc, scumpule Roger! 
Dar tu poţi să înţelegi că de multe ori mi-a 
fost greu. Mulţumesc lui Dumnezeu că copiii 
mi-au adus întotdeauna bucurii. Și băieţii au 
ajuns acum destul de mari încît se pot des- 
curca fără mine. 

Protopopeasa rise cu tristețe. 

— Puteai să iei și fata cu tine. 

— Micuța Malla ? Da... dar știi, ca să fiu 
sinceră, călătoria ne-a costat si așa destul de 
scump pe mine și pe Sara. 

— Sara! Sara! De ce dracu o tîrăști me- 
reu pe această Sara după tine? Dacă o duci 
atit de greu, cum spui, ai putea să-i dai dru- 
mul Sarei să pască la Bjorkenăs. Păi nu-i așa ? 

— Chiar vrei să spui, Roger, că trebuie să 
rămîn fără nici un fel de companie? 

Sărurile englezești începură acum să-și facă 
efectul. Excelenţa sa se pomeni cu un val de 
rigiieli ceea ce îi permise să evite un răspuns 
dificil. Protopopeasa atacă un alt subiect. 

— În afară de aceasta, micuța Malla a tre- 
buit s-o însoţească pe Mina Bergfeldt la Marst- 
rand. Oh, draga de Mina, are o adevărată slă- 
biciune pentru micuța mea fată. Între noi fie 
vorba eu chiar m-am gîndit la posibilitatea 
unei partide între Vilhelm și micuța Malla. 

Vai, ştii... mi-e atît de drag să mă gîndesc că 
micuța Malla ar putea fi stăpînă la casa Ro- 
ger. Şi Vilhelm Bergfeldt este un tînăr ex- 
trem de plăcut... Te obosesc, Roger ? Te rog, 
spune ! Da, iartă-mă că vorbesc numai de copiii 
mei. Din plinul inimii vorbeşte gura. Mă în- 
țelegi, am și eu necazurile mele... 

— Deh... hm... De Malia, fireşte, o să avein 
noi grijă... în caz că va fi nevoie. 

— ţi mulţumesc, dragule... ești atît de 
bun. Dar tu îi ai și pe ai tăi la care trebuie să 
te gîndești. În primul rînd, la micuța Blenda. 
Comme elle est charmante, ta petite fille ! 'Tot- 
deauna am nutrit un interes deosebit pentru 
draga copilă. Şi îţi amintești, cu siguranță, că 
şi sărmanul Per... 

— Mulţumesc, mulțumesc mult! 
să mă scutești de a-mi aduce aminte. 

— Eşti așa de irascibil, dragă frate. Vai, 
da, așa s-a întîmplat și cu bietul Per, starea 
lui se deteriora cu fiecare zi. Accesele de mînie 
surveneau tot mai des. Vai, vrei să se întîmple 
astfel... Tu îl mai ai și pe tinărul bărbat la 
viitorul căruia trebuie să te gîndești. 

— Tînărul ? Ce spui ? În ce-l priveşte nu 
am nici o contribuţie. Te rog să o întrebi şi 
pe Enberga ! 

— Să știi că nu glumesc deloc, Roger. Ai 
o obligaţie morală inevitabilă. 

— Cum ? Să fiu al dracului, dar ești ca- 
raghioasă, scumpa mea Julia! Dacă e să mi 
se impute toţi copiii nelegitimi de la curte, 
atunci să mă ia dracu, dar va trebui să pun 
lacăt la camera servitoarelor. 


Te rog 

— Roger... O iei razna |! 1. PR L 
-— Pisu, scumpa mea! Dar să mă bată 


Dumnezeu dacă suport vreun amestec... hm... 
să ştii... SI a a 
pre luni împlinim șaizeci ȘI cincl ini 
ani... hm... nu e aşa de mult, nu ? Dar, turma 
ca st sa de mu ș i 
e ceva. M-am gîndit să încropim o pei pe- 
irecere. Ne-am gîndit să invităm... pe cele î 
apropiate rude. Ştii, scumpa mira ag ED 
it să hm... chestiun în- 
dit să pun la punct... c le pa 
teşti. Sigur, nu din cauza virstei... dar cîndva 
o să se întimple... 
— Cu certitudine. | | i d 
— Si m-am gîndit ca cei mai apropiați î 
fie martori şi să audă care este voința rană ah 
supremă. 'Tinărul Bergteldt... hm... şi do 
zi pai : i 
fii ai scumpei mele suror | 
— Îţi mulţumesc, îți mulțumesc, dragule : 
— 'Te rog, scumpa mea, fără mulțumiri an- 
ticipate. Hi, hi, hi. Testamentul nu e incă 
întocmit... i SR 
— Nu mai glumi așa! Vreau să te rog 
ceva, mon tres cher frere.. 
— Poftim ! Ă în | i 
Dacă, aşa cum spui, te gîndești să faci unel 
dispoziţii testamentare, atunci uită cu desă- 
vîrşire ce ţi-am spus despre situaţia mea Si a 
copiilor mei... mă rog, aşa s-a întîmplat. Să nu 
ţii seamă cîtuși de puţin de noi... oricum, nu 
în primul rînd. Trebuie să te gindești, inainte 
de toate, numai la datoria ta tață de Dum- 
nezeu și faţă de oameni... 

— Ce spui ? Te ţii de șotii ? Ce datorie, ce 
obligaţie ? Nu am, să fiu al dracului, nici un 
fel de obligaţii... 

Protopopeasa se ridică în picioare și, luînd 
o poziţie, o atitudine adecvată cu seriozitatea 
pe care o conţineau cuvintele ei, continuă : 

— Ba da, Roger, ai obligații. 'Ți-am dat 
de înțeles adineauri de ce natură sînt obliga- 
țiile tale. Vreau, acum, numai să-ți reamin- 
tesc, dragă frate, că nimeni nu a putut încă 
reproșa cuiva din familia Bernhusen de Sars 
că şi-a neglijat obligaţiile. 

— Eşti într-o ureche? Nu și-au neglijat 
niciodată obligaţiile. Pe dracu ! Dar despre ră- 
posatul nostru unchi, ce spui ? Julius Gustaf 
Adolf Robert de Sars ? Fir-aș al dracului, dar 
n-a şters-o el cu casa de bani a regimentului ! 
Și a mai și falsificat numele răposatului nos- 
tru tată! Și cum s-a îngrijit de copilul lui, 
nu e cazul să mai vorbim. Să mă bată Dum- 
nezeu, dar ce s-ar fi ales de Lovisa... ar fi 
devenit o... s-ar fi ales praful, dacă tata nu 
ar fi avut grijă de ea... 

— E... Cest... Mais comme tu ments! Lo- 
visa este sora lui Hallingen. 

— Din partea mamei da, așa e, dar baba- 
licul de Hallingen nici n-a vrut să știe de ea. 
La dracu, mai bine! Nu știi ce s-a întîmplat 
cînd răposatul nostru tată a încercat să-l for- 
țeze pe Hallingen să fie înțelegător ? Cum, ce 
spui ? Hi, hi, hi... De ce dracu stai în picioare ? 
Aşază-te aici ! Pezevenchiul ăla de Vickberg 
stă la ușă și spionează. Fi, da, vezi tu, scumpa 
mea, s-a întîmplat că... 

Istorioara fu povestită şi ascultată cu ace- 
laşi interes. Şi de la una se ajungea la alta. 
Vechea cronică de familie fusese deschisă și 
își înfățișa episoadele sale cele mai delicate. 
Fratele şi sora se cufundară în detalii miste- 
rioase, picante, în amintiri ridicole Și amuzante. 

Găsiseră în sfîrşit ceva în care tempera- 
mentele lor coincideau, se contopeau, un Su- 
biect care putea fi savurat în tihnă și cu mare 
st iii din urmă, baronul deveni, totuși, 
mult prea vioi, sărea și se maimuţărea pentru 
a fi cît mai elocvent. Deși protopopeasa apre- 
cia că totul era cît se poate de nostim, Pa: 
deră, la un moment dat, că e cazul să i Ama 
capăt discuţiei și să-l cheme pe domnul Vick- 
TUL ia si sora se despărțiră cu afecţiune. 


Parte a, — in A e ice are 


RR i: 


Domnul Per se interesează de copii. 
A doua discuţie aprinsă 


Jacob se dusese, singur, pînă la cabana 
Tanninge. Părăsise casa Roger în aceeași seară 
cînd sosise protopopeasa și a doua zi dimineaţa 
se înfiinţă la Bjrkenăs pentru a pune ceva 
în gură. Fu primit “cu amabilitate, dar .și cu 
multe întrebări la care răspunse laconic. 

Per Hyltenius îi făcu o vizită gazdei sale. 
Moşierul era în birou, trăgea din pipă şi bea 
cafea, singurele ocupaţii despre care se putea 
spune că îi făceau plăcere, îl distrau. 

— Ciudat băiat, Jacob ăsta. Ori de cîte 
ori îi vorbesc mă repede. E supărat pe mine ?, 

Nu, Arvid Siedel nu-și putea închipui așa 
ceva. 

— Totdeauna e așa de ursuz? 

Ursuz ? Jacob ? Nu, nu, moşierul Siedel nu 
remarcase ni icdată asta. Dimpotrivă, cei doi, 
Jacob şi Bienda obișnuiau să facă op gălăgie 
nemaipomenită. 

Asta este! se gîndi Per. S-or fi încurcat 
niscaiva iţe între cei doi și de aceea este Jacob 
atit de morocănos. 

— Dar spune-mi... ce face el de fapt? Bi- 
neînțeles că nu se ocupă de agricultură, și de 

vînat şi pescuit nu se poate ţine toată vremea. 
Citeşte ceva ? = 

Da, obișnuia, desigur, să împrumute cîte 
o carte din cînd în cînd. Dar despre ce cărți 
era vorba, moşierul Siedel nu știa nimic. Bă- 
iatul avea voie să scormonească în dulapul cu 
cărți, cît poftea. 

Per Hyltenius nutrea o simpatie adîncă și 
caldă pentru semenii săi, îndeosebi pentru cei 
tineri. Asemeni mamei sale, avea o puternică 
înclinaţie de a interveni peste tot, acolo unde 
o intervenţie era, îndeobște, posibilă. Îi făcea 
plăcere să îndrepte lucrurile și era în mod 
naiv insensibil faţă de ceea ce era indiscreţia 
în misiunea sa. Avea doar intenţii bune, nu, 
şi voia, desigur, să facă numai bine. Ca atare 
considera că are toate premisele să facă o fru- 
moasă carieră de călăuzitor al tinerilor. Ră- 
posatul protopop fusese pe vremea cînd era 
profesor, un dascăl extrem de iubit. Și el, însuși, 
reușise să-și formeze, încă din anii tinereţii, 
o imagine senină, generoasă şi fericită asupra 
problemelor umane... 

Jacob se bucura de simpatia sa deplină. 
Poziţia băiatului trebuie că este extrem de 
nefirească, extrem de stinjenitoare. Să fii zil- 
nic între tată şi mamă și totuși să nu ai nici 
cea mai mică idee de ce înseamnă viaţa de 
familie... un caz interesant și foarte nefericit. 
Fără nici o îndrumare, ignorant, bineînţeles, 
un suflet adormit... 

— Are domnul Enberg ceva împotrivă dacă 
îl însoțesc pînă la cabana de vînătoare ? Mi-ar 
face plăcere să văd cum v-aţi aranjat acolo. 


- 

E ti ia 


n rit 


— Nu-i mare scofală. Veniţi, firește, dacă 
vă face plăcere. 

Per rîse în sinea sa. Nu e bine să ai de-a 
face cu el, cu tînărul ăsta, se gîndi el. Dar să 
vedem, totuși... 

— Veniţi, desigur, destul de des la 
ninge ? Vă atrage vînătoarea, nu ? 

— Da... dar acum s-a încheiat. 

— Așa? Da, dar nu începe vînătoarea de 
rațe ? 

— Bineînţeles. Începe vînătoarea de rațe. 

— Oh, vreţi să spuneţi, poate, că în ceea 
ce vă privește vă gîndiți să nu mai vînaţi? 
__— Nu vreau să spun chiar nimic. Însă cînd 
ti se pun întrebări “trebuie să răspunzi ceva 
să nu pari nepoliticos. 

— Da! Ei da! rîse Per, aveţi dreptate. 
Dar spuneţi... trec de la una la alta... nu con- 
sideraţi că prietenul nostru comun, Arvid Sie- 
del duce o viață destul de searbădă și mono- 
tonă. Nu cred că îl interesează ceva. Citește, 
oare ? 

— Sigur că da, e un lacom cititor de foile- 
toane. 

— Foiletoane ! Şi cu toate acestea, are o 
bibliotecă destul de bogată. 

— Da, are cărţi! Are o carte amuzantă 
despre Buddha. 

„__— Buddha ? Adevărat, citiţi așa ceva? Vă 
interesează, poate, istoria religiei ? 

— Nu, deloc. Dar Blendei 
veştile. 

— Micuţei Blenda... va să zică. Și dumnea- 
voastră ? Dumneavoastră ce vă place ? 


Tan- 


îi place po- 

— Mie îmi place să dorm. 

— Fi bine, acesta este un ideal oarecum 
budist. | 

— De fapt, cartea este destul de distrac- 
tivă. E caraghios cînd te gîndești că există 
în realitate oameni care cred în ce scrie acolo. 
Eu nu pot înţelege acest lucru. Credeţi că ei 
chiar cred... sau se prefac numai ? 

— Legendele despre Buddha ? Oh, atît pro- 
povăduitorii cît şi credincioşii au găsit lucruri 
şi mai minunate. 

— Da, așa trebuie să fie. Dar dumnea- 
voastră ? Ce credeţi ? Da, vreau să spun nu 
despre Buddha ci altfel ? 

Per se simţi puţin cam încurcat. Dar În 
trebarea fusese pusă cu toată seriozitatea şi 
pretindea un răspuns la fel de serios. 

— Eu cred într-un Dumnezeu. 

— Eu nu cred. Eu cred că totul este la 
voia întîmplării. 

— Din păcate nu sînteți singurul care cre- 
deţi astfel. Dar credința asta este lipsită de 
consolare. Ă 

— De ce oare? De ce una mai mult decit 
alta ? Dacă este hazardul sau un Dumnezeu, 
care este rău, atunci este totuna. Numai că 
nu mai ai pe cine să înjuri, bineînțeles. Merg 
prea repede. Dumneavoastră vă mișcaţi des- 
tul de greu după cîte văd. 

Per nu era deosebit de mobil, avea un ga- 
barit considerabil pe care trebuia să-l care. 
Şi în afară de aceasta era atît de distrat încît 
se poticnea la tot pasul. Urcușul era, de ase- 
menea, destul de abrupt și obositor. 

Dar cînd ajunseră în cele din urmă la ca- 
bană, și se opriră pe micul platou de munte, 
cu lacul care se întindea la poale, iar lui Per 
i se dezvăluiră în toată splendoarea lacul, 
munţii, pădurile si poienile, atunci extazul îi 
învinse și oboseala și proasta dispoziţie. Per 
începu să vorbească despre acest peisaj suedez 
a cărui frumuseţe este nemărginit de variată 
și enigmatică, atît de misterioasă, de intimă, 
care trece atît de ușor de la registrul major 
la cel minor, de la minor la major. Cu multe 
exclamații își rotește privirile, încearcă să de- 
vină şi mai elocvent în mica lui prelegere. 
Dar tot timpul avu senzaţia neplăcută că nu 
se poate face înţeles. 

— În partea aceea se află Klockeberga, 
spuse Jacob. Aţi fost acolo? E cu mult mai 
mare decît Bjorkenăs, au acolo o sută cinci- 
zeci de vaci. 

— Într-adevăr așa e. Per se simţi întru- 
cîtva descurajat. Băiatul avea ceva, o anumită 
îndărătnicie, un fel de asprime, era nesociabil 
și distant. Sau poate că era prost ? 

Ei bine, se putea întîmpla să aibă mai 
multă înclinație pentru îndeletnicirile practice. 

— Spune, Jacob, ce te gîndești să ajungi ? 

— Eh, da, am mai umblat pe ici, pe colo, 
dar nu m-am gîndit serios la chestiunea asta. 
Dar cred că e timpul să încep să mă gîndesc. 
Baronul este bătrîn și cînd va muri o să fie 
o altă rînduială. Noi, mama şi cu mine, am fost 
un fel de animale domestice la casa Roger. Și 
mai sîntem încă. Așa că totul o să deprindă, 
fără îndoială, de hoţărîrile Excelenței sale. Da, 


105 


da, nu vreau să spun nimic rău despre baron. 
E, desigur, un om bun. Dar e așa cum îl știți. 

— Dragul meu prieten, se pare că aveţi 
o părere cu mult prea proastă despre dum- 
neavoastră. În zilele noastre nu există nici o 
formă de iobăgie. Fiecare este liber să proce- 
deze cum îi dictează voința... 

— Da, dar la ce ajută? Eu știu prea bine 
ce vreau, dar asta nu mă ajută cu nimic. 

— Fireşte, trebuie să te menții în limitele 
bunului simţ. 

— Tocmai asta e. Și nu o facem. Si nu 
ajută la nimic... Spuneți, știți ceva despre 
Buddha ăsta ? Nu numai legendele, vreau să 
spun. Se pare că nu i-au plăcut fetele? 

Per rîse binevoitor. Se aşezase pe scara 
joasă a cabanei și, așa cum stătea, cu picioa- 
rele încrucișate și cu burta proeminentă, se- 
măna într-adevăr cu un Buddha jovial. 

— „Plăcut“ nu este un cuvînt prea potri- 
vit. Tinea desigur de sistemul său... dacă pot 
să folosesc un cuvînt atît de profan... să. fugi 
de ispitele acestei lumi... 

— Oh, da, ştiu... Dar știți ce cred? Cred 
că trebuie să fi fost un om nemaipomenit de 
puternic. Se cunostea suficient de bine şi dacă 
nu s-ar fi stăpînit cum trebuie, dacă nu i-ar 
fi păsat de nimic, ar fi stat, ar fi dormitat și 
ar fi meditat, atunci nu ar mai fi avut nici 
o putere asupra lui însuși. Nu credeţi asta? 

— Nu, sincer să fiu, o asemenea înter- 
pretare... 

— Dar eu cred în ea. Un om obișnuit, 
liniștit, nu ar fi ajuns niciodată la o asemenea 

idee : să te reţii de la toate. Un asemefea 
om ia lucrurile uşor, nu este niciodată nici 
prea vesel şi nici prea trist. De ce să renunțe ? 

— Sinteţi și dumneavoastră foarte pu- 
ternic ? 

i Eu ? Eu sînt ca/ un cioban. Și nici nu 
mă gîndesc să mă abţin de la ceva, decît de 
la ce sînt obligat să mă abțin... 

Acum, se gindi Per, a sosit momentul să 
continue cu precauţie și tact pe acelasi făgaș. 

— Obișnuiţi, nu-i așa, să o luaţi si pe 
Blenda aici, cu dumnevoastră ? îi 

— Acum s-a terminat cu asta. Voi părăsi 
casa Roger în toamnă sau cam așa ceva, 

„— Adevărat ? Spuneţi-mi, o faceţi de bună 
voie ? Sau este un: ordin venit de foarte sus ? 

-— Și una și alta. Și eu vreau, și mama 
vrea, și Excelența sa vrea. Deci este bine, fără 
doar și poate. 

— De bună seamă că vă despărțiți de casa 
Roger cu o anumită părere de rău? 

— Posibil. De altfel este un cuib vechi și 
scîrbos. | 

— Casa Roger ? 


— Da, este sub puterea unor vrăji. Te duci 
acolo și crezi că! totul este bine și că nu va 
putea fi altfel. Şi unu, doi, trei scapă dracu 
din laţ și întoarce totul cu susul în jos, îţi 
aruncă praf în ochi, de ajungi să vezi numai 
vircolaci în toate ungherele ! 

Jacob intră în cabană şi trînti ușa după 
el. Din mușchiul de pe stilpii putreziţi se ri- 
dicau nori de praf. 

Pentru mine este un cioban plin de viaţă, 
se gîndi Per. Ceva nu e în ordine şi lucrul 
ăsta e evident. Şi probabil nu este vorba nU- 
mai de o mică ciondăneală între tineri. Nu, 
aici şi-au vîrit coada, cu siguranță, și cel 
bătrîni. | - 

S-ar putea, oare, ca şi protopopeasa să lie 
amestecată ? Ea este în plină acţiune, după 
cum se știe, în prezent la casa Roger ŞI, Eie 
de presupus că nu-i scăpa iti aa 
se păru lui Per destul de plauzibilă și aceasta 
îl stimula. Feciorul cel mai mare al protopo- 
pesei își venera mama Pur ȘI simplu. Dar pofta 
puternică de acţiune a amîndurora Și punctele 
de vedere total diferite în multe privinţe au 
dus deseori la conflicte între mamă și fiu. Da, 
Per avea chiar o anumită aplecare pentru a 
căuta subiecte de discordie. RA 

— Jacob, strigă el! Vino, vreau să stăm 
de vorbă. Se aplecă pe spate şi dădu un brînci 
ușii vechi, care se deschise larg, gemînd. 

-— De ce vreţi să sfărîmaţi ușa ? 

— Ei bine, ascultă acum ! Fiţi atit de ama- 
bil şi arătaţi-mi drumul cel mai scurt ara la 
casa Roger. Pentru că mama a ajuns acoio și 
existenţa idilică a unchiului probabil că a şi 
fost tulburată, nu înţeleg de ce aș mai fi „ne- 
voit să mă ascund prin pădure. Este neplăcut 
să vii ca oaspete neinvitat, asta-i cert. Dar 
n-am încotro. Dacă unchiul o să strimbe din 
nas, Siedel va fi cu atit mai încîntat. Și una 
o rezolvă pe alta. Vreţi să-mi arătaţi ? Mi-aţi 
face un mare serviciu. 

Jacob nu putea, fireşte, să-l refuze. 

ai acte Aici 


ar 2 E DI a te 


În aceeași dimineaţă, deci a doua zi după 
sosirea sa, protopopeasa a luat cunoștință, ofi- 
cial, ca să spunem așa, de conţinutul surprin- 
zător al viitorului testament. Excelenţa sa di- 
vulgase secretul, făcîndu-și mult sînge rău. 

Ziua începuse duios de pașnic și inofensiv. 
La orele unsprezece baronul se duse în camera 
surorii sale pentru a-i face vizita de curtoazie. 
Excelența sa îşi revenise complet după indis- 
poziția avută cu o zi înainte dar... extrem de 
precaut îndată ce era vorba de sănătatea sa... 
respinsese totuși propunerea protopopesei de 
a face o vizită la cimitir, în criptă. Sora lui 
consideră că este o lipsă de tact ireparabilă 
de a nu face această vizită cît mai curînd po- 
sibil. Dar baronul, care nutrea o antipatie ire- 
zistibilă față de cimitire, declară că în primul 
rînd erau necesare cîteva clipe în bibliotecă. 

Chiar şi aceste clipe fură o ofrandă adusă 
spiritelor străbunilor. Dulapul cu cărți cel mai 
sacru fu deschis de Excelenţa sa însuși, asistat 
de Vickberg și fură scoase la iveală „memo- 
riile“, memoriile casei de Sars, trei manuscrise 
voluminoase legate în piele de vițel și cu 
margini aurite, cu blazonul și învelișul în 
„couleurs de Paris“. Fratele și sora se așezară 
unul în fața celuilalt, fiecare pe cîte o latură 
a mesei de lectură. Perdelele fură ridicate și 
date în lături, iar baronul, înarmat cu lupa, 
începu să răsfoiască. A 

— Cum spuneam, vezi tu Jullan, astea sînt 
lucruri al naibii de interesante. Desigur, tu 
le-ai citit pe cele mai multe, nu? Dar am 

putea să le mai parcurgem... să văd numai... 
aici... despre răposatul rege și curtea... 

Autorul „memoriilor“, guvernatorul și mai 
apoi consilierul regal baronul Roger de Sars, 
căsătorit cu fiica lui Abraham Bernhusen şi 
primul strămoș al ramurii Bernhusen de Sars 
la casa Roger a fost la vremea lui unul din- 
tre cei mai notorii scornitori de biîrfe. Însem- 
nările pe care le-a lăsat, despre el însuși și 
contemporanii săi, nu s-au bucurat niciodată 
de un credit deosebit în rîndul cercetătorilor 
de cronici. Şi cu toate acestea, puținii spe- 
cialiști care de-a lungul anilor s-au încumetat 
să facă un drum pînă la casa Roger, nu s-a 
auzit să fi regretat. Pentru că pierderea de 
timp, pe care în mod neîndoios au avut-o, era 
compensată din plin, pe de altă parte, de ge- 
nerozitatea binevoitoare a gazdei. Fiecare pro- 
prietar al casei Roger și al memoriilor a con- 
siderat întotdeauna ca o chestiune de onoare 
să-i sprijine pe cei mai de seamă... firește pe 
cei mai de seamă oameni de știință, care au 
încercat să extragă un sîmbure de adevăr din 
franceza stilcită și desenele îngrozitoare ale 
memoriilor. 

— Auzi, Jullan... cum ?... să trecem peste 
asta ? Nu pot să văd ce e aici... nu pot, să fiu 
al dracului dacă pot... 

Baronul Roger se împotmolise într-un ra- 
port lung, de multe, multe pagini, referitor la 
economia naţională și situaţia financiară în 
agricultură. Desigur că el nutrea cea mai adîncă 
venerație pentru consideraţiile de economie 
naţională ale strămoșului său, care se refereau 

nete (EI 


indeosebi la distilarea produselor alcoolice pen- 
iru necesităţile domestice, dar oricum, avînd 
in vedere că Julia era de faţă, îți puteai per- 
mite anumite omisiuni, folosind astfel timpui 
exclusiv pentru a descifra „les petits mot“, 
adică anecdotele. 

„ȘI, timp de mai bine de două ore, fratele 
ȘI sora stătură și scotociră după minciuni rău- 
tăcioase despre cei morți. Întocmai ca oamenii 
fără educaţie morală şi culinară care aleg tru- 
fele din pateul de ficat de giscă și înlătură 
delicatesa grasă, pură, tot așa devorară acum 
excelenţele ior scandalurile puternic piperate, 
acordînd filosofiei pompoase, greu de digerat, 
întreaga consideraţie, dar puţină atenţie. 

Excelența sa se simţea de-a dreptul voios, 
de-a dreptul bine dispus. 

— Julla, să fiu al dracului, dar mă bucură 
nespus că ai venit. Cum? E o deosebită plă- 
cere, scumpa mea. Poţi foarte bine sta cîteva 
zile. 

_— Îți mulțumesc, dragă Roger! Dacă ai 
şti cit de bine îmi fac cuvintele tale! De fapt 
ŞI eu m-am gindit să stau cîteva zile. Miine 
este ziua ia de naştere... 

— Exact, da! Atunci, scumpa mea, o să 
ne simţim bine, cît se poate de bine... da, da... 
cum ? 

Baronul Roger își aminti subit că marele 
eveniment pregătit cu ocazia zilei lui de nas- 
tere avea să-i ofere, în mod cert, o plăcere, 
dar nu şi surorii Julia, cu siguranţă. Dar gîn- 
dul următor îl zăpăci, și asta cu atît mai mult 
cu cît în grabă nu putea să-și explice de ce, 

în mod obişnuit, era atît de furios pe sora 
Julia, de ce dorea să-i prilejuiască o surpriză 
atit de neplăcută. Doamne... fiinţa asta era 
foarte simpatică ! 

— Ştii, scumpa mea, testamentul o să fie, 
fără îndoială, bine întocmit, să fiu al naibii, 
şi o să ne gîndim, desigur, şi la micuța Malla, 
cum ? Vezi tu, deși ea nu este pomenită în 
testament, putem oricînd să prevedem o mică 
clauză, cum? Vom putea dispune ca moșşte- 
nitorul nostru unic să acorde o întreţinere 
anuală... 

— Ce vrei să spui, Roger ? 

Oh, da, Excelenţa sa recunoştea acel ton 
și se roşi pînă în vîrful urechilor, chiar pînă 
în vîrful nasului, care începu să-l mănince în 
mod neplăcut şi rău prevestitor. Blestemata... 
credea, poate, că o să dirijeze acum treburile 
la casa Roger cum o făcea pe vremea răposa- 
tului tata ? Să-l intimideze, să-l silească, aşa 
cum l-a silit, să se căsătorească și multe altele. 
Oh, da, acum recunoștea tonul. 

— Vrei să spui... chiar vrei să spui că 
copilul meu, fata surorii tale, nepoata sărma- 
nului tău tată va trebui să-și cerșească piinea 
de la un... de la un... de la acela pe care do- 
reşti să-l desemnezi moștenitorul tău unic ? Şi 
nu ţi-e ruşine! 

Şi apoi se dezlănţui : 

— Nu ţi-e ruşine, nu ţi-e ruşine, nu ţi-e... 

Baronul Roger nu mai scoase o vorbă. Nu- 
mai cînd Excelenţa ei puse întrebări directe, 
dacă ceea ce se spunea despre testament erau 
chiar adevărate, el confirmă cu o expresie de 

spaimă pe chip și cu imprecaţii pe jumătate 
sugrumate. Bătu în masă cu pumnul şi cu 
bastonul, bătu în podea cu piciorul, care în- 
cepu să-l doară îngrozitor. 

Vickberg se repezi să-l ajute, îi oferi braţul 
şi-l ridică în picioare. Protopopeasa izbucni în 
lacrimi. Excelenţa sa voia să fie dus în camera 
lui. Protopopeasa ordonă să se pună caii la 
trăsură. 

— Sigur, pleacă ! ţipă Excelenţa sa. Pleacă ! 
Pleacă ! Nu vreau să te mai văd! 

— Roger! Vreau să fac o vizită la mor- 
mîntul părinţilor noştri... vrei să-mi interzic! 
şi asta ? Vrei să-mi interzici și asta ? 

Dar Excelenţa sa ieși din bibliotecă spri- 
jinindu-se de Vickberg ţopăind într-un picior 
cu bietul picior care-] durea pălăbănindu-se 
în aer. 

Protopopeasa se îndepărtă pe alee. Își ţinea 
încă batista la ochi ; oamenii aceștia nemernici 
și neruşinați nu trebuiau să-i vadă lacrimile, 
să se bucure de durerea ei. 

— Mamă ! se auzi ea strigată. 

— Oh, Dumnezeule! Per, ghinionistul ! 
Aici... în acest moment ! 

_—— Per! De ce ai venit! Nu ţi-am spus 
să aștepți pînă îţi trimit vorbă ? 

— Ba da, dar m-am gîndit că dacă ești 
aici... 

__ Aici! Plec! Părăsesc casa Roger defi- 
nitiv |! 

— Acum ? Acum imediat ? 

_— Mai întîi îmi voi îndeplini 0 datorie 
sfîntă. Dar după aceea, diseară... 

— Mamă dragă, ce ai mai pus la cale ? 

— Oh, da, bineînțeles că eu sînt cea vi- 
novată ! Și propriii mei copii îmi fac repro- 
şuri în prezența unor oameni străini... 

— Acesta este Jacob Enberg, marnă. 

— Porneşte, Nils! Pentru Dumnezeu, dă-i 
drumul ! 

Nepăsător la suferința umană, cu un calm 
stoic în exercitarea misiunii sale, Nils agită 
biciul şi slobozi un sâsîit prelung. Caii porniră 
în trap. Protopopeasa plingea. Era dezolată, 
abandonată, jignită de rudele sale cele mai 
apropiate, trădată de propriii ei copii. 

— Da, vedeţi, spuse Jacob. De ce m-aţi 
tirit pînă aici ? Ştiam dinainte că o să se în- 
timple așa. 

— Oh, trebuie să înţelegeţi bine, că nu 
despre dumneavoastră era vorba domnul Jacob. 
Probabil că cei doi bătrîni nu s-au înţeles în 
privinţa... 

— Sigur că din cauza mea. Sau a Blendei, 

— Oh, nu, cu certitudine că nu. Vino să 
facem recunoașterea terenului. 

Pe pajiştea din faţa castelului se întîlniră 
cu Sara Siedel, doamna Enberg și Blenda. 

— Ce s-a întîmplat ? întrebă Per. 

— Oh, dragă domnule Per, este exact ceea 
ce ne întrebam și noi, așa că putem avea unele 
mici confuzii ! Exact ceea ce am văzut: Ex- 
celenţa ei a ieșit ca o vijelie, a cerut trăsura 
şi plingea. Voia să se ducă la cimitir, Şi ni- 
meni nu îndrăznea, firește, s-o întrebe mai 
mult. lar Vickberg nu ieşise încă de la Exce- * 
lența sa. Așa că nu am aflat nimic. 

Sara îl luă pe Per Hyltenius de braț. 

— Per, spuse ea, cînd ajunseră la o dis- 
tanță potrivită de ceilalți, pot să înțeleg foarte 
bine de ce s-au certat mătușa cu unchiul. Dis- 
puta a fost cu siguranţă în legătură cu acel 
tînăr, pe care, de altfel, ai uitat să mi-l pre- 
rgiey 
aia Jacob ? Dar ce amestec să aibă Jacob? 
Ce are mama de a face cu el? j 

— Ba da, are, o să afli, dragă Per. O să 
vezi ce bătăi de cap o să vă dea — ție, mamei 
iale şi la toţi ai tăi. Unchiul se gîndeşte ca 
miine să-și întocmească... sau cum se numește... 
testamentul... 

— Și? | 

— Si să-l desemneze pe domnul Jacob En- 
berg ca moștenitor unic. 

— Oh, vorbe ! Glumești ! 

— Crezi că se. glumește cu asemenea lu- 
cruri ? Am aflat de la însuși Abraham Bjorner, 
el va redacta testamentul. Oh, da ! Bjorkenăs 
şi Klockeberga, totul, averea mobiliară și imo- 
biliară. 

Per rămase cu gura căscată. 

— Sigur, înțeleg... SER. 

— Da, lucrurile sînt de așa natură încît 
cu greu poţi crede că e adevărat. Totul ! Fie- 
care fărîimă în parte! Poţi foarte bine să-ţi 
dai seama că mătușa și-a ieșit din minţi. Gîn- 
dește-te ce situaţie neplăcută! j 

si Da, fără îndoială... puţin cam neplăcut. 
Și mai ales pentru mama, bineînţeles, și Mala. 
Dumnezeule... pentru noi băieţii... Dar pentru 

mama. Da, și pentru tine, Sara. E cam nedrept, 
după părerea mea. 

-— Oh, dragă: Eu! Ciîtă vreme tanti e 
mulțumită să-i ţin companie... 

— Sigur că da. Înţeleg, desigur. Cît de 
supărată trebuie să fie mama ! 

— Da, gîndeşte-te cîtă răutate |! S-o ade- 
menească aici pentru a fi martoră la nedrep- 
tatea asta ! Dacă nu i-ar fi scris bunul Abra- 
ham Bjorner, tanti ar fi fost cu totul nepregă- 
tită. Cine ar fi putut să bănuiască.. 

— Nu, se credea că... Dar spune ! Cu Blenda 
cum rămîne ? Blenda nu capătă nimic? 

— O să auzi ! În testament e inclusă o con- 
diţie, anume că Jacob Enberg, într-un anume 
răstimp, sau așa ceva, să se căsătorească cu 
Blenda. Ce părere ai despre asta? 

| La început Per nu avu nici o părere. Dar 
dintr-o dată expresia feței i se schimbă din 
surprindere îngrijorată în cea mai veselă mul- 
țumire. 

— Ce spui, Sara? Atunci totul este lim- 
pede și hotărît ! 

— Limpede şi hotărît! Ce vrei să spui 
Per ? 

— Oh, timp de mai bine de două ore m-am 
plimbat cu băiatul ăsta şi l-am iscodit. Și am 
reușit să-mi dau seama că e vorba de o dra- 
goste serioasă și o adîncă îngrijorare de a nu 
fi despărţit de obiectul dragostei sale. Amu- 
zant, nu-i așa ? 

— Crede Per că Jacob nu știe de testament ? 

— Jacob ? Nu, e cert că nu ştie. Este atit 
de convins că cineva vrea să-i despartă, săr- 


manul băiat... | 
_— Sărman! Nu cred că e cazul să-l com- 


pătimim, nicidecum. Așa care va să zică, (e 
îndrăgostit de fetişcana aia ? 

— În măsura în care mai am cea mai mică 
pricepere de a pune un diagnostic... Staţi, staţi ! 
Uite-i că pleacă. Jacob! Blenda ! 

_—— Pentru Dumnezeu Per, să nu sufli un 
cuvînt din ceea ce ţi-am spus. Nimănui! M-ar 
mâîhni adînc supărarea pe care i-aș pricinui-o 
mătuşii. 

Per îi promise solemn și cu sfințenie că 
nu va sufla nici măcar o silabă. Consideră, 
însă, că nu e cazul să-și refuze plăcerea de a 
vorbi cu cei doi copii îndrăgostiţi şi nefericiţi 
şi poate de a-i lua puţin peste picior. 

— Verişoară Blenda, nu-mi amintesc dacă 
am avut posibilitatea să vă salut cum se cuvine ? 

— Oh da, m-aţi salutat, dar nu cred că 
m-aţi şi văzut, nu cred. 

—. Întrucît unchiul doarme aș putea face 
o vizită în castel ? Ce spune doamna Enberg ? 
E atita timp de cînd n-am mai fost pe aici 
încît mi-ar face o mare plăcere. Promit să 
nu ajung prea aproape de cel care doarme. 
Micuța Blenda ar putea, desigur, dacă vrea, 
să mă însoţească ca paznic și ghid. Între timp, 
Jacob ar putea fi amabil să-i arate domnișoarei 
Siedel grajdul şi staulul. Pe domnişoara Sie- 
del o interesează grozav asemenea lucruri. Nu-i 


aşa, Sara ? 

Per' zimbi, cu un aer șirei şi zeflemitor. 
Dar Sara nu părea cîtuși de puţin supărată. 

— Sigur: că da, dacă domnul Enberg bi- 
nevoieşte ? 

— Acum, verișoară, poţi să-mi povesteșşti 
toate legendele îngrozitoare despre casa Roger. 
Îmi amintesc că sînt o mulţime. 

— Istorioare ? Desigur. Johnsson ştie cu 
siguranţă o mulţime de istorioare. Dar eu n-am 
voie să ascult, cînd le povestește el, pentru 
că mătușa spune că sînt foarte necuviincioase, 
aşa că... 

— Bătrinul Johnsson ? Da, sigur, îmi dau 
seama că ceea ce spune el nu e nimerit pentru 
urechile tale. Dar nu știi nici o istorioară 
frumoasă ? 

— Despre casa Roger ? Nu, n-am auzit ni- 
ciodată vreo istorioară frumoasă despre casa 
Roger. Am auzit numai că atunci cînd s-a clă- 
dit castelul lucrătorii s-au supărat pe meşterul 
lor, l-au-omoriît și l-au îngropat în pivniţă. 
Dar cînd Roger de Sars — cel ce trăia pe 
atunci, bineînțeles — cînd a auzit ce s-a în- 
timplat le-a tăiat capul la șapte dintre ei, care 
erau cei mai răi. Și ceilalți au fost alungați. 

— A fost un început îngrozitor. Spune, 
micuță Blenda, nu-i așa că-ți plac foarte mult 
poveştile ? 

— Cele frumoase, da! Acelea care se ter- 
mină bine. Pot începe rău dar să se termine 
frumos. Jacob ştie multe poveşti. Dar dacă 
se termină rău, atunci mă supăr pe el. 

— Nu mai spune. Atunci îl cerţi pe Jacob, 
și lui îi pare rău și se întristează.. 

— Ba deloc! El nu e ca alți prăpădiţi, care 
dau apă la șoareci îndată ce li se spune lu- 
crul cel mai mărunt, mai ales de cei mari. 

— Vreun alt prăpădit âi spus? Păi ăsta 
nu poate fi altcineva decît Blenda, nu? 

— Uf, da, așa e! Sînt o adevărată papă- 
lapte pentru că fac tot ce-mi spun cei mari, 
fără să crîcnesc măcar. E grozav de neplăcut 
cînd cei mari se supără pe tine. | 

— Te înțeleg bine. Cînd e vorbba de mă- 
runţișuri trebuie să cedezi, pentru liniștea ca- 
sei. Dar atunci cînd se ivesc uneori lucruri 
mari serioase ? 

— De ce să se ivească lucruri serioase? 

— Cînd o să mai crești puţin... şi vor 
apare, de exemplu, peţitorii, admiratorii ? 

— Ei da, atunci vreau să am și eu un cu- 
vînt de spus. 

— Dar dacă, de exemplu, unchiul ar dori 
să te mărite ? 

— Dacă ! Pot să vă spun că vrea deja. Mai 
deunăzi așa a spus, că o să mă mărit curînd 
cu Jacob. Sigur, nu credeţi. Dar puteţi să-l 
întrebaţi pe Vickberg, era de faţă și a auzit. 
E adevărat cum mă vezi și cum te văd. l-am 
vorbit despre asta și lui Jacob dar el a crezut 
că glumesc. Și i-am spus și mătușii. Ea a 
luat-o foarte în serios. Am observat că s-a 
supărat, deşi voia ca eu să nu bag de seamă. 

— Aflu noutăţi surprinzătoare, trebuie să 
recunosc. Şi doamna Enberg s-a supărat cînd 
i-ai spus ? 

— Da, mătușa este așa de caraghioasă, nu 
înţelege niciodată glumele. 

— Eşti așa de sigură că este vorba de o 
glumă ? 

— Puteţi să vă dați seama și singur! De 
altfel, eu mi-am imaginat că Jacob o să se 
însoare cu o persoană putred de bogată. 

— Ce te-a făcut să-ți închipui asta? 

— Dumnezeule mare, dar Jacob e fioros de 
leneș ! Ce o să se întîmple cu el dacă nu va 
găsi o fată bogată ? 

Şi Blenda arăta serios îngrijorată. 

— Şi tu, verișoară? Renunţi aşa de ușor 
la Jacob ? i 

— Să renunţ ?... Trebuie să vă spun că dacă 
o să mă mărit vreodată.. dar n-o s-o fac, pentru 
că nu vreau... dar dacă ar fi să mă mărit atunci 

„aș face-o tot cu o persoană putred de bogată. 

— Adevărat ? 

— Bineînţeles. Și voi ţine în cămara casei 
cea mai fină hrană cu putință și voi pregăti 
cele mai delicioase feluri de mîncare care au 
existat vreodată. Și după aceea l-aș invita pe 
Jacob la cină. 

— Şi crezi că o să fie mulţumit! 

— Să fie mulţumit! Ar trebui să vedeţi 
ce ahtiat e după mîncare bună! 

— Draga mea Blenda, cred că motivele 
tale sînt cam ușuratice. Dar, vorbind cît se 
poate de serios, eu nu sînt cîtuși de puţin si- 
gur că unchiul a glumit cînd a spus... ce a spus. 

Blenda îl privi cu ochi mari. 

— Vai, dar nărod mai sînteţi! Acum hai- 
deţi să urcăm la etajul doi. Grăbiţi-vă ! 

O luă la fugă înainte. Per o urmă greoi 
și lent, după cum îi era obiceiul. Şi apoi mai 
avea şi atît de mult de cugetat. O asemenea 
fetiscană are ideile ei și nu e ușor de înţeles. 

Blenda se întoarse spre el. Ă 

— Dar văd că nu vă grăbiţi deloc! Gin- 
diti-vă numai dacă se trezește unchiul ! Doam- 
ne, cît de caraghios arătaţi 

Cred că așa este, se gîndi Per. Presupun 
că am un aer cît se poate de nătîng cînd me- 
ditez. o Ă _ 

Şi acest gînd îl deprimă adînc. Dar rise 
tăcut în sinea lui și întrebă : o , 

— E de părere micuța verișoară că arăt 
ca un neghiob ? | 

— Da, dar sînteţi nemaipomenit de cum- 
secade, răspunse Blenda. 


VIII 


Ziua de naștere. Cea de-a treia discuție aprinsă. 


Blenda ascultă la ușă 


Cu puțin înainte de ora nouă Excelenţ 
sa era deja gata înbrăcat, gătit cu un gen la 
costum de vînătoare și cu cizme ina “a 
ora nouă punct era fixată vizita de pantei 
a oamenilor de la curte și înainte de asta voi 
să se plimbe citeva minute în parc. De fa t 
dorința lui corespundea mai bine cu pen a 
de vînătoare și cu tradiţia aniversării zilei de 
ir ȘI anume ca Excelenţa sa să vină de 
. a marea ceremonie cu personalul de la 


În plus, simţea în ziua respectivă o acută 
nevoie de mișcare, de a fi și de a se arăta 
energic. Era într-un dute-vino, se afera, se 
agita, pendulînd cu precizie între Vickberg și 
Ring, pădurarul. | 

În momentul acela apăru Toni care anunță : 
administratorul Halling. 


— Da, da, foarte bine... venim... venim 


Ce dracu ai cu brațul meu ! Crezi că nu pot 
merge, cum ? 


Cu paşi uimitor de hotărâți i își 
(i deși își căutau 
puţin drumul baronul Roger mărșălui prin 

mijlocul curţii din faţa castelului și se urcă 
pe scara principală. Salută cu mîna. 
— Bună ziua, buni prieteni ! Îmi face plă- 
cere să vă văd. Bună ziua, bună ziua ! 
Comunitatea, o forță de circa două sute 
de oameni, era aleasă pe sprînceană cît mai 
reprezentativă cu putinţă. În primul rînd, oa- 
menii de la curtea castelului, apoi cei mai dis- 
tinși de la moşiile mai îndepărtate şi terenuri 
arendate, pădurari, supraveghetori, soldaţi și 
foşti soldaţi din prima generaţie, oameni dis- 
ciplinaţi care puteau să-și scoată căciulile și 
pălăriile, toţi în același moment. 
Administratorul ceru cuvîntul, tușind scurt 
de cîteva ori şi începu. Capetele se descope- 
riră. Privirile rămăseseră aţintite numai asu- 
pra făpturii înalte de pe scară. Cu picioarele 
acelea înalte şi diforme şi cu bustul larg și 
masiv, semăna leit cu un ren. 
Administratorul continuă : 
— din această cauză Exclenţa voastră... 
Capetele se întoarseră într-o parte, mîinile 
se duseră cu precauţie la gură, se auziră șu- 
şoteli : „Cine e ?* „E sora, protopopeasa însăși“. 
„Diavolul în persoană, nu-i așa ?* 
Protopopeasa salută cu un zimbet blind, o 
„aplecare a capului. Mergind pe vîrfuri, tăcut 
şi ușor, se strecură lîngă iubitul ei frate. Vick- 
berg vru să se retragă umil mai în spate, dar 
baronul, care se schimbase de pe un picior pe 
altul de nenumărate ori, îl prinse iute şi zdra- 
văn de încheietura mînii şi îl obligă să se 
strecoare între frate şi soră. Protopopeasa fu 

obligată să se dea puţin într-o parte ; nu era 
altceva de făcut. 

Administratorul Halling era în viaţa de zi 
cu zi un om foarte taciturn, dar îi plăcea să 
vorbească în public şi era încîntat cînd avea 
ocazia s-o facă. Vickberg îşi permise să facă 
mutre. Dar Halling nu se uita la Yickberg, 
Nu pentru el vorbea. 

— Hohoho, oftă Excelenţa sa. Îi venise cu 
totul invoiuntar. Excelenţa sa se gîndise să 
spună și el cîteva cuvinte, dar acum simţea 
că vorbele nu i se prea legau în minte. 

Le mai avea încă în creier dar își schimbau 
locul între ele. 

— Al naibii administrator mai avem, el 
poate, se pricepe! șușotiră oamenii. Vickberg 
își mușcă puternic buza de jos. 1 se puse un 
cîrcel la braţ, baronul îl ciupise. Chiar pădu- 
rarul Ring fu ciupit de baron, dar onoarea îl 
făcea insensibil la o durere atît de măruntă. 

Protopopeasa părea mișcată. 

În sfîrşit, cuvîntarea se încheie cu o frază 
în același timp stufoasă, maiestuoasă și emo- 
ționantă totodată, ca o coadă de pudel. 

Şi apoi : 

— Trăiască milostivul și bunul nostru stă- 
pin, prea distinsul baron și șambelan Roger 
Bernhusen de Sars ! 

— Ura, ţărănoilor ! urlă vizitiul Nils. Rîn- 
durile cele mai din spate nu reușiseră încă să 
prindă urarea că pădurarii, supraveghetorii, 
soldaţii şi foştii soldaţi terminaseră deja cu 
uralele lor. 

Dar, era, un aspect minor, desigur. 

Baronul Roger își aranjă ţinuta și se în- 

ă de spate. Ca 

să ir i învioraseră, reuşise chiar să-și 
reamintească cîteva fraze din cuvîntarea aceea, 
care ajunsese într-o asemenea dezordine. ada 
— Vă mulţumesc, vă mulţumesc, buni prie 
teni. Este foarte plăcut aici. Sînteţi toți sei 
meni buni şi devotați, da, foarte ela “ 
cu binecuvîntarea lui Dumnezeu ne incepli- 
nim cu toţii îndatoririle, cum ? Da. Dumnezeu 
să fie cu noi toţi. Şi doamna Enberg vă pre- 
gătește ceva de mîncare. Vă mulțumesc. Şi 
un taler de argint pentru fiecare, și câte un 
ban de doisprezece șilingi pentru fiecare copil. 
Să fiu al naibii, dar acum mă duc în casă, 


se întrerupse el. 
* 


Vickberg protestă cu umilinţă, dar în za- 
dar : protopopeasa pătrunse în dormitor. 
Excelenţa sa tocmai se trezise din somnul 
de după-amiază. dit R 
— Cum te simţi, Roger ! 
— Cum ? Tu ești, Julla? Oh, da, tu ești. 
Oh, da, mulţumesc. Oh da, Dumnezeule mare. 
sia Eşti chiar atît de obosit? Poate că ar 
. E . . . . A 2 
trebui să stai liniștit în pat ? 
Baronul se ridică în capul oaselor cu o 
ișcare smucită, furioasă. 
Ni Nu, te rog... mulţumesc... scumpa mea. 
Am de gînd să cobor din pat în cîteva clipe. 


„. A venit institutorul ? - , 
suie A venit și i-am mulţumit în numele tău. 

— Adevărat ? Oh, în acest caz e bine. Şi 
copiii ? 

— Copiii sînt acasă la supraveghetor şi beau 
cafea. 

„— Deci nu mai sînt aici, la castel ? Păi, e 
bine atunci. Nu vrei să stai jos.? E într-adevăr 
plăcut... Vickberg ! Vickberg ! Unde avem noi 
tutunul ? Mulţumesc. Să fii convinsă, soră, că 
are un „tutun al naibii de bun, pezevenchiul 
ăsta. Mă bucură sincer că ai venit la noi, mi- 
cuță Julla. Da, nu vrei niște căpșuni ? Nu? 
Ei, ce mai e nou ? | 

— Poștașul a adus o mulțime de telegrame. 
N-ai vrea, poate, să le deschid ? 

— Oh, nu, mulțumesc, mai bine lasă-! 

Sînt multe ? i obicei 

— Cel puțin o sută, mai mult ca sigur. 

— Ch, în acest caz nu-i prea rău. Cite au 
fost anul trecut, Vickberg ? Nu-şi aminteşte ? 
Atunci ce-și amintește ? Da, poate să-si vadă 
de ale lui, pezevenchiul. Acum o să ne distrăm 
bine, micuță Julla. Vrei un pahar de vin ? Nu ? 
Cum vrei... noroc ! 

A mai venit cineva ? 

Na: Da, a venit pastorul și Vilhelm si Ar- 
vid cu cei doi băieţi ai mei. | 

rm Cum ? Vilhelm ?... Chiar Bergfeldten... a 
venit. Ei, dă 'tîrcoale și trage cu urechea, din 
cîte înțeleg ? Dar pînă una alta noi sîntem stă- 
pini la casa Roger ! 

— Să dea „domnul... la mulţi, mulţi ani! 

0 Sigur că da, să ne ţină Dumnezeu pe 
toţi. Auzi... auzi... ce crede Julia de fapt? 
Arăt prost ? 

— Da de unde! N-aș zice deloc că arăţi 
prost. Singurul lucru pe care-l găsesc îngri- 
jorător este această impulsivitate, această in- 
stabilitate a toanelor tale.. 

— Ei, dacă-i așa, sora dragă să ne scuze... 

— Roger... tu ești cel care trebuie să ierţi 
și nu eu. Eu nu mă înţeleg nici pe mine. Şi 
știi, Roger, cînd am avut mai apoi timp şi 
linişte să mă reculeg, acolo, la cimitir, în 
faţa mormintelor celor dragi... am simţit atunci 
o durere nesfîrșită aici... 

— Gata, gata, micuță Jullan, să nu mai 
vorbim despre asta! Cum? O să fie bine! 
Să bem puţin vin... noroc! 

— Roger... pot să te întreb ceva? Dar 
trebuie să-mi promiţi că vei înţelege corect 
motivele mele... 

— Da, Dumnezeule, Dumnezeule... ciripeş- 
te, scumpa mea ! 

— Ai de gind să faci public testamentul 
astăzi ? 

Baronul Roger împinse deoparte tava, în- 
cît paharul și farfuriile zăngăniră. 

— Da, exact, scumpa mea, așa este! Sau 
poate ar trebui să aștept pînă ce mor, cum? 
Ce haz ar mai avea atunci toată chestia asta ? 

Protopopeasa chibzui un moment. 

— Roger, dă-mi voie ca, în primul rînd, 
să-ţi spun că în cursul unei nopţi de insomnie 
am cercetat și am cîntărit conținutul testa- 
mentului tău. Şi am ajuns la concluzia că pro- 
cedezi cît se poate de corect. Da, Roger, pro- 
cedezi corect. Sigur că, după părerea mea, 

străinii vor considera testamentul... ei da, să 
zicem: excentric. Dar cei care cunosc situaţia 
trebuie să-şi dea seama că e vorba de o da- 
torie imperioasă, care te determină... 

— Să mă bată Dumnezeu... dar ce dracu... 
iar ai început cu datoria aceea a mea... 

— Da, să nu ne certăm în privinţa cuvin 
telor, în orice caz avem în vedere amîndoi 
acelaşi lucru. Dar spune-mi, cînd o să fie citit 
testamentul, înainte sau după cină ? Așa deci, 
după cină. Şi presupun că... că... invitatul de 
onoare... sigur că da, pentru că tînărul va fi 
într-un fel sărbătoritul. Ei, cum să zic, el e 
deja un copil de-al casei și nimeni nu se va 
mira, desigur, că ia parte la cină. Dar unde 
şi cum vrei s-o plasezi pe mamă ? 

— Cum? Mama ? Enbergoaia ? Trebuie să 
stea la masă ? Hihihihi ! 

— Tu încă nu-ţi dai seama, cîtuși de puţin, 
că Lovisa Enberg va avea o altă poziţie so- 
cială de acum încolo. Sau poate consideri că, 
de fapt, este comme îl faut ca mama moșteni- 
torului tău la această ocazie solemnă să stea 
la bucătărie ? E 

— Nu mai spune, chiar așa. Baronul ples- 
căi vindicativ : Nu zău, scumpa mea ? Ei, con- 
solează-te, consolează-te ! Asta e impedimentul, 
cum ? Atunci să mă bată Dumnezeu dacă n-o 
s-o conduc eu însumi pe Enbergoaia la masă. 

— Pesemne că vei fi şi nevoit s-o faci, dragă 
Roger. Și presupun că eu voi avea onoarea de 
a fi condusă la masă de domnul Toni... 

Baronul Roger se holbă la ea; mesteca, şi 


din colțul drept al gurii i se prelingea un fi- 


i 

ricel de salivă, ca o sudoare a spaimei. Tonul 
blind, trist al protopopesei îl înfricoșa. Avu 
senzaţia neașteptată că a luat-o razna, că s-a 
aventurat în niște primejdii necunoscute. Parcă 
se înfundase într-o pădure deasă, cu nenumă- 
rate capcane, bine ascunse, pentru vulpi. 

Afurisită fiinţă, această Jullan ! 

— Da, Roger, tu ai avut intenţii bune. 
Dar nu te-ai gîndit la urmări. Nu ţi-ai dat 
seama de consecinţe. Sînt convinsă însă, că 
acum realizezi lipsa de tact de care erai pe 
punctul să te faci vinovat. Şi ce cruzime faţă 
de bietul băiat! Să-i ignori total părinţii în- 
tr-o zi atît de însemnată pentru el! Și invi- 
taţii noștri să trebuiască să meargă în clădirea 
administratorului, unde locuiesc servitorii sau 
în căsuţa argaţilor pentru a transmite felici- 
tări celor apropiaţi băiatului. Lui, moștenito- 
rul casei de Sars ! 

Elocinţa protopopesei deveni în cele din 
urmă de-a dreptul incandescentă. Și ameţi- 
toare, cel puţin pentru moment, deoarece îl 
buimăci cu totul pe bietul baron. În sinea sa 
avea o senzaţie obscură dar accentuată că e- 
xista, totuși, ceva adevăr în cuvintele surorii 
sale. Ceva la care trebuia să se fi gîndit dar 
la care nu se gîndise, la care ar trebui să re- 
flecteze... dar din păcate nu putea. Făcu cîteva 
remarci brutale pentru a o face să amuţească. 
Dar cînd protopopeasa tăcu într-adevăr şi se 
aplecă spre el, ascultîndu-l cu blîndeţe și ama- 
bilitate, buimăceala lui deveni profundă, in- 
suportabilă. În cele din urmă se aruncă în 


pat pe spate, și strigă printre suspine: 

— Ce dracu... ce dracu... ce dracu... 

— Nu știi ce să faci, dragă Roger? Este 
atît de simplu. 

Amuţi, rămase liniștit în pat ascultînd vo- 
cea ei blîndă, calmă. Din ceea ce spunea nu 
înţelese mai mult decît înțeleg copiii din cu- 
vintele cîntecelor de leagăn. Era îngrozitor de 
obosit. 

Cînd protopopeasa termină, baronul mor- 
măi : 

— Vrei să te ocupi tu de asta, micuță 
Julla ? 

— Să mă ocup? Dragă Roger, e nevoie 
numai să nu faci public testamentul... cel 
puţin nu astăzi. Miine, poimîine sau cînd vrei 
vei putea să-l informezi personal pe tînărul 
Jacob despre viitorul fericit pe care i l-ai pre- 
gătit. Astfel îți vei atinge scopul, pe care îl 
urmăreşti... dar fără scandal. 

— Desigur, da... 

— Şi acum trebuie să dormi puţin, dragă 
Roger. Sper că nu te-am obosit prea mult? 

— Oh, nu, doamne păzeşte... mulţumesc... 
eşti atît de bună... și devotată... cu adevărat 
drăguță... 

Adormise. 

Chiar și protopopeasa era complet extenu- 
ată. Se aruncă suspinind în braţele fidelei 
Sara. 

— Oh, trebuie să te porți cu el ca și cu un 
copil, trebuie să-l duci de nas ca pe un copil 
mic și răsfăţat. Dar dacă faci totuși asta... Își 
șterse lacrimile. O să vezi, dragă Sara, o să 
vezi ! Oh, el va avea grijă să iasă totul bine! 

La cină Blenda a fost așezată între Roger 
Hyltenius şi locotenentul Bergfeldt. Amîndoi 
erau amuzanţi, dar Roger vorbea extrem de 
mult. O ameţise cu desăvîrșire, dar putea fi 
oricît de ameţită. Fiindcă însuși faptul că stă- 
tea la masă în marea sală, la aceeași masă cu 
Excelenţa sa și ceilalți, era lucrul cel mai de 
seamă care i se întîmplase în viaţă! 

Roger voia ca Blenda să guste din vinuri, 
dar ea se păzea de asta cît putea. Se încume- 
tase doar la cîteva picături de sherry cu multă 
apă, încît băutura aproape că se pierduse de 
tot, doar gustul i se mai simţea puţin, puţin 
de tot. 

Închipuie-ţi, Jacob a băut vin fără apă! 
Să îndrăznească el asta ! 

Cel mai nostim era că toţi ciocneau paharul 
cu Blenda, tipii din oraș, pastorul, da, chiar 
și unchiul ! 

Singurul care n-a ciocnit paharul cu Blenda 
a fost Jacob. Dar asta o să-l coste ! Blenda con- 
sidera că Jacob ar fi putut cel puţin să observe 
cît de fin și controlat ridica ea paharul și și-l 
ducea la buze. Ca și cum ar fi făcut asta de 
cînd lumea ! 

Dar Jacob nu se uita deloc la ea. Stătea 
acolo tăcut și morocănos și privea în farfurie 
schimbiînd cîte un cuvînt, două, cu moșşierul 
Siedel sau cu Per Hyltenius. Nici Per nu arăta 
prea vesel. 

De fapt, întreaga societate era solemnă — 
cu excepţia lui Roger Hyltenius, bineînţeles. 
Cu toţii constataseră, că Excelenţa sa arăta 

mult mai slăbit şi aceasta, în mod firesc, îi 
reducea cu mult tonul vocii. Era evident că 
gazda se lupta cu el însuși, cu dispoziţia lui 
proastă, cu oboseala și cu suferinţele trupești. 
Încercă să lege conversații în dreapta și în 
stînga, dar avea în voce o notă de iritabilitate 
încordată și ascunsă, ceea ce făcea ca discuţia 
să fie scurtă și puţin vioaie. Protopopesei îi 
era vădit teamă ca invitaţii să nu-l obosească 
prea mult pe fratele ei. Ea atrăgea discuţiile 
spre ea dar nu le ducea la capăt. Era înlăcri- 
mată, tristă și resemnată ca la o înmormîntare. 

Baronul încerca să-si refacă forțele și dis- 
poziţia și să găsească inspiraţii sociabile cu 
ajutorul vinului. Bău enorm. Dar vinul îi pro- 
voca în schimb somn. Mătușa Enberg îi spu- 
sese Blendei că era o bădărănie să bei mult. 
Dacă era însă adevărat însemna că toţi cei 
prezenți erau nemanieraţi. Cu atît mai mult 
cu cît, în privința băutului se urmase exemplul 
dat de gazdă. Dar pare-se că vinul le provoca 
somnolență și invitaţilor. 

Blenda era convinsă că Vilhelm Bergfeldt 
o să adoarmă și o să cadă de pe scaun înainte 
de desert. Arăta așa de straniu, cu pleoapele 
căzute pe jumătate, aruncîndu-i ocheade pie- 
zișe, galeșe şi lăcrămoase ca unul abia trezit 
din somn. Pfui, era, desigur, puţin cam cher- 
chelit, cam așa era de obicei Johnsson ! Blenda 
se mută cît putu de departe de cealaltă parte 
a mesei, îl îmbrînci pe Roger și avu parte de 
o mulțime de glume răutăcioase. 

Invitaţii din oraș plecară destul de repede 
după cină. Doctorul, medicul curant al baro- 

nului, făcu semnul confidenţial de plecare. 
Starea sănătăţii dragului Roger de Sars era 
pe drept cuvînt departe de a fi satisfăcătoare 
şi nu puteai să te bizui prea mult pe forţele 
sale. 

— Așadar, domnii mei, la o oră după 
coniac! comandă doctorul, un bătrin medic 
de regiment, obișnuit să ordone. Chiar și Abra- 
ham Bjârner avea de gînd să pareze ordi- 
nele. Păi nu aparţinea el familiei și avea pe 
deasupra și o însărcinare specială ? Dar mi- 
siunea lui, e adevărat, fusese amînată și cele 
mai multe dintre rudele sale dragi se făcu- 
seră nevăzute imediat după cină. Pastorul pu- 
sese stăpînire pe protopopeasă, o dusese în 
„micul cabinet al baronesei“, și, înflăcărat de 
multe cești de cafea începuse să peroreze acum, 
în cuvinte alese, despre virtuțile soţiei sale și 
despre noblețea fiecărei femei devotate. 

Tinerii se aflau undeva, mai departe, în 
parc şi nu păreau dornici să stea în compania 
rudelor mai în vîrstă, lucru care îl ofensă și 
îl determină să-și ia rămas bun. 

Baronul nu-i dădu însă drumul să plece. 

— Nu, dragul meu văr poate să se liniș- 
tească cîteva clipe. Avem ceva serios de dis- 
cutat împreună... numai pastorul... Așa deci, 
dragă Arvid, așa, şi tu te gîndești să ne pă- 
răseşti ? 

Moşierul Siedel mormăi ceva despre vînă- 
toarea de rațe. El și Jacob urmau să... 

— Pe dracu... pă dracu... băiatul rămîne 
aici deocamdată. Vezi cumnate, se poate în- 
tîmpla... hm... să avem nevoie de el. Dar 

cumnatul face cum îl taie capul... desigur, 
hm... foarte neplăcut... Dar cumnatul este un 
vînător pasionat... 

Jacob se găsea deja în trăsura lui Siedel 
cînd posesorul acestuia îi făcu cunoscută, pe 
un ton solemn, interdicția de a părăsi casa 
Roger. Jacob declară că avea de gînd să plece 
totuși, dar Arvid Siedel nu putea permite o 
asemenea nesupunere față de un ordin al Ex- 
celenţei sale. Mai bine de douăzeci de ani 
fusese obișnuit să primească și să asculte de 
ordinele casei Roger și obișnuința crease o 
credinţă oarbă în autoritatea infailibilă a celui 
care poruncea. 

Își luă la revedere de la tînărul său prieten. 

— De ce nu ai putut să te duci și tu? în- 
trebă Blenda. 

— Dracu știe. Baronul are atiţia gărgăuni 
câți păduchi pe o scroafă. 

— Și nu ţi-e rușine, Jacob! De ce ești așa 
de ursuz ? Poate n-a fost de bun gust să stăm 
la masă cu Excelenţa sa ? 

Jacob nu catadicsi să-i răspundă, așa că 
Blenda continuă : 

— Dar tu arătai de parcă te-ar fi durut 
burta ? De ce nu erai bucuros? Niciodată nu 
ești recunoscător, nici un pic. 

— Ar trebui să fiu recunoscător ? 

— Sigur. S-ar fi putut la fel de bine să 
stăm în bucătărie. 

— La mama, da! S-ar fi potrivit mai bine... 
cel puţin pentru mine. Sau puteam să fi aler- 
gat de colo-colo cu tăvile și carafele, ca tata. 
Și să-i fi servit pe tinerii domni la masă. 

— Ah, cît de prost ești, spuse Blenda. 

Ceva trebuia să spună, nu. Dar cînd Jacob, 
contrar obiceiului său, nu protestă împotriva 
acestei afirmaţii ci mai degrabă păru că vrea 
să fie de acord, se neliniști. 

— Ce e cu tine? De ce nu ești bucuros? 
De ce nu ești ca de obicei ? 

— Pentru că, răspunse el dus pe gînduri, 
pentru că nimic nu mai e ca de obicei. Lu- 
crurile au apucat-o pe un drum greșit. "Toată 
casa Roger a luat-o razna, și tu și eu împreună 
cu ea. Nu-ţi dai seama ? 

— Nuu... 

— Ei, atunci înseamnă că numai pentru 
mine e așa cum €... La revedere. Mă duc la 
Excelența sa să văd ce vrea cu mine. 

Blenda era curioasă și voia să-l însoţească. 
În săliţă se întîlniră cu Per. Îl rugă pe Jacob 
să-i arate unde locuia Johnsson. Dar Jacob îi 
transferă sarcina Blendei, întrucît el trebuia 
să meargă să vorbească cu Excelenţa sa. 

— Sigur că pot să vă conduc pînă acolo, 
dar nu știu dacă îndrăznesc să intru la el. Pen- 
tru că dacă este cherchelit are chef doar de 
pupat. 

— Chiar așa de nesăbuit este ticălosul ăsta 
bătrîn ! Ei bine, o să mă ocup eu de el, cum 
trebuie. Am fost prieteni buni. El ne-a învăţat, 
pe Roger și pe mine, să călărim caii unchiului. 

— Și fratele dumneavoastră a întrebat 
de el. 

— Așa... atunci s-ar putea să-i întîlnim pe 
vecinii tăi de masă la Johnsson. Per nu părea 
să fie deosebit de încîntat de această perspec- 

tivă. Micuța verișoară se distrase, nu-i așa, 
destul de bine la cină ? | 

— Da, Doamne, cît este de nebun! Dacă 
ar şti Per cît de multe prostii a îndrugat! 

— Sper să nu fi spus vreo prostie mai... 
adică ceva nelalocul lui ? 

— Nelalocul lui? Nu, a fost numai cara- 
ghios. Dar ştie Per de... de celălalt... 

— Ce e cu el? A făcut ceva rău? Cît de 
impulsiv poate fi acest om liniştit. 

— Nu a făcut nimic! Dar arăta așa som- 
noros către sfîrşit... uite așa îi erau ochii, abia 
îi mai putea ţine deschiși. Şi cred că Per ştie 
că era gata, gata să adoarmă la masă... 

—— Ei, a fost, desigur, un lucru oarecum 
nevinovat. Aici locuiește ? 

— Dacă nu se află, cumva, jos, la vizitiu, 
cum are obiceiul, la ora asta. Așteaptă aici, 
dau o fugă pînă sus să aflu. 

Per mai făcu cîţiva pași împreună cu ea 
dar rămase pe scara întunecoasă. Nu știa exact 
încotro o luase fata. În pod era imposibil să 
te orientezi în întuneric. Fu convins că se 
auzeau niște voci. 

Blenda se opri la ușa lui Johnsson și ascultă. 
E adevărat că era urit să asculţi la uși... dar 
voia să știe cine mai era la Johnsson, dacă 
erau cumva cei doi cavaleri de la cină. Şi ia 
gîndește-te, dacă vorbeau de ea? I se păru 
că aude numele ei. Johnsson era acela care.., 

— Da! Ei da! fata e drăgălașă, recunosc, 
cu tot respectul, o adevărată Venus. Cum se 
spune. Oorr, ptiu drace! Dacă domnii vor să 

dea crezare cuvintelor unui cm bătrîn, și mai 
presus de toate, unul care a văzut de aproape 
multe fetișcane, pot să spun că ea este, într-a- 
devăr, nemaipomenit de bine făcută și dotată 
prin toate părțile... 

Oh, ce neruşinat! murmură Blenda. Simţi 
cum i se ridică sîngele în cap și lacrimile erau 
gata să izbucnească. 

Apoi îl auzi pe ticălosul de Roger: 

— Mă închin, firește, în faţa aprecierii unui 
asemenea cunoscător, dar vreau să remarce nu- 
mai că fata mi s-a părut puţin cam prostuţă... 

— Şi ăsta să fie oare un cusur? În ceea 
ce mă privește eu nu m-am descurcat niciodată 
cu fete deștepte, pentru că fie că îl au pe 
satana în ele mai ceva decît un preot, fie că 
sînt reci, şi nu ajungi la nici un rezultat 
cu ele... 

Chestia asta trebuie să fie nostimă, pe- 
semne, deşi Blenda nu pricepuse. Idiotul de 
Roger rîse de se zgudui ușa. Și apoi spuse 
ceva, ce o fi fost, Dumnezeu știe. 

Dar Per, care socotea că așteptase cam prea 
mult, venea acum, urcînd treptele. 

— Blenda, unde ești ? 

Blenda se gîndi să se furișeze pe lîngă el, 
prin beznă, şi să coboare repede scara. Nu 
putea, cu nici un chip, să răspundă atîta timp 
cît se afla atît de aproape de ușă. Şi dacă el 
ar mai fi mormăit încă o dată cu vocea lui de 
bas, mai mult ca sigur că l-ar fi auzit cei de 
dincolo. 

Per aprinse un chibrit ; acum era imposibil 
să mai treci neobservată pe lîngă el. Blenda 
îi făcu semn cu degetul să nu vorbească. 

— Asculţi la ușă? șopti el. Arăta destul 
de uimit, dar călca fără zgomot, pe virful 
picioarelor. Şi Blenda putu din nou să audă 
ce se vorbea înăuntru. 

— Ooorr, ptiu drace... altminteri, eu zic 
că ar putea fi un lucru la care domnii să se 
gîndească. Pentru că nu este de crezut că 
Excleneţa sa o va lăsa pe fată fără nici o les- 
caie, avînd în vedere că totuși ea trebuie să 
fie fiica lui. 

— Eu renunţ la perspectivele mele fără 
îndoială strălucite, și las drum liber vărului 
Vilhelm. 

— Nu, vă rog, vă rog! Mi-e de ajuns că 
în timpul cinei am speriat-o pe micuță atit 
de groaznic încît a ajuns pe genunchii priete- 
nului Roger. De altfel, trebuie să spun că o 
legătură... fie la dreapta, fie la stînga... ar răni 
moralul meu bine dezvoltat ! 

— Bravo! Bravo! 

— Despre ce vorbesc ? șopti Per. Ochii lui 
mari se holbaseră și clipeau derutaţi. 

— Vă rog, sînt cît se poate de serios. Ches- 
tiunea este, de fapt, aceea că rudenia dintre 
mine şi tinăra domnișoară cu pricina are un 
caracter destul de neclar. Unii pretind că sîn- 
tem veri, pe cîtă vreme alţii vor să insinueze, 
din păcate, existența unei legături de sînge cu 
mult mai intime. Tata si veneratul nostru 
unchi se pare că au concurat pentru favorurile 

frumoasei Mimi. Şi dacă și unchiul a adus 
trofeul acasă... 

— Ooorrr, ptiu... tuși Johnsson. 

— În acest fel rise ca o relație între mine 
și frumoasa Blenda să poată fi intitulată... 

Mătăhălos, puternic, orbit de furie ca un 
taur, Per se năpusti asupra ușii, o dădu în 
lături și pătrunse în încăperea în care cei trei 
rideau, bătriînul și tinerii, învăluiţi în fum 
de tutun și aburi de punsch. Blenda auzi stri- 
găte, lovituri de pumn în masă, vocea bu- 
buitoare și furioasă a lui Per, întrebări, în- 
Jurături... 

La lumina slabă a lămpii din încăpere 
Blenda văzu grinda transversală dintre stilpii 
de susținere ai acoperișului. Nu putea nici- 
odată să treacă prin pod fără să arunce o 
privire înspăimîntată la grinda aceea. Cineva 
se spînzurase acolo cu mulți, mulţi ani în 
urmă... cine o fi fost... 

Se infioră, colțurile gurii i se lăsară în jos. 

O voce ascuţită răzbi peste vacarmul di- 
năuntru. 

— Cine dracu putea să știe că fata era 
la ușă și asculta ! 

Blenda scoase un țipăt și o luă la fugă. 


IX 


Per, Blenda și Jacob 


Per Hyltenius nu se lăsa dus cu vorba, nici 
o explicaţie nu era în măsură să-l liniștească, 
nici o scuză și în general nimic nu-l convingea. 
Era stăpînit de spiritele furiei. 

— Ce dracu vrei să facem? Să ne cerem 
iertare oficial ? 

Nu, asta nu, ar însemna ca fata să fie umi- 
lită din nou. Ei, și atunci, ce voia? Ca ei să 
declare că totul a fost o neînțelegere ? Sau să 
spună, poate, că băuseră prea mult? Sau ce 
naiba voia ca ei să facă ? Erau gata să proce- 
deze așa cum considera el că este mai bine. 
Dar oricît le-ar fi fost de ruşine nu puteau 
să nu remarce că şi micuța ascultătoare avea 
partea ei de vină pentru situaţia neplăcută în 
care fusese pusă. Ca să nu mai vorbim de Per 
care nu avusese atîta minte să-i prevină din 
timp. 

Însă Per era insuportabil, nu se mai putea 
controla. În cele din urmă îl rugară cu toată 
politeţea să facă cum îl taie capul și să-i lase 
în pace. Ceea ce Per și făcu, se duse de-a 
dreptul la Excelenţa ei. Îl împinse pe pastor 
afară din „cabinetul baroanei“ și trînti uşa 
după el. 

— Per! Ce s-a întîmplat? Arăţi complet 
distrus ! Oh, mă înspăimâînţi ! 

Da, deocamdată, Per nu era în stare să ţină 
seama de nimic și fără menajamente îi povesti 
Excelenței ei trista întîmplare. Excelenței ei 
nu-i venea să creadă că poate fi adevărat; 
mai mult ca sigur că Per a înțeles greșit. 

— Vrei să-ţi repet cuvînt cu cuvînt bîrfele 
obscene ale mitocanilor ăia ? 

Nu, doamne ferește ! Oh, cum a putut Roger 
să fie atît de neghiob? Și Per atît de lipsit 
de tact... inima ei nu era prea rezistentă și el 
știa acest lucru. Dar cînd s-a gîndit el la alţii! 
Şi ce să facă protopopeasa ? 

Cum ce să facă, Per putea să-i spună foarte 
limpede ce anume. Voia ca Excelenţa ei să-i 
expedieze imediat de la casa Roger pe cei doi 
răufăcători. 

— Eşti nebun, Per! În seara asta? Nu se 
poate ! Ce-o să-i spunem unchiului Roger ? 

— Se pare că n-o să le ducă dorul. Dar 
dacă ţi-e greu să le spui să plece atunci o 
să-l rog pe unchiul Roger s-o facă. 

În fața acestei ameninţări înspăimîntătoare 
protopopeasa fu nevoită să capituleze. Pentru 
ea era clar că altminteri fecioru-său ar fi fost 
în stare de ceva nemaipomenit, îngrozitor... el 
care la mînie își pierdea minţile ca un auten- 
tic de Sars. Oh, ce scandal și ce prejudicii ire- 
parabile pentru interesele familiei Hyltenius ! 

Protopopeasa ceru să fie chemaţi fiul ei și 
prezumtivul ginere. După o serie de reproșuri 
serioase, dar în general destul de reținute, ea 
le prezentă pretenţia lui Per. 

Dumnezeule... nimic altceva ! Dacă Per ar 
fi spus asta imediat, în loc să răcnească, ca un 
taur, domnii Rogers și Vilhelm ar fi fost deja 
la hotel, în oraș, sau cel puţin în drum spre 
hotel. 

Protopopeasa oftă ușurată. 

— Da, dragi copii, sînteţi extrem de uşu- 
rateci și nechibzuiți. Dar cel puţin se poate 
discuta serios cu voi. Aveţi grijă însă ca feli- 
narele de la trăsură să fie bine aprinse și ca 
Nils să nu fi băut ceva. 

Doamna Enberg se găsea în acel moment 
în dormitorul ei, în clădirea administratorului... 
oh, doamne !... ședea în fotoliu și în faţa ei, 
în genunchi, Blenda plîngea cu capul ascuns 
sub șorțul mătuşii Lovisa. 

Ce se mai întîmplase ? Era oare din cauză 
că Jacob urma să plece? Aha, nu era asta, 
Spărsese ceva ? Sau îi spusese ceva protopo- 
peasa ? Sau poate altcineva? Da, da! Cine-i 
spusese ? Şi ce? 

Dar era imposibil să obţii un răspuns inte- 
ligibil de la fată. Doamnei Enberg îi era foarte 
teamă ca nu cumva copilul să fi fost tentat 
să guste din vin. Simţea că o cuprinde fierbin- 
țeala. Oricum, un pahar de lapte nu-i putea 
tace rău, de obicei liniștește. 

O ridică și o duse în pat. 

— Stai puţin liniștită, copilă, îţi aduc în- 
dată un pahar cu lapte. 

Blenda stătea culcată și era cit se poate 
de liniștită ; îndată ce doamna Enberg ieși din 
cameră, încetă chiar să mai plingă. Nu te poți 
gîndi cînd plîngi ; e destul de greu. Şi ea tre- 

buia să reflecteze, să încerce să se lămurească 
în legătură cu ceea ce i se întîmplase. 

Vorbiseră despre mama. Mama... mama? 
Mama murise și se numise Mimmi, asta ştia 
Blenda. Dar era prea puţin. Mama... Mimmi... 
mama ? Nu-i spunea nimic. 

Ei, dar ce spuseseră despre mama. Blenda 
nu putea să-și amintească ca ei să fi spus 
ceva despre ea. Ba da, că era frumoasă. Și 
asta era, o spuseseră într-un fel scîrbos. 

Acum înţelegea Blenda toată porcăria. Ri- 
seseră de mama, care era moartă. Și despre 
Blenda vorbiseră... vorbiseră vrute și nevrute... 
şi asta pentru că mama ei fusese frumoasa 
Mimmi, pe care unchiul și tatăl celuilalt... 

Fuseseră josnici, josnici, josnici | . 

Altfel de ce s-ar fi supărat Per atit de 
groaznic ? 

— Hai, bea puţin lapte și o să te simți 
mai bine. Ai avut de ce să plîngi, pentru că 
și căţeii schiaună. Hai, fii înțelegătoare. Pot 
să-ți spun că Nils înhamă caii și în scurt timp 
tinerii domni vor pleca în oraș. Și scăpăm 
de ei. i 

— Pleacă ? 

— Da, se pare că Per și protopopeasa le-au 
făcut vînt de aici. 

Doamna Enberg aflase toată tărăşenia asta 
uriîtă de la bucătăreasă, care o știa de la Lena, 
care o auzise pe protopopeasă relatîndu-i in- 
cidentul domnişoarei Siedel. 

— Fii înţelegătoare, micuță Blenda ! Nu te 
mai necăji pentru ce au trăncănit unii ca ăștia 
doi mai ales după ce au mîncat și au mai și 

băut pe deasupra. Și că Johnsson are sacul 
plin de născoceli nerușinate, asta iarăși trebuie 
să știi, copilă. De altfel, vreau să-ţi spun, mi- 
cuță Blenda, și s-o știi odată pentru totdeauna, 
că atunci cînd cocoșei de felul ăstora... din 
păcate tot așa se întîmplă și cu cocoșii bă- 
trîni... se adună la un pahar de punsch sau 
altă bătură la fel de oribilă, poţi fi sigură că 
acolo se născocesc istoriile cele mai infame. 
Nu mai au respect pentru nimic. Şi toţi sînt 
la fel. 

— Jacob nu e la fel, suspină Blenda. 

— Nu, nu e, dacă aș afla ceva... se auzi 
vocea mamei lui Jacob ca și cînd ar fi scăpat 
de sub control. 

Și nici chiar Per nu e la fel... nu-i așa? 

— Sint convinsă că în privinţa asta Per 
este cel mai bun. Și mai pot să-ţi spun că e 
într-adevăr ceva de capul lui și are și curaj. 
Dumnezeule, cît s-o fi războit el cu ei toţi! 

Blenda se ridică în capul oaselor. 

— A făcut el asta ? 

— N-are de ce să-i fie teamă și nici nu 
se cruță. Sînt convinsă că i-a cerut socoteală 
chiar și protopopesei. Şi poate că într-un fel 
nici nu i-a prins rău. Adică, sper sincer că 
Per n-a întrecut măsura. 

— E grozav de... spuse Blenda cu șovăială, 
fără să reușească să găsească cuvîntul potrivit. 

— Aha, auzi... se scoate trăsura. Doamna 
Enberg se duse la fereastră. Oho, chiar lan- 
doul, deși poate că nu era cazul. lată-l și pe 
Vickberg cu bagajele. Da, da, tinerii domni 
n-au mai apucat să rămînă aici peste noapte. 

Să nu uit să-i spun lui Lena să... iată-i că 
vin! Doamne păzeşte-mă, dar am chiar im- 
presia că văd cum le atirnă urechile. Căţe- 
landri afurisiţi! Ia uite cum se agită ca o 
sfîrlează nătîngul ăla bătrîn de Vickberg... în- 
chipuie-ţi cît de zgîrcit poate să fie dacă aleargă 
atîta ca să capete o para. 

— Dar mi se pare că sînt trei... cine poate 
fi al treilea ? Oh, n-o să-ţi vină să crezi, dar 
este chiar judecătorul! Așa va să zică, nici 
el nu a rămas aici pînă mîine; eh, deci nu 
mai sînt mulţi oaspeţi în noaptea asta. Iată-l 
și pe Jacob. 

— Vine aici ? 

— Da. Nu înţeleg unde a fost toată seara. 

— A fost la Excelenţa sa. Crede mătușa 
că el a aflat ceva ? Despre chestia asta ? 

— La Excelenţa sa, ai zis? Nu, atunci nu 
ştie, cu siguranţă, nimic. Dar ce Dumnezeu o 
fi făcut la Excelenţa sa ? 

— Nu știu. Am auzit numai că unchiul 
vrea să stea de vorbă cu judecătorul și cu 
Jacob, toţi trei. 

— Deci așa stau lucrurile! Să vedeţi că 
baronul iar pune la cale vreo nouă ticăloșie 
împotriva băiatului. Dar să fie al dracului, 
dacă n-am să... 

— Blenda e la tine, mamă ? Lena mi-a spus 
că ar trebui să fie aici. 

— Abia îţi tragi sufletul. Ce-ai pus la cale ? 

— Eu! Da, dacă ai şti ce... ai ști aproape 
mai mult ca mine. Unde e Blenda? Doamne, 
e momiia aia din pat? De ce stai culcată? 
Eşti bolnavă ? Plîngi ? 

— Dumnezeule, lasă fata în pace... 

— Nu, nu pot pricepe. Ce s-a întîmplat 
cu ea ? 

— Oh, s-a întîmplat să-i audă pe domnii 
aceia fini vorbind uriîţ despre mama ei. Bine- 
înțeles că băuseră mai mult decît trebuie, dar 
oricum te doare. Ei, acum e ridul tău să fii 
bun și să ne spui pe unde-ai fost. Te rog, 
tinere domn. Este adevărat că Excelenţa sa 
a stat de vorbă cu tine ? 

— Sigur că da mamă. Dar în primul rînd 
sint obligat să-ți transmit un mesaj de la pro- 
topopeasă. Desigur că nu-mi face deloc plăcere 
să-ţi spun, dar sînt totuși obligat... 


— Ce anume? Dar te pricepi să bagi oa- 


menii în sperieţi, băiete | 

— Comunică-i mamei tale, a spus ea, că 
dacă există vreo saltea de fulgi în plus aș pri- 
mi-o cu plăcere în locul celei din paie pe care 
am dormit azi noapte. 

— Oh, nu-i adevărat! Minţi cu neruși- 
nare ! 

— Bine, eu ţi-am transmis. Acum mama 0 
să facă cum crede de cuviinţă. Dacă aș fi în 
locul tău m-aș preface că nu știu nimic și aş 
lăsa-o să doarmă pe paie și în noaptea asta. 

— E lucrul cel mai nerușinat pe care l-am 
auzit vreodată. Eu, care am făcut patul cu 
mîna mea... 

Și doamna Enberg ieşi în grabă, jignită, 
îngrozită. 

Dar Jacob rise amuzat. 

— Dacă nu primesc o păruială şi o palmă, 
e clar că maria a uitat şi arta asta | 

— Jacob! Nu-i așa că n-a fost adevărat? 
Că ai păcălit-o pe mătușa ? | 
— Nu știu de unde mi-a venit, mi-a zburat 
și mie prin cap... Dar dacă nu găseam ceva 
îngrozitor nu aș fi făcut-o să plece. Şi dacă 
nu aş fi făcut-o să plece, atunci... 
se Ei, ce faci ? Lasă-mă în pace ! 
— Nu aș fi putut să te sărut! 
— Și nici n-o s-o faci. Lasă-mă! 
— Vreau să-ţi spun ceva. SR Ă 
— Nu, nu te așeza pe pat. Vezi-ţi de treabă ! 
— Să-ţi spun ce mi s-a întîmplat acum, 
în seara asta. Este ceva atit de neobișnuit 
încît... da, nu știu ce o să faci cînd o să auzi... 
— Parcă aş vrea neapărat să aud! Cîtuși 
in ! Da, nu mai încerca | i 
5 aa te pasă de ce mi s-a întîmplat ? Nici 
cînd îţi spun-că este ceva neobișnuit ? 
— Nuuu. Nici ţie nu-ţi pasă de ce mi s-a 
întîmplat mie. Nici nu mă întrebi cel puţin... 
— Nu te-am întrebat? Ei bine, povestește 
tu mai întîi ce ţi s-a întîmplat și eu îţi po- 
vestesc după aceea. Ei, despre ce e vorba? 
— Nu-ţi spun. 
— Așa, bine. Atunci despre ce să te întreb ? 
— Ai auzit, doar, ce ţi-a spus mătușa. 
— Da, ce era? A spus că ai auzit ceva 
neplăcut. E vorba de sperietoarea aia de Roger 
sau de yărul lui? Amîndoi? Ce au spus? 
— Au vorbit urît despre mama. 
— Despre mama ta? Şi ce-au spus ? 
— Crezi, poate, că vreau să mai repet o 


dată ? 

— A fost într-adevăr mîrșav din partea lor. 
Dar acum, slavă domnului, au plecat și să nu 
ne mai gîndim la ei! Să povestesc eu acum ? 

— Lasă-mă în pace |! | 

= Nici nu te ating. Întreb dacă să povestesc 
ce mi s-a întîmplat mie. Vrei, vrei. vrei? 
Crede-mă... 

— Lasă-mă | Să nu te așezi pe pat! 

ee Hai, Blenda... ce-i cu tine? Chiar nu 
vrei să-ţi povestesc ? 

— Nu. 

— Prostii ! Și eu care am păcălit-o pe 
mama să plece numai ca tu să fii prima care 
afli... 

— Nu auzi că nu vreau ! 

— Așa va să zică, Bine, cum zici. 

EI se așeză pe dușumea la picioarele pa- 
tului, în aceeași poziţie, la picioarele priciului 
ca atunci cînd erau împreună la cabana de 
vîinătoare. 

_ Era obosit rău, sau cel puţin ameţit, capul 
îi vîjiia. Și era într-adevăr plăcut să stai cîteva 
clipe liniștit și tăcut în întuneric. 

Dacă cel puţin ar fi putut înțelege cu ce 
o supărase pe Blenda ? Ce făcuse, sau ce spu- 
sese ? Nu, nu putea să înţeleagă. Dar că o 
supărase tare, asta era limpede. Așa de afu- 
risită nu fusese niciodată, nu, niciodată. 

Ei, cred că i-a trecut. 
| Era plăcut să stai nemișcat alături de ea 
și să te gindești, nu, să nu te gîndești deloc, 
să-ţi apleci capul spre marginea patului și să 
închizi ochii. Dacă ea ar vrea cel puţin să-l 
mâîngiîie pe obraz. | 

Să nu-i dea voie s-o sărute! Ah, răută- 
cioasa asta mică şi smecheră. 

Se aşeză în genunchi. 

— Blenda, stiu că nu vrei să mă bagi în 
seamă. Dar dacă nu-mi dai voie să fac alt- 
ceva, cel puţin lasă-mă să te sărut. 

Nu așteptă să-i răspundă, o cuprinse în 

braţe și o ţinu strîns. 
Ştii de cîte ori te-am sărutat? Te-am 
sărutat ca acum... ca acum... Te-am sărutat 
cînd dormeai, micuţo, micuţo... Dar tu n-ai 
vrut să te trezeşti... nu-i așa? Cred că te-ai 
trezit de multe ori dar te prefăceai. Nu-i așa 
că erai trează ? Te rușinai ? Te-am sărutat ca 
acum... ca acum... 

Sin.ţea că era umilată de plins, că plînsese 
mult. 

— Ce-i cu tine Blenda ? Nu vrei să-mi spui 
de ce ești mîhnită ? Pentru vorbele ălora doi ? 

Ea se desprinse de el cu hotărire. 

— Lasă-mă în pace |! 

— Nu fi proastă! Dacă ai ști ce ştiu eu 
ai uita orice altceva. Dar pentru că ai fost așa 
de rea nu cred că o să-ţi spun. 

El își sprijini coatele de marginea patului 
și îşi prinse capul între miini. 

— Blenda... mă auzi? o să-ţi șoptesc... 

Îţi amintești... îţi aminteșşti că tatăl tău a 
spus că noi doi o să ne...? Și atunci nu te-am 
crezut și nici tu n-ai crezut, deși așa ai spus... 
Şi mama voia să mă trimită de aici. Dar dacă 
este adevărat, Blenda... dragă... dragă... 

Închise ochii şi aşteptă ca ea să-l mîngiie 
pe obraz. 

— A: spus unchiul că o să ne căsătorim ? 
întrebă ea. i-a spus şi ţie ? 
EI confirmă, tărăgănat, cu un ton dezamăgit. 
e Eh, sînt vorbe numai. Nu putem să ne 
căsătorim... sîntem doar copii. 

— O să ne facem și noi mai mari, fără 
îndoială. 
a Nu e bine să știi cum o să fie atunci. 
Şi unchiul care este așa de hachiţos. 

Dei Şi ce ne privește pe nci dacă el e ha- 
î ? Sau vrei și tu numai pentru că vrea 
el ? 

— Tu vrei ? 

— Oh, cît ești de proastă |! 

„Se Da, dar mama ta spune că dacă o să te 
căsătorești cu o fată săracă o să fii nefericit. 
Pentru că tu nu te poţi întreţine nici pe tine. 

— Mama nu știe ultima noutate. 

Pee Care e ultima? A spus ceva Excelenţa 
sa în seara asta ? 

— Da... dar nu mai are importanță. 

— Nu vrei să-mi spui ? Pînă acum insistai 
aşa de mult. 

— Da. Dar mi-a pierit cheful. 

_— Inteleg foarte bine că ești supărat pe 
mine. Dar nu am ce face. N-am nici o vină 
că sînt necăjită. 

— Nu, nu ești de vină. 

Deveni furios cînd se gindi că momentul 
acesta se irosea, că devenise ceva lipsit de 
importanţă, ceva derizoriu și trist. 

Şi de ce? 

— E curios că nu poți să-mi spui ce te-a 
amărit, ce te-a întristat atît de mult? Ce ai 


150 


auzit? Să nu fi auzit greșit? Nu cred că a 
fost atît de grav. 

— Am auzit! Am auzit cuvînt cu cuvînt! 

— Și te-au supărat atît de rău, încît... Sînt 
sigur că nu ai înțeles ce spuneau. Nu poţi tu 
să înţelegi ce flecăresc asemenea indivizi. N-a 
fost, oricum, așa de grav cum crezi... 

— Ei, n-a fost! Se retrase spre tăblia pa- 
tului. Cum poţi susţine așa ceva cînd nici n-ai 
fost măcar de faţă ? Crezi că Per s-ar fi su- 
părat în halul ăla dacă n-ar fi fost ceva grav ? 

— Per ? 

— Da, se afla lingă mine... urcasem să 
vorbim cu Johnsson. Și Per s-a năpustit în 
cameră la ei și cred că i-a și lovit. Așa de 
supărat era. A intervenit şi s-a zbătut ca cei 
doi să plece imediat. 

_— Va să zică... s-a supărat aşa de rău? 

_— Da. Nu toţi sînt la fel ca tine. Nu toți 
cred ca tine ! se corectă ea. 

— Ce cred eu ? 

— Oh, tu crezi că oamenii pot să-mi facă 
și să-mi spună ce vor. 

— Așa cred eu ?... Da, dar nu știu ce ţi-au 
spus. 

— Bineînţeles că nu... dar atunci n-ar fi 
trebuit să spui că n-a fost nimic grav. 

_— A fost o prostie din partea mea, micuță 
Blenda, a fost o prostie, o prostie cît mine de 
mare ! Dar cînd ştii că m-am gîndit la cu totul 
altceva, și cînd știi la ce mă gîndesc... 

— Per putea și el să se gîndească la alt- 
ceva. Și atunci ar îi trebuit să stau acolo și 


151 


să le ascult mîrşăviile. Și ei ar fi fost josnici 
cu mine și a doua zi cât Sie: 

Jacob se ridică în grabă. 

— Da, desigur. 

— Unde te duci ? 

— Mă duc s-o caut pe mama. 

— Eşti supărat ? 

— Nu, dar mama cred că e supărată foc. 

Blenda îl auzi mergînd... nu trîntea ușile. 
Se depărta cît se poate de liniștit. Dar era 
furios, oricum. 

Era așa de nostim, Jacob ăsta! Pe Blenda 
era el supărat și nu pe ei, care fuseseră mîr- 
șavi cu ea, despre ei nu folosise nici măcar 
un cuvînt mai tare. În timp ce Per... 

Sări din pat și se duse la fereastră. Voia să 
vadă dacă Jacob mai este încă în curte. 

Dar nu se zărea pe nicăieri. 


X 


Protopopeasa se duce cu trăsura la biserică 
şi are inspiraţii. 
Cea de-a patra dispută aprinsă 


Protopopeasa avusese o noapte foarte proastă 
și după numai cîteva ore de somn se trezea 
acum la necazurile, supărările, migrenele şi 
arsurile la stomac care-o așteptau... 

Nu putea să-l înțeleagă pe Per. Să fie atit 
de... atît de... bădăran. Tellement gros! Să nu 
te poţi acomoda, să nu fii în stare să treci cu 
vederea un incident minor neplăcut, să dai 
naștere aproape la un scandal din cauza unei 
simple bagatele. Și să-și ocărască propria mamă 
cu cele mai violente cuvinte ! În mod cert, Ro- 
ger nu se înșelase : 

— Este îndrăgostit de fată, Pierre le Grand, 
cum mă vezi și cum te văd. Se comportă ca 
cel mai melodramatic primo amoroso'! 

Oh... protopopeasa fu obligată să zîmbească ! 
Era chiar ridicol: Pierre le Grand... sau mai 


bine spus le Gros... îndrăgostit de o fetiş- 
cană care nici măcar nu fusese vreodată la 
şcoală. 


Ei, da, cu asta putea să-i dea peste nas, 
să-l tachineze ! Protopopeasa simţi o reală vo- 
luptate la gîndul răzbunării teribile care i se 
oferea. Un potop de cuvinte usturătoare, bat- 

jocoritoare, multe zeflemeli. Per avea o teamă 
îngrozitoare să nu se facă de ris. 

Îndrăgostit şi nefericit în dragoste... deoa- 
rece fata era ca și logodită. Pauvre Pierre. Dar 
nu-i strica cîtuși de puţin, dimpotrivă! De 
fapt tinerii au nevoie de cîte o mică deziluzie. 
Apoi intervine acea umilinţă care este potri- 
vită și necesară atît în această lume cît și în- 
tr-una mai bună. 

Protopopeasa oftă cu evlavie. 

După aceea, protopopeasa își luă micul de- 
jun în compania plăcută și docilă a Sarei Sie- 
del și în aceeași companie se deplasă cu trăsura 
la biserică pentru a asculta predica blîndului 
pastor. 

În timp ce Excelenţa ei stătea în strana ba- 
ronială și savura în liniște comentariul pios și 
elocvent al pastorului la textul zilei — cea de-a 
șaptea duminică după Sfînta Treime : drepta- 
tea pe care o fac fariseii — starea ei sufle- 
tească, ideile și intenţiile ei suferiră o schim- 
bare semnificativă dar era greu de stabilit 
dacă schimbarea era în bine sau în rău. 

Gîndurile i se îndreptau încontinuu către 
fiul ei Per. Și încet, încet sufletul i se înmuie, 
gîndurile din ajun se risipiră, cel puţin nu 
mai dorea cu atit năduf să-și umilească fiul. 

— Nu judeca pe alţii pentru a nu fi ju- 
decat la rîndul tău, rostea pastorul de la înăl- 
țimea amvonului. Și tocmai la acelasi lucru 
reflecta și bătriîna femeie așezată pe banca ca- 
sei Roger. Căci dacă era adevărat că Per, din- 
tr-o pornire nebunească, dar sinceră și fier- 
binte, fusese ispitit să ia parte fetei împotriva 

fratelui său, da, și chiar împotriva propriei 
sale mame, trebuia oare să fie învinuit și pe- 
depsit pentru asta ? Și trebuia oare disprețuit 
și ridiculizat un sentiment atît de serios la un 
tinăr ? Nu, firește că nu. Și cu atît mai puţin 
trebuia mama sa să încerce să acționeze îm- 
potriva sentimentelor celor mai profunde ale 
fiului ei... oh, căci cît de lesne putea o ase- 
menea deziluzie să-i facă pe tineri reci, fri- 
voli, încăpăţinaţi, insensibili ! 

Oh da, oh da! În afară de aceasta... fata 
era, fără îndoială, cu mult mai mică decît 
Per, cu cel puțin paisprezece, cincisprezece 
ani, dar s-au mai văzut și diferențe de vîrstă 
mai mari. Și chiar dacă în privința obiîrșiei şi 
a altor asemenea aspecte puteau exista obiecţii 
mai serioase, totuși... după cum tocmai spusese 
blîndul pastor: nu priviţi lucrurile la supra- 
față ci în adîncul lor! Alas, da! Nu fusese 
chiar ea, Julia Bernhusen de Sars, aceea care 
întinsese mîna unui om de rînd? Şi nu regre- 
tase niciodată, niciodată acest pas... sau, ori- 
cum, extrem de rar. 

Ba, privită dintr-o perspectivă mai înaltă, 
o legătură între Per și Blenda nu părea în nici 
un fel absurdă. 

Și un lucru era cert: dacă se va realiza 
o asemenea legătură, ei da, atunci „ultima 
voință“ a fratelui Roger o să se ducă de riîpă. 
Nu pomenise Bjărner ceva despre o clauză ? 
Şi, de altfel, nu putea fi, totuși, atît de nebun 
încît să-și lase averea prin testament unui 
copil complet nevinovat ! Firește, în orice con- 

diţii Blenda putea fi sigură de grosul moște- 
nirii. 

Şi în acest fel, draga mea Lovisa Enberg... 

— Căci fără de dragoste sînt aceia care 
și-au văruit mormintele... răcni pastorul în- 
tr-un acces de puternic entuziasm. 

Protopopesei nu-i plăceau preoţii care zbie- 
rau prea mult. Dar, altfel, era de-a dreptul 
nemaipomenit cît de bine se potriveau cuvin- 
tele lui cu gîndurile ei. Căci nu era Lovisa En- 
berg un adevărat tip de fariseu ? Atit de curte- 
nitoare, atît de atentă, atît de supusă în vorbe: 
dragă Excelenţa voastră, dragă Excelenţa voas- 
tră... şi în sufletul ei numai socoteli infame, 
viclenie, perfidie ! 

— Însă Domnul va face de rușine unelti- 
rile tale, murmură protopopeasa, puţin patetic, 
ridicîndu-se pentru a cînta psalmul. 

— Ce părere ai de fapt despre micuța 
Blenda ? o întrebă ea pe Sara Siedel, pe cînd 
se întorceau la castel. 

— Ah, să știi, tanti, că e o fată de-a drep- 
tul nesuferită... 

— Ei... chiar așa? Credeam că, totuși, vă 
înțelegeţi bine, judecînd după mutrele tale 
dulci, dragă Sara. Ei, bine, crezi însă că ţine 
atît de mult la tînărul acela... la Jacob ? 

— Da, aşa s-ar zice... presupun. 

— Presupui... dragă Sara, dar crezi că aici 
au loc presupunerile? Faci exact-ca Roger, 
care presupune că ei vor să se căsătorească și 
pe asta vrea să-și fondeze bizarul testament. 
Dar acum, în zilele noastre, tineretul vrea să 
“aibă un cuvînt de spus. Și, în ceea ce mă pri- 

vește, nici măcar nu am observat că se plac 
cine ştie ce... . 

— Tanti nu a auzit, așadar, ce vorbesc... 

— Vorbesc! Cine? Servitorii, poate? Nu, 
draga mea Sara, nici nu-mi trece cîtuși de puţin 
prin minte să dau atenţie unor asemenea bîrfe. 
Mă uimești, Sara! De altfel, mie mi-e indi- 
ferent. Vreau să sper numai că sărmanul meu 
Per nu a căzut prada vreunei pasiuni neferi- 
cite. Aș fi pur și simplu disperată... 

— Per? Ce spune tanti! Per și Blenda? 
Mais cest tout ă fait incroyable ! Ea... o copilă... 

Protopopeasa își examină  conlocutoarea, 
mina ceremonioasă îi dispăru și făcu loc unui 
zîmbet mic, orecum jucăuș și destul de rău- 
tăcios. 

— În comparaţie cu tine, scumpa mea Sara, 
ea pare într-adevăr copilăroasă. Dar nu cred că 
aceasta reduce posibilitatea ca Per să se în- 
drăgostească de ea. Dimpotrivă ! 

— În acest caz îmi pare rău de Per! Ea 
este îngrozitor de cochetă ! 

Protopopeasa zîmbi șmecherește. 

— Sara, Sara ! De ce vezi numai paiul din 
ochiul surorii tale ? 

Dispoziţia Excelenței ei, care se îmbună- 
țise simţitor în timpul ceremoniei religi- 
oase, suferi, din păcate, un șoc cumplit la re- 
întoarcerea la casa Roger. Voia să vorbească 
cu Blenda şi o trimise pe Sara să o caute. Dar 
Sara se întoarse singură. 

— Dragă tanti... pe Blenda n-am putut s-o 
găsesc. Dar m-am grăbit să mă întorc numai- 
decît la tanti să-i spun ce-am auzit... Oh, ce 

veste îngrozitoare ! Și noi, care nu presim- 
ţeam, nimic ! | 

Sara își frîngea miinile și ofta din greu; 
era unicul semn de emoție profundă pe care 
fu în stare să-l realizeze pe moment. Emoţia 
Sarei produse, cu toate acestea, o impresie des- 
tul de dezagreabilă asupra protopopesei. 

— leri seara, cînd noi credeam că unchiul 
și Abraham Bjorner joacă table... știe tanti 
ce-au făcut ? Unchiul și-a semnat testamentul ! 

— Cine ţi-a spus ? 

— Administratorul. leșea tocmai din birou 
și mi-a înmînat o scrisoare. Da, acum o să vadă 
tanti ! N-am recunoscut cîtuși de puţin scrisul, 
drept care am deschis imediat scrisoarea : era 
de la Adraham Bjârner ! Tanti poate să-şi în- 
chipuie cît de surprinsă am fost și am vrut să 
citesc scrisoarea cît mai repede. Observ însă 
că omul acela rămăsese pe loc şi se holba la 
mine. Ca să spun ceva îl întreb de Blenda. 
Şi poate tanti să-și închipuie ce își permite 
omul acela antipatic să-mi răspundă ? „Unde 
să stea polonicul dacă nu în oală. E desigur 
cu Jacob. Domnișoara nu știe doar că ei doi 
o să devină acum o pereche? Asta scrie în 
testamentul Excelenței sale.“ Am fost complet 
uluită. „Ce vreţi să spuneţi ? Ce testament ?“ 
„Dumnezeule, nu știe oare domnișoara că Ex- 
lența sa şi-a semnat ieri testamentul? Eu și 
Vickberg am avut onoarea să fim martori la 
semnare.“ 

— Ce scrie Bjărner ? Nu, dă-o încoace. 

Excelenţa ei îi smulse scrisoarea şi citi: 

„Dragă Sara ! 


Din păcate trebuie să vă rog ca, folosind 
toate menajamentele, să-i comunicaţi protopo- 
pesei că a avut loc eventimentul de care ne 
temeam atît de mult. Baronul Roger a semnat, 
ieri seara, un testament în favoarea lui Jacob 
Enberg şi a Blendei. În afara testamentarului 
şi a subsemnatului au fost prezenți domnul En- 
berg în persoană, precum și administratorul 
Halling şi servitorul Vickberg. Am solicitat să 
fie chemată sau cel puţin să fie informată şi 
Excelenţa ei, dar am fost refuzat categoric. 
Am dorit, firește, să iau legătura cu Excelenţa 
ei încă de ieri seara, dar m-a împiedicat pro- 
misiunea pe care baronul de Sars pur și simplu 
mi-a smuls-o. 

Vă rog să transmiteţi scumpei noastre mă- 
tuși expresia venerației mele, simpatia mea 
călduroasă și devotamentul meu neclintit. Ra- 
mân, draga mea Sara, ruda dumneavoastră de- 
votată 


Abraham Bjărner“ 


— Enbergoaia l-a cumpărat. Bjorner a luat 
mită ! 

— Abraham Bjârner ? Oh nu, să știe tanti, 
că pot să... 

— Tu !... tu... tu! Crezi că nu văd ce ipo- 
crită ești ! Tu ai provocat toată tărășenia ! Ţie 
îți scriu lepădăturile, lichelele, escrocii...! Şi 
asta e recunoştinţa... 

Lena, care din întîmplare se găsea pe co- 
ridorul care ducea la sala galtenă, se trezi cu 

Sara, alergînd și plîngînd, în brațele ei. Dom- 
nişoara Siedel era pierită de spaimă și le în- 
fricoşă la rindul ei atit pe Lena cit şi pe to- 
varășele ei. Așa că, atunci cînd protopopeasa, 
sătulă de a se înfuria în singurătate, printre 
mobile surde, începu să sune violent și inter- 
minabil din clopoțel, nimeni nu îndrăzni să dea 
curs chemării sale. Lena declară că dacă ar fi 
să se ducă ar face-o numai călare pe taurul 
cel mai fioros și mai furios cu putinţă. Beda, 
Vilma și Agnes dispărură din preajma șovă- 
ielnicei doamne Enberg ; bucătăreasa era miîn- 
jită de funingine, iar Vickberg se afla la Ex- 
celenţa sa. Şi Toni refuză, calm dar hotărît, să 
preia vreo însărcinare de la protopopeasă. 

Singurul care își oferi benevol serviciile fu 
Johnsson. Dar întrucît starea sa — probabil 
ca urmare a serescitării din ziua precedentă 
— se prezenta deja, acum la orele 2 după- 
masă, ca extrem de bizară, trebui să se renunţe 
la ajutorul său. Şi doamna Enberg se văzu 
nevoită, să se prezinte personal la dispoziţia 
Excelenței sale. 

— Nu te duce! o rugă Toni. O să fie foarte 
veninoasă cu dumneata ca de obicei. Şi o să 
te amărăști. De ce să-ţi faci singe rău cînd 
totul a ieșit atît de bine? Cînd un asemenea 
noroc a dat peste Jacob ? 

Însă clinchetul furios al clopoţelului își făcu 
cu putere efectul asupra conștiinței doamnei 
Enberg. Se putea oare ca fn oaspete al casei 
Roger să apeleze în zadar la serviciile perso- 
nalului ? Nu, asta nu, atîta timp cît Lovisa 
mai avea încă braţe și picioare! De alifel, 

mai mult decit s-o certe Excelenţa ei nu avea 
ce să-i facă. 

Ca urmare, docilă și temătoare, păși în co- 
ridorul care ducea la sala galbenă. Dar în faţa 
ușii de la camera de oaspeţi dădu peste Exce- 
lența sa. | i 

Doamna Enberg se opri și încremeni. 

Baronul își îndreptă arătătorul spre ea. 

— Ei, draga mea, ce vrei ? 

Doamna Enberg făcu o reverență. 

— Excelenţa ei a. sunat. 

— Nu mai spune? O să ne interesăm noi 
înșine ce dorește Excelenţa ei. E în ordine, 
draga mea. La revedere, la revedere. 

Doamna Enberg se înclină din nou dar nu 
se urni. Se uită cu atenţie la Excelenţa sa care 
ciocăni la ușă chiar cu mina lui; auzi vocea 
impacientată a Excelenței ei : intră odată, care 
ești acolo! Şi-l văzu pe Excelenţa sa deschi- 
zînd, intrînd şi închizind ușa după el. 

Excelenţa sa în picioare la ora două, sin- 
gur, fără Vickberg ! Şi cum arăta — nemaipo- 
menit de ceremonios, și foarte calm pe dea- 
supra |! , : 

Doamna Enberg se răsuci pe loc cu înce- 
tineală. Şi cu această imagine stranie și întil- 
nire memorabilă adînc întipărite în minte, simţi 
cum o străbate un fior de la ceafă, în jos, pe 
şira spinării. 

Îşi spuse apoi cu voce tare: 

— Una mai ciudată ca alta. Dacă s-ar gîndi 
cel puţin la Jacob... sărmanul băiat. Chiar că 
nu mai poţi pricepe nimic. Dar chiar nimic! 
Şi cine știe cum o să se termine 

Faptul că, în locul unui servitor insignifi- 
ant, protopopeasa se trezi cu mult stimatul ei 
„frate, nu-i domoli cîtuşi de puţin mânia. So- 
cotea că Enberga, sau altă ființă răuvoitoare, 
îl adusese pe Excelenţa sa: acolo, mai mult ca 
sigur, la timpul potrivit, pentru a fi martor 
încă o dată la accesele ei de răutate. Dacă-i 
aşa, atunci n-are decît, îi stăm la dispoziţie cu 
plăcere, cu cea mai mare plăcere! Era cazul, 
totuşi, necesar ca într-o oarecare măsură să 
dea dovadă de stăpînire. Punţile nu trebuie 
distruse, cel puţin nu toate. 

— Bon jour, ma chere soeur! Cum ai 
dormit ? 

Buza superioară a baronului Roger, proas- 
păt rasă dar aspră, o gidilă dezagreabil pe o- 
braz. Îi dădu un ghiont mic, dar destul de 
puternic, şi reuși în același timp să-și deghi- 
zeze aversiunea într-un zîmbet. _ 

— Je te remerecie, mon cher frere ! Dar — 
pour dire la verite... noaptea a fost abomina- 
ble ! 

— Chiar aşa? Mă doare sufletul... | 

— N-ai pentru ce, Roger, nu-ţi face griji 
din cauza asta! Este atît de firesc ca o săr- 
mană femeie, a cărei viaţă a fost numai o per- 
manentă neliniște, succesiune de decepții... 

— Dar bine, Julia... 

— Da, nu vreau să te înduioșez, dragă frate. 
Sper că ai dormit bine ? 

— Excelent! O conștiință curată, chere 
Julie, este ca o pernă moale... 

— Oh, tu știi mai bine, sărmane Roger. 
Credeam că somnul tău care, de regulă, este 
foarte bun...: 

— Hi, hi, hi, chicoti baronul.. 

Dar îşi recăpătă rapid gravitatea demnă. 

— Ei bine, scumpa mea Julia, aș dori să-ţi 
spun cîteva cuvinte cu privire la o chestiune 
de cea mai mare importanţă. 

— Vrei să iei loc? 

— Mulţumesc, bineînţeles, da. Hm. Așa, 
deci sora dragă îmi permite să intru direct în 
subiect. Despre testament vreau să-ţi vorbesc. 
După cum îţi amintești, fusesem hotărît să-l 
fac cunoscut ieri. Au apărut, însă, anumite 
greutăţi... ţinînd de etichetă, pe care eu, săr- 
man singuratic, le-am scăpat din vedere. Da, 
îți sînt extrem de recunoscător, dragă Julia, 
ar fi fost al dracului de neplăcut... 

— Te rog... despre asta am mai vorbit. 

— Exact, hm. Ei bine, soră scumpă, nimic 
nu ne-a împiedicat să semnăm documentul în- 
tocmit de judecătorul Bjorner, cum? Deci... 
așa s-a și întîmplat... ieri seară. Și am consi- 
derat că este de datoria mea să-i aduc la cu- 
noştință acest fapt surorii mele dragi... 

— Nu mai spune? Bunătatea și delicateţea 
ta mă copleşesc. Să aflu abia azi ceea ce ştiu 
încă de ieri seara slugile tale... 

— Ce spui? Slugile mele? 

— Eu consider ca de la sine înțeles, că... 
da, nu ştiu cum să-k numesc pe tînăr, ra- 
porturile dintre voi îmi sînt complet necunos- 
cute... presupun, totuși, că el și-a înștiințat ime- 
diat părinţii, care aparţin, bineînţeles, servi- 

torilor țăi. Și, în plus, n-au fost prezenţi ca 
martori majordomul și administratorul tău ? 
După. cum îţi dai seama, dragă Roger, nu sînt 
complet în necunoștinţă de cauză. Și, în ciuda 
zelului cu care te-ai grăbit să-ţi informezi sin- 
gura ta soră despre acest pas important, alții 
au reuşit să ţi-o ia înainte. p 

— Într-adevăr... puteam să-mi dau seama. 
Blestematul acela de Bjorner... 

— Puteai să crezi? Nu l-ai plătit tu pe 
buiul om pentru a mă ţine total în afara. pro- 
blemelor ? 

— Hi, hi, hi! Crezi că ia mită? Ei bine, 
şi eu cred că ia, să ştii. O fac toţi juriștii. Fir-ar 
ai dracului ! Îţi amintești de vulpea aia bă- 
trînă, căreia tata i-a dat cinci mii de monede de 
argint... da, dacă or fi fost de argint? 

— Roger! Încerci în mod jalnic să ames- 
teci lucrurile. ii neapărat să mă distrezi cu 
istorii învechite ? 

— Eşti al naibii de pătimașă, scumpa mea'! 
Dar eu sînt calm. Am venit aici pentru a-ți 
lămuri motivele mele. Nu vreau să crezi că 
eu, dintr-o intenţie răuvoitoare... 

— Crezi că a fost foarte amical din partea 
ta să mă duci de nas? 

— Dacă e aşa cum spui, scumpa mea, era cel 
puţin necesar s-o fac. Vezi, Julla, nu se poate 
nega că ai 0 influenţă misterioasă. asupra mea. 
Ştiam; :prea-bine că va trebui, fie să te rog... 
hm. sărte-reog. să mă lași în. pace, fie-să păs- 
trez ; secretul- pînă în ultimul moment şi să-i 
pregătesc. surorii dragi 0; surpriză, Am:ales a 

doua cale. Da... Vezi, tu ai intervenit de multe 
ori în viaţa mea, şi o dată atit de palpabil... 

— A fost în detrimentul sau în favoarea ta, 
Roger ? Înţeleg că te referi la căsătoria ta... 

Excelenţa sa ridică bastonul. De ce, în ce 
scop? E imposibil de precizat. Mina se lăsă 
în jos, Excelenţa sa începu să se joace cu bas- 
tonul, îl înviîrti printre degete, cu foarte multă 
stingăcie. 

Pe faţa protopopesei nu se ivi nici o schim- 
bare. : 

După cîteva clipe Excelenţa sa rosti cu tot 
calmul, în treacăt : E 

— Cela c'est pass6. On men parle plus. 

Şi cu zîmbetul amabil arborat la început, 
poate puţin mai iritat, continuă :” 

— Mon dieu, chere soeur, n-am îmbătri- 
nit noi oare? Uneori mi se pare că am ajuns 
un moşneag, un adevărat. boșorog! Da, da, 
Julla, minune mare şi cu timpul ăsta, nu poţi 
să-l înţelegi cum trebuie, nu poţi să-l măsori... 
Uneori, cred că am idei... la fel ca răposatul 
tata. O, doamne, era mai tînăr ca mine, era 
sigur mai tînăr ! Idei nebuneşti, ridicole, cheri, 
dar care sînt extraordinar de dragi unei inimi 
bătrîne ! 

Da, așa este acum şi cu cei doi copii. Să 
mă bată Dumnezeu, dar nu înţeleg ce soi de 
afecţiune, a naibii de idioată, mi-au strecurat 
tinerii ăştia în sînge. Cu Blenda — c'est une 
chose tout explicable, mâme  tres naturelle. 
Dar cu băiatul! Un hoţoman, un ştrengar, un 
pungaș ! Pe toți dracii! Să fi fost pe vremea 
cînd eram şi eu tînăr l-aş fi biciuit de zece ori ; 

nici mai mult nici mai puţin. Ce spui ? Păi nu 
vine și 'vrea să-mi comande, el mie ? Ce spui ? 
Nu, e de o obrăznicie fără pereche... ce spui? 
Ei drăcie... 

— Nu mai înjura așa îngrozitor, Roger! 
Te cred pe cuvînt. 

— Ei nu mai spune, chiar mă crezi ? Atunci 
e în ordine. 

Excelenţa sa deschise tabachera lui Vick- 


berg — împrumutată anume pentru această 
ocazie, ca: să-i dea alinare într-o situaţie în- 
cordată — deschise capacul și luă cîteva fi- 
ricele. 


— Așa care va să zică. Da, asta e, să stai 
aici singur. Cît se poate de singur. Nu, Julia, 
nu mă pling. Niciodată nu mi-a plăcut socie- 
tatea sau vreo companie. Şi cu fiecare an care 
trece mi se pare și mai oribil. Da, oribil!... 
Pardon !... Exceptîind compania unei surori 
dragi. Dă-mi mîna, ma chere! Dar, oricum, 
ești singur. Stai la fereastra deschisă într-o zi 
de vară, cu venerabila madame Corinne pe ge- 
nunchi. Nu-ai vreun: subiect mai deosebit de 
meditație, deşi o cunoști destul de bine pe gra- 
țioasa doamnă. Da, ei da! Şi deodată auzi: 
brrrrr. Cred că e un bondar, cum? Și mai 
auzi : bissss. Iat-o şi pe mica lui pereche. Şi 
*zumzăie, şi vorbesc, şi șușotesc. Totul este al 
naibii de misterios ! Oho, pun la cale vreo şo- 
tie. Apoi se duc în tufa aia, apoi în tufa cea- 
laltă. Și se ascund, şi se împreunează. Apoi 
brrrr, bondarul ; şi bissss, cea mică. Și încep 
să se certe: brrrr — bisss — brrrr — bissss. 
Hihihihihi ! Să mă bată Dumnezeu dacă nu e 

nostim. Și îţi dai seama soră, blestemaţii nici 
nu știu că moșul e colo sus. Doarnte, nu-i așa ? 


„ Hihihi. Cucul ăla bătrîn nu face nimic altceva 


decît să doarmă, hihihi ! Se păcălesc, surioară ! 
Ei, vezi... pardon! E o plăcere nevinovată. Şi 
e al naibii de nostim. Une toute petite chose... 
un rien... dar îl urmărești cu cel mai mare in- 
teres. Vezi, poate tot aşa e cînd începi să îm- 
bătrîneșşti. Și astfel ai senzația că ceva arde 
acolo, sub tufe. Bătrînul simte căldura și își 
întinde mîinile înghețate. Bușteanul cel mare 
s-a stins, e numai tăciune ars și cenușă. Acum 
focul trece la lemnul tînăr. La fel e și cu timpul. 
Da, așa e... știi legenda cu cel ce cînta din fluier 
ademenind șobolanii afară din oraș: șobolanii 
s-au luat după el, încet, încet, dracu știa în- 
cotro, dar au ajuns pe fundul apei şi acolo 
au rămas. C'est drâle, tout cela, nu-i așa ? Dar 
cred că surioara a înțeles în orice caz, că o 
pereche de păpuși ca astea nu puteau decît 
să-l intereseze, și încă în foarte mare măsură, 
pe un bătrîn care nu are altceva la ce să se 
gîndească. Da, ei da. Şi ca urmare moșneagul 
vrea să joace rolul providenței. Fi bine... dacă 
sora dragă înțelege asta, atunci își dă seama 
și care a fost și este motivul meu cel mai 
puternic. Și dacă înțelege sînt mulţumit. Nu 
doresc cîtuși de puţin şi nu mi-ar face plă- 
cere ca sora mea să considere testamentul pur 
și simplu ca o manifestare a afuriseniei și toa- 
nelor mele notorii. — Fi bine, așa stau lucru- 
rile. Ce ai de spus? 

Protopopeasa întinse brațele către el. Dar 
cum de pe sofa era cam incomod să-l îmbră- 

țișeze se ridjcă, îl cuprinse cu braţele de după 


gît şi îl sărută pe frunte. 


— Dragule, bunule... te înțeleg atit de bine... 


— Ei, atunci e bine. Atunci nu mai avem 
ce discuta despre asta. În ceea ce vă priveşte, 
pe Malla și pe tine... 

— Despre asta, îl întrerupse Excelenţa ei 
cu un ton hotărît dar blînd, despre mine și 
copiii mei să nu discutăm acum. Însă acum, 
ca şi ieri, Roger, trebuie să-ţi spun: Ai inten- 
ţii atît de bune, atît de sincere, motivele tale 
sînt cele mai frumoase, cele mai curate... dar 
te înşeli, greșești. Da, trebuie să-ţi spun asta. 
Ai greșit.. 

— Da, ei da, scumpa mea. S-ar putea. Dar 
asta va dovedi viitorul... | 

— Roger... lasă-mă să-ți vorbesc deschis. 
Te-ai folosit acum de o expresie: „să joci ro- 
lul providenței“. Sînt cuvinte trufașe... 

— Ce spui? Este numai o expresie... 

— Căci pentru noi, creaturi *sărmane care 
ne  tîrîm pe pămînt, providența nu poate fi 
decît EI, El care cercetează inimile oamenilor. 
Oh, sărmanul meu frate, ești așa de bine inten- 
ționat, Dar ce știi tu, de fapt, despre acești 
doi copii, a căror fericire vrei să o pregătești ? 

— Știu cel puţin tot atît de mult ca și 
tine ! 

— Nu, nu știi. Nu știi absolut nimic. Ești 
mult prea naiv, Roger. Da, nu vreau să spun 
chiar așa, dar... Din cauză că cei doi s-au hîr- 
jonit, în spatele tufelor și boschetelor, ai cre- 
zut imediat că este vorba de o simpație reală. 

Crezi că o fată trebuie neapărat să iubească 
cînd flirtează ? 

— Hihihi... Strașnică mărturisire ! 

— Da, poţi să glumești ! Dar găsesc că este 
barbar, imoral, tiranic să siluiești prin tes- 
tament voinţa tinerei fete. Și cu atît mai puţin, 
mă aşteptam la așa ceva de la tine, Roger. O 
căsătorie silită... 

— Julia! 

— Da, să ştii că nu mă înfricoşezi. Dar 
chiar vrei să-i forţezi... 

— Să-i forţezi! Ce spui? Cum îţi permiţi 
una ca asta ? i 

— Ea va avea în mine un sprijin -matern. 

Excelenţa sa se ridică cît era de lung. Pen- 
tru moment atitudinea lui părea destul de duş- 
mănoasă, chiar amenințătoare. Dar Excelența 
sa dispunea în această zi de o neobișnuită stă- 
pînire de sine. 

— Da! Ei da... acum vreau să spun numai 
atît... da, ei da... că pe mine poţi să mă con- 
duci, scumpa mea... cât... cît îţi face plăcere. 
Dar dacă tu... hm... cu toate intenţiile bune... 
vei încerca să te amesteci cu forţa în proble- 
mele mele... în „grădina de plăceri a raiului“ 
şi să... să... să-ţi reiei unul din vechile tale 
roluri... atunci o să poruncesc să se înhame 
caii.la trăsură. 

Şi acum, scumpa mea, mi s-a făcut o foame 
îngrozitoare. Drept care solicit favoarea de a 
dejuna în compania surorii mele dragi. 


Pă-mi braţul, soră ! 


XI 


Johnsson ca mesager al dragostei. 
Necazurile doamnei Enberg 


Johnsson hoinărea agale pe lîngă grajd și 
staul. Nils era plecat în oraș iar Lars se ocupa 
de animale şi nu scotea nici un cuvînt în timp 
ce lucra. Era pur și simplu imposibil să legi 
o vorbă tu cineva. 

În lipsă de altceva mai bun de făcut Johns- 
son continuă să se plimbe și începu să vor- 
bească cu el însuşi. Băuse deja o cantitate 
apreciabilă de bere neagră și era într-o dis- 
poziţie foarte comunicativă şi plină de  fan- 
tezie. Se simţea, totuşi, destul de vexat că 
nimeni nu voia să-i asculte gîndurile înțelepte. 
Nici măcar vreun ţărănoi de argat sau vreo 
blestemată de îngrijitoare de animale la care 
să te încrunţi. E duminică, Dumnezeule... 
de-aia aleargă ăștia prin pădure și prin crîng 
şi se destrăbălează prin tufișuri. Ooorrr, ptiu 
drace ! N-ar fi mai bine să fie duși la biserică 
precum vitele la ţarc !? Şi ne-am alege şi cu 
mai puţini copii şi mai multe-căsătorii sfinţite 
în cer. 

la stai! Parcă a trecut careva de-a dreptul 
prin grămada de băligar ! Asta vine direct din 
crîng, bineînțeles, a terminat şi fata a maj 

tâmăs urideva prin vieo tufă, să-şi tragă sufle- 
tul. Că nu pot să cred c-o fi vreun blestemat 
de idiot care umblă creanga să-și piardă vre- 
mea, ca mine! 

Johnsson se postă la colțul grajdului cu pi- 
cioarele depărtate și cu ciomagul proptit zdra- 
văn în pămînt. 

— Care nătărău mai ești și tu? 

— Sint Axel, spuse băiatul. 

— Axel! Cunosc cinci sute de idioţi pa- 
tentaţi cu numele ăsta. Care dintre ei ești tu? 
— Sînt băiatul din Cătunul pescarilor. 

— Cine dracu le-a dat dreptul celor din 
Bjorkenăs să pătrundă pe domeniul casei Ro- 
ger, fără permisiunea cuvenită? . 

— Cred că nu este interzis, spuse băiatul 
și încercă să se strecoare:pe lingă bătriîn, care 
agita ameninţător ciomagul. L-aşș ruga pe J di 
son să nu fie râu. 

— Da, eu sînt Johnsson, spuse bătrînul cu 
o anumită mîndrie. Couvreur de table titular 
aşa cum Excelenţa sa este şambelan titular. 
Dacă e vreo deosebire, atunci“e că eu primesc 
salariu şi Excelenţa sa nu primeşte, să știi, 
mocofanule. De fapt, eu sînt acela care, din 
înalta împuternicire a baronului şi șambelanu- 
lui, am în subordine femeile de la moşie. Așa 
că dacă vii în acest scop, neghiobule, te-ai adre- 
sat persoanei potrivite. Ce treabă ai, tinere? 

— Am o scrisoare pentru ea, pentru Blenda. 
Poate Johnsson să mă ajute să... 

— Mocofan afurisit, ea ? Ea! Crezi că vor- 
beşti. despre o tîrfuliță oarecare ? Sau despre 
singe din sîngele Excelenței sale, pe care de 

- - 

curînd l-a recunoscut ca atare, o domnişoară 


de viţă nobilă, ca să spunem așa ? . 


Băiatul din Cătunul pescarilor nu era în 
stare să facă o deosebire precisă. Avea însă 
0 scrisoare de la Jacob pentru Blenda și după 
multă tocmeală se înțeleseseră ca Johnsson să 
preia asupra sa transmiterea scrisorii iar bă- 
iatul să aștepte răspunsul în grajd. Pentru că 
trebuia să fie un răspuns, spusese Jacob. De- 
venit deodată mesager al dragostei, Johnsson 
o porni ţanţoș, cu mare demnitate, trecu pe 
lîngă grajd, străbătu aleea şi ajunse în fața 
casei. Din cînd în cînd rostea, cu o voce ră- 
gușită : Domnișoara Blenda ! Şi flutura ener- 
gic scrisoarea. Dar Blenda nu se vedea pe ni- 
căieri şi Johnsson, care își dădu seama că dacă 
ar fi căutat-o pe întreg domeniul şi prin îm- 


prejurimi ar însemna o mare pierdere de timp, - 


consideră că e mai înţelept să rămînă în cen- 
tru, dădu un ocol în jurul castelului fără să 
se grăbească, repetînd cu intermitențe între- 
barea : 

— Este domnișoara Blenda aici ? 

— Ce vrei cu Blenda ? 

Johnsson se opri, se propti din nou ţeapăn 
în ciomag și îşi ridică privirea aspră spre fa- 
țada clădirii principale. Ei, să fie al naibii, 
iată-l pe vulpoiul de domnul Per la fereastră. 

— Johnsson făcu o plecăciune ironic de a- 
dîncă şi spuse : 

— Cu cea mai mare umilință am onoarea 
de a dori să înmînez o scrisoare de la domnul 
Jacob pentru domnisoara Bienda. a 

— Aşteaptă că vin s-o iau, spuse Per şi 


dispăru de la fereastră. Johnsson nu era însă! 


atit de prost. 

„ — „Aşteaptă, spuse Uliul... și din domni- 
şoară va deveni femeie“, mormăi el un citat 
obscur. Şi înainte ca Per să coboare scara, 
dispăru în grabă în clădirea administratorului. 

— Johnsson ! Unde o fi luat-o ? 

Bătrînul chicoti satisfăcut la excelenta idee 
care îi trecuse prin minte de a căuta pasărea 
în propria ei» colivie. Orbecăi de colo-colo prin 
antreul întunecos, bîjbii pe la uși, o boscorodi 
şi o înjură pe zgîrcita de Enbergoaia care nu 
voia să ţină aprins în cocioaba ei întunecoasă. 
Ia să deschidă el o uşă, mai bine! Păi vezi?, 
a avut. noroc; na, că dădu de Blenda din 
prima încercare. 

Stătea în faţa oglinzii și se pieptăna. 

— Ce dra... micuța domnişoară s-a sculat 
abia acum? exclamă el, sincer mirat. 

Blenda se simţi foarte jenată. 

— Ce caută Johnsson aici? Este din nou 
beat ? 

— Oh, nu, micuță domnişoară. Nici vorbă 
despre așa ceva. Ei, se vede că am devenit 
domnişoară. Ne pieptănăm ziua în nămiaza 
mare ! 4 

— Auzi, dacă Johnsson nu termină cu gă- 
lăgia mai bine să-și vadă de drum. 

— Nu se pune niciodată problema că bă- 
trînul Johnsson să “fie lipsit de respect! Iată 
o scrisoare pentru micuța stăpină de la Jacob... 
ooorr, ptiu drace... chiar de la domnul Jacob! 

— Nu e cazul să exagerăm cu domnul și 
“domnișoara. De la cine a primit scrisoarea ? 

Johnsson relată pe larg şi cu multe digre- 
siuni cum i-a ajuns scrisoarea în mînă, povesti 
chiar, cu mare satisfacție, despre încercarea 
nereușită a lui Per de a i-o înhăţa și conchise : 

— Dar nu îmi jumuleşte vulpoiul mie 
gisca | E clar că el e cu ochii pe micuța dom- 
nișoară.. 


Blenda' rise... rise cu poftă. În sinea ei era 


însă foarte ofensată. 

— Adică eu eram, gisca ? 

— Da, întrucîtva ! Să fiu în locul lui Jacob, 
n-aș lăsa porcul vecinului să-și bage ritul în 
troaca mea, dacă mi se permite .să spun așa 
ceva. Dar nebunul ăla de Siedel îl ia cu el 
şi bat împreună coclaurile după rațe sălbatice. 

— Da, e cazul ca Johnsson să plece acum! 
O să-i duc eu răspunsul lui Axel. 

— Cum dorește domnișoara stăpină | Cel 
„mai umil servitor ! 

Johnsson se retrase, mîndru, foarte mul- 
țumit de el însuşi. L-ar amuza să ştie dacă 
cineva de la curte mai era în stare să execute 
reverențe ca acelea ale bătrînului Johnsson. 
Pline de respect şi curtoazie, de parcă picura 
din ele, dar şi copleșitoare în același timp. Da, 
exact, copleșitoare ! Să mă ia dracu... oorr, ptiu 
drace... poate Vickberg ? Scobitoarea aia, ţif- 
noasă și slabă! Da, da mai existau unii care 
ar avea cite ceva de învăţat de la bătrinul 
Johnsson ! i K 

Cu o considerație crescută, care provenea 
de la această plăcută constatare, străbătu 

maiestuos curtea, intră în clădirea unde locu- 
iau servitorii și deschise ușa la sala mare. 

— Ziua bună, ziua bună, oameni buni! îi 
salută el condescendent pe doamna Enberg, 
Toni şi Vickberg. Distinsă adunare în casa 
domnului ! Nu Pa, o carte, dacă nu vă e 
cu supărare ? 

— Johnsson să meargă sus în camera lui. 
Ar trebui să-i fie rușine să umble de colo-colo 
ca o stafie în ziua de sabat a domnului... 

— Stafie, stimată doamnă ? Ascultă, să nu 
ne amestecăm în treburile unui bărbat tînăr... 

— Da, de fapt trebuie să ai grijă de John- 
sson ca de un copil mic. 

— Să ai grijă, a spus disulesa doamnă ? 
Mai bine să aibă ea grijă de fetele ei, ăsta 
este sfatul meu. Dacă deschizi prima colivie 
de fecioară o găsești pe fetișcană în faţa oglin- 
zii, cu pieptenul în păr. Să te piepteni la ora 
patru din zi... astea sînt maniere ? Ooorrr, ptiu 
drace. Şi vreau să-i spun distinsei doamne că 
cine se piaptănă la ora patru dansează pe sirmă 
pînă seara. 

— A fost Johnsson şi s-a distrat cu sluj- 
nicele ? 

— Slujnicele, a spus distinsa doamnă ? Dar, 
Dumnezeule, slujnicele sînt și ele fete. De fapt 
este vorba de o. nou devenită domnișoară cu 
numele de Blenda pe care am avut privilegiul 
să o vizităm. Şi mai este un anumit domn 
Per. Dar ce legătură există între domnișoara 
Blenda, piepten și domnul Per este treaba 
distinsei doamne să afle. Bătrînul Johnsson 


este prea gentil să o dezvăluie... 


175 


Probabil că bătrînul Johnsson ar fi dezvă- 
luit acest lucru şi multe altele dacă Toni nu 
s-ar fi Sculat brusc şi l-ar fi luat de guler pe 
bătrînul vorbăreț împingîndu-l afară :pe ușă, 
după care o închise cu zgomot. Johnsson înjură 
și se sprijini în ciomag. Era evident că această 
măsură drastică îl speriase ; încet, încet se tiri 
pe scară, în camera sa. 

— Mulţumesc domnului Toni! E groaznic 
să-l vezi în halul ăsta ! 

— Nu mai are nici un pic de rușine cînd 
e beat, spuse “Toni. 

Vickberg oftă. 

— Johnsson a fost totdeauna un bădăran. 
Dar, pentru a reveni la subiectul nostru, tre- 
buie să vă spun că regret sincer că Jacob a 
găsit de cuviinţă să plece tocmai azi. Desigur 
că rațele din Tanninge n-ar fi dispărut de la 
locul lor. Şi după părerea mea datoria lui im- 
perioasă era să rămînă la casa Roger cel puţin 
o săptămînă pentru a-i arăta binefăcătorului 
său recunoştinţa pe care i-o datorează în atit 
de mare măsură. 

— Așa e, doamne, așa e! oftă doamna 
Enberg. Ce o să creadă Excelenţa sa? 

— Cînd i-am transmis salutări de la Jacob 
nu am observat vreun semn de indignare. To- 
tuși, am motive să cred că Excelenţa sa a fost 
deopotrivă surprins și dureros afectat de com- 
portarea lui Jacob. Și pe cuvînt -dacă pricep 
cum poate fi atît de lipsit de tact. 

— Da, dar să-mi fie cu iertare, nu este 
totuşi chiar atît de grav! încercă doamna 
Enberg să-şi apere fiul. 

Vickberg ridică din umeri. Toni spuse : 

-— Cred. că Jacob nu vrea să stea la castel 
în același timp cu protopopeasa şi domnul 
Hyltenius. i 

Doamna Enberg își plecă ochii. 

— De ce credeți asta ? 

— Nu știu ; așa cred. 

Vickberg rosti rar : 

— Da, ... cred că înţeleg... la ce se gîndeşte 
Toni. Dar chiar dacă am fi observat urme de... 
hm... de simpatie și chiar dacă... dacă tînăra 
fată, lucru care mi se pare și mai de necrezut, 


ar înclina să răspundă unei asemenea simpa- 


tii, sînt totuşi convins că domnul Per este o 
persoană cu mult prea onorabilă, cu mult prea 
loială pentru a... Da, s-ar putea considera o 
grosolănie să mă exprim astfel. Dar cred că 
toţi trei ne gîndim la același lucru ? - 
— Da, este cît se poate de adevărat! Și e 
evident că Blenda s-a schimbat cu totul de 
cînd domnul,Per a sosit la casa Roger. Da; 
dar în ce constă această schimbare, nu pot să 
spun. Nu mai e însă ca înainte. Nu. mai. e un 
copil. Şi astăzi a fost mai altfel ca oricînd. 
Poate să fie urmarea întimplării neplăcute de 


-ieri seară.. „pe care au provocat- o cei doi ne- 


mernici.. 

— s- -ar. “e itea spuse Vickberg. A fost în- 
tr-adevăr o întîmplare extrem de urită. 

— Sigur că a fost. Dar nu pot să înțeleg 
de ce era nevoie să-i modifice sentimentele 
faţă de Jacob. De exemplu azi dimineață cînd 
am întrebat-o dacă nu se bucură... de testa- 

ment ; ştiţi ce mi-a răspuns? „Jacob trebuie 
să fie bucuros, nu eu“. 

— A spus «a asta ? întrebă Toni. 

— Da, așa a spus. Însă, după aceea cred 
că a regretat oricum. A venit la mine după 
un timp și a zis:: „Mătușa poate foarte bine 
să înţeleagă că sînt grozav de bucuroasă că 
Jacob o s-o ducă așa de bine.“ Atunci i-am 
spus : „Blenda știe prea bine că există o con- 
diţie în testament ?* A avut o tresărire şi a 
spus : „Sigur că ştiu, astea sint goangele obiş- 
nuite ale unchiului !* Da, poți să-ți închipui, 
aşa a spus! 

„__Vickberg îşi miîngiie bărbia neted rasă şi 
rîse. 

— Ei, ei, dragul meu Toni, nu fi atît de 
necăjit ! Ştim cu toţii că tinerele fete au toa- 
nele lor. Și mai știm că nu trebuie să le căutăm 
prea mult în coarne. 

Dar, pe de altă parte, faptul precis şi cert, 
de “care realmente putem să „ținem seamă, 
este voinţa Excelenței sale consemnată în formă 
scrisă şi întărită de semnătura şi sigiliul său. 
Faţă ăe ateasta mofturile unei fete nu înseamnă 
mult, și după asta trebuie să ne orientăm. 

— Cum o vrea Dumnezeu ! spuse doamna 
Enberg. Dar să vedem cum va fi pînă la urmă. 
Oricum cred că domnul Toni nu ar trebui să 
plece chiar la toamnă. Ar fi bine să mai staţi 
şi să aşteptaţi, să vedeţi ce se întîmplă. 

Toni clătină din cap, dar pînă să reușească 
să răspundă ușa se deschise și Blenda intră 


„ în cameră. 

— Oh... aș putea să vorbesc cu mâtușa... 
între patru ochi ? : 

Vickberg şi Toni se ridicară în grabă şi 
părăsiră camera. Blenda avu o tresărire. 

— Sau supărat ? Au întins-o aşa de... 

— Doar tu i-ai rugat să plece... 

— Da... trebuie să vorbesc cu mătuşa. Am 
primit o scrisoare de la Jacob. 

— O scrisoare? ţipă doamna Enberg, O 
încercă bănuiala obscură, îngrozitoare că Jacob 
ar fi putut să fugă, să plece poate în America... 

— Axel din Cătunul pescarilor a adus-o. 
Și aşteaptă răspuns. Dar nu ştiu ce să-i răs- 
pund. . | săli 

Nu mai spune, se gîndi Lovisa, nu ştii. 
Dar de la mine n-o să pleci mai înţeleaptă 
decît ai venit. : . 

Nu avea ce să facă: fata îi inspira o reală 
antipatie. La început să se ţină după băiat 
chiar mai mult decit ar.fi trebuit s-o facă, 
pentru ca apoi, cînd baronul în bunăvoința sa 
aproape că îi logodise să... 

— Eşti supărată pe mine, mătuşă ? “ 

Nu, micuță Blenda, de ce aş fi supărată 
pe tine ? Dar dacă Jacob îţi scrie şi îţi pune o: 
întrebare, atunci tu trebuie să-i răspunzi, nu 
eu. Înainte nu îţi făcea plăcere să mă amestec 
in treburile voastre... 

— Dar mătuşă... ai putea cel puţin să citeşti 
scrisoarea ? e! 

Da, bineînțeles, asta putea s-o facă. Şi citi: 


„Micuță Blenda ești supărată și azi pe mine 7 
Dacă nu ești supărată vino la cabană diseară. 

Te voi, astepta în poiană, dar fără să te sperii, 
îți promit. Vii? Dacă din anumite motive nu 
poţi veni astă-seară, atunci vino cît poţi de 
repede miine. Vom rămîne aici pînă vor pleca 
toți de unde au venit. Vino, micuță Blenda! 
Și iartă-mă, iartă-mă, iartă-mă !... dacă asta 
vrei. Răspunde-mi prin Axel. A primit o mo- 
medă de 12 şilingi ca să alerge cît îl ţin picioa- 
rele. 


Jacob.“ 


Lovisa îi restitui scrisoarea ; îşi scoase oche- 
larii și își șterse ochii. 

— Ce este, mătușă ? Ești supărată? 

— Nu, nu-i nimic. 

După o vreme, Blenda spuse: 

— Pe cuvint că nu e bine să ştie ce o 
să-i răspund. O să se supere pe mine. 

— Şi o să-ţi pese ? 

— Sigur că -o să-mi pese! Cum poate mă- 
tuşa să-mi pună o asemenea întrebare ? Chiar 
tu ai spus că nu trebuie să stăm împreună în 
cabană. Oamenii ar putea scoate vorbe despre 
asta. 

— Este prima oară cînd observ că te sin- 
chisești de ceea ce spun oamenii. 

Blenda se aprinse : . 

— Dacă ai fi auzit ce am auzit eu! De 
altfel, tu m-ai învăţat asta. Și-a schimbat 
mătușa într-atit părerea încît... 

— Nu, n-am făcut-o, răspunse doamna En- 
berg. Apoi, greoi și cu oboseală, adăugă: Nu 
înțeleg de ce «aspb are asemenea idei. 

— Nu, nici eu nu înţeleg. Ce crede mătuşa 
că trebuie să-i răspund ? 

— Poţi, desigur, să-i răspunzi că nu e ca- 
zul să te duci acolo... cu atit mai mult acum, 
cînd avem musafiri. 

— Da, dar o să fie așa de necăjit! N-ar 
fi mai bine să-i scrie mătușa însăși și să-i 
spună ? Pentru că atunci ar putea să înțeleagă... 

— Că: mama se amestecă din nou și îi face 
greutăţi. 

— Oh, el ştie cu siguranţă că îi vrei numai 
binele. Pe tine nu se poate supăra! Spune... 
n-ai putea să-i scrii ? 

— Ba da... aş putea, cum să nu... 

— Mulţumesc draga mea, dragă, dragă! 
Dacă ai ști ce bucurie îmi faci. Este lucrul 
cel mai. rău pe care îl știu atunci cînd Jacob 
se supără pe mine... 4 

— Este? 

— Acum mă duc cît pot de iute la grajd 
să-l trimit pe Axel încoace să ia scrisoarea... 

— Da... Dar nu are rost să vină prea re- 
pede. Îmi trebuie timp să mă gîndesc. 

Toni stătea în spatele ușii şi o auzi pe 
Blenda plecînd. Se strecură în vîrful picioarelor 
prin antreu şi intră în sală. 

— Ei? 

— Oh, Dumnezeule, mă sperii! De ce te 
furișezi așa ? 

— Voiam să știu ce a spus. Este ceva în 
legătură cu Jacob ? De ce plinge Lovisa ? 

— Nu, nu pling, mă supără ochii... cum 
pun ochelarii ăştia blestemaţi, mă ustură. 

— Ce a spus? Era ceva în legâtută cu 
Jacob ?, 

— Sigur că da. A primit o scrisoare de la 
Jacob și eu o să-i răspund. Toni poate s-o 
citească personal. 

— O să răspundă Lovisa ? 

El luă bucata de hîrtie. Urmări rîndurile 
mijind ochii și parcurgînd încet, cuvînt cu 
cuvînt. , 

— E greu de citit, spuse el. Vrea ca ea 
să se ducă la el? Și o să-i răspundă Lovisa? 

— Da. Îi voi spune că nu se poate. 

— Așa care va să zică. 

— E de datoria mea. 

El îndoi hîrtia, o netezi cu mîinile şi i-o 
întinse. 

— Da. Dar dacă băiatului o să-i meargă 
rău aici... ştie Lovisa ce o să fac atunci? O 
să-l iau cu mine. O să-l iau de la Lovisa. 

— ÎL iei de la mine, repetă ea. O să faci 
una ca asta ? 

Da, dacă nu o şi făcuse deja... 


XII 
Per şi Blenda 


După cină Per se retrase în grădină şi apoi 
se refugie în seră. Sara se dusese să-i ţină 
companie cîteva minute, dar Per era de nesu- 
ferit. După Sara veni şi protopopeasa, Exce- 
lenţa ei auzise că Per se afla în seră şi că 
era nesuferit. De fapt fusese greu de suportat. 
Tot timpul cinei, nu scosese un cuvînt și stă- 
tuse ca prostit. Nu-i adresase o vorbă nici 
măcar micuţei Blenda, care se afla şi ea de 
față, sfioasă și cu ochii plini de lacrimi. 

Așa nu mai mergea, protopopeasa trebuia 
neapărat să stea de vorbă serios cu el. Îmbui- 
bată și greoaie dar hotărîtă să înfrunte efortul 
şi dificultăţile, Excelenţa ei străbătu tot par- 
cul, toată grădina, tocmai pînă în seră. 

Întrevederea din seră fu scurtă, tumultu- 
oasă, dar nu fără rezultate. Dar nu rezultatul 
pe care-l viza protopopeasa. Per se hotărîse 
să plece a doua zi dimineața. Urma să “se ducă 
la Uppsalaasă „dea examen“. Sigur că avea 
mai bine de o lună pînă la începerea semestru- 
lui... da, dar tocmai asta nu înţelegea mama. 
Trebuia să ajungă acolo urgent din nenumă- 
rațe motive, pe care nu era cazul să le specifice. 

— După ce ai așteptat mai bine de zece 
ani cu: examenul, poţi să mai aștepți încă 
zece zile ! 

Nu, era imposibil, absolut imposibil ! 

Protopopeasa știa din experiență că dacă 
Per îşi punea în cap să dea examen nu puteai 
să-l mai împiedici. Și nici nu trebuia lăsată 
impresia că se împotrivea unei aspirații atît 
de înalte. Cu atît mai mult cu cît examenul 
lui Per se lăsase așteptat peste măsură de mult. 

Înzestrarea şi hărnicia sa erau într-adevăr 
demne de apreciat, dar era atît de nestatornic, 
sau mai exact și mai frumos spus: interesele 
sale erau atît de schimbătoare, atît de atotcu- 
prinzătoare. Acum, însă, urma să se concen- 
treze ! 

Protopopeasa recunoștea simptomul : îndată 
ce Per își pierdea echilibrul, din vreun motiv 
sau altul, simțea nevoia să se concentreze. Era 
evident, "deci : își pierduse echilibrul. 

Excelenţa ei se hotări să renunțe la luptă... 
pentru moment. 

— Ei, atunci mergi cu Dumnezeu, dragă 
Per ! 

Per își luă rămas bun de la Excelenţa sa, 
care nu făcu nici o încercare să-l reţină. Dim- 
potrivă, unchiul arăta aproape neplăcut de 
bucuros! 

Ei, îi era indiferent. Principalul era că 
pleca de la casa Roger, de la oct$ faptei sale 
cavalerești ! Dumnezeule milostiv, să ajungă 
un om în toată firea să vrea să devină ridicol, 
să facă scandal şi să înfricoșeze o fetiţă numai 
pentru a-i demonstra o atitudine cavalerească. 

La dracu ! blestemă el în timp ce cu pum-. 
nii strînși îşi punea lucrurile în valiză. 

Asta nu, să rămîn aici şi să fiu batjocura 
fetei şi a... 

Ciocăni cineva. - 

Intră Blenda. Era foarte stînjenită dar Per 
era şi el foarte jenat. Ce vrei? dădu s-o în- 
trebe, dar nu reuşi decit să transforme cuvin- 
tele într-un sunet întrebător neclar. 

— Am auzit că Per o să plece miine. Şi 
m-am gîndit să-i spun la revedere. 

— Eu mă gîndisem să-mi iau rămas bun 
mîine... Dar e foarte amabil din partea Blendei ! 

— Pot să-l ajut pe Per cu ceva? 

— Mulţumesc, bagajul e gata. Nu e mare, 
după cum se vede. 

— Nu, nue. 

Nu mai era prea mult de spus în privința 
asta. 

— Și Jacob s-a dus să vîneze ? Fii amabilă 
și transmite-i salutări din partea mea. Aș fi 
dorit să-l felicit, dar rămîne pe altă dată. Da, 
nu știu cît de oficială e chestiunea... pot s-o 
felicit pe Blenda ? 

— De ce să mă felicite Per ? 

— Ei, rămîne tot pentru altă dată, se grăbi 
el să spună. De fapt... nu ne vom revedea 
curînd, chiar dacă nu la casa Roger. Satisfacţia 
evidentă care se citea pe fața unchiului cînd 
m-a expediat... 

Ei, dacă aș avea acum abilitatea fratelui 
meu Roger, se gîndi Per, aș spune atît de mul- 
te lucruri amuzante despre unchiul meu drag 


încît Blenda s-ar prăpădi de ris. Singura mo- 
IL 

dalitate de a nu te face de rîs este să rizi 
de alţii. 
— Să mergem, poate, în bibliotecă ? Mama 
vrea să-i ţin de urit astă seară. L 
— Excelenţa ei s-a dus la ea în cameră. 
— Ei, bine. Atunci putem să... 
— Da. Dar înainte aş dori așa de mult să-i 


mulțumesc lui Per. = 


— De ce? 

— Pentru că n-am avut deloc ocazia să-i 
mulțumesc... pentru ieri seara... 

— Spune-mi, Blenda... cine ţi-a spus că voi 
pleca miine ? Mama ?... Așa, deci. Ea ţi-a spus 
să vii aici şi să-mi mulțumești ? 

— Nu... ba da, ea mi-a spus. Dar aș fi fă- 
cut-o oricum. 

— Nu era cîtuși 'de puţin necesar. E absolut 
de prisos. 

Spuse aceasta furios, ca și cum ar fi vrut 
să fie mușcat ! 

— Bine, atunci, spuse Blenda şi se retrase 
spre ușă. Nu mai era cazul să rămînă. Asta 
părea să fie soarta ei, să-i supere pe toţi cei- 
lalți. Toţi se purtau neprietenos cu ea. 

— Ascultă, Blenda... așteaptă puţin! Vreau 
să spun doar că îmi dau foarte bine seama 
ce ridicol am fost. Am urlat și am făcut scandal 
ca un nătărău în loc să... să fi procedat cu 
totul altfel. Și înţeleg bine cît de penibil a 
fost pentru Blenda să aibă o asemenea expe- 
rienţă. Da, înțeleg totul cum trebuie fără să 
fie nevoie ca mama sau Sara să-mi atragă 
atenţia. Bienda poate, să le spună asta. <C— 

— Crede Per că şi ce au spus despre măma 
a fost la fel de ridicol ? | 

— Nu despre asta e vorba. Dar am vorbit 
destul despre ce s-a întimplat. Nu vrei să 
mergem în bibliotecă ? 

— Nu! Mă duc să mă culc. 

— Bine, atunci. Noapte bună, Blenda. Și 
la revedere, dacă n-o să ne mai vedem. Și mult 
noroc |! 

Îi întinse mîna. . aa 

Cum stătea acolo cu mîna lui mare întinsă 
cu stîngăcie, clipind din ochi, arătînd ca un 
prost... exact, Blendei i se păru că era foarte 
prost. Îşi: pierdu conțplet respectul față de el. 
Şi în plus să-i adreseze şi urarea de mult 
noroc cu care oamenii de la moşie o siciiseră 
cît fusese ziua de mare. Cu siguranță că puteai 
să-ţi pierzi răbdarea şi pentru mei puţin. Şi 
simţi 'că era pe punctul de a izbucni în plins. 

— Ei, Blenda? clipi el şi mai prostește, 
Cred că am devenit atît de prieteni încît să 
pot să vă urez... 

— Mai duceţi-vă la dracu cu norocul vostru 


cu tot! p d 
Si el rămase acolo cu mina întinsă. 


) 


XIII 


Excelenţa sa joacă ecart6 şi procedează 
la un interogatoriu. i 
Cea de-a cincea dispută aprinsă 


Lena, care din întîmplare se afla sub fe- 
' reastra deschisă a domnului Per — uite, tocmai 

trebuia să se ducă în clădirea în care locuia 
administratorul cu izmenele abia spălate ale 
doamnei, Enberg şi i se păru că — de fapt 
Lena auzi clar cum Blenda era „desfiinţată“ 
acolo sus. d 

Închipuig-ţi ! Blenda era ca și logodită cu 
Jacob, spuneau ei. Dar logodnicul se găsea la 
cabana Tanninge... ei, ei. 

Cu o așa mamă, de! Christoase, ce a fost 
în stare să facă. Fără pic de ruşine! Ziua în 
amiaza mare ! 

Ei, parcă se auzea un plînset... . 

Da, da, plîngea cineva ; ce jalnic! Şi dom- 
nul Per mormăia îngrijorat, era de-a dreptul 
vrednic de milă. Lena, care avea o inimă sen- 
sibilă, își șterse nasul în izmene. 

Acum era liniște sus în cameră. 


Lena viri izmenele sub șorț și se duse la 


bucătărie să vorbească cu Beda. 


— Dar e scrisul mamei! Mama a scris-o ? 

Fi bine, asta n-avea de unde s-o știe Axel, 
dar era adevărat că doamna Enberg îi dăduse 
scrisoarea. h 

— De ce te-ai dus la mama, neghiobule ? 
Nu ţi-am spus... ! 

Nu, Axel nu se dusese la doamna Enberg, 
însă se întîlnise cu nebunul ăla-de Johnsson... 

— Hai, întinde-o acum ! 

Jacob intră în cabană şi se așeză pe pat. 

O deschise. 

„Dragul meu băiat, Blenda m-a rugat să-ţi 
răspund...“ î 

Jacob citi scrisoarea, apoi o mai citi încă 
o dată cu mare atenţie. După aceea o rupse 
în bucățele mici, mici de tot, pătrate, se duse 
pînă la ușă şi le aruncă în bătaia vîntului. 

Era un fel de răzbunare pe mama sa. 

Închise uşa după el, se îndreptă spre patul 
lui drag, se trînti cu faţa în jos şi-şi apucă 
capul în miîini cu putere. 

Doamne, ce prostie... cît de proastă putea 
fi Blenda ! Și mama, chiar ! 

„— Nu știu, dragă Jacob, dacă poţi fi sigur 
de sentimentele Blendei...“ 

Gindeşte-te numai |... Să fii sigur. Pe ce 
să fie sigur ? Pe sentimentele Blendei ? Doam- 
ne, ce prostie! O asemenea fetișcană nu are 
sentimente. Ciocăni “în lemn cu nodurile de- 
getelor. a 

Dar Blenda era chiar răutăcioasă. Rușinos 
de răutăcioasă. Să nu vină acum... acum, după 
ce se ciondăniseră atit de mult, cîteva zile la 
rînd. Îi venea chiar să creadă că era supărată 
cu adevărat. De fapt și mama era ruşinos de 

rea. Să spună că Blenda se distrează, totuși, 
mai bine cu musafirii de la casa Roger... 

Ei, da, foarte bine, cu siguranţă că așa era. 
Per... Uf, prostul ăla mătăhălos ! Si 

e ridică brusc. Mușchii îi erau încordaţi, 
plini de forţă tinerească, dornici de mișcare. 
Voia să-i subjuge, să nu miște un deget. [i 
plăcea să-şi stăpînească bucuria. Să stea Li- 
niştit, trebuia să stea complet liniștit. Bucuria 
clocotea în el încît tremura din tot corpul 

Ținuturile Bjorkenăs și Klockeberga, între- 
gul Tanninge, pădurile tocmai pînă la Rydbo- 
holm... gîndește-te la pădurile imense, la cîm- 
purile cu elani! , 

Și Blenda care era așa de proastă ! Și dulce! 
„Un țînțar mic, delicat și subţire începu săi 
se rotească în dansul său grațios și războinic 
în jurul capului. Bzzz... 

Uită de toate gîndindu-se cum să prindă 
țințarul. Pleosc... 1 se.aşezase pe obraz și se 
plesni cu palma peste ureche. 

— Aşa-ţi trebuie, blestematule ! 

Lent și cu multă plăcere își întinse bra- 
țele, se întinse din tot corpul şi căscă adînc, 
enorm. 

— Ei, să-i facem atunci pe voie Excelenței 


ei. O să coborim la casa -Roger să ne luăm...! 


Închise ochii și rise. 


Baronul tocmai savurase o jumătate de oră 
de somn înainte de prînz și apoi, în loc de 
iaurt, devorase meniul întrucîtva aiurit și bar- 
bar al doamnei Enberg, ompletă și friptură de 

rață rece. Cu toate acestea... şi în ciuda aştep- 


" tărilor... se simţea într-o dispoziţie excelentă. 


Avea, bineînţeles, motivele sale depline să 
fie satisfăcut, satisfăcut de el însuși. 

În primul rînd... autostăpinirea absolut 
minunată pe care o manifestase în timpul dis- 
cuţiei cu Jullan! Nu numai că discuţia se 
desfăşurase în forme pline de demnitate, dar 
şi dejunul care urmase fusese încîntător, vesel, 
spiritual. Excelenţa sa spusese lucruri politi- 
coase şi inteligente, o curtase pe sora lui dragă 
cu vigoare tinerească și reușise realmente să-i 
transforme mutrele acre în zîmbete radioase. 

Cînd situaţia o impunea nu mai era așa 
de bătrîn şi imposibil cum... cum doreau unii 
să insinueze. , 

În al doilea rînd, Per își anunţase plecarea 
neîntîrziată. În realitate era o situaţie destul 
de neplăcută... hm, modestul Per... dar faptul 
că la început Roger și apoi Per atît de repede 
şi de bunăvoie şi evident cu asentimentul Ex- 
celenţei ei părăsiseră casa Roger, demonstra cu 
certitudine că protopopeasa renunțase la orice 
gînd de a se opune planurilor baroniale. 

Şi era, de fapt, al naibii de rezonabil şi 
decent din partea Juliei. Excelenţa sa oftă de 
mai multe ori ușurat și încîntat şi îşi frecă 
scăfîrlia cheală cu podul palmei. 

Şi astfel, la ora patru din zi baronul desco- 
peri un nou motiv de bucurie. Sara Siedel 
juca ecarte! Ea nu juca ca Arvid, care nu 
cîştiga niciodată, şi nici ca pastorul, care cîş- 
tiga totdeauna. Nu, juca aşa și aşa, potrivit, 
încît era chiar puţin captivant. 

— Hihi, scumpa mea, cred că n-ai carte, 


trebuie să spui pas! Dar ai făcut-o de oaie... 


Pardon ! La naiba, doar nu eşti începătoare. 
Sara înghiţi complimentul ... deşi cu oare- 
care dificultate ... și cu un zîmbet blajin spuse : 


— Sînt așa de bucuroasă să-i pot oferi 


unchiului o distracţie. 

— Da, este foarte plăcut, foarte plăcut. 
Vezi, altfel n-aş avea pe nimeni cu cine să joc. 

— Cred că, totuși, Blenda putea... 

— Blenda, ce spui? Nu, vezi tu, ceea ce 
e potrivit să faci la o asemenea virstă, nu e 
în orice caz să joci cărți. Hihi. Atunci ai alte 


plăceri, ştii draga mea. Coupez, sil vous plait ! . 


Sara tăie făcînd puțin zgomot şi se înroșşi 
frumos : i 

— Oh, unchiule! În ceea ce mă priveşte, 
consider că ar putea fi sacrificate unele plăceri 
pentru tatăl său ... pentru binefăcătorul său ... 

— Hihi, așa crezi, draga mea. Să fiu al 
naibii dar şi eu cred la fel! Dar tineretul, 
ştii, are alte păreri. Cum ?: 

Excelenţa sa încuviinţă bucuros, cu bună- 
voință. Din păcate nu avea nici o bănuială 
că Sara Siedel era tînără. 

— Şi mai cred că Blenda ar face mai bine 
dacă s-ar lăsa mai puţin în voia capriciilor. 

— Ce spui, mormăi baronul. Împărţea căr- 
țile şi era cît se poate de preocupat să ţină 
minte cîte cărți trebuia să împartă. 

— Da, da, spuneam că din păcate mi se 
pare că Blenda este destul de nestatornică, 
destul de capricioasă. 

— Ei da... să zicem ! mormăi Excelenţa sa. 
Își analiza preocupat cărţile și nu bănuia ni- 
mic rău. 

Dar Sara Siedel era furioasă, fusese ne- 
dreptăţită, înșelată. 

După cină ar fi vrut să termine cu aceste 
partide plictisitoare de ecarte şi o întrebase 
pe protopopeasă dacă n-ar fi cazul să-l ajute 
pe bietul Per să-și facă bagajul. 

— Nu, pentru Dumnezeu, Sara dragă ! Toc- 
mai am convins-o pe Blenda să se ducă la el... 

— Bine, dar asta nu mă împiedică... 

— Sub nici un motiv nu trebuie să-i de- 
ranjezi ! Cred că au ceva să-și spună. Du-te în 
bibliotecă și joacă cărți cu dragul de Roger 
să pot să mă odihnesc și eu puţin. 

Să-și spună ceva! Oh, Sara înţelegea des- 
tul de bine, înţelesese încă dinainte de prînz, 
în timp ce se întorceau acasă de la biserică. 
își cunoștea mătuşa dragă și nu numai că 
bănuia, nu, ştia bine ce însemnau întrebările 
acelea afectuoase despre Blenda. 

Oh, scorpia bătrînă ! Nu spunea ea mereu 
că Per și Sara... 

Ei, cu atît mai bine pentru ea. tia din 
ceea ce simţea, putea să jure în faţa lui Dum- 
nezeu și a oamenilor că niciodată, niciodată 
nu nutrise nici cea mai mică' simpatie pentru 
acel... urs. O irita însă această fățărnicie! Şi 
ceea ce o ofensa, îi ofensa feminitatea da, 
tocmai feminitatea, era fetișcana asta prostuţă, 
iără educaţie, cochetă, nesărată ! 

— Fi, ma chere, cun stăm ? Excelenţa sa 
ardea de nerăbdare să joace. Avea cărţi minu- 


nate. Însă Sara își puse mîinile una peste alta 
deasupra cărţilor, întinsese giîtul înainte şi se 
uita la unchiul ei cu o privire blajină, ascunsă. 

— Dragă unchiule, nu știu dacă trebuie 
să-ţi spun. Poate că o să te întristezi. Și o 
să-mi pară foarte rău... 

— Ce dracu... Ce-i cu tine ? De ce nu joci? 

— Mă doare rău sufletul că se vorbeşte 
pe seama ei... 

— Pe seama cui ? 

— A Blendei. Îl asigur pe unchi că o fac 
cu cea mai mare şovăială... dacă n-aş fi auzit 
din atîţt de multe părți, de la persoane cu 
totul demne de încredere... de la pastor, de la 
Abraham Bjorner... și servitorii nu mai vor- 
pesc decît despre asta. Dar poate că totuși fac 
rău că spun. 

— Vrei să fii așa de bună să ciripești mai 
limpede, scumpa mea ! Despre ce se vorbește ? 

Excelenţa sa lăsă cărțile din mînă. Sara 
clipi ca şi cum ar fi privit la soare și deschise 
focul cu o ardoare ceva cam nervoasă. 

— În primul rînd, se pare că modul în 
care doamna Enberg le-a permis celor doi tineri 
să aibă relaţii unul cu altul a fost puţin spus 
libertin, da, indecent... 

— Ce vrea Sara să spună, de fapt, prin 
indecent ? Sînt, desigur, niște idei al naibii 
de ridicole şi învechite de madmoazelă... 

Sara ridică capul ofensată. 

— În privinţa vârstei, unchiule, nu putem 
face nimic. Dar oricît aș fi de bătrînă voi con- 
sidera întotdeauna cu totul inacceptabil ca unor 

persoane tinere să li se permită să stea fără 
îmbrăcăminte în aceeaşi... da, să doarmă... 

— Ce dracu spui? Au dormit împreună... 
hihihi... 

Sara se ridică. Însă barcnul se întinse peste 
masă și o apucă bijbîind de fustă. 

— Non, ma chere, acum nu mai ai nici o 
scăpare. Nu afirmăm asemenea impertinențe 
fără să ni se dea socoteală. Asseyez-vous, sil 
vous plait ! i 

— N-am spus niciodată... niciodată... 

— Să mă ierte mica mea prietenă virtuoasă, 
dar expresia ei mi s-a părut destul de echi- 
vocă. Dar acum vreau să ştiu ce ne-a indignat. 
Tinerii, de care avem plăcerea să ne intere- 
săm. au crescut, după cum se stie, aici la mo- 
şie. Şi să fie al dracului n-au avut vreo dădacă 
să-i însoțească mereu peste tot... cum? Așa 
că au fost puțin cam de capul lor și vina este 
desigur numai a mea, din cîte înțeleg. 

— Nu despre asta e vorba. Dar ca ei, de 
exemplu... să se scalde împreună... 

— Să facă baie? S-au scăldat împreună ? 
Hihihi ! De unde știi ? 

— A spus-o... a spus-o Johnsson. 

— Așa deci, pezevenchiul ăla! Să fiu al 
dracului dacă nu s-a dus să se uite pe furiș! 
Hihihi ! Zău că e nostim, ma chăre... 

Sara se ridică din nou, dar de această dată 
cu o demnitate sfioasă. 

— Constat că nu avem deloc aceeași pă- 
rere. Şi nu pot decît să regret foarte profund 
că am... sper că unchiul o să mă ierte... 

— Mais rien du tout, mademoiselle ! Ba- 
ronuil își lovi palmele una de alta. Să mă ia 
dracu, e de-a dreptul nostim. Așa care va să 
zică, pezevenchii s-au scăldat împreună... își 
frecă scăfîrlia cu ambele mîini și continuă cu 
viclenie, pe un tin grav: Alia, să nu creadă 
însă draga noastră nepoată că sîntem un pă- 
cătos îndărătnic. Dacă am fi știut dinainte am 
fi luat, desigur, măsurile de cuviinţă. Mais que 
faire? În faţa faptului împlinit nu putem 
decît să ne ducem la îndeplinire intenţiile, 
adică să prescriem în modul cel mai hotărit 
căsătoria. Cum ? 

Sigur că eşti un păcătos îndărătnic, bătrîn 
scîrbos, se gîndi Sara. Dar aș putea eventual 
să-ți dau de gîndit și la altceva decît la obsce- 
nități. Se duse spre unchiul ei drag și îi puse 
mîna încet pe umăr. 

— Da, unchiule... dacă o să se întîmple 
într-adevăr așa. 

— Cum ? O bătu prietenește pe mînă în- 
cercînd totodată să i-o îndepărteze de pe umărul 
lui. Nu vrei să continuăm, ma chere? Jocul, 
vreau să spun. 

Sara oftă încetişor și se aşeză. Reluară 
jocul. Sara avea cărți bune, atuuri și cîștigă 
joc după joc. Nemulțumit, baronul fornăia și 
se ciupea de nas. 

Deodată puse cărţile deoparte. 

— Auzi... auzi... ce-ai vrut să spui de fapt? 
Dacă o să se întîmple aşa! Cum? 

— Oh, mai bine să continuăm ! 

Sara puse din nou pe masă un atu. Baro- 
nul își reluă cărţile și se gîndea intens ce să 
decarteze... din păcate nu avea altă soluţie. 
Dar alegerea cărţii potrivite se dovedi prea 
anevoioasă pentru el. 

— Nu, acum vreau să știu ce ai avut în 
gind, scumpa mea... te rog! Aruncă cărţile 
pe masă și aceastea se amestecă cu cele câşti- 
gate de Sara. Şi Sara fu obligată să cedeze în 
fața constrîngerii, încetă să mai joace, se aplecă 
spre unchiul ei și îi comunică în șoaptă teme- 
rile ei, în timp ce miinile ei lungi şi subțiri 
se mişcau cu nervozitate. 

Ochii baronului se micșorară ajungînd ca 
două crăpături negre. Era uimit, îi pierise gra- 


iul, nu putea nici măcar să se supere. îi era 


limpede că Sara fusese trimisă de protopopea- 
să. Dar ce punea individa la cale, ce urmărea ? 
Îi expediase, doar, pe cei doi blestemaţi de fii 
ai ei. 

— Vrei să spui... este vorba de Per? 

— Îl iau martor pe Dumnezeu, unchiule, 
că nu vreau să spun nimic mai mult. Unchiul 
m-a întrebat dacă cred că Blenda este mulţu- 
mită de testament. Dar, Dumnezeule, c cunosc 
totuși atit de puţin pe Blenda. Mi se pare însă 
că interesul ei se îndreaptă într-o cu tot:'l altă 
direcție. 

Adîncit în gînduri și tăcut, Excelenia sa 
își mai pipăi de cîteva ori nasul. Se ridică, 
apoi, îşi luă bastonul și plecă șchiopătînd în 
camera lui de lucru. Sara îl auzi sunînd. Vick- 
berg își făcu apariţia tiptil și urgent prin bi- 
bliotecă şi Sara auzi vocea unchiului. 

— Vickberg să se ducă imediat după Blenda, 
dar imediat, mă aude, nu ? 

Vickberg se strecură tiptil din nou prin 
bibliotecă şi dispăru. Sara nu se simţea deloc 
în apele ei. Așteptă cîteva minute, dar cum 
baronul nu se mai întorcea, se ridică și se 
apropie cu precauţie de uşa întredeschisă. Cio- 
căni uşor. 

— Unchiule... dragă unchiule... 

— Ce doreşti ? 

— Ce are de gînd unchiul să facă ? 

Baronul se îndreptă spre ea. Era vînăt pînă 
în vîrful scăfîrliei şi bărbia îi tremura. Vocea 
îi suna însă destul de calmă și stăpînită. 

— Ei, vezi, scumpa mea... am luat o hotă- 
rîre. Mă gîndesc să încerc să fac puţină ordine 
în problemele astea. Să încerci e la îndemîna 
oricui, nu dăunează nimănui. Şi dacă n-o să 
iasă nimic, atunci poate să continue chiar dra- 
cul, de unde s-a oprit Roger de Sars. 

— Sigur, unchiule scump și drag... numai 
să nu iasă scandal! Doamne, cît mi-e de frică ! 
Unchiu! s: nu spună că a aflat ceva de la 
mine. Şi ce i-am spus despre Jacob și Blenda... 
numai Johnsson... 

Baronul îşi propti bastonul în covorul moale. 
Apro: pe fără zgomot. Dar după adîncitura din 
covor se putea vedea că lovitura fusese zdra- 
vănă. 

— Fiecare o să răspundă pentru ce a spus, 
fie că e bărbat sau femeie, Johnsson sau Sara. 
N'en parlez plus sil vous plait. 

O apucă strîns de braț și o duse la masa 
de joc. 

— Fii amabilă și ia loc! Se pare că ma- 
demoiselle Blenda se lasă așteptată. 

Sara se trînti cu zgomot pe scaun. Își frîn- 
gea mîinile și spaima ei nu era deloc trucată. 

— Gîndeșşte-te însă la tanti! 

— Da, desigur, să fiu al dracului dacă nu 
la ea mă gîndesc! Reuşi din nou să-și stăpi- 
nească mînia şi continuă pe un ton scăzut, răs- 
picat : 

— Vezi tu, am avut planurile mele şi ele 
erau aşa cum erau. Și vine Jullan și vii tu şi 
mulţi alţii care au alte planuri... da, aveţi, 
răcni el. Ei, asta este. Vorba e că acum tre- 
buie să încercăm să facem puţină ordine în 
toate astea... 

Vickberg apăru în ușă. 

— Excelenţa ei comunică... 

— Ce dracu... ce... pezevenchi ! 

Baronul făcu un gest violent încît Vick- 
berg se aplecă speriat într-o parte. 

Dar în același moment Excelenţa ei în 
persoană se ivi în prag. 

— Roger, ai cerut să fiu chemată ? 

— Nu... nu, fir-ar al dracului... 

— Atunci e o greşeală și nu avem nici cel 
mai mic motiv să ne pierdem cumpătul. 

Se duse spre el, îl bătu amical cu mîna pe 
umăr și îl întrebă afectuos : 

— Poate că doreai să vorbeşti cu Blenda ? 

Uluit şi îmblînzit baronul răspunse : 

— Aha... cu permisiunea ta... 

— Ei, atunci să fie Vickberg amabil să-i 
roage pe cei doi tineri să vină aici. 

Vickberg zbură. 

— Presupun că nu ai nimic împotrivă să 
vină şi Per ? 

Excelența sa nu-i dădu nici un răspuns. 
Cu o politețe exagerată, promptă, Sara îi oferi 
un scaun. Protopopeasa încuviință cu bună- 
voinţă. | 

— Eşti totdeauna foarte serviabilă, scumpă 
Sara, și se așeză ...Tăcere. 
| Blenda era umflată la faţă și roşie. Per era 
și el aprins la faţă și buzele i se misşcau ne- 
încetat, ca și cum ar fi murmurat ceva în tă- 
cere, pentru el însuși. Își tot făcea de lucru 
cu batista, cu ochelarii și buzunarele. 

Vickberg, care era vădit conștient de im- 
portanța momentului, împinse scaunele pe care 
se așezară Per și Blenda. 

Baronul vorbi : 

— Cred că Blenda a plîns ? 


„_— Din păcate eu am fost motivul, neinten- 
ționat. spuse Per. 

P rcoul spuse : 

— Tes să aibă amabilitatea să tacă deo- 
camdată 

Și pr »topopeasa : 

_— Virliberg să fie bun să iasă şi să în- 
chidă usile. | 

ea Vicilerg rămîne, zbieră baronul. Ră- 
“mine! 

— Atunci plec eu, declară protopopeasa. 
Dar cum barvnul nu păru defel că se împotri- 
vește acestei idei, rămase pe scaun. 

— Doresc să vorbesc cu micuța Blenda în- 
tr-o chestiune foarte importantă, începu baro- 

. 

nul pentru a doua oară, și vocea sa sună puţin 
mai jovial. Micuța mea știe, desigur... nu-i 
aşa ?... că noi am întocmit un testament în 
favoarea lui Jacob şi indirect în favoarea ei, 
cum ? Stim, nu? Și ştim și despre mica pre- 
vedere referitoare la Jacob și Blenda. Cum ? 
O știm, nu ? 

Cum Blenda nu răspundea, protopopeasa 
interveni iritată : 

— Dumnezeule, Roger, toată lumea o știe, 
unde vrei să ajungi, de fapt? 

Dar baronul nici nu o vedea nici nu o auzea 
pe sora sa. Spuse cu o anumită nuanţă de so- 
lemnitate : 

— Acum vreau s-o întreb pe micuța Blenda 
dacă în ceea ce o priveşte este mulţumită de 
testament şi de prevederile lui ? 

Blenda nu scotea nici o vorbă. Toţi, în 
afară de Per, aveau privirile ațintite asupra 
ei. Cum să răspundă ? Și ce ar putea să spună ? 

_— Nu vrei să-mi răspunzi ? Ei bine, atunci 
să-ţi punem, eventual, o altă întrebare : ţii la 
pezevenchiul ăla de Jacob ? 

Blenda continua să tacă. În cele din urmă 
protopopeasa izbucni : 

— Ştii, Roger, că în prezența servitorilor... 

Vickberg se lipi puternic de ușă. Baronul 
deschise gura, dar și-o acoperi cu mînerul bas- 
tonului Brusc, Blenda rosti destul de clar și 
răspicat : 

— Daa, ţin la el. 

— Ei vedeţi, vedeţi, jubilă Excelenţa sa, 
doar v-am spus, hihi. N-am ajuns încă un să- 

găuţă ramolit. Avem noi semnele noastre, cum, 
Vickberg ? Cum, pezevenchiule ? 

Vickberg își permise să schițeze un zîmbet. 
Dar protopopeasa nu se lăsă: 

— Nu te înţeleg deloc, Roger. Cred că nu 
s-a îndoit nimeni că Blenda nutrește o afec- 
țiune frăţească pentru tînărul bărbat ? El este 
ca și fratele ei vitreg. 

— Eşti al naibii de cicălitoare, scumpa mea, 
mormăi el. Ei bine, draga mea Blenda, dă-i 
acum un răspuns precis lui tanti, vrei să te 
căsătorești cu „fratele tău vitreg“ sau nu ? Ei, 
răspunde odată. Să fiu al dracului dar nu e 
cazul să ne comportăm ca o gîsculiță. 

— Roger, e revoltător ce faci! Chiar vrei 
ca ea în prezenţa servitorilor... 

Dar răbdarea ciudat de lungă din acea zi 
a baronului ajunsese acum la limită. Se pro- 
țăpi pe picioarele lui lungi şi lovi violent cu 
bastonul în masă, distrugînd complet intarsiile 
din tăblia de mahon. 

— Servi... servi... servi... servitorii, spui! 
Imediat, auzi... Enberga, Toni, Johnsson... ime- 
diat, auzi, imediat, imediat... ! 

— Atunci eu plec. 

— Pleacă... pleacă... zbieră el... a... a... a... 

— Roger, Roger, faci apoplexie! Ai grijă. 
Gîndeşte-te la Per, gîndește-te ce i s-a în- 
tîmplat sărmanului Per! Vino, Vickberg, și 
dă o mînă de ajutor. 

Vickberg, însă, nu mai era acolo. Per fu 
obligat să-l sprijine pe unchi şi să-l ducă pe 
canapea. 

— A... a... a... continuă baronul să biîiguie. 
În cele din urmă reuși să rostească cuvîntul 
întreg. Apă. 

— E apoplexie, e apoplexie, se văitau pro- 
topopeasa şi Sara. Dar după ce goli paharul 
cu apă, baronul spuse cu tot calmul și nu fără 
o anumită jovialitate : 

— Nu, să fiu al dracului dacă am apo- 
plexie ! 

Şi se ciupi de pulpă. Dovezile de afecţiune 
ale protopopesei încetară îndată ce doamna 
Enberg, Toni, Johnsson și Vickberg își făcură 
intrarea. Se opriră lîngă ușa pe care Vickberg 
o închise în urma lor. Vickberg ieși în fața 
grupului și spuse : „Excelenţa voastră...“ Şi cei 
trei făcură o reverență. Baronul le făcu semn 
cu mîna. Bine, bine. Pentru un moment se 
lăsă liniște. Excelenţa sa se așeză în capul 
oaselor pe canapea. | i 

— Johnsson... hm... aşa, vino mai aproape, 
Johnsson. Johnsson se apropie cîțiva paşi și 
făcu una dintre plecăciunile sale care trezeau 
cea mai mare admiraţie. 

— Se pare că Johnsson umblă cu vorba 
despre copii ? PI 

„Ooorrr“ începu Johnsson dar se grăbi să-și 
ascundă sunetul preferat în batistă. Protopo- 
peasa şușoti destul de tare: | 
— Aş zice că.. pare să fie un adevărat in- 
terogatoriu... -a 

— Aha, ma chere... întocmai, replică cu ve- 
hemenţă fratele ei. 

— Ei bine, e adevărat că Johnsson i-a spio- 
nat pe copii ? 

— Cum poruncește Excelența voastră... dar 
vedeţi, eu n-am făcut asta. Deși, sigur că da, 
i-am văzut împreună pe ici, pe colo... în cazul 
că aşa porunceşte Excelenţa voastră. 

— Se pare că Johnsson i-a spionat, totuși, 
da, da. Bine, să lăsăm, acum. Dar ce părere 
are Johnsson ? Arătau că ţin unul la altul, 
copiii ? 

— Aha, exact... exact cum poruncește Ex- 
celenţa sa. Arătau cel puţin ca şi cînd ar fi 
logodiţi, să-mi fie cu iertare, trebuie să re- 
cunosc. Da, cu tot respectul, recunosc, bine- 
înțeles. Deşi să vedeţi, n-a fost vreo legătură 
obişnuită ca între oamenii de rînd. Ci, fără 
îndoială, ceva drăguţ şi cuviincios. Întocmai 
cum poruncește Excelența voastră. 

— Foarte bine, Johnsson, foarte bine. Ei, 
și Liovisa e de aceeași părere, cum ? 

Şovăind şi tremurînd, Lovisa Enberg făcu 
cîțiva pași și se apropie de stăpînul ei. Spuse 
în șoaptă aproape fără să se audă: 

— Pentru că Excelenţa sa baronul o cere, 
vreau să-mi spun părerea... că totdeauna am 
crezut că domnişoara Blenda ţine la băiatul 
nostru. Şi că băiatul ține la ea, asta știu eu 
prea bine. 

Baronul își făcu urechea pilnie să audă mai 
bine. 

— Ce spune ființa asta ? 

— Exact ce am spus și eu, afirmă Johns- 
son cu un gest solemn. Începuse să se simtă 
mai la largul său. 


— Dar, Roger... dacă înțeleg bine... 

— Nu, scumpă Jullan, tu nu înţelegi, d 
am să-ţi explic, eu, da, eu. Spui mereu că u 
nu pricep nimic, nu observ nimic și nu înţe- 
leg nimic. Că sînt un boșorog ramolit, orb, 
surd și olog, care are cele mai absurde idei... 

— Nu, dar Roger... 

— Ba da, așa e! Și mai spui că am un 
capriciu al naibii de idiot, că vreau să-i căsă- 
toresc pe cei doi. Dar ţi-am dovedit-o! Și a- 
cum vezi bine, fir-ar al dracului, că asta e 
opinia comună... 

— Da, da, văd, îl imită protopopeasa. Dar 
aici nu e vorba de opinia comună ci de ce 
vrea Blenda. Și Blenda nu vrea. 

Baronul clipi din ochi, obrazul i se destinse. 
Arăta obosit și bolnav. Bărbia îi atîrna. 

Brusc strînse din buze și își încleștă mii- 
nile. 

— Nu, exclamă el cu dispreț. Ea nu vrea. 
încep să înţeleg... Dar a cui... a cui dracu e 
vina ? 

— Cred că nu vrei să insinuezi... 

Baronul se ridică în picioare. Stătea ca un 
elan puternic, înfuriat, cu capul plecat și scîn- 
teind din ochi. 

— Eu nu insinuez, eu vorbesc deschis, și 
voi trebuie să auziţi cu toţii ce spun... servi- 
tori sau ce dracu sînteți : Această femeie... 

Braţul lung al baronului și mîna erau în- 
dreptate spre protopopeasă. Dar arătătorul i 
se chirci de durere. 

— Această femeie, repetă el, și vocea îi 
deveni stridentă, aproape piţigăiată. Această 
femeie ! zbieră el a treia oară. 


205 


Protopopeasa se făcuse albă ca varul. Ochii 
i se holbară... îl priveau ţintă, fără să mai 
clipească. 

Era liniște, fiecare își ținea respirația. Pen- 
tru moment. 

Apoi se auzi vocea Blendei : 

— Eu vreau... vreau... să mă căsătoresc... 
Se prăbuși peste braţul fotoliului și începu să 
plingă. Excelenţa sa oftă adînc. Brațul îi căzu 
pe lîngă corp. Se duse spre Blenda şi o ridică 
de subsuori. 

— Vino cu mine, scumpa mea prietenă! 
spuse el calm. Blenda se ridică. 

Şi sprijinindu-se de fata care plîngea ne- 
putincios, dezlănţuit, baronul Roger de Sars 
se îndreptă cu greu spre camera sa de lucru. 


XIV 


Excelenţa sa continuă interogatoriul 


— Ei, da.. cred că am și eu voie să mă în- 
tind puţin pe pat. Picioarele îmi zvîcnesc al 
naibii de tare şi îmi tremură. Așa, să ne adu- 
cem acum un scaun... ei, vrei să stai pe mar- 
ginea patului. Bine, bine. Dar de ce mai dăm 
apă la şoareci ? 

— N-are unchiul o batistă să-mi împru- 
mute ? întrebă Blenda pe un ton tînguios. Îi 
luă batista din buzunar fără să mai stea pe 
gînduri şi îşi șterse ochii și nasul. 

— Da, n-am să mai pling, spuse ea. 

— Aşa da, e drăguţ din partea ta. Vrem 
să spunem, totuși, de ce am plîns de fapt? 

— Oh, a fost prea mult, suspină ea pri- 
vind ţintă înainte, melancolică, adîncită în gîn- 
duri. Ştii, unchiule, sînt necăjită de mult timp... 
sînt necăjită... da, încă de ieri seara, preciză 
ea. Şi cînd, după aceea, chiar și Per s-a apucat 
să mă certe, am început să pling și apoi... 

— Te-a certat Per ? Ei, să fie al dracului. 

— Da, te rog să mă crezi! A spus că am 
cochetat cu nenorociţii ăia doi... auzi! Și a 
mai zis că am cochetat și cu el. Și că m-am 
dus la el numai ca să-mi dau aere și să-mi 

zi joc, de el. Și pentru că mă trimisese mama 
ui, 

— Cum ? Ea te-a trimis ? 

Blenda reflectă un moment. 

— Da... într-un fel, da. Dar eu aveam ori- 
cum de gînd să-mi iau rămas bun de la el, 
cum se cuvine. Şi voiam să-i mulțumesc că a 
fost bun cu mine. Asta înseamnă să cochetezi ? 

— Depinde, bolborosi Excelenţa sa supărat. 
Da ce dracu căutai tu în cameră la un bărbat ? 

— Am spus doar. Însă lucrul cel mai rău 
a fost că nu mi-a venit în minte un răspuns 
cu care să-l fac praf. Așa că i-am spus nu- 
mai : pezevenchi pocit. Exact cum obișşnuiești 
tu să spui. Dar a sunat îngrozitor de stupid. 
Încît am început să plîng, bineînţeles... 

— Da, dar ce dracu căutai... 

— Ăsta a fost primul motiv să plîng. Apoi 
tu ai stîrnit un scandal teribil... da, Dumne- 
zeule ! Atunci am început din nou să pling, 
din cauza asta, și pentru că toţi se uitau la 
mine. Și apoi am plîns fiindcă erai cumplit 
de miînios. Uite, mă gîndeam eu, acum o să-l 
lovească damblaua și o să fie și din vina mea. 
Da, da, cîte poţi să faci, tu, suspină ea. Dar 
spune-mi... ce am eu de fapt cu blestematul 
tău de testament? Nu pot să fac nici un pas 
fără ca ceilalți să nu-mi vîre treaba asta sub 
nas. Dar prefer să fiu scutită. Puțin îmi pasă 
de testamentul tău, ca să știi. 

— Eşti de-a dreptul nebună ! Doar te pri- 
vește direct. 

— Ut, chestia cu căsătoria ?... E numai o 
născocire. O să uiţi de ea... da, în două săp- 
tămîni. Şi apoi o să întrebi, sînt sigură : De 
ce dracu s-au căsătorit pezevenchii ăia ? Cine 
i-a rugat s-o facă ? Te cunosc eu bine, unchiule. 
De fapt... nu-i așa că nu e amuzant să te că- 
sătoreşti ? Ce, tu ai dus-o bine cînd erai în- 
surat ? Nu, nu mă voi căsători înainte de a 
împlini cincizeci de ani. Şi atunci o să iau un 
moş ca tine. Și cu el o să fiu foarte drăguță, 
o să joc cărţi și vom avea un cîine împreună. 
Nu-ţi place? Dar Jacob o să se căsătorească 
cu o domnişoară putred de baga şi de viţă. 
Şi o să aibă împreună o droaie de copii. lar 
eu am să fiu nașa copiilor. Așa, să știi. 

Excelenţa sa se simţi dintr-o dată foarte 
somnoros. Eforturile din cursul zilei își spu- 
neau cuvîntul. Gândurile începură să i se în- 
vălmăşească. Nu își mai amintea la ce trebuia 
să se gîndească, pierduse șirul, nu mai reţinea 
nimic. 

Pentru ca Blenda să nu creadă curva că 
el doarme, baronul mormăi : 

— Auzi... e foarte plăcut... să stăm de 
vorbă... 

— Da, spuse Blenda, pe gînduri. E plăcut 
să ai cu cine vorbi. Mătuşa Enberg e desigur 
amabilă, dar nu poţi să discuţi serios cu ea. 
Înainte făcea gălăgie că stăteam prea mult cu 
Jacob. Şi acum e aproape invers. Oh, da, în- 
ţeleg bine. Dar totul pornește de la faptul că 
mă crede îndrăgostită de Jacob. Mă auzi, un- 
chiule, șopti ea punîndu-și mîna pe burdihanul 

lui, ca să-l trezească. Mătușa crede că sînt 
îndrăgostită de Jacob. 

— Şi... e... ești ? 

Răspunsul ei întîrzie o vreme, îndeajuns 
ca Excelenţa sa să aţipească din nou. 

După care răspunsul ei se auzi încet și 
solemn : 

— Nu, nu sînt. Ştii, unchiule, ţin enorm 
de mult la el. Îmi place să-l văd și să fiu îm- 
preună cu el şi îmi place că îmi spune po- 
veşti. Şi îmi place foarte mult să mă sărute. 

Excelenţa sa tresări din moţăială şi deschise 
larg ochii. 

— Cum... ce spui ? 

Blenda răspunse cît se poate de răspicat : 

— Spun că îmi place foarte mult să-l să- 
rut. Pe Jacob, înţelegi. Of, nu înţelegi nimic. 
Îmi place să-l sărut pe Jacob, asta am spus. 

— Aşa, deci, murmură Excelenţa sa, Atunci 
e bine. De fapt... de fapt oamenii spun că ați 
făcut baie împreună. 

— Cine a spus? Mătușa Lovisa, bineînţe- 
les ? Da, e prima oară că aud una ca asta! E 
nevoie de ceva să ne certăm ? Totdeauna a 
fost aşa! Şi închipuie-ţi... proasta de mătușă 
tot mai crede că sînt îndrăgostită de el. Auzi, 
unchiule, ţi-ai dori să faci baie cu cineva de 
care eşti îndrăgostit, cu adevărat îndrăgostit... 
mă înţelegi ? Ce ? 

— Dracu... ştie... spuse baronul printre sfo- 
răituri. 

— Nu, cu siguranță că n-ai vrea. Per, de 
exemplu... 

Tăcu și se adînci în gînduri. Sforăiturile 
baronului căpătară o calmă regularitate. 

Dar după ce Blenda își duse gîndurile pînă 
la capăt, spuse: 

— Şi nu pentru că aş fi îndrăgostită de 
el. După cîteva clipe adăugă deznădăjduită : 
Îmi place, desigur, aproape fiecare băiat nou 
pe care îl văd. Niciodată nu mă îndrăgostesc 
serios, niciodată. Nu, nu mă îndrăgostesc se- 
rios, constată ea melancolică, supărată. Si în 
supărarea ei se porni să-i zpîlțiie zdravăn burta 
Excelenței sale. 

— Cum... ce dracu te-a apucat, pezeven- 
chio ? 

— Da, dacă stai numai culcat și sforăi... 

— Să fiu al dracului dacă sforăi... căscă 
Excelenţa sa. Așa care va să zică, trebuia să 
avem o discuţie serioasă, cum ? Despre căsă- 
torie, da. În realitate este o idioțenie să vor- 
bim despre asta. E cam prea devreme, desi- 
gur. Dar toţi sîntem muritori și voiam să 
previn anumite matrapazlicuri. Ei, oricum 0 
să mai trăim cîţiva ani. Și micuța domnişoară 
va avea răgaz să se gîndească. Îl trimitem pe 
Jacob la universitate și o să vedem ce o să 
iasă din pezevenchiul ăla. Între timp, noi ră- 
miînem la casa Roger, ne desăvîrșim talentele 
şi nu mai uităm în stînga, în dreapt, ne mai 
gîndim. Ne-am înțeles ? întrebă el și întinse 
mîna. 

— Da... şi nu pentru că o să fie prea plăcut 
cînd Jacob va fi plecat. Dar, sînt de acord. 

Și pentru a da un caracter mai solemn în- 
țelegerii lor și a o face, ca să zicem aşa, mai 
oficială, Blenda adăugă : | 

— S-a făcut, unchiule, rămîne hotărît. 

Şi cei doi îşi strînseră mîinile. 

— Ei, acum poţi să te duci după Vickberg. 

Blenda încuviinţă, dar nu se urni din loc. 

— Of, oftă Excelenţa sa. Mai e ceva? 

— Nu... ba da, adică... vreau să ştiu nu- 
mai... dacă eşti supărat pe Per ? 

___ Baronul făcu o mutră foarte acră. Dar îna- 
inte ca el să poată răspunde, Blenda spuse: 

— Taci ! Bate cineva. 

— E Vickberg. Du-te și deschide! 

Blenda se ghemui. 

— N-am curaj. 

Se ghemui în cel mai îndepărtat colţ al 
patului. 

— Unchiule drag și scump, mi-e frică. 

— Ce te-a apucat ? De ce? 

— Giîndește-te, dacă e Jacob... 

— Intră ! strigă Excelenţa sa. 

Era Jacob. 


XV 


Jacob şi Blenda 


Jacob venea direct de la Tanninge. Stră- 
bpătuse în grabă un drum destul de lung și 
arăta cam ţifnos. 

— Bună seara, bună seara, răspunse ba- 
ronul la salutul lui. 

Blenda tăcu chitic. 

— Blenda e aici ? 

— Ai putea să vezi și singur. Pe unde ai 
cutreierat ? 

— Am fost la Tanninge, răspunse el scurt. 
Blenda era de părere că Jacob arăta îngrozi- 
tor de enervat. Se ghemui și mai tare. 

Da, era puţin înfierbîntat, desigur. Tot dru- 
mul radiase de bucurie. Se jurase să-i pună, 
în sfîrşit, zăbala în gură fandositei de Blenda, 
care îi făcea numai șicane. Dumnezeule... so- 
sise momentul să termine cu capriciile! Dacă 
ar găsi-o sirsură, să vorbească între patru 
ochi, atunci... 

Fluierase, fredonase și trăsese cîte un foc 
de armă peniru Blenda și pentru el. 

Dar prima persoană pe care o întilni cînd 
ajunse la casa Roger fu Lena, care îi spuse că 
acum Per şi Blenda erau logodiţi. 

— Pe dracu ! ripostă Jacob; 

Nu putea să plece urechea la trăncănelile 
mincinoasei ăleia, dar dacă punea cap la cap 
ce auzise cu o serie de alte fapte, atunci... 

— Vreau să vorbesc cu Blenda. 

— Despre ce e vorba ? 

— Îi spun numai ei. 

— Ei taci... atunci să vă ia dracu! Să fiu 
al naibii dacă am chef să stau de veghe toată 
noaptea ! Cheamă-l pe Vickberg. 

Dar Blenda îl rugă : 

— Oh, unchiule drag, dă-mi voie să ră- 
mâîn aici. Mi-e așa de frică. 

Şi cînd își dădu seama că nu găsește înţe- 
legere nicăieri repetă cu încăpăţinare : 

— Ba da, mi-e frică. 

Nimeni nu-i putea interzice să-i fie frică. 

— De mine ţi-e frică ? întrebă Jacob. Nu 
mă gîndesc nici măcar să te ciupesc. Pot să 
las puşca aici dacă-ţi trece prin cap că te 
împuşc. 

— Să-mi fie blestemate picioarele astea şu- 
brede dacă nu sînteţi nebuni de legat ! Plecaţi 
odată şi trimiteţi-l pe Vickberg ! Noapte bună, 
scumpa mea. O să mai stăm de vorbă și mîine. 
Noapte bună, am spus. Și îi dădu pur și simplu 
un mic ghiont în spate. 

Blenda sări în grabă din pat. Era pur şi 
simplu gonită ! Nu-i spuse noapte bună. Trecu 
pe lîngă Jacob fără să-i arunce o privire şi 
ieși din cameră. Jacob își luă pușca și o urmă. 

— Nu uitaţi de Vickberg, strigă baronul. 
Rugămintea era însă inutilă. Credinciosul Vick- 
berg se strecurase fără zgomot în odaie şi se 

și postase deja la capul patului în care zăcea 
stăpînul său. 


* 


Copiii trecură în tăcere prin camera de lu- 
cru a baronului și prin bibliotecă, acum pustie, 
coborîră scara principală și ieșiră în curte. Dar 
cînd Blenda vru să intre în clădirea adminis- 
tratorului Jacob o apucă strîns de braţ și o 
trase spre el. 

— Stai, nu te duce, vreau să vorbesc cu 
tine ! 

Ea i se împotrivi cît putu, îl trase chiar 
cu toată puterea și de moţul care-i ieșea pe 
sub beretă. Cînd își dădu seama că nu mai 
poate face nimic deveni dintr-o dată supusă 
şi îl rugă : 

— Oh, scumpule, dragule, bunule, micule 
Jacob, nu fi supărat pe mine ! 

— Sigur că nu sînt supărat dacă vreau să 
stau de vorbă cu tine. Hai să ne așezăm pe 
scrînciob. 

— E atît de întuneric în parc. 

— Ei, ţi-e încă frică? Ți-am promis doar 
că nu te împușc, o luă el în rîs. 

— Atunci pune pușca deoparte ! 

— Nici chiar aşa, ascultă-mă, pentru Dum- 
nezeu, cred că... 

Propti totuși pușca de zid, o cuprinse pe 
Blenda de mijloc și o duse sub ulmi. 

— Vrei să fii fată de treabă? 

— Da. 

Sigur că da, de ce nu. 

— De ce n-ai venit la cabană așa cum 
te-am rugat? Nu, să nu-mi spui de mama! 
Nu mă păcăli! Ca și cum am fi cerut vreo- 
dată voie mamei? De cîte ori nu ne-am dus 
acolo fără să fi știut cineva ? 

— Înainte da... dar acum... 

— Ce e acum ? 

— Oh, acum mi se pare atit de stupid! 
Toţi vorbesc că o să ne căsătorim. 

— Şi ce-i cu asta ? 

— Ce-i cu asta! Oftă adînc. Da, cred că 
totuși nu mă înţelegi. Nimeni nu pricepe ce 
vreau să spun. De fapt trebuie să-ţi mărtu- 
risesc, Jacob, că este cît se poate de urît din 
partea ta şi a unchiului să creați toată situa- 
tia asta. Îmi distrugeţi totul ! 

— Ce distrugem ? 

— Oh, tot cheful de viață. Oftă adînc, o- 
bosită şi resemnată. Nu mai merita să încerce 
să explice. Doamne, ce rău e, cînd oamenii nu 
vor să înţeleagă... 

La ce se gîndea oare Jacob acum ? Stătea 
atît de tăcut, era supărat, mai mult ca sigur. 

— Blenda, şopti el, nu vrei să te măriţi 
cu mine? Si puse accentul pe vrei, aproape 
singurul cuvînt pe care ea îl auzi. 

— Nu, Jacob mic și bun... 

— Gâîndeşte-te ! Spuse el, rar de tot. 

— Da, dar eu ţin enorm de mult la tine! 
se grăbi ea să spună. 

El încuviință şi o mîngiie ușor pe obraz 
ca şi cum ar fi vrut să-i spună că o credea. 

Brusc o întrebă : 

— Nu-ţi place cînd te sărut? 

— Ba da, ba da, ba da... 

— Nu... sînt sigur că nu-ţi place. 

— Oho, ba da, suspină ea şi mai din ră- 
runchi. Îl înlănţui cu braţele în jurul gîtului 
şi îl sărută prelung... pînă cînd el începu chiar 
să se ferească. 

Apoi spuse : 

— Ei, atunci eşti supărată pe mine. De ce ? 

— Azi nu sînt supărată. Am fost ieri. Și 
asta pentru că nu-ți păsa că eram necăjită. 

— Dumnezeule, copilă ! o întrerupse el cu 
nerăbdare. Eram atît de bucuros că... da, știi. 
Și credeam că și tu vei fi la fel de bucuroasă. 

— N-am fost deloc! Ca și cînd aș fi avut 
pentru ce să mă bucur... 

— Dar, pentru numele lui Dumnezeu, nu 
poţi totuși să-mi spui de ce, de ce? 

— Oh, dragule, nu te supăra! îl rugă ea. 

— Nu! ţipă el. Eşti, însă, al naibii de 
proastă ! Nu poți să spui... 

— De ce nu vreau să mă mărit? începu 
ea. Vorbi cît se poate de aferat pentru a-l Ii- 
nişti, dacă era posibil... și pentru a se linişti 
şi ea. Da, vezi tu, Jacob... gîndeşte-te, dacă 
ar fi să ne căsătorim, ce o să facem atunci? 
Vom locui, pesemne la Klockeberga și nu la 
Biărkenăs, asta ţi-o spun eu! Ei, şi ce-o să 
facem cît e ziua de lungă! O să ne plictisim 
așa de tare unul de altul... 

— Vorbeşte numai despre tine ! 

— Da, dar spune... ce o să facem? 

— Oh, am putea foarte bine să facem ace- 
laşi lucru ca și acum. Aș putea să-ți spun po- 
veşti. O să aduc acasă o mulţime de cărţi năs- 

trușnice și o să-ți născocesc cele mai stranii 
poveşti, cu putinţă. Sau poate că nu-ți mai plac 
poveștile ? 

— Ba da... poveștile îmi plac la nebunie. 
Dar vezi, tocmai asta e. Dacă ne căsătorim ce 
o să se întîmple cu poveștile ? 

— Ce o să se întîmple? 

— Da, cu timpul n-o să mai rămînă nimic 
din ele. 

— Nu înţeleg. 

_Blenda bătu impacientată din picioare. ÎI 
prinse de mînă și îl lovi peste degete. 

— Asta numai din cauză că nu vrei să în- 
țelegi ! Dacă ar fi să stăm la Klockeberga toată 
viața şi să ne ocupăm de agricultură şi de vite, 
de argaţi, de slujnice, de copii și de toate 
celelalte, ce o să se întîmple... ce au poveş- 
tile că sînt așa de plăcute ? Poţi să înţelegi și 
tu foarte bine că poveștile sînt amuzante tocmai 
fiindcă speri că într-o bună zi toate lucrurile 
alea năstrușnice o să ţi se întîmple și ţie. Vezi, 
de aceea poveștile cu adevărat ciudate sînt 
nemaipomenit de fermecătoare... dacă se ter- 
mină cu bine, fireşte. Dragule, scumpule, bu- 
nule Jacob, spune că mă înţelegi! Altfel sînt 
atît de tristă ! 


Îl implora cu mîinile și buzele, cu tot corpul, 
în dorința de a-l face să înţeleagă semnificaţia 
vorbelor ei. 

| După o vreme el îi spuse cu vocea scăzută, 
sfios : 

— N-ar putea fi și căsătoria noastră o 
poveste ? 

Ea încercă să-i desluşească privirea în în- 
tuneric. Voia să vadă dacă vorbea serios. Sau 
dacă întrebase numai așa, pentru că o socotea 
proastă. Dar nu putu să vadă nimic. 

Atunci căzu pe gînduri. Se gîndi, se tot 
gîndi... ar putea să fie într-adevăr un basm, o 
poveste minunată ? 

Dar mintea ei copilăroasă era coruptă de 
culori mult prea strălucitoare. Chiar el o răs- 
făţase oferindu-i culorile cele mai vii, mai stri- 
dente, mai absurde. 

Nu, ea, nu putea să creadă niciodată, nici- 
odată că aceasta o să fie o poveste minunată. 
Nu, nu o să fie un basm, nici pentru ea nici 
pentru el. 

Oh ! Jacob care urma s-o răpească pe fiica 
unui şeic arab! Care urma să fie el însuși un 
şeic arab! Să călărească un armăsar arab ! 

— Nu, micul meu Jacob... 

1 se aruncă în braţe și plinse cu capul pe 
pieptul lui. Plîngea amarnic, de ciudă că 
aceasta nu putea să fie povestea dorită. 

— N-are rost să plîngi. Chiar n-are rost. 

Îşi înăbuși plînsul atît cît putu, şi se des- 
prinse de el. Nu-şi dorea deloc ca el să o con- 
sidere stînjenitoare. Şi pentru a restabili echi- 
librul, pentru a spune ceva, întrebă: 

— ie nu-ţi plac... nu-ţi plac şi ţie po- 
veştile ? 

— Nu, răspunse el scurt. Și dintr-o dată 
deveni furios. Îi luă mîna de pe genunchi și 
i-o îndepărtă. 

— Vorbești numai prostii! Tiîmpenii! E o 
minciună ce spui. Și n-are nici un sens să 

faci asta. Sau poate are? Minţi! Mă păcă- 
lești ! 

Da, putea să se fi gîndit şi ea. Dar, totuși, 
de ce o întrebase ? 

— Nu mergem în casă, Jacob ? 

— Nu. 

Stătuse foarte încordat în așteptarea răs- 
punsului ei. Nu își dăduse seama că tensiunea 
îusese chiar atît de puternică. Dar acum în- 
țelegea că trebuie să fi fost foarte nerăbdător. 
O cumplită slăbiciune îi cuprinse brațele și 
picioarele. Şi brusc avu senzaţia că nenumărate 
furnici îi invadaseră pielea capului. Îşi scoase 
pereta și îşi trecu mîna prin păr. Era ud. 

— Pune mîna să vezi ce ud mi-e părul, 
spuse el. Ea puse mîna. 

— Oh, da, ce tare ai asudat! Ai venit 
chiar atît de repede? Pune-ţi bereta să nu 
răceşti. 

Nu e din cauză că m-am grăbit, se gîndi 
el, ci pentru că tu ai fost atît de afurisită. 
Şi, poate, pentru a-i transmite într-un fel și 
ei acest gînd, spuse : 

— Nu sînt deloc încălzit, mi-e frig şi tremur. 

— Ar trebui să bei puţin lapte cald. Beda 
este plecată, dar am putea-o ruga pe Lena 
să-l încălzească. 

— Nu.. mulțumesc, răspunse el evaziv. 

Blenda se ridică. 

— Hai, vino! 

EI o prince şi o trase spre el. 

— Blendă mică... acum să nu-ţi fie frică 
de mine. Promite-mi! Da, n-o să fiu supărat 
pe tine. Promit. Dar cu o condiţie : să-mi răs- 

punzi... mă auzi !... să-mi spui tot, exact aşa 
cum este ! 

Blenda se lipi strîns de el și făgădui. 

— Îţi place Per? 

O simţi că tremură. Asta îl irită. De ce 
dracu îi mai e frică? Nu mă gîndesc cîtuși 
de puţin s-o lovesc. 

Dar abia termină cu acest gînd cînd îi trecu 
prin minte altul. Un gînd pe care nu putea 
să-l îndepărteze. Un gînd pe care îl simțea 
în toată fiinţa. Pe care îl simţea și în stomac, 
și îi stîrnea greață. 

Cum ar fi s-o lovească? Ce ar simţi? 
Ce senzaţie ar avea la mîini ? Ce senzaţie ar 
simţi în urechi cînd ar auzi loviturile. 

— De ce nu mi-ar place? E cumsecade. 

— Bineînţeles că e cumsecade, repetă el. 
Ții la el mai mult decît la mine? 

— De ce aş face-o? Îl cunosc numai de 
cîteva zile. Și pe tine te cunosc de atita timp. 
Si tu ești atît de bun. Suna ca o dezmierdare. 

Şi eu ce să mai cred? Dar îi aud vocea... 
aud bine. 

— De ce ţi-e frică? De ce nu poţi să spui 
care-i adevărul ? De ce îţi place? E frumos ? 

— Oh, nu! 

— Îţi place pentru ce a făcut ieri seară? 
Pentru că a fost aprig, a înjurat, și a urlat? 
Crezi că nu pot să fiu și eu violent? 

— Ba da, slavă Domnului! oftă ea. 

— Atunci, de ce? Pentru că e nou? Pen- 
tru că l-ai văzut acum pi: "a oară? 

Oare chiar ăsta să fie motivul! Se îmbu- 
joră, o' cuprinse o fierbințeală în tot corpul. 
O simţea ca pe un val de rușine. 

— Uf, ce răutăcios e Jacob! 

Dar simţea că cuvintele ei nu avuseseră 
rezonanța sincerităţii. Și pentru a-l convinge 
născoci întrebarea : 

— Crezi că Per arată ca un prinţ din po- 
veşti ? Chiar și ei i se păru că e ridicolă. 
Per... un prinţ din poveste. Da, ar fi cazul 
într-adevăr să rîdă și ea puţin. Îi părea atît 
de bine că putea să rîdă! Desigur, Jacob nu 
mai credea acum că e vorba de Per. 

Jacob stătea tăcut, nu scotea o vorbă. Oh, 
era atîta liniște în întuneric! O beznă uriîtă, 
apăsătoare. Dacă ar fi putut, totuşi, să știe la 
ce se gîndea Jacob. 

— La ce te gîndești ? șopti ea. Și cu voce 
şi mai scăzută: Te gîndești la mine? 

— Nu... Mă gîndesc la proprietăți. 

Asta nu putea să înțeleagă. Să se gîndească 
la proprietăţi ? 

Jacob continuă : 

— Da, stii prea bine că dacă noi nu ne 
căsătorim testamentul își pierde valabilitatea. 
Proprietățile vor ajunge cu siguranță la vreo 
fundaţie. 

Afirmația lui, rostită cu totală indiferenţă, 
o surprinse, își recăpătă cu greu răsuflarea. 

— Și n-o să primești și tu ceva ? întrebă ea. 

— Nu, mai mult ca sigur. A spus-o în mo- 
dul cel mai hotărît. Dacă nu facem cum vrea 
el n-o să primim nimic din toată trataţia. 
Bineînţeles... tu o să primești oricum ce ţi 

se cuvine. Eşti fată, aşa că pe tine nu te poate 
lăsa săracă lipită. 

— Nu-i aşa... că e foarte supărător pentru 
tine, Jacob ? 

EL ridică din umeri. 

— Te cred şi eu că e al dracului de ne- 
plăcut, poţi să înţelegi prea bine. 

Blenda îngheţase și tremura. Încercă să 
spună ceva dar nu reuși să scoată nici un 
cuvînt. Nu, nu era în stare să spună ce voia. 
Trebuia, totuşi, să-i spună ce avea în gînd, 
să-l facă s-o creadă. Trebuia să-i spună astfel 
încît el s-o creadă că a glumit tot timpul, a 
glumit pur şi simplu. Că s-a ciondănit cu el, 
că la păcălit. Dar nu reușea, nu reușea deloc. 
Numai din cauză că îngheţase îngrozitor. Făl- 
cile îi înţepeniseră de tot, i se încleștaseră. 

— 0... 0... 0, gemu el. 

Nu, acum trebuia să vorbească. Trebuia să 
vorbească, şi cît putea mai bine. 

— Ja-cob mic, bîigui ea. Ştii... ştii tu bine... 
cred că poţi să înţelegi... că am glumit. Tot 
timpul, am glumit, să ştii. Sigur că vreau să 
mă mărit... 

Auzi, ce poate să spună... ce poate să spu- 
nă... repetă el în sinea lui. Stătea acolo şi se 
mira de faptul că ea putea să spună lucruri pe 
care el în ruptul capului nu le putea crede. 
Sancto diavolo ! rosti el o înjurătură moşte- 
nită pe linie paternă. S-ar fi simţit bine dacă 
ar fi putut să se înfurie cu adevărat, să or- 
bească de turbare. 

Dar era mizerabil de obosit, mizerabil de 
zăpăcit, mizerabil de: abătut! Şi spinarea îi 
îngheţase de frig ca la un cîine plouat. 

Stăteau în întuneric, fiecare la cîte un capăt 
al băncii, tăcuţi. 

Tăcuțţi, da. 

Blenda zîmbi în sinea ei, obosită. Deși îi 
spusese ce-i spusese, el stătea la fel de tăcut. 
Da, da, avea voie să încerce să îndrepte lucru- 
rile, din nou. Așa că îi spuse, somnoroasă: 

— Jacob mic... înţelegi că totul a fost o 
glumă. Tot ce ţi-am spus despre povești. Și 
despre Per. 

Rostise vorbele astea somnoros şi moale. 
Nu-şi mai amintea precis ce spusese despre 
povești. Nici despre Per. Dar, oricum, era mai 
bine să-și retragă cuvintele. 

Jacob spuse : 

- Atunci este Per, mai mult ca sigur. 

Şi îndată ce rosti aceste cuvinte avu sen- 
zaţia că cineva îi dăduse un pumn puternic 
în creştetul capului. 1 se făcu greață, sîngele 
i se sui la cap, simţi din nou că furnicile 
umblau prin păr, coboriră pe frunte, peste 
pleoape, pe obraji. 

— Blenda, Blenda, Blenda! urlă el. 

Voia numai să se tînguie. Voia să plîngă 
cu glas tare. Voia să-i spună că era mîhnit de 
moarte, nespus de rănit. De moarte. De moarte. 

— Blenda, Blenda ! urlă el. 

Fusese un răcnet sălbatic. 

Dar Blenda o zbughise. 


XVI 


Excelenţa sa p Ma și veghează | și ce se mai - 
întîmplă î în acest timp. 
Cea de-a şapte discuţie aprinsă care se termină 
cu o mare victorie pentru ; protopopeasă 


Excelenţa sa avu o un vis negilsicast, Se făcea 
că baronul și șambelanul Roger Gustaf Adolf 
Abraham Bernhusen de Sars murise și că ur- 
mau să aibă loc funeraliile solemne. 

Învitaţiile fuseseră expediate şi oaspetii 
sosiseră. Cu toata acestea la casa Roger dom- 
nea o liniște deplină. Și prin ferestre pă- 
trundea o lumină mată, albă, aproape ca un 
clar de lună. 

Roger de Sars stătea în picioare și privea 
prin ferestruica de deasupra orologiului din 


“portal — ferestruica unei odăițe unde nu mai 


intrase de cînd era copil. Stătea acolo şi nu- 
măra echipajele oaspeţilor. Patruzeci şi trei 
de landouri şi la capătul șirului dricul mare 
tras de patru cai, cu călăreți înaintași. 

Şi Rogeri'de Sars ţinea numărătoarea tu- 
turor invitaţilor săi, le murmura numele, unul 
după altul, cu alte cuvinte și-i anunţa lui în- 
suşi. Era bucuros că veniseră, atît de mulţi, 
rudele şi prietenii casei de Sars de mai bine 
de o jumătate de secol. Îi cunoştea pe toţi, 
în afară de o bătrînă măruntă și stafidită care 

stătea singură în trăsura ei şi broda o cămașă 
albă. 

_— Este al naibii de ciudat, murmură ba- 
ronul Roger apăsîndu-și cu putere fruntea de 
seamul ferestrei. 

Dar în acelaşi:moment auzi o voce, a ră- 
posatului său socru sau a bătrînului cantor : 

— Priviţi, acolo zace ultimul Bernhusen 
de Sars. - 

Baronul Roger își duse mîinile la faţă și 
apăsă cît putu de mult. Capul îl durea. 1 se 
făcu ruşine de aceste rude și prieteni dragi 
care veniseră după trupul lui neînsuflețit, ne- 
ajutorat. S 

Simţi apoi că în spatele său era cineva. 
Două mîini uscăţive şi zbîrcite i se strecurară 
pe la subsuori și începură să-i descheie vesta. 
O voce blîndă, spartă îi șopti la ureche: Hai, 
Roger mic, fii cuminte și o să -primești o că- 
mașă curată. 

Mon dieu, se gîndi Excelenţa sa, este de- 
sigur, mătuşa Laura. Ce gafă. Să uit s-o invit! 
Credeam că a şi murit. A 

Mătuşa Laura îi petrecu cămașa peste cap, 
dar gulerul era prea strimt. Atenţie la cap, 
o rugă el, mă doare îngrozitor de tare. Cal 
mai bine ar fi să-l chemăm pe Vickberg. 

Dar Vickberg era acolo. Nu era, totuși, 


Vickberg, ci bătrînul Johan, valetul răposa- 


tului tata. 
_—— Mon dieu, Johan, credeam că ai murit ! 
— Aici nu ajută la nimic să fii mort, 
micule baron. Pastorul așteaptă și coșciugul 
e deja deschis. 

— În numele lui Dumnezeu cel atotputer- 
nic, murmură Excelenţa sa. 

Și acum se afla în faţa coșciugului enorm 
din stejar. Căută în zadar să numere montu- 
rile din argint. Spre satisfacția sa constată că 
erau multe și mari. Mai au, deci, puţină con- 
siderație pentru mine deşi sînt ultimul, se 
gîndi el. Și citi pe plăcuţa de argint Roger 
Gustaf Adolf Abraham Bernhusen de Sars. Este 
cît se poate de adevărat, eu sînt, spuse el. 

Dar mătuşa Laura care îl tundea cu foar- 
feca, îl răni serios la tîmplă. | 

— Luaţi-o de aici, răcni el în culmea dis- 
perării, nu este ea, este Jullan, care s-a de- 
ghizat. Toate rudele și prietenii se îngrămădiră 
în jurul lui, rîzînd. Pastorul, bătrînul Hy- 
gaeus, îl ciocănea în scăfîrlie cu nodurile ascu- 
ţite ale degetelor. Roger mic, ne mai aducem 
noi aminte de cea de-a șaptea poruncă ? Să-ţi 
ierți sora. 

— Da, da, ţipă el și începu să se cațere 
în raclă. Privi în jos, în întuneric și zări o 
rochie albă. 

— Taci, taci, şopti Hygaeus, e Ulla Siedel. 
Nu o trezi, nu trebuie să-ți vadă căpăţina mare 
și hidoasă. 

El se ăşeză pe marginea coșciugului și 
ciocăni uşor cu picioarele. Dragi rude, spuse 
el. Mă simt atît de singur. Al naibii să fiu 
dacă nu-i amabil din partea voastră că aţi 
venit cu toţii. Mă simt atît de singur. După ce 
veţi pune capacul la coșciug nu va mai rămîne 
nimic după mine. Nimic! Puneţi .capacul și 
nu mai rămîne nici urmă din mine. Aveţi milă 


227 


de. mine, diagi rude! O ai, desigur, pe Ulla; 
răspunseră ei. Acolo, jos, zace Ulla. Și Hy- 
gaeus — dar nu era el, ci protopopul Per — 
îl apucă zdravăn de cap. Din ţărînă ai venit, 
cumnate, și în ţărînă te vei întoarce. Jos cu 
tine, în coșciug. 

Il apucară cu mîini umede, reci ca“ gheața 
și îl aşezară în raclă. Oh, Dumnezeule atotpu- 
ternic, murmură el. Dar cînd trebuiră să fi- 
xeze capacul, capul lui Roger de Sars se do- 
vedi a fi prea mare. Îl izbiră cu ciocanele în 
cap. Colonelul, bătrînul lui șef, îl lovi cu mî- 
nerul săbiei. 


Şi-exact alături în pat se afla Ulla Siedal. 


cu mîinile ridicate, împreunate, făptura aceea 
respingătoare, oribilă. 

— Oh, doamne, ce cap! Ce monstru ! Scoa- 
teţi-l ! Luaţi uriciunea de aici... 

Excelenţa sa se trezi. 

Fusese un vis înfiorător. Capul îl durea 
încă, inima îi bătea cu putere. Voia să se ri- 
dice în capul oaselor, sau cel puţin să se în- 
toarcă. Dar se simţea foarte istovit și amorțit. 
Ei, nu-i nimic, putea să stea liniștit. Inima 
o să i se potolească, desigur. Dacă ar fi putut 
cel puţin să se frece pe scăfîrlie. 

Își simţea braţele înţepenite. 

Doamne, Dumnezeule, da, stătea el culcat 
și se gindea, o să vedeţi că încep să îmbătri- 
nesc de-a binele. Să-l ia dracu pe Hygaeus 
cu degetele lui ciolănoase! Doamne, ce coş- 
mar. Hygaeus obișnuia să ne dea scatoalce din 
astea în cap cînd nu știam lecţiile. A șaptea 
poruncă, asta e. Să fiu al dracului dacă-mi 

amintesc a şaptea poruncă. Să nu preacurvești ? 
Cum ? Ei, doamie, dar nu sîntem toți niște * 
păcătoşi ? Dar vezi, nu înţeleg, totuși, care-i 
legătura. Da, e numai un coșmar. Ce naiba 
am mîncat ieri seara ? Nu pot să-mi aduc deloc 
aminte. Da, «da, să nu iei numele Domnului 
în deşert. Aș putea să sun după Vickberg. 
Să-l pun pe pezevenchi să-mi citească din 
cuvintele Domnului. Catehismul, da. La dracu 
cu Hygaeus ! De fapt ieri nu -am avut timp să 
citesc ziarul. A fost o zarvă, nemaipomenită. 
Jullan, da. Dar tot nu fac legătura, cum ? Să 
nu preacurveşti ? Ei, e coşmarul. Vezi, poate 
ar trebui să-l sun pe pezevenchi. Dacă aș putea 
"să-mi îndoi braţul de cîteva ori, ar merge. 
Vezi, am dormit pe el, asta e. Ei, ei, s-ar 
putea să nu aibă importanţă. Pezevenchiul de 
Vickberg poate să se culce pe-o ureche. Nu 
am nevoie de el. Un boșorog devine al nailtii 
de 'incomod. Și atunci te plictisești de el. Ei, 
e totuna. Inima mi se potolește. Mai rămîne 
capul ăsta blestemat care mă doare. Dar vezi, 
pe oricine îl poate durea capul. Mai are cineva 
asemenea dureri îngrozitoare de cap ? Blenda ? 
„Sau poate Jullan ? Dar uite, nu văd, totuși, 
legătura. Al naibii Hygaeus, cum mă ciocănea - 
în creier. Dar nu-mi vine deloc în minte a 
șaptea poruncă. - 4 
Excelența sa stătea culcat și reflecta, cu- 
geta la cea de-a șaptea poruncă și încerca 
să facă legătura, da, reflecta. 
Primele raze de lumină ale dimineţii de vară 
începeau să pătrundă prin jaluzele și perdele. 
Tînţarii zumzăiau de partea cealaltă a plasei. 

Excelenţa sa miji ochii, îi închise, îi! miji 
din nou. hi 

Ce drăcu... ce dracu? Inima îi tresăltă și 
simţi că gâtul i se umflă. Prin plasa albă con- 
tra ţînţarilor, slab luminată, zări o, siluetă cu 
un cap uscăţiv. Şi desluși o voce -dogită, aspră, 
care şoptea : 

— Vezi moartea ? Vezi moartea ? 

Dar el era acela care şoptea. Și apoi rosti | 
cu o voce puternică, limpede : | h 

— În numele lui Dumnezeu cel atotputer- 


nic, tot nu pot să-mi amintesc cea de-a șaptea 


poruncă ! | 
Şi timp de cîteva clipe, 


tea aveau să fie ultimele cuvinte ale lui Roger 
de Sars în viaţă. 


Dar silueta se mișca acum. Plasa conira 


timtarilor flutură şi Excelenţa sa auzi vocea, 
credinciosului său Vickberg : E 

— Ce dispune Excelenţa voastră? 

— Uite, uite, se auzi vocea slabă și tre- 


murîndă a baronului. E el, scumpul pezeven- 


chi ? | | | 
— Excelenţa voastră nu se simte bine ?. 


Îi era sete şi dorea apă. Dar nu reuși să | 


pronunţe -cuvintele. în schimb scoase limba. 
Vickberg aduse vin. - 


— Mulţumesc, mulțumesc, murmură el. Şi 
după o vreme. A fost bun. Sufletul meu se. 


bucură. 


Vickberg își luă scaunul şi se aşeză la că A 


pătiiul lui. Îl privi serios îngrijorat. Văzu că. 
baronul își ridica şi cobora încet degetele de 


. 

într-o încordare - 
disperată, dureroasă crezu cu adevărat că aces- 


Ss 


Pe, | 
. A . 

la mîna dreaptă” Şi de ridica şi le cobora unul 
cîte unul, fără întrerupere. În cele din urmă 
Vickberg nu mai putu suporta, era disperat. 
Luă mîna stăpinului său, o miîngiie și-i șopti 
liniștitor : ă 

— Ei, hai, Excelenţă, ei, hai, dragă baroane ! 

Roger de Sars începu să plingă. Nu plîngea 
în hohote, puternic și convulsiv ca un om în 
toată firea. Pliînse cu suspine scurte, apoi 
adormi și mai suspină și în somn. Vickberg 
continua să-l ţină de mînă. = 

Cînd orologiul bătu ora opt, baronul se trezi. 
Sforăia, fornăia, horcăia. Pentrw urechile lui 
Vickberg erau horcăieli ce prevesteau moartea. 
Cu mîini tremurînde fixă pernele sub spatele 
stăpînului său. 

Dar Excelenţa sa se mai întremase în timpul 


“somnului. Putea chiar să-și miște braţul. Nu- 


mai maxilarul inferior îi atîrna în mod disgra- 
țios și își controla cu greu mișcările. 

— Vickberg, bolborosi el, ce avem de 
prizat ? ă 

Și cu propria-i mînă luă o„priză din tutunul 
fascinant al lui Vickberg. Ridică mîna spre 
gură, dar mai departe nu ajunse. Braţul i se 
vlăgui brusc și mîna îi căzu pe plapumă. Ba- 
ronul se helbă mirat, își privi mîna cu tristeţe 
şi îi dădură lacrimile. | 

Era, totuși, al naibii de ciudat. Ridică însă 


puţin, aproape imperceptibil, din umeri şi . 
gîngăvi : E 

— E, la urma urmei, tout ă fait egal. 

— Excelenţa sa nu se simte bine? . 

— Ba, da, eh, căscă el, adipe, se prăbuși 
înapoi pe perne şi închise ock 

— Excelenţa voastră. ai să i aniiniă $ Să 
trag draperiile la ferestre ? 

Bar6nul se încruntă, cu intenţia să răspundă. 
După un timp spuse : 

— Cunoaște Vickberg a şaptea poruncă ? 

Vickberg nu înţelegea deloc și atunci ba- 
ronul repetă morocănos : 

— Cunoaște Vickberg a șaptea patine 
Cum sună ? 

Vickberg numără în tăcere pe degete. 

— Să nu ţuri, Excelenţa voastră. 

Baronul deschise ochii mari. 

— Aşa e, fir-ar al dracului, spuse el. 


— Dacă Excelenţa voastră mai vrea să 


doarmă puţin, încă puţin? E numai opt și 
Excelenţa sa cu siguranță a dormit prost. 

— Am dormit toată noaptea, ca să știi. Dar 
am avuteun coşmar, și e al naibii de nesuferit. 
A avut și el coșmaruri ?. 

Sigur, lui Vickberg îi apărea mereu în vis 
o babă scîrboasă care îi punea capace mari 
și grele pe stomac. să | 

— Şi asta e ceva! se bucură triumfător 
Excelența sa. Pe mine m-au pus într-un coș- 
ciug, un coșciug, înţelegi. Erau Jullan, Per și 
bătrînul Hygaeus. Dar noi aveam capul prea 
mare, hihihi... 

Acum aiurează, se gîndi Vickberg. 

— Și atunci Hygaeus ne-a lovit în cap, uite 
așa, şi a zis: Îţi amintești a șaptea poruncă... 


aha, așa a spus... 
Li 

— Visele călătoresc ca gîndurile, sugeră 
Vickberg. « 

— Nu să fiu al dracului. El ne trimite 
visele... 

Vickberg schimonosi un zîmbet. Baronul 
nu-i văzu însă strimbăturile și întrebă: 

— Ce face Jullan:? | 

Vickberg își exprimă presupunerea că încă 
nu se sculase. Din cite știa avea de gînd să 
plece cu trenul de unsprezece împreună cu 
domnul Per. 

— Așa deci, o să plece? oftă Excelenţa sa. 
Şi în oftatul lui se citea o fărîmă de durere 
și o mare, mare ușurare. 

- Vreau să vorbesc cu ea. 

— Excelenţa ei va veni fără îndoială să-și 
ia rămas bun. 

— Vreau să vorbesc cu ea acum, chiar dacă 
e numai în "iloţi. În „chiloţi“ am spus, se co- 
rectă el cu eforturi. 

— Să nu furi, să nu furi, își întîmpină 
sora Excelenţa sa. Ea îl strînse la piept, îl 
legănă. 

— Roger, Eger, ce vrei să spui? 

Cu multă greutate și întrerupîndu-se în 
repetate rînduri, baronul îi povesti tot visul 
său  înspăimîntător. Uită unele detalii “dar 
adăugă suficient de multe altele pe care fan- 
tezia lui bolnavă reușise treptat, să le urzească. 
Era vădit, că mai trăia încă în lumea tulbure 
a nopții. 

lar în relatarea lui, ca o. jelanie, revenea 
continuu, ca un refren : 

— şi m-a lovit în cap și mi-a zis: să nu 
furi ! 

— Dar, Dumnezeule, tu n-ai furat nici- 
odată! E total lipsit de sens. Dacă ţi-ar fi 
reproșat firea ta violentă... | 

Era deci adevărat. Să fure, să fie el al dra- 
cului, dar nu furase niciodată, Nici măcar un 
ac cu gămălie. Dar, cuvintele lui aveau un tiîlc. 

— E ridicol, e pur și simplu absurd. 

_— Să nu spui asta... nu e deloc ridi... pen- 
tru că eu am furat. 

Ea ridică din umeri. | 

— Ba da, zbieră el și mîna dreaptă îi căzu 
pe plapumă cu o bufniiură. Mi-am înșelat 
propria soră în privința părții ei din moștenire. 
Din cauza asta m-a lovit în cap, diavolul ăla... 

Protopopeasa avu o tresărire și trebui să 
facă un mare efort ca să nu-și trădeze emoția. 
Roși. 

— Oh, spui numai așa... murmură ea. 

Ba da, ba da, ba.da! Acum, exact în acest 
moment, luase hotărîre. Moștenirea lui va fi 
împărţită în trei părți egale : una pentru Julia, 
una pentru Blenda și una pentru Jacob. Aceasta 
era ultima voinţă a lui Roger de Sars. , 

“Şi apoi izbucni din nou în plins. Proto- 
popeasa făcu un gest larg și se aplecă deasupra 
patului. Întinse mîinile și îl privi în extaz, 
cam cum își privește o madonă pruncul adorat. 

— Ce bun ești, Roger! Ce bun ești, iubitul: 
meu frate ! ă ., 

— Aha, consimţi el, naiv satisfăcut. Frun- 
tea i se încreţi,. degetele încercară nervos să 
se apuce de ceva, își căuta cuvintele. 

_— Dar vezi... vezi... să se căsătorească, vezi 
să se căsătorească, așa au spus ei. Să fiu al 
naibii. Pentru că aș fi atît de fericit. Știu câ: 
şi ei o să fie fericiţi. Pentru că, vezi tu, și 
despre asta am visat. * 

Protopopeasa se simţi lezată și trebui să-și 
îngăduie un mic sarcasm : 

— Se pare că ai izbutit să faci multe azi 
noapte, dragă Roger. 

—— Ei da, ai dreptate, pentru că să vezi, + 
n-am dormit toată noaptea. Blestemaţii... mă 
dezobişnuiesc să dorm. | 

— Sigur, o să fie așa cum vrei tu. Dar mă 
gîndesc, totuşi, să lăsăm căsătoria pentru mai 
tîrziu... 

— Nu, nu, gemu el. Pentru că vreau să-i 
văd căsătoriţi. Vreau să-i văd, vreau să-i văd, 
se rugă el. 

— Da, da, liniştete-te numai. Azi, oricum, 
nu se poate face nimic. 

Și protopopeasa consimți la toate propu- 
nerile lui, mulţumită că nu puteau fi realizate 
azi și convinsă că ziua de mîine va aduce noi 
soluţii. Ascultă răbdătoare închipuirile bătri- 
nului despre fericirea celor doi tineri. Cînd 
cuvintele îl oboseau, sau erau prea confuze, Îi 
venea în ajutor. Da, da, cei doi vor locui la 
Klockeberga. Şi ea însăși va locui la Bjorkenăs 
şi toţi trei vor veni în vizită la casa Roger. 
Dacă o să aibă copii ? Da, firește că vor avea. 
Oh, o asemenea împăcare, o asemenea fericire ! 
Şi de acum încolo nici un coșmar blestemat, 
niciodată. 

. În cele din urmă vorbi numai protopopeasa. 
Vorbi foarte convingător, cu foarte, foarte mare 
cucernicie. Şi în timp ce în mintea ei formula 
o scrisoare adecvată către Abraham Bjorner 
rezi în faţa ochilor aprinși și arşi de febră 
ai moșneagului cele mai fermecătoare imagini. 

— Eşti atît de bună, ești atît de bună! 
Vreau să te pup, vreau să te pup chiar pe gură ! 

— Oh, Roger, ce moment ! 

Și cu toată graţia care mai exista încă în 
corpul ei durduliu se aplecă deasupra fratelui 
ei şi îi depuse un sărut pe buzele îmbătrînite 
și tremurînde. 

În aceeași clipă, ca pentru a celebra mo- 
mentul solemn... se auzi un foc de armă în 
parc. 


* 


Doamna Enberg stătea pe scara clădirii 
administratorului cînd a detunat împușcătura. 

Blenda stătuse la-ea toată noaptea și abia 
acum, spre dimineaţă, reușise s-o culce. Ieșise 
tocmai să-l caute pe Jacob. | 

Femeia cea corpolentă se uită ţintă în pă- 
mînt, cu acea privire confuză pe care oamenii 
o arborează cînd fie că nu mai vor, fie că 
nu mai pot să gîndească. Împușcătura o tr&- 
zise. Îl văzu -pe Toni ieșind val-vîrtej, din 
bucătăria castelului și alergînd spre parc. Cu 
mintea încă grea și sub impresia goanei ne- 
buneşti a domnului “Toni, femeia grasă se 
urni greoi spre parc, mergînd cît putea de 
iute. 

La colţul casei îi -ieși în cale domnul Per. 
Se opri. , 

— Pentru numele lui Hrists, cine trage 
cu arma ? gifii ea. Dar el trecu pe lîngă ea 
fără să-i răspundă. Arăta straniu la faţă şi 
mergea încovoiat, de parcă l-ar fi durut burta 
sau ar fi purtat ceva sub braţul stîng. Doamna 
Enberg se uită cu gura căscată după el, apoi 
îl văzu prăbușşindu-se pe scara castelului. 

— Oooo, gemu el. Doamna Enberg vru să 
se ducă la el. Dar își simţea genunchii supă- 
rător de moi. Se sprijini de zid. 

— Dar pentru Dumnezeu, ce s-a întîmplat... 
dragă domnule Per... 

— A tras în mine. 

— Toni ? întrebă ea. Toni a tras? 

— Fiul dumneavoastră, fir-ar al dracului ! 
Jacob. Era în spatele gardului. O... o... 

— V-a nimerit ? 

— Sigur că da, diavolul, înjură Per. Se 
ridică anevoie şi sprijinindu-se de zid cu mîna 
dreaptă începu să urce scara. Lovisa ar fi vrut 
să-l ajute cu plăcere dar nu.se putea urni din 
loc. Nu merita să încerce... 

Îl vede pe Toni venind cu Jacob. Merg 
unul lîngă altul într-un mod cu fotul curios. 
Toni își ţinea brațul drept pe capul lui Jacob. 
Cei doi traversează curtea din faţa casei și 
dispar în aripa castelului rezervată servitorilor. 

Lovisa își dădu singură un ghiont și se: 
lovi peste coapse. Și astfel se încumetă să: 
traverseze curtea. Urcă scara întunecoasă din: 
clădirea servitorilor și se opri la ușa domnului: 
Toni. Ciocăni. i 

Nici un răspuns, nici un zgomot. Atunci 
întrebă : Pot să intru ? După un timp domnul 
Toni răspunse*: Nu. 

Mai întîrzie cîteva clipe la ușă și apoi în- 
cepu retragerea prin podul întunecos, coborînd 
pe scara întunecoasă. Și în timp ce înainta 
biîjbiind prin beznă își spuse : . 

— La ce bun? Ce aș putea să fac pentru 
el? Oricum, nimeni nu se sinchisește de pă.-: 
rerea mea. 


Nu plîngea, dar cînd ieşi din nou în lumina 


soarelui pleoapele îi erau roşii, umflate, ca 
după un plins violent. | 

Blenda se acoperise cu un pled și stătea pe 
scară. 

— Mătușă... Jacob ? 

— Nu, nu i s-a întîmplat nimic rău lui 
Jacob. 

— Dar împușcătura ? Am auzit o împuș- 


_cătură. 


— L-a nimerit pe domnul Per. Dar nu cred 
că e în pericol. A venit singur, pe picioare 
și a vorbit cu mine. 

— Unde e acum? Unde e acum? 

— Mai mult ca sigur că s-a urcat în camera 
lui. Vino Blenda, să nu răcești. 

Dar Blenda o apucă de umeri. 

— Nu te duci sus la el? Nu-l ajuţi...? 

— Ai dreptate, spuse doamna Enberg. Am 
devenit atît de uitucă. Și cu pași obosiţi și 
nesiguri străbătu din nou curtea. Avea im- 
presia că semăna cu o biată muscă cu aripile 
pirlite care se învirte bezmetică în jurul lăm- 

pii. Cind ajunse la scara mare de sub fereastra 
domnului Per auzi vocea protopopesei : | 

— Pină acolo s-a ajuns! Plebea vrea să 
ne omoare ! 

Doamna Enberg rămase pironită locului, 
închise ochii şi făcu o mutră ca și cum un 
pumn ameninţător i s-ar fi apropiat prea mu't 
de nas. Se răsuci brusc, cu o mișcare stîngace 
dar iute, și alergă cu pași mici înapoi, spre 
clădirea administratorului. 

— Protopopeasa este la el, spuse ea gifiind. 
Nu merită să mă mai duc și eu. Micuţă Blenda, 
nu pot, nu pot! 

Blenda o urmă în cameră, se așezară pe 
pat şi Blenda îi luă mîna într-a ei. ȘI 

După o vreme o întrebă, cu mare greutate : 

— Jacob a fost... ? 

Doamna Enberg nu răspunse. Continuă să 
privească ţintă în gol. Avea privirea aceea se- 
nină, vidă de orice gînd. 

„Blenda spuse : 

— Jacob e la Toni? Să nu urc la el? 

— La ce-ar folosi ? 

Dar Blenda se ridică grăbită. Își găsi pan- 
tofii și ciorapii, îşi puse o fustă și o bluză. 

— La ce ajută? repetă. Lovisa. Pe mine 
nici nu m-au lăsat să intru. 

— Da, dar eu vreau... 

Lovisa se uită lung după ea. Era atît de 
bine să te uiţi fix. Atit de liniștitor. 

Dar după ce văzu ușa verandei închizîn- 
du-se avu o tretărire. Mușchii i se încordară 
convulsiv și un zîmbet involuntar îi despărți - 


colțurile gurii. Simţea zîmbetul ca pe o durere, 

„0 durere insuportabilă încît, în cele din urmă, 
tu nevoită să-și împingă gura la lec cu mîinile. 

— Dar vreau să intru ! Şi ușa se deschise. 

— Abia l-am calmat și nu vreau să-l faceţi 
să se simtă rău din nou. 

„Blenda stătea chiar lîngă ușă. Jacob era 
întins pe canapea. Capul îi zăcea moale, aproa- 
pe atîrnînd peste braţil canapelei. Avea ochii 
închişi, probabil aţipise. 

— E bolnav? întrebă Blenda în șoaptă. 

Toni răspunse și el în șoaptă : 

— Ce este cu el, ştiţi dumneavoastră poate 
mai bine decît mine. 

— Eu sînt de vină... pentru tot? 

Toni ridică mîinile, dădu din umeri. Ochii 
bruni o priveau chiorîş. Făcu un efort evident 
de mare pentru a-și stăpîni vocea. 

— Poate că domnișoara Blenda nu știe ce 
s-a întîmplat ? Jacob s-a dus în parc să îm- 
pușşte pisici sălbatice. Şi s-a întîmplat acciden- 
tul, glonţul l-a nimerit pe domnul Per. 

— E grav... la rănit rău ? 

— Nu cred. Dacă ar fi fost așa domnul 
Per n-ar fi fost în stare să se ţină destul de 
bine pe picioare. 

— Oh, bine... oh, bine... Vocea ei se ridica 
şi cobora odată cu plînsul care era pe punctul 
de a izbucni. 

Se ridică pe vîrfuri pe scîndurile pardoselii 
care trosneau. 

— Jacob mic... ce bine... șopti ea. 


240 


Jacob făcu o mișcare de nerăbdare care o 
reţinu pe loc, apoi îl auzi spunînd: 

— Nu e adevărat ce spune tata. M-am dus 
în parc fără nici un scop, m-am dus numai 
acolo. Dar cînd l-am văzut m-am înfuriat. Și 
atunci am făcut ce am făcut. N-am mai putut 
să gîndesc, eram furios. 

— Jacob mic, suspina ea. 

— Nu e cazul ca domnișoara să-l mai zgîn- 
dărească. E destul deocamdată. Mi-a trebuit 
foarte mult să-l liniştesc. Voia să-și facă rău. 
Nu, domnișoara trebuie neapărat să plece acum. 
Şi o trase cu el spre ușă. 

Jacob clătină enervat din cap. Se ridică în 
capul oaselor și se ghemui într-un colț al 
canapelei trăgîndu-și picioarele sub el. 

— Las-o pe Blenda să stea, tată, trebuie 
oricum să vorbesc cu ea. Oh, așază-te acolo 
în colț, în celălalt colț. Și dragă tată... lasă-ne 
singuri puţin ! 

Împotriva voinţei sale, Toni deschise uşa : 

— Dar să nu... 

— Nu, nu, n-o să! 

Blenda se așeză pe canapea. 

Se uită la ochii mari și aprinși ai lui Jacob. 
Dar cînd el îşi întoarse privirea spre ea, pleoa- 
pele ei coboriîră, grele, toropite parcă de somn. 

— Blenda nu trebuie să fie supărată pe 
mine, spuse el. Nu mi-am dat seama exact ce se 
întîmplă. Şi el o să se înzdrăvenească repede. 
Aveam numai pușca de salon. Și glonţul abia, 
l-a zgîriat puţin... A fost norocul lui, zîmbi el 
obosit. Dar oricum... nu trebuie să fii supărată. 


241 


Noi am fost prieteni buni „de „atita vreme... 
practic de cînd ai apărut, micuță Blenda. 

_—— Nu sînt supărată. Sînt numai mîhnită, 
pentru că eu sînt de ape 

clătină nervos din cap. | 

să vezi, reluă el după cîtva timp, acum 
o să... Acum voi pleca în Italia cu tata. 

— Pleci şi tu ? | | 

EI închise ochii și dădu din cap afirmativ. 

— O să plecăm. Și nu ne vom mal întoarce. 

Acum putea şi ea să-l privească, ari 
cî.d el ţinea ochii închiși. Oh, stătea si e 
încovoiat, mic, palid și slab. Cu cearcăne AB 
în jurul ochilor. Arăta ca atunci cînd e 
de pojar toată primăvara. Era vara ic 
duseseră pentru prima oară pina la cabana 


din Tanninge. 


Se bosumflă. Buzele îi erau livide şi tre- i 


murau. Blenda putea să vadă foarte bine că 


tremurau. 

i îi spuse: 
pă merg şi eu cu tine în Italia ? 
Se gîndea: Dacă zice da, acum, atunci e 

merge cu el. Va fi lucrul cel mai bun pe pg 
pot face, şi înseamnă -că Dumnezeu vrea să fac 
asa. Dumnezeule bun, tu ştii precis care e 
situaţia. Dacă vrei să merg şi eu cu el, îă-l 
să spună da. Dacă vrei, dacă vrei, dacă vre... 
— La ce-ar folosi ? 

Ea se gîndi un moment, după care spuse : 
— Nu ajută la nimic. Dar dacă tu vrei, 


atunci o fac. 


N 

— Nu... nu vreau. Mi-ai spus ieri seară 
că vrei să te măriţi cu mine. Eu am pomenit 
de proprietăţi numai ca să te încerc. Și cînd 
mi-ai spus că vrei am înțeles totul... 

— Ce-ai înţeles ? i 

— Am înțeles că nu vrei. Am înțeles că 
ai vrut numai să fii bună cu mine. Oh, micuță 
Blenda, micuță Blenda ! Se retrase și mai mult 
spre colţul canapelei. Se făcu ghem și își cu- 
prinse genunchii cu braţele. 

— Vezi tu, m-aș fi liniștit cu siguranţă... aș 
fi putut... aş fi... dacă aș fi avut timp numai. 
Dacă m-aș fi dus pînă la Tanninge. Dar nici 
asta n-am putut s-o fac. Așa că atunci cînd 
am dat cu ochii de el s-a întîmplat ce știi. 

Oh, Doamne, se gîndea Blenda, tu ştii bine 
cum stau lucrurile. Dacă vrea să merg cu el, 
mă duc, mai mult n-am ce face. Şi ea întrebă: 

— Nu vrei să merg și eu cu tine? 

Jacob se repezi spre ea. Blenda se strădui 
să nu facă o mișcare înspăimîntată. Simţi mîna 
lui fierbinte, puţin umedă pe obraz. Îl auzi 
spunînd : i 

— Nu, nu vreau. Dacă mergi cu mine o să 
mă port urit cu tine. Ştii asta. Nu vreau, și 
nu numai pentru binele tău, ci și pentru al 
meu. Nu vreau să mă port urit cu tine. 

— Nu va fi așa... nu va fi așa... murmură ea. 

— Ba da, spuse el. Și o cuprinse de după 
umeri. 

Blenda iresări și se retrase. El îi dădu dru- 
mul, se îndreptă și-și umflă pieptul. 

— Acum ştii că nu vreau. 

Încordarea ei cedă. Nu mai rezistă, se pră- 
buşi. Nu dormise și îi fusese frică. Dar acum 
nu mai avea putere să-i mai fie frică. Nu mai 
avea putere să fie tristă, nu mai avea putere 
pentru nimic. Și simţea asta ca o eliberare. 
Somnoroasă şi cu inima grea își așeză capul 
pe umărul lui. El vru să se dea la o parte dar 
ea îl înlănţui cu braţele. 

— Jacob mic... vreau numai să te sărut. 

Ea se întinse spre el. Cu ochii închişi și cu 
buzele puternic strînse Jacob o sărută pe gură. 
Un sărut grăbit, de adolescent, care abia atinse 
buzele fetei. 


XVII 


A șaptea discuţie aprinsă, care este și ultima 


La casa Roger ziua se scurgea domol, tăcut 
și sumbru. Curtea din faţa castelului și parcul 
erau pustii. În castel se auzeau numai șuşo- 
telile servitorilor şi din cînd în cînd cîte un 
strigăt strident sau cuvintele arțăgoase ale in- 
dig&natei protopopese. 

Excelenţa sa nu aflase încă ce se întîm- 
plase. Dormea protejat de trei rînduri de uși: 
biblioteca, biroul şi dormitorul. Iar Vickberg 
îi veghea credincios somnul. 

Protopopeasa însă se foia fără astîmpăr pe 
o orbită între camera ei, cea a lui Per și ușa 
irevocabil închisă a bibliotecii. 

La ora unsprezece sosi din oraș inspectorul 
Halling împreună cu doctorul. Lena, care toată 
ziua fusese în misiune de cercetare, le consola 
pe fetele îngrozite de la bucătărie că „domnul 
Per are numai o zgirietură scîrboasă care se 
va vindeca în cîteva zile“. Paronul, în schimb, 
după afirmaţiile Lenei, era cu mult mai rău. 
Avea „sînge la creier“. Şi asta suna destul de 
groaznic. 

Despre „accident: se vorbea cît mai puţin. 
Ştie dricine prea bine că un asemenea obiect 
periculos se poate descărca și numai dacă te 
uiţi la el. Şi prost e cine-i stă în cale. 

Totuși, chestiunea cea mai importantă, care 
se discuta cu multă aprindere în cadrul sec- 
torului bucătărie, era aceasta : Pleacă sau nu 
pleacă ea ? Se subînţelegea că ea, pronunţat pe 
un ton atît dispreţuitor cît și plin de teamă, 
nu era nimeni alta decît Excelenţa ei, proto- 
popeasa văduvă Hyltenius. 

— Numai dracu l-a pus să umble pe acolo, 
să se aleagă cu pielea găurită. Pentru că acum 
ea o să se folosească de acest motiv ca să 
rămînă. Şi în felul ăsta n-o să se mai termine 
niciodată cu toată pacostea asta, se văita Lena. 
Și imediat după aceea făcu următoarea promi- 
siune solemnă : 

— Promit, însă, că dacă EI, în milostenia 
lui nemărginită, o îndeamnă să plece astăzi, 


atunci eu, Lena Anderson nu mă voi mai duce 


în crîng trei sîmbete seara la rînd. 

Şi după ce în prezența martorilor îi oferi 
Celui de Sus o jertfă atît de mare pe cît putea 
el, pe bună dreptate, să pretindă, o porni din 
nou în misiunea ei de recunoaștere. 

Domnea însă o binecuvîntată liniște la casa 
Roger în această zi nefericită. Într-una din 
aripile castelului se aflau doamna Enberg și 
Blenda, în cealaltă Toni și Jacob. Și chiar 
dacă ţi-ai fi vîrit toată urechea în gaura cheii 
tot nu auzeai o iotă. 


* 

Numai din odaia lui Johnsson se auzea un 
murmur neîntrerupt. Lena fu obligată să crape 
usa. Johnsson stătea pe marginea patului și 
se rădea cu o mînă bîjbiindă, înjurînd și bles- 
temînd. În partea dreaptă avea un butoiaş cu 
bere blondă şi în partea stîngă-un butoiaș cu 
porter. 

— Intră, fato, și primește sărutul unui 
proaspăt bărbierit de la frumosul Johnsson. 

Dar Lena n-avea cîtuşi de puţin chef de 
trăncăneală. Nu știa Johnsson că domnul Per 
fusese rănit ? | 

— Mai mult sau mai puţin ! sushiţă Johns- 
son şi făcu un gest grozav de generos. Și bău 
în cinstea ei. 

Ei, bine, atunci poate că nu știa nici că 
Excelenţa sa se afla pe patul de moarte ? Dar 
nici chiar această ştire nu-l impresiona cine 
stie ce pe Johnsson, al cărui spirit se ridica 
deasupra durerilor pămîntești. 

— Cine dracu nu e pe patul de moarte ? se 
făli el. Nu vezi că ne bărbierim cadavrul? 
Johnssonii şi de Sarsii trăiesc și mor împreună. 
Fii amabilă și transmite-i Excelenței sale, 
draga mea, că frumosul Johnsson este bărbie- 
rit şi gata de drum. 

Pe Johnsson o să vină chiar dracu să-l ia, 
se gîndi Lena. 

Trînti ușa şi se îndreptă spre grajduri, să-și 
difuzeze știrile importante printre oamenii de 
rînd. 

Măcar de data asta ceea ce auzise Lena era 
destul de exact... cel puţin despre domnul 
Per. Temerile ei privind sțarea sănătăţii Ex- 
celenţei sale erau în schimb destul de exa- 
gerate. Firește că doctorul afirmase că este 
vorba, probabil, de o formă mai ușoară de he- 
moragie cerebrală. Însă starea generală a bol- 


navului era, avînd în vedere circumstanţele, 


destul de mulțumitoare. Nici inima, nici res- 
piraţia nu constituiau motive de îngrijorare 
prea serioasă. 


Dar trebuia, fireşte, să aibă liniște, să se - 
odihnească. Doctorul urma să se reîntoarcă mai 


tîrziu în cursul zilei. 


* 


Cam pe la vremea cinei se întîmplă ca pro- 
topopeasa să aibă o ceartă aprinsă cu fiul ei. 
Vocile lor se auzeau în toată curtea, tocmai pînă 
în bucătărie. Curiozitatea era enormă, dar in- 
formaţii mai precise despre ce se petrecea nu 
se putuseră obține întrucît Lena, persoana com- 


petentă, se afla încă la grajduri. Pentru a fi i 


ceva mai aproape de cîmpul de luptă, Rika 
își găsi un pretext să se ducă pînă la domni- 
şoara Siedel. Pe coridor se întîlni cu proto- 
popeasa. Fu un moment îngrozitor . dar: inte- 


resant. Potrivit datelor furnizate de Rika, pro- | 


topopeasa era roşie şi umflată toată, uite cam 
aşa, arătă Rika şi să mă bată Dumnezeu dacă 
nu şchiopăta de turbare. Pentru că să vedeți, 

nu pot să cred nici în ruptul capului că fiul 
ei s-a încumetat s-o calce pe bătături? E prea 
slab şi josnic ca s-o facă. ; 

După ce protopopeasa a închis ușa camerei 
fiului ei spusese: Știu ce trebuie să fac. 

Ţine-mă Doamne ! 

Cam după o oră, protopopeasa ceru să fie 
pregătită caleașca. Se iscă mare zarvă. Nils se 
prezentă cu trăsura de gală la scară, cu caii 
de gală și îmbrăcat în livrea de gală. În sec- 
torul bucătărie se discuta cu mare însufleţire 
chestiunea bacşișurilor. Lars era gata pregătit 
să care jos bagajele. 

Dar nu s-a ales nimic din toate acestea. 

Excelenta ei — Excelenta ei se prezentă 
singură şi fără bagaje — cobori grăbită scara 
şi se sui în trăsură. Lena cea sprintenă se 
grăbi să aducă pături. Și nu rămase nerăsplă- “ 
tită, fiindcă putu să-l audă pe Nils cutezînd 
să întrebe, cu cel mai mare respect, dacă putea 
să-l ia si pe doctor din oraș cu ocazia asta. 

Nu. Excelenţa ei îi şopti nedeslușit o adresă 
vizitiului. Pentru o clipă Nils își pierdu ati- 
tudinea sa demnă, sincer vorbind stătea şi se 
holba cu gura căscată la Excelenţa ei. Își re- 
veni, apoi, se sui pe tronul său, se înclină... și 
porni la drum. 

Lena rămase pe loc, nefericita Lena, care 
nu reuşise să prindă despre ce adresă este 


vorba. | 
Excelenţa sa era în pat și dormea. 

Vickberg netezea plapuma de mătase, îi 
mîngiia marginea. Hai, dormi, moșuleţul meu 
mic, murmură el în sinea lui. Ai nevoie numai 
de somn ca să fii din nou sănătos. Te cunose 
eu bine, vulpe bătrînă, nu e prima oară cînd 
o să reușești să-ți depășești furia. Cel puţin 
poţi să dormi. Și asta te ajută. 

Lucru curios era că atunci cînd Vickberg 
veghea lîngă patul în care dormea stăpînul 
„său își pierdea toată morga, toată corectitudi- 
nea sa austeră, da, aproape tot respectul. îi 
făcea plăcere să i se adreseze stăpînului său 
cît mai intim. Îl numea „moșulețul meu mic“ 
și își lua permisiunea în orele tăcute ale nop- 
ţii să-l dojenească pe domnul baron și șambe- 
lan într-un mod foarte sever. Nu ești vreun 
cap luminat, sau nu-i mare lucru de capul 
tău, obişnuia el să spună. M-ar amuza să știu 
cam ce-ai face dacă lui Vickberg i-ar veni 
ideea să-și scuture praful de pe picioare, să 
se supere și să-și ia tălpășiţa. Ar trebui să fii 
ceva mai cumsecade cu Vickberg, băiete, alt- 
fel ar putea să-ți meargă rău. Nu mai ai zile 
multe de trăit, cel puţin atît ar trebui să ştii. 
Atîta lucru știi și tu, elan bătrîn |! 

Vickberg era ferm hotărît să reziste pînă 
la capăt. Nu-i făcea nici o plăcere, dar fie- 
care avem obligaţiile noastre. Și ultimul Ro- 
ger Bernhusen de Sars nu trebuia să ajungă 
de risul lumii, în măsura în care Vickberg 
putea să împiedice acest lucru: 

Cineva ciocănea la ușa bibliotecii. 

Vickberg ridică din umeri. E protopopeasa, 
mai mult ca sigur ! 

— E nebună, oameni buni, murmură el. 
N-a spus doctorul că nu trebuie să fie de- 
ranjat ? 

Ciocăniturile deveniră tot mai insistente și 
mai puternice. Vickberg se întinse cu plăcere, 
fără să se controleze și căscă adînc. Oricum, 
era obligat să se ducă și s-o liniștească. Se 
ridică şi adoptind o mină cît mai îngrijorată 
și severă, care după părerea lui era cea po- 
trivită în această situație, se strecură pe vîrful 
picioarelor pînă la ușa bibliotecii. 

Cînd puse mîna pe clanţa ușii îl auzi pe 
Toni şoptind : : 

— Vickberg, Vickberg... 

Asta era nemaipomenit. Trase iute zăvorul 
şi deschise : 

— Ce dracu... ? 

— Trebuie să-l trezești pe Excelenţa sa. 

— Nu ești în toate minţile, omule ? De ce? 

— Protopopeasa a adus un poliţai. Vrea 
să-l aresteze pe Jacob. 

Un polițai la casa Roger, să-l aresteze? 

Vickberg își îndreptă spinarea, contrariat. 

— Așşteaptă aici, spuse el. 

— Da, dar promite-mi că-l trezești |! 

Brazda de pe fruntea lui Vickberg se con- 
tură şi mai adînc, deveni plină de importanţă. 

— Într-o atare situaţie orice alt considerent 
trebuie lăsat deoparte. 

Excelenţa sa se trezi cu încetineală. Clipi 
de cîteva ori. În cele din urmă se ridică și 
căută din priviri castronul de iaurt. 

— Am considerat de datoria mea să-l tre- 
zesc pe Excelenţa voastră întrucît s-a întîmplat 
ceva extrem de neplăcut. După cum Excelenţa 
voastră are plăcerea să-și amintească, azi di- 
mineaţă s-a tras un foc de pușcă în parc... 

Baronul nu putea să-și amintească. 

— Așa s-a întîmplat, totuși, continuă Vick- 
berg grăbit. Jacob a tras și, din nefericire, glon- 
țul l-a nimerit pe domnul Per. 

— Ei să fie al dracului! A făcut-o inten- 
ționat ? 

— În privinţa asta nu îndrăznesc să mă 
pronunț. Ce pot să vă spun este că domnul 
Per a fost rănit... din fericire foarte ușor... 

— Da, dar de ce dracu mă trezești? Că 
doar n-oi fi vreun blestemat de felcer... 

— Excelenţa voastră, nu pentru asta. Pro- 
topopeasa Hyltenius a găsit de cuviință să 
cheme un poliţist. Şi în fața unei asemenea 
situaţii... vocea lui Vockberg tremura. Exce- 
lența voastră... să fie cineva arestat la casa 
Rioger..: i 

Baronul își ridică mîna dreaptă cu o re- 
marcabilă uşurinţă. 

— Pezevenchi... să-mi spui totul de la în- 
ceput ! 

Şi Vickberg repetă ce știa. Mărturisi că, 
după părerea sa, exista o anumită gelozie în- 
tre cei doi tineri. Oricum, a fost o mare lipsă 
de tact din partea lui Jacob... 

— Lipsă de tact, repetă baronul. Da, cred 
că ai dreptate. Hai, mai departe. 

Şi Vickberg relată încă o dată despre mica 
faptă eroică a protopopesei. Și în înflăcărarea 
lui se întîmplă să adauge: 

— Recunosc că nu înţeleg de ce Excelența 
ei a procedat astfel... 

Baronul făcu ochii mici și-l privi ţintă: 

— Dar nici nu i-a cerut nimeni să înţeleagă, 
dragă prietene. 

Vickberg deveni scorţos şi ridică solemn 
capul. 

— Ce dispune Excelenţa voastră ? 

— Ei bine, oftă baronul, trebuie, desigur, 
să ne sculăm. Transmite-i comisarului să nu 
întreprindă nimic înainte de a vorbi cu noi. 

Majordomul ieşi şi transmise ordinul mai 
departe lui Toni. Cînd se întoarse, baronul își 
trăsese deja singur ciorapii. Ş 

— Dar Excelenţa voastră, Excelenţa voas- 
tră... 

— Să ştie şi el că mă simt cît se poate 
de sănătos şi voios. Uită-te la braţ! Uită-te 
numai ! şi făcu cîteva mișcări destul de na- 
turale. 

— Excelenţa voastră vorbeşte, de asemenea, 
cu mult mai bine. 

— Vorbeşte, șuieră el sîsîit. Ce dracu trăn- 
căneşti. Crezi că n-am învățat să vorbesc? 
Nu, nu halatul de noapte! Nu vreau halatul 
de noapte! Nu ştii că vine şi doctorul. Și 
unul ca ăsta crede totdeauna că ești bolnav 
dacă te vede că umbli în halat de noapte. Și, 
în afară de asta, adaugă el accentuînd în mod 

deosebit, este ultima seară pe care sora mea 
o mai petrece la. casa Roger. Il faut faire les 
honneurs, nu știu dacă înţelege  Vickberg. 
Apropo. M-am întîlnit azi oare cu protopo- 
peasa ? 

— Excelenţa voastră a avut o convorbire 
mai lungă cu protopopeasa. 


— Aşa deci ! Și ce am spus ?... Oh, nu te 
jena, dragul meu! Știu că Vickberg nu as- 
cultă pe la uși. Dar are oricum urechi să audă. 

Era foarte adevărat că Vickberg avea u- 
rechi, dar mai avea și o vagă idee cum că Ex- 
celența sa spusese că vrea să întocmească un 
nou testament. Să-și împartă proprietăţile. în 
trei, părţi egale, una pentru protopopeasă... 

— Que le diable mimporte ! Vezi, din cauza 
visului. Așa, care va să zică. Hihihi... izbucni 
el în rîs! Rîse mult timp și burta lui volu- 


minoasă îi sălta de ris sau, probabil, din cauza 


nervozităţii. 

— Bastonul ! Sîntem gata. O priză, sil vous 
plait. Da, de altfel... dă-mi mai bine toată 
cutia ! O să i-o dau înapoi. Ei drace, un poliţai 
la casa Roger. Bastonul... bine. Îl primim în 
bibliotecă. Fii bun și roagă-i pe protopopeasă 
și pe comisar... cum îl cheamă? Cum? Val- 
Iquist ? Bun, o să am onoarea să-l primesc pe 
domnul comisar Vallquist. Allons, mon cher! 

Protopopeasa se afla deja în bibliotecă. Ea 
se repezi cu braţele deschise spre fratele «ei. 

Dar la jumătatea ocna se opri și brațele 
i se prăbușiră. 


— Roger, izbucni ea dramatic, ești supărat 
pe mine ? 

— Pas du tout, pas du tout, ma chere! 
Rise încetişor. Acum, ca de atîtea alte ori, te 
înșeli cu desăvîrșire asupra sentimentelor mele... 

În acel moment Vickberg anunţă : 

— Comisarul Vallquist. 

Era un individ scund, îndesat, lat în spate, 
cu mustăţi stufoase, galben-cafenii, un om cu 
umeri enormi, mîini enorme, picioare enorme.. 

— Bună ziua, dragul meu comisar. Te zona 
să iei loc. Eu stau în picioare, stau în picioare. 
Am zăcut în pat toată ziua. Da mf-ar fi făcut 
plăcere să-l văd, dragul meu, dacă motivul 
n-ar fi fost atîi de al naibii de ridicol. Nu, te 
rog, stai jos, am spus... 

Comisarul se așeză cît mai departe, lîngă 
ușă. 

— Ei, dragul meu, i s-a povestit, nu-i așa, 
un veritabil basm cu cocoșul roșu despre o 
împuşcătură, care s-a tras aici, la curte? 

— Roger... îl întrerupse protopopeasa. 

— Ma chere, trebuie să-ţi atrag atenţia că 
aceasta este, deocamdată o convorbire între 
comisar şi mine. Din păcate una destul de ri- 
dicolă. Dar, în orice caz, trebuie să te rog... 
Ei, comisare, ce-am auzit ? 

— Daa, exact, începu el şi afișă un aer atît 


de funcţionăresc şi oficial cît îi permiteau ca- 

racterul sacru al locului și prezența domnului 
baron. Da, exact, protopopeasa Hyltenius l-a 
denunţat în faţa mea pe un anume Jacob En- 
berg, care locuiește aici la casa Roger. Se pare 
că acesta s-a făcut vinovat de nici mai mult 
nici mai puţin decît tentativă de asasinat. 

— Bien! Şi care e părerea comisarului ? 

— Părere ? Fireşte că n-am putut încă să-mi 
formez o opinie... 

— Mon dieu! Excelenţa sa începea să se 
enerveze. Ce are de gînd să întreprindă, sti- 
matul domn ? | 

— Da, sigur, vă pot spune. Și comisarul 
se ridică de data asta zbiîrlit. Consider că da- 
toria îmi impune să-l arestez pe sus-numitul 
Enberg. 

— Foarte bine. Dacă v-am înţeles bine, 
vreţi să interveniți pe baza denunțului proto- 
popesei ? 

— Da, aşa e. 

— Bun. Acum o rog pe protopopeasă ca în 
prezenţa mea să repete denunțul pe care l-a 
făcut. 

— Nici în ruptul capului nu m-am gîndit 
să fac așa ceva. 

— Ce motive ai avut, dacă îmi permiteti 
să întreb ? 

— Motive ? Dar Roger, ce vrei să spui? 
Am făcut eu un denunţ ? Crezi că sînt în stare 
de asemenea lucruri ? i 

— Deocamdată așa se pare. Dar nimeni nu 
va fi mai bucuros decît mine în cazul în care 

toată povestea asta se va dovedi o eroare. Deci, 
comisarul să ia notă că protopopeasa nu -a 
făcut nici un denunțţ. 

Poliţaiul se suci neliniștit pe scaun și se 
scărpină pe spinare. 

— Atunci nu pricep cum poate protopo- 
peasa să spună... 

— Poate comisarul să afirme că eu l-am 
acuzat pe acel Enberg de tentativă de omor? 

Comisarul își pierdu răbdarea. 

— Nu, dar ascultă femeie... 

— Ce limbaj ! Roger... 

Excelenţa sa arăta destul de amuzat. 

— Dacă vrea comisarul'să aibă bunătatea 
și - să-i permită sorei mele să relateze ce a 
spus. De regulă, cucoanele nu își dau seama, 
din păcate, ce spun. Dar în acest caz s-ar 
putea, eventual, să avem de-a face cu o ex- 
cepţie. 

— Ha, ha, ha, rîse polițaiul, măgulit că 
Excelenței sale îi plăcea să glumească. 

Protopopeasa se înfoaie însă ca un curcan 
şi vorbi în contraaltoul cel mai grav. 

— l-am spus acestei persoane că fiul meu 
Per a fost rănit la șold. Dar în ce măsură 
focul a fost tras cu rea intenţie sau din ne- 
atenţie, ar trebui, probabil, să fie treaba dum- 
nealui să stabilească şi nu a mea. 

Excelenţa sa! îşi suflă nasul cu zgomot și 
se prăbuși în fotoliul său mare. 

— Deci, cam așa stau lucrurile. Întrucit 
acum denunţul s-a redus la valoarea lui reală, 

v-aş sfătui să aflați chiar în seara aceasta ce 
părere. are rănitul însuși despre toată chestia. 
Servitorii sînt, de asemenea, la dispoziţia dom- 
nului comisar. Cu toate acestea, vreau... mes- 
teca... vreau să vă solicit să amînaţi, deocam- 
dată, interogatoriul cu Enberg. Cred că băiatul 
e mult prea zdruncinat ca să fie în stare să 
spună ceva clar. 

Comisarul făcu o plecăciune stîngace și se 
retrase țanţoș. Excelenţa sa se servi cu o nouă 
priză de tutun, luă o porţie temeinică și bine 
chibzuită. | 

— Vickberg ! Îi făcu semn să vină la el. 
Îl cunoaște Vickberg pe stimabilul domn ? 

— Foarte bine, Excelenţa voastră. 

— Așa... și i-ar fi greu să vorbească des- 
chis cu el? 

— Da... da... nu mi-ar fi greu deloc. 

— Atunci e bine, pentru că mie îmi este... 
la cheile astea și adu-mi servieta... știi, nu? 

Julia şi iubitul ei frate rămaseră singuri în 
bibliotecă. 

— Roger... 

— La dispoziţia ta ! 

— Cred că nu ești supărat pe mine? 

— Au contraire ! Te-ai comportat excelent. 
Te asigur că l-ai uluit pe pezevenchi. Hihi... 
a fost foarte plăcut... 

Protopopeasa zimbi ștrengărește 
runcă priviri languroase. 

— Eşti din nou fratele meu bun și drag? 
Oh, Roger... azi dimineaţă... ce moment! 


şi îi a- 

= Da, sigur că da. Se pare că ai fost la. 
mine în cameră. 

— Se pare... că am fost... 

— Da, vezi tu, suflete, nu-mi mai amin- 
tesc. Însă Vickberg afirmă că ai venit și ai 
stat pe marginea patului. Spăr să-mi ierţi toate 
prostiile pe care, eventual, le-am spus ? 

Protopopeasă nu era în stare... nu era în 
stare să zică nimic. Excelenţa sa continuă dus 
pe gînduri : 

— Ştii, e ceva de-a dreptul ciudat cu ches- 
tia asta. Cind am cîte un coșmar nu mai pot 
să mă rup de el, nici măcar cînd mă trezesc. 
Sînt cu totul năuc. Şi să mă bată Dumnezeu 
dacă mai știu ce vorbesc. 

— Nu mai pune... nu știi. Vrei să pretinzi, 
aşadar, că nu ştii ce mi-ai spus azi dimineaţă ? 
Vrei să susţii că nu-ți mai amintești... Poate 
nu-ţi amintești nici că m-ai rugat să te sărut ? 

— Ei vezi! Vezi ! zbieră Excelenţa sa. Cred 
că a fost o clipă de rătăcire, că mi-am pierdut 
cu totul controlul. 

 — EB.. E scandalos... 

— Da, dar de ce dracu ai făcut ? Puteai 
doar să-ţi dai seama că aiuram. 

Se mai servi cu cea de-a treia priză de 
tutun. 

Vickberg se întoarse cu servieta. Excelen- 
ţa sa o deschise şi scoase citeva bancnote. 

— Aşa deci... hi, hi, hi... Vickberg o să se 
ducă acum după prietenul Vallquist, o să aş- 

tepte pînă ce omul își va fi îndeplinit obli- 
gaţiile de serviciu, după care o să-l ia deo- 
parte și să-i transmită salutări din partea pro- 
topopesei Hyltenius, care regretă nespus bă- 
taia de cap pe care i-a pricinuit-o în mod 
inutil. Îi strîngi mîna și mai departe te des- 
curci cum dracu te-o tăia capul. Dacă-l vezi 
că şovăie îi spui că e o despăgubire pentru 
un drum inutil în interes de serviciu. Ai în- 
țeles ? 

Vickberg înţelesese perfect. 

Din nou protopopeasa și fratele ei rămaseră 
singuri în bibliotecă. 

— Atît de departe ai ajuns cu afecțiunea 
ta pentru pramatia aia. Să mituiești un func- 
ționar de stat... 

— Mais que faire, cherie ? Vii peste mine 
și mă pisezi cu îndatoririle pe care le am. Eu 
încep să te cred. Probabil că am unele obliga- 
ţii și, este, poate, de datoria mea să încerc să 
fac ordine în cuibul ăsta vechi cît mă mai 
țin picioarele șubrede. Poate că e obligaţia 
mea să încerc să-i ajut pe acești tineri care 
au crescut pe lîngă mine, au crescut, din pă- 
cate, la întîmplare, cum a dat Dumnezeu... 
cam așa ceva. Cum? Ce părere ai? 

— Cred... cred că te-ai comportat ruşinos 
faţă de mine! M-ai obligat să mă fac de ris 
în faţa acelei persoane. M-ai silit să-mi dez- 
mint propriile declaraţii... 

— Așadar, eu te-am forţat ? 

— Da, răspunse ea scurt și tăios. Mușchii 
feţei îi tresăriră şi începură să-i tremure. Și, 
în mod neașteptat, izbucni : 

aici arii 


— Şi m-ai tras pe sfoară! Da, m-ai tras 
pe sfoară. i 

Excelenţa sa o contemplă îndelung, cu multă 
atenţie. 

— Aşadar, “ţi-ai retras denunțul numai ca 
să cîştigi anumite avantaje de la mine ? 

— Da. 

— Și nu te-ai gîndit cîtuși de puţin la 
rușine ? Şi nici cînd ai judecat lucrurile mai 
la rece nu ai ezitat s-o faci ? 

Ea îl privi drept în ochi. 

—— întrebările tale încep să se repete cam 
des, dragul meu Roger. De fapt cît de des 
vrei să-ţi răspund la ele ? 

Baronul se prăbuși, se simţea sleit, arăta 
foarte, foarte îmbătrînit. Zâmbi, totuși, slab. 

— Ai dreptate, ma chăre. Încep să fiu ci- 
călitor. Şi nu ne înţelegem unul pe altul. În 
orice caz, te-ai hotărît să pleci ? 

— Plec mîine, cu primul tren. 

— Cu primul tren ? Atunci să mă ierți dacă 
îmi iau rămas bun de la tine astă seară. Puterile 
mele nu mai sînt chiar atît de mari, defel. 
Deci, ce mai voiam să-ţi spun? Ah, da... De 
fapt nu mai am nici o idee despre ce ţi-am 
spus azi dimineaţă. Dar pot să înţeleg că ţi-am 
dat speranțe cu mult prea mari în legătură cu 
testamentul pe care mă gîndesc să-l întocmesc. 
Făcu o grimasă, acră și veselă totodată. Vreau 
să sper că va fi și ultimul. Ultimul meu tes- 
tament. Da, înţelegi, poate că Blenda va Îi 
unicul meu moştenitor. Vreau să te asigur cu 

toate acestea, că voi căuta ca partea care îţi 
va reveni ţie și fiicei tale, să fie cît de mare 
îmi va sta în putinţă. 

Protopopeasa se ridicase. Baronul îi întinse 
mîna. 

— Mă doare sufletul că în aceste clipe am 
fost nevoit să-ţi vorbesc de afaceri. Mais que 
veux-tu... dar ce vrei, totuși ? repetă el rar. 

— La revedere, Roger. Trecu pe lîngă el 
şi părăsi camera. . | 

Mina îi căzu. Stătea frînt din șale, spriji- 
nindu-se în baston. Dădu afirmativ din cap 
de cîteva ori, aprobîndu-și gîndurile. Zimbi, 
Zimbi așa cum zîmbesc bătrînii obosiţi, fără 
tragere de inimă, resemnat, fără speranţă și 
fără îngrijorare. 


Toni alergă pînă sus la doamna Enberg, 
unde ajunse cu sufletul la gură. 


— S-a sfîrşit, s-a terminat, e bine! Totul 


e bine, răcni el. A plecat și nu se mai întoarce ! 
Domnul Per l-a făcut să plece. Oh, îi mulţu- 
mesc domnului Per ! 

— Vorbește mai încet, Toni! Ea a adormit. 

— Sancta Maria, a adormit? Da, Lovisa, 
copiii sînt fericiți. Gîndește-te... acum dorm 
amîndoi ! Oh, sigur, au fost zile grele pentru 
ei. Bietul băiat! Dar acum totul e bine. Nu e 
Lovisa bucuroasă ? 

— Ba da... sînt bucuroasă. 

EI bijbii prin întuneric şi cu mîinile îi ni- 
meri obrazul gras, umflat. 

ej a 


ÎN Scale 


anii 


îi da 


— Eşti necăjită că pleacă băiatul ? Își dădu 
seama că ea plîngea. Dar suspinele ei se auzeau 
ca nişte respirații greoaie, anevoioase, convul- 


sive. Îi era greu să înţeleagă că ea este amă- 
rîtă, el fiind nebun de fericire... 
— Băiatul o să-i scrie Lovisei, în fiecare 


“zi o să-i scrie. Și Lovisa îi va scrie — și eu îi 


voi scrie şi-ţi vom povesti totul. O să învăţ 
să scriu cît se poate de frumos despre el. În 
acest fel Lovisa nu va fi singură. 

— Nu, nu... 

— Lovisa n-o să fie singură, Lovisa n-o să 
fie singură ! reluă el cu îndirjire. 

— Nu, n-o să fiu singură, repetă ea. 

O tăcere adîncă, calmă, stăruitoare se cobori 
asupra lor. Puteau chiar să perceapă respira- 
ţia liniștită, egală a fetei care dormea. 

— Ar fi bine ca Toni să plece acum. Jacob 
s-ar putea trezi. 

— Da, o să plec. Și, pregetind, adăugă: 
Lovisa... vrei să-mi promiți un lucru ? Cînd 
o să-ţi iei rămas bun de la băiat... să nu-l faci 
să sufere. 

Așteptă să primească un răspuns. Îi era 
teamă că i-a pricinuit o durere și cu miinile 
întinse încercă s-o găsească în întuneric. 

Din beznă — lui i se păru că venea de de- 
parte, de la mare depărtare — i se auzi vocea : 

— Nu... n-o să-l fac să sufere. 


a. * 


Vickberg se afla lîngă stăpînul său. Nu 
era pe deplin sigur dacă baronul era treaz sau 
dormea. Dar spuse : 

— Comisarul m-a rugat să transmit mulţu- 
mirile sale respectuoase Excelenței voastre. A 
considerat despăgubirea cu mult prea gene- 
roasă. Totodată m-a rugat să vă comunic că, 
după mărturia domnului Per, cazul se pre- 
zintă cu totul altfel. Şi că nu mai are nici un 
motiv să se mai ocupe de el. 

— Ei, atunci e bine... un pezevenchi isteţ. 
Baronul se rezemă de spătarul scaunului. Mai 
are ceva de menţionat scumpul meu Vickberg ? 

Vickberg își îngăduia să-l sfătuiască pe Ex- 
celența sa să se urce cît mai grabnic în pat. 
Doctorul trimisese vorbă că va veni la casa 
Roger abia a doua zi dimineaţa. Dar reco- 
mandase cu cea mai mare stricteţe odihnă de- 
plină. 

— Da, bine, vezi tu... să recomand pot și 
eu. Liniște, odihnă și bună dispoziţie, da... dar 
să mă ia naiba dacă chestiile astea se vînd la 
farmacie. Fii bun și ajută-mă, vreau să mă 
plimb puţin. 

Și Excelenţa sa se plimbă tacticos prin bi- 
blioteca sa, îşi pipăi cărţile, le mîngiîie cotorul, 
scoase din raft splendidul volum Corinne, îl 
răsfoi, apoi îl puse la loc. 

— Auzi, fii bun şi aprinde lampa de birou. 

— Da, dar cred că Excelenţa voastră nu 
are de gînd să...? 

— Hai, hai, fă cum îţi spun ! Auzi, Vickberg, 
ce să facem cu el, cu băiatul ? . 

Vorbea prin ușa deschisă. Vickberg se în- 
toarse. În mînă mai ţinea încă băţul de chi- 
brit ars pe care-l privea cu o atenţie gravă. 

— Excelenţa: voastră... am auzit că tatăl... 
adică Toni... dorește să-l ia cu el în Italia. 

— Ei, drăcia dracului. Şi ce părere are 
coana Enberg despre asta ? 

Vickberg ridică cu regret din umeri. - 

— Ce să spună ? Nu cred că are ceva îm- 
potrivă. 

Baronul Roger se mișca greoi, șonticăind 
de colo-colo, izbind cu bastonul. 

— Așa va să zică, pezevenchiul... își fac 
aranjamentele după placul lor, fără să-mi ceară 
sfatul? 

— Ah, vai, Excelenţa voastră, e, desigur, 
numai o dorinţă... 

— O dorinţă, da. Ce dracu... şi eu am avut 
o dorinţă. Ce, n-am avut, cum? Dar nimeni 
nu s-a sinchisit de dorința mea. Lovi cu bas- 
tonul în covor și în tapițeria scaunelor. 

— Bah ! exclamă el. Pentru mine e tout ă 
fait €gal ? Şi cu o grimasă posomoriîtă adaugă : 
Principalul e ca oamenii și vitele să nu fie 
împușcate aici, la casa Roger. Cum ? Ce naiba 
am eu cu pezevenchii ăia! Pot să se ducă şi 
în iad, dacă au chef. 

— Pot, așadar, să-i informez că Excelenţa 
voastră a fost de acord cu dorința lor? 

— Informează-i cum crezi mai bine. Dar 
dacă e să plece, s-o șteargă imediat. Să fiu al 
naibii, dar nu vreau să am haimanale aici, pe 
domeniu. Înţelege Vickberg ce-am spus. Cum ? 

— Da, desigur. 

Vickberg înţelesese. 

— Şi mai poate să-i informeze — dacă e 
nevoie -— că testamentul a fost rupt în bucăţi. 
Pricepe Vickberg ? În bucăţi mici, mici de tot. 

Vickberg pricepea chiar și asta. Şi nici nu 
credea că Jacob se așteptase la altceva. 

— Așa deci, nu se aștepta? Şi, de altfel, 
vreau să am liniște și pace pe domeniu. Toţi 
nepoftiţii să plece. Care e, de fapt, situaţia cu 
acel Per. Cum ? Se poate mișca ? În cazul ăsta 
s-o ia din loc spre Bjorkenăs sau unde dracu 
vrea. Şi Blenda să se ducă tot la Bjărkenăs. 

— Blenda ? . 

— Ahaa ! behăi Excelenţa sa cu”furie. Ţi-ai 
pierdut auzul, pezevenchi nerod ? Iar proastei 
ăleia de Siedel am să-i bag pe git tot ce voi 
putea. Să nu se mai întoarcă... să nu mai calce 
pe aici pînă în octombrie. Poate că vreau să 
am puţină liniște. Cum ? Dar cealaltă... proasta 
aia... cum o cheamă... Sara? Ea poate să ră- 
mînă. E proastă de dă în gropi și joacă ecarte 
ca o adevărată tîrfă de salon... hihihi... Nu 
știe Vickberg că unor asemenea dame le place 
să joace ecarte ? 

Nu, nu ştia, dar îl credea pe cuvînt pe ba- 
ron. Cu această ocazie îndrăzni să-l întrebe res- 
pectuos dacă nu a sosit timpul să meargă să 
se culce ? 

— Nu... nu, nu. vreau... Ştii, continuă el 
puţin rușinat... știi, sînt cam înfricoșat. A fost 
al naibii de dezagreabilă chestia cu coșciugul 
și cu Hygaeus, care mă ciocănea în ţeastă. 

— Așa ceva nu se repetă în două nopţi la 
rînd. După cum susțin înțelepții din Fiskar- 
torpet asemenea visuri înseamnă, de fapt, viaţă 
lungă. 

AARE rr 


— Nu mai spune ?... Da, da... Pe cuvintul 
meu că tipul arăta foarte în formă... Hygaeus 
vreau să spun. Dar nu poţi fi niciodată prea 
sigur, ştii, nu trebuie să te iei după aparenţe. 
Auzi, dă-mi un pahar de scherry. 

Cînd Vickberg se întoarse cu paharul de 
vin, baronul stătea la masa de scris. Avea hîrtie 
în faţă şi tocul în mînă. 

— Oh, nu, Excelența voastră, nu se poate, 
nu se poate ! 

Baronul se întoarse cu încetineală spre el. 

— Auzi tu, Vickberg, mai era ceva... Ceva 
în legătură cu Jacob... Da, da, poți să-i spui 
lui Toni. Poţi să-i spui că, în privința viitoru- 
lui băiatului, o să ne îngrijim noi, de aici. Da, 
vreau să spun, adică... mă înţelegi ? Suma o 
vom stipula noi mai precis cu timpul. 

Vickberg se înclină. 

— Păi, cu asta am terminat. Baronul pftă 
din greu și își scărpină scăfirlia rece cu coada 
tocului. Ei, drăcia dracului. Poţi tu să pricepi 
de ce te mănîncă oare cînd nu ai nici un fir 
de păr ? 

Vickberg clătină din cap, asta însemnînd că 
încă nu putea să dea vreo explicație plauzi- 
bilă acestui fenomen. 

Baronul începu să scrie. 

— Dar ce are de gînd să facă Excelenţa 
voastră ? 

— Vezi, vezi, ce curios e pezevenchiul, bol- 
borosi baronul în timp ce scria. Ei, drăcie... 
n-o să-l informez despre tot ce fac. Adu-mi 
vinul aici ! Oho... ce bun e. Îi scriu lui Abra- 

ham Bjorner. Acum Vickberg știe ce fac. Dar 
nu trebuie să fii niciodată prea sigur. 

Și baronul începu să scrie. Vickberg stătea 
în spatele scaunului și clătina din cap, tropăia, 
tușea și dădea nemulțumirii sale o expresie 
cît se putea de vădită. 

În sfîrşit, scrisoarea fu gata, scrisă cu litere 
inegale, imposibile, aproape indescifrabile. Ex- 
celența sa o parcurse și păru încîntat de o- 
pera sa. 

— Tutunul, Vickberg ! Își luă o porţie a- 
preciabilă, întoarse capul, încît hîrtia să nu 
se păteze, şi strănută, strănută... - 

Şi apoi își roti mîna dreaptă cu o mișcare 
legănată, largă, de parcă și-ar fi luat avînt: 
semnătura. 

Vickberg se ridică pe vîrful picioarelor și, 
întinzîndu-și gâtul, citi peste umărul stăpi- 
nului său. 

Roger Bernhusen de Sars. 

Excelenţa sa puse tocul jos și aplică suga- 
tiva pe coală. Apoi se uită pieziș la servitorul 
său. 

— Cum ? 

Jenat, Vickberg se bilbii : 

— Da, Excelenţa voastră... numele acesta... 
a... fost scris pe multe documente importante. 
Este un nume plin de însemnătate. 

Dar baronul nu-l mai auzea. Sprijinindu-și 
capul în mfîini privea printre gene nenumăra- 
tele înflorituri, liniile curios îmbîrligate. 

Curaţi pezevenchi, gîndi el. 

Vickberg îi puse cu grijă mîna pe umăr. 

— Excelenţa voastră, şopti el, acum trebuie 
să mergem să ne culcăm. 

— Da, da... Se îndreptă din şale și răsuflă 
adînc. Dar nu putea să-și deslipească privirea 
de pe hîrtie. 

— Ştii, Vickberg, ăsta de aici... sînt eu. 

Degetul crispat și învineţit îi rătăci tremu- 
rînd peste fiecare literă în parte. 

Roger Bernhusen de Sars. 

— Și ia aminte... curînd se sfirșeşte 'co- 
media. 

